file_name
stringlengths 13
17
| summary
stringlengths 1
1.09k
| full_article
stringlengths 5
22k
|
|---|---|---|
article_6344.txt
|
Lamine Yamal កីឡាករវ័យក្មេងប្រចាំព្រឹត្តិការណ៍ Euro 2024 តាមស្មើកំណត់ត្រាដ៏អស្ចារ្យមួយ ដែលកាន់ដោយ Cristiano Ronaldo នៅក្នុងការប្រកួតដែលអេស្ប៉ាញ បានបំបាក់ក្រុមហ្ស៊កហ្ស៊ី លទ្ធផល ៤-១ តាមរយៈការបញ្ជូនបាល់ Asisst ឱ្យដៃគូសម្រេចទីមួយគ្រាប់នៅការប្រកួតនោះ។
|
កីឡាករបាល់ទាត់វ័យក្មេងដ៏ពូកែរូបនេះ ត្រូវបានចាត់ទុកជាកម្លាំងដ៏សំខាន់បំផុតមួយ ក្នុងប្រព័ន្ធលេងនៃការដឹកនាំរបស់លោក Luis de la Fuente ជាគ្រូបង្វឹកក្រុមជម្រើសជាតិអេស្ប៉ាញ ក្នុងការប្រកួត Euro 2024។ អេស្ប៉ាញប្រចាំការប្រកួត ពួកគេក៏កំពុងតែកាន់កាប់កំណត់ត្រាឈ្នះទាំង ៤លើក ជាមួយស្ថិតិ ១០០ភាគរយ។ ការប្រកួតទល់ហ្ស៊កហ្ស៊ី រាត្រីចូលថ្ងៃទី១ ខែកក្កដា អេស្ប៉ាញសម្រុកសន្ធាប់គ្របដណ្តប់ លើហ្ស៊កហ្ស៊ី ស្របពេលក្រុមចំណូលថ្មីមានឱកាសវាយបក ១លើក ជា ២លើក ប៉ុណ្ណោះ។ ពេញ ៩០នាទី អេស្ប៉ាញ មានឱកាសស៊ុតសំដៅទី ៣៥ជើង និងសម្រេចគោលដៅ ៤គ្រាប់ ខណៈហ្ស៊កហ្ស៊ី ស្ទើរតែគ្មានបាល់លេងទាល់តែសោះ ទោះមាន ១គ្រាប់ បញ្ចូលទីលើអេស្ប៉ាញ ពីការធ្វើឱ្យចូលទីខ្លួនឯងរបស់កីឡាករ Robin le Normand។ គ្រាប់បាល់ពីកីឡាករ Rodri, Fabian Ruiz, Nico Williams និង Dani Olmo នាំយកជ័យជម្នះសម្រាប់អេស្ប៉ាញ មុនពេលដែលគ្រូបង្វឹកបង្ហាញអារម្មណ៍ថាក្រុមលោកគួរឈ្នះលទ្ធផល ៨-១ ឯណោះ។ ផ្តោតលើការលេងរបស់ Yamal វ័យ ១៦ឆ្នាំ និងជាកីឡាករក្មេងជាងគេប្រចាំការប្រកួត រូបគេបានបង្ហាញទម្រង់លេងមួយដ៏ពិសេសបំផុត នៅការប្រកួតនោះ។ Yamal បានបង្កើតឱកាសទាត់បាល់លើកសំដៅទៅតំបន់មុខប្រអប់ទីរបស់ហ្ស៊កហ្ស៊ី ហើយការបញ្ជូនបាល់លើអាកាសនោះទៀតសោត ត្រូវបានកីឡាករ Fabian Ruiz ជាអ្នកបញ្ចប់ដោយការតែតបញ្ចូលទីបានយ៉ាងល្អ។ ការបញ្ជូននោះក៏ជាលើកទី២ ផងដែរ នៅក្នុងព្រឹត្តិការណ៍ Euro 2024 ដែលជាការបង្ហាញខ្លួនលើកដំបូង សម្រាប់ Yamal។ បើតាមស្ថិតិរបស់ OptaJoe ការបញ្ជូនបាល់នោះ បានធ្វើឱ្យ Yamal ក្លាយជាកីឡាករយុវជនដំបូងបញ្ជូនបាល់បាន ២គ្រាប់ នៅការបង្ហាញខ្លួនលើកដំបូងនៅត្រឹមវ័យ ១៦ឆ្នាំ ដែលជាការតាមស្មើកំណត់ត្រា Cristiano Ronaldo ធ្វើបាន កាលពី Euro 2004 ពេលតារាសញ្ជាតិព័រទុយហ្កាល់បង្ហាញខ្លួនលើកដំបូង។អតីតកីឡាករក្រុម Manchester United និង Real Madrid ធ្វើបានកំណត់ត្រានេះនៅវ័យ ១៩ឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6345.txt
|
សម្តេច ហ៊ុន សែន លើកសរសើរប្រាប់ឯកអគ្គរដ្ឋទូតអាល្លឺម៉ង់លោក Strfan Messerer ថាអាល្លឺម៉ង់រៀបចំ UEFA Euro 2024 បានល្អ មុនពេលជូនពរក្រុមបារាំងឆ្លងផុតវគ្គ៨ក្រុមចុងក្រោយ និងឆ្លងផុតវគ្គបន្តបន្ទាប់ទៀត ទៅកាន់លោក Jacques Pellet ឯកអគ្គរដ្ឋទូតបារាំងប្រចាំកម្ពុជា។
|
សម្តេច ហ៊ុន សែន ប្រធានព្រឹទ្ធសភា នៅថ្ងៃទី៤ ខែកក្កដា បានទទួលជួបឯកអគ្គរដ្ឋទូតអាល្លឺម៉ង់ផង និងបារាំងផង ដើម្បីពិភាក្សាការងារ នៅវិមានព្រឹទ្ធសភា។ ក្នុងជំនួបជាមួយឯកអគ្គរដ្ឋទូតអាល្លឺម៉ង់លោក Strfan Messerer សម្តេចបានលើកសរសើរថាអាល្លឺម៉ង់រៀបចំ UEFA Euro 2024 បានល្អ ព្រមទាំង អបអរក្រុមឥន្ទ្រីដែក ទទួលជោគជ័យមកដល់វគ្គ៨ក្រុមចុងក្រោយនេះ។ ក្នុងសំណេរលើផេកហ្វេសប៊ុកផ្លូវការរបស់សម្តេច បានសរសេរថា៖«អបអរសាទររដ្ឋាភិបាលអាល្លឺម៉ង់ ចំពោះការរៀបចំការប្រកួត EURO Cup 2024 បានល្អប្រសើរ និងអបអរសាទរក្រុមបាល់ទាត់អាល្លឺម៉ង់ដែលទទួលបានជោគជ័យក្នុងការប្រកួតរហូតមកដល់ពេលនេះ»។ កាលពីថ្ងៃទី៣ ខែកក្កដា សម្តេច ហ៊ុន សែន បានបកស្រាយបញ្ជាក់ឱ្យច្បាស់ថា សម្តីដែលសម្តេចបាននិយាយទៅកាន់អង្គមិទ្ទិញក្នុងឱកាសអបអរសាទរខួប ៧៣ឆ្នាំ ថ្ងៃកំណើតបក្សប្រជាជនកម្ពុជា ថាក្រុមកីឡាបាល់ទាត់អាល្លឺម៉ង់នឹងឈ្នះ គឺសំដៅលើការឈ្នះក្នុងការប្រកួតវគ្គ១៦ក្រុមប៉ុណ្ណោះ ដោយមិនមែនជាការឈ្នះពានប្រចាំព្រឹត្តិការណ៍អឺរ៉ុប ឆ្នាំ២០២៤ ឡើយ។ ដោយឡែក នៅពេលទទួលជួប ឯកអគ្គរដ្ឋទូតបារាំងលោក Jacques Pellet សម្តេចអតីតនាយករដ្ឋមន្ត្រីកម្ពុជា មិនត្រឹមតែអបអរបារាំងឆ្លងផុតវគ្គ១៦ក្រុមឡើយ ថែម បានជូនពរក្រុមរហស្សនាមមាន់គក ឱ្យឆ្លងផុតវគ្គ៨ក្រុមចុងក្រោយ និងឆ្លងផុតវគ្គបន្តបន្ទាប់ទៀត។ «ជូនពរឱ្យក្រុមកីឡាបាល់ទាត់បារាំង ទទួលជ័យជម្នះក្នុងការប្រកួតដណ្តើមពានរង្វាន់អឺរ៉ុប ក្នុងវគ្ក៨ ក្រុមចុងក្រោយនេះ និងឈានទៅដល់ការប្រកួត វគ្គបន្តបន្ទាប់ទៀត»។ រវាងម្ចាស់ផ្ទះអាល្លឺម៉ង់ និងបារាំង អាចនឹងត្រូវជួបគ្នានៅវគ្គពាក់កណ្តាលផ្តាច់ព្រ័ត្រជើងឯកទ្វីបអឺរ៉ុប ឆ្នាំ២០២៤ ប្រសិនបើ អាល្លឺម៉ង់ ទម្លាក់អេស្ប៉ាញ និងបារាំង ឈ្នះព័រទុយហ្កាល់ នៅវគ្គ៨ក្រុមចុងក្រោយ។ ជំនួបអាល្លឺម៉ង និងអេស្ប៉ាញ នឹងធ្វើឡើងនៅថ្ងៃទី៥ ខែកក្កដា វេលាម៉ោង ១១យប់ មុនពេល បារាំង ជួបព័រទុយហ្កាល់ នៅម៉ោង២អាធ្រាត្រ [ម៉ោងនៅកម្ពុជា]៕ អត្ថបទទាក់ទង EURO ៖ សម្តេច ហ៊ុន សែន ថា រើសក្រុមដោយសេរី តែកុំភ្នាល់ ប្រយ័ត្នស៊ីសៀង អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6346.txt
|
Cristiano Ronaldo និង Pepe មិនទាន់មានការសម្រេចចិត្តចូលនិវត្តន៍ពីក្រុមជម្រើសជាតិនៅឡើយទេ ក្រោយព័រទុយហ្កាល់ចាញ់បារាំងនៅវគ្គ៨ក្រុមចុងក្រោយ UEFA Euro 2024។ នេះជាការអះអាងរបស់លោក Roberto Martinez គ្រូបង្វឹកព័រទុយហ្កាល់ បើទោះកីឡាការទាំងពីរមានវ័យជ្រេក៏ដោយ។
|
ទាំងប្រធានក្រុម Ronaldo និង Pepe ស្ថិតក្រោមជម្រើសរបស់លោក Martinez និងបង្ហាញខ្លួនគ្រប់ការប្រកួតឱ្យព័រទុយហ្គាល់តាំងពីវគ្គចែកពូល រហូតដល់ធ្លាក់ត្រឹមវគ្គ៨ក្រុមចុងក្រោយក្រោមថ្វីជើងបារាំងដោយបាល់កាត់ក្តី១១ម៉ែត្រលទ្ធផល ៥-៣។ Pepe បានបង្កើតប្រវត្តិសាស្ត្រក្នុងការប្រកួតជើងឯកអឺរ៉ុបឆ្នាំ២០២៤ ដោយក្លាយជាកីឡាករចំណាស់បំផុតក្នុងវ័យ៤១ឆ្នាំ ស្របពេល Ronaldo វ័យ ៣៩ឆ្នាំ ជាកីឡាករដំបូងបង្ហាញខ្លួន៦លើក។ ក្រោយអស់ឱកាសឡើងទៅវគ្គពាក់កណ្តាលផ្តាច់ព្រ័ត្រ អ្នកទាំងពីរបានរំលែកការខកចិត្តដោយឱបគ្នាយ៉ាងយូរនៅលើទីលានប្រកួតបន្ទាប់។ Pepe ស្រក់ទឹកភ្នែក ខណៈ Ronaldo ជាអ្នកលួងលោម។ គ្រូបង្វឹកព័រទុយហ្កាល់លើកឡើងថាទឹកភ្នែករបស់ Pepe ជាការបង្ហាញការខកចិត្ត។ «Pepe ជាកីឡាករគំរូមួយរូបក្នុងក្រុមព័រទុយហ្កាល់ និងសម្រាប់កីឡាករយុវជនជំនាន់ក្រោយ»។ នៅពេលសួរថាតើកីឡាករទាំងពីរនឹងបង្ហាញខ្លួនលើកចុងក្រោយឱ្យព័រទុយហ្កាល់នោះ លោក Martinez បានឆ្លើយភ្លាមថាអ្វីៗទាំងនេះមិនទាន់ដល់ពេលទេ ហើយអ្នកទាំងពីរក៏មិនមានការសម្រេចចិត្តណាមួយជុំវិញការចូលនិវត្តន៍ពីជម្រើសជាតិនោះដែរ។ បើទោះមានការរិះគន់លើលោក Martinez ជុំវិញការដាក់កីឡាករវ័យចំណាស់ទាំងពីរដែលធ្វើឱ្យក្រុមមិនអាចឆ្លងទៅវគ្គ៤ក្រុមចុងក្រោយក្តី ប៉ុន្តែគ្រូបង្វឹកសញ្ជាតិអេស្ប៉ាញរូបនេះនៅតែបង្ហាញការជឿជាក់លើគុណភាព និងសមត្ថភាពរបស់ Ronaldo និងPepe៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6347.txt
|
ក្រុមកីឡាបាល់ទាត់យុវជនអូស្ត្រាលីអាយុក្រោម១៦ឆ្នាំ ក្លាយជាម្ចាស់ជើងឯក Asean U16 Boy’s Championship ឆ្នាំ ២០២៤ ក្រោយឈ្នះថៃដោយបាល់កាត់ក្តី១១ម៉ែត្រ ៨-៧ ក្នុងវគ្គផ្តាច់ព្រ័ត្រ យប់ថ្ងៃទី៣ ខែកក្កដា។
|
ក្នុងជំនួបវគ្គផ្តាច់ព្រ័ត្រដ៏ស្វិតស្វាញនៅទឹកឥណ្ឌូណេស៊ី កីឡាករ Poramet Laoongdi ជួយថៃរកបានគ្រាប់បាល់នាំមុខមុននៅនាទី៣៣ មុនពេល Quinn Macnicol តាមស្មើឱ្យអូស្ត្រាលីវិញនៅនាទី៤៥+៣។ ទោះមានការវាយសម្រុកគ្នាទៅវិញទៅមក ប៉ុន្តែលទ្ធផល ១-១ បានរក្សារហូតបញ្ចប់ការប្រកួតក្នុងម៉ោង៩០នាទី។ ដោយគ្មានការបន្ថែម១៥នាទីពីរដង ក្រុមទាំងពីរត្រូវសម្រេចឱ្យទាត់បាល់កាត់ក្តី១១ម៉ែត្រ ក្នុងនោះអូស្ត្រាលី ដណ្តើមបានជ័យជម្នះពីថៃ ក្នុងលទ្ធផល ៨-៧។ ឈ្នះជើងឯកយុវជនប្រចាំអាស៊ីអាគ្នេយ៍ ឆ្នាំ ២០២៤ ជួយ U16 អូស្ត្រាលី គ្រងជើងឯកជាលើកទី៣ ស្មើ ថៃ និងវៀតណាម។ ឥណ្ឌូណេស៊ី ដែលដណ្តើមបានលេខ៣ ក្រោយឈ្នះវៀតណាម ៥-០ គ្រងជើងឯក២លើក៕ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6348.txt
|
លោក Lionel Scaloni គ្រូបង្វឹកក្រុមជម្រើសជាតិអាហ្សង់ទីន មិនទាន់ប្រាកដថា Lionel Messi អាចជួយក្រុមទល់អេក្វាទ័រ ក្នុងពានរង្វាន់ Copa America វគ្គ ៨ក្រុម ឬក៏អត់នោះទេ ដ្បិតប្រធានក្រុមរូបនេះនៅជាប់បញ្ហារបួសនៅឡើយ។
|
Messi បានជួបបញ្ហារបួសសាច់ដុំខាងស្តាំ អំឡុងការប្រកួតទល់នឹងក្រុមស៊ីលី នៅការប្រកួតវគ្គចែកពូលពានរង្វាន់ Copa America នេះ។ កីឡាករបាល់ទាត់វ័យ ៣៧ឆ្នាំ ក៏ថែមទាំងខកខានលេងការប្រកួតចុងក្រោយវគ្គចែកពូល ដែលយកឈ្នះលើប៉េរូ ស្របពេលដែលលោក Scaloni ក្នុងការប្រកួតនោះក៏មិនបានដឹកនាំដោយផ្ទាល់ ព្រោះជាប់បម្រាម ១ប្រកួត ពីសហព័ន្ធបាល់ទាត់ទ្វីបអាមេរិកខាងត្បូង CONMEBOL។ យ៉ាងត្រៀមខ្លួនសម្រាប់ការប្រកួតវគ្គ ៨ក្រុម ចុងក្រោយ គ្រូបង្វឹកសញ្ជាតិអាហ្សង់ទីន បានអះអាងថាលោកកំពុងតែស្ថិតក្នុងការសម្រេចចិត្តនៅឡើយ សម្រាប់វត្តមានរបស់កីឡាករប្រធានក្រុម Messi។ លោក Scaloni ដែលដឹកនាំក្រុមឈ្នះ World Cup 2022 កន្លងទៅ បាននិយាយដូច្នេះថា៖«យើងនឹងរង់ចាំមើលនៅប៉ុន្មានម៉ោងបន្ទាប់ទៀត សម្រាប់ការសម្រេចចិត្ត។ ថ្ងៃថ្មីគឺតែងតែល្អជានិច្ច យើងនឹងសម្រេចថាតើនឹងត្រូវឆ្លើយតបបែបណា ចំពោះរឿងដែលជួបនៅថ្ងៃនេះ។ យើងព្យាយាមជួយឱ្យគេត្រឡប់មកវិញ ហើយប្រសិនបើគេមិនទាន់អាចលេងបានទេ យើងនឹងព្យាយាមរកអ្វីដែលល្អបំផុតសម្រាប់ក្រុម ខ្ញុំនឹងទៅជជែកជាមួយគេថ្ងៃនេះ ខ្ញុំគិតថាគេត្រូវការពេលសមល្មមបន្ថែមទៀត ក៏ដូចការហ្វឹកហាត់តាមតែគេអាចធ្វើបាន។»។ ចំណែកសម្រាប់ការប្រជែងពានលើកនេះ ក្រុមការពារតំណែងជើងឯកកំពុងតែសម្លឹងមើលការឈ្នះពានរង្វាន់ Copa America លើកទី១៦ និងជាការឈ្នះពានរង្វាន់អន្តរជាតិលើកទី៣ ជាប់គ្នាផងដែរ។ ដៃគូវគ្គបន្ទាប់របស់អាហ្សង់ទីន ជាក្រុមអេក្វាទ័រ ដែលមានទេពកោសល្យល្អមួយក្នុងការប្រកួត ចេញពីតំណែងលេខ ២ ក្នុងពូល B ក្រោយពេលពួកគេប្រកួតស្មើនឹងក្រុមម៉ិកស៊ិក លទ្ធផល ០-០។ អាហ្សង់ទីនបានឈ្នះពានរង្វាន់ Copa America ចុងក្រោយបំផុតនៅក្នុងឆ្នាំ ២០២១ មុនពេលបន្តទៅដណ្តើមបានពានរង្វាន់ពិភពលោក FIFA World Cup ឆ្នាំ ២០២២ បន្ថែមទៀត។ យ៉ាងណានៅក្នុងការប្រកួតលើកនេះ លោក Scaloni បាននិយាយដោយបានដាក់ខ្លួនថា ស្ថិតក្នុងការប្រជែងពាន Copa America ឆ្នាំនេះ គឺសុទ្ធសឹងតែក្រុមមានកម្រិតខ្ពស់ ហើយគ្មានក្រុមណាមួយនោះទេ ដែលមានឈ្មោះជាបេក្ខភាពភាគរយឈ្នះពានច្រើនជាងគេ។ ៨ក្រុមដែលឡើងទៅជួបគ្នាវគ្គ១/៤ផ្តាច់ព្រ័ត្រ Copa America ឆ្នាំ ២០២៤ មាន៖ - អាហ្សង់ទីន ជួបអេក្វាទ័រ - វេណេស៊ុយអេឡា ប៉ះ កាណាដា - កូឡំប៊ី ជួប ប៉ាណាម៉ា - ប្រេស៊ីល តទល់ អ៊ុយរូហ្គាយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6349.txt
|
លោក Gareth Southgate នឹងប្តូរយុទ្ធវិធីថ្មីក្នុងជំនួបអង់គ្លេស ទល់ស្វ៊ីសវគ្គ៨ក្រុមចុងក្រោយ UEFA Euro 2024 ដោយដាក់ឱ្យ Bukayo Saka ទៅស្លាបឆ្វេង ហើយរុញ Kieran Trippier ទៅលេងខាងស្តាំវិញ។ ទាំងអង់គ្លេស និងស្វ៊ីស នឹងប្រើប្រព័ន្ធ ៣-៤-២-១ ដូចគ្នា។
|
តោកំណាចអង់គ្លេស នឹងស្វ៊ីស ត្រូវប្រជែងកៅអីវគ្គពាក់កណ្តាលផ្តាច់ព្រ័ត្រ នៅយប់ថ្ងៃទី៦ ខែកក្កដា វេលាម៉ោង ១១ នាទី [ម៉ោងនៅកម្ពុជា]។ នៅវគ្គ១៦ក្រុមចុងក្រោយក្រុមលោក Southgate ប្រឈមមិអាចឆ្លងទៅវគ្គ៨ក្រុមទៅហើយ ប៉ុន្តែត្រូវបាន Jude Bellingham សម្រេចទីចុងម៉ោងដើម្បីតាមស្មើស្លូវ៉ាគី មុនពេល Harry Kane បន្ថែមគ្រាប់បាល់ជ័យជម្នះ ២-១។ ផ្ទុយពីអង់គ្លេស ស្វ៊ីសឯណោះវិញ បានបង្ហាញភាពខ្លាំងរបស់ខ្លួនដោយទម្លាក់ក្រុមម្ចាស់ការពារជើងឯកអ៊ីតាលីក្នុងលទ្ធផល ២-០ ដើម្បីឡើងទៅវគ្គ ១/៤ ផ្តាច់ព្រ័ត្រ។ ក្នុងជំនួបទល់នឹងក្រុមលេចធ្លោស្វ៊ីស លោក លោក Southgate ត្រូវបានរំពឹងថានឹងប្រើយុទ្ធសាស្ត្រថ្មីដោយបន្ថយការពារត្រឹម៣នាក់តាមប្រព័ន្ធ ៣-៤-២-១ ពីព្រោះខ្សែការពារ Marc Guéhi អវត្តមានដោយសារជាប់ពិន័យ។ ដោយសារបាត់ខ្សែការពារកណ្តាលសំខាន់ម្នាក់ គ្រូបង្វឹកសញ្ជាតិបានសម្រេចប្តូរឱ្យ Saka ខ្សែបម្រើ Arsenal ទៅលេងស្លាបឆ្វេងវិញ ដោយរុញ Trippier ខ្សែការពារ Newcastle United ទៅស្លាប់ស្តាំវិញ។ តំបន់ការពារខាងក្រោម៣នាក់មាន Kyle Walker និង John Stones ដដែល ខណៈ Ezri Konsa ត្រូវជំនួសកន្លែង Guéhi។ សម្រាប់ស្វ៊ីស ក្រោមការដឹកនាំរបស់គ្រូបង្វឹកលោក Murat Yakin ក៏ប្រើប្រព័ន្ធ ៣-៤-២-១ នេះដូចគ្នាទល់នឹងអង់គ្លេស។ Ricardo Rodriguez, Manuel Akanji និង Fabian Schär សុទ្ធសឹងជាខ្សែការពារដ៏រឹងមាំរបស់ស្វ៊ីស ស្របពេល Granit Xhaka ខ្សែបម្រើកណ្តាលដ៏ល្អ និង Ruben Vargas ជាខ្សែប្រយុទ្ធដ៏មុតស្រួច និងជាអ្នករកបាន២គ្រាប់ ទល់អ៊ីតាលី។ ដោយឡែកជំនួបវគ្គ៨ក្រុមចុងក្រោយមួយគូទៀត ហូឡង់ ត្រូវជួបតួកគីនៅម៉ោង ២អាធ្រាត្រ បន្ទាប់ពីជំនួបអង់គ្លេស-ស្វ៊ីស។ ហូឡង់ និងតួកគី សុទ្ធតែធ្វើបានល្អដូចគ្នានៅវគ្គ១៦ក្រុមចុងក្រោយ។ ក្រុមរហស្សនាមទឹកក្រូច បានយកឈ្នះរូម៉ានី ៣-០ ស្របពេលតួកគីឈ្នះអូទ្រីស ២-១ ដើម្បីឡើងទៅប្រជែងគ្នាដណ្តើមកៅអីវគ្គពាក់កណ្តាលផ្តាច់ព្រ័ត្រជើងឯកអឺរ៉ុប ឆ្នាំ ២០២៤ ជាមួយគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_635.txt
|
ទីក្រុងប៉េកាំង បានលិខិតតវ៉ាជាផ្លូវការទៅទីក្រុងវ៉ាស៊ីនតោន ដើម្បីបង្ហាញជំហរមិនសប្បាយចិត្តរបស់ខ្លួនទៅនឹងការអធិប្បាយរបស់ប្រធានាធិបតីចូ បៃដិន ជុំវិញបញ្ហាតៃវ៉ាន់។
|
នៅក្នុងកិច្ចសម្ភាសមួយក្នុងកម្មវិធី CBS 60 Minutes ដែលផ្សាយនៅថ្ងៃទី១៨ ខែកញ្ញា លោកប្រធានាធិបតី ចូ បៃដិន ប្រកាសជំហររបស់អាម៉េរិកថា នឹងបញ្ជូនកងទ័ពអាម៉េរិកទៅការពារតៃវ៉ាន់ក្នុងករណីចិនឈ្លានពាន។ ចិនមិនពេញចិត្តនឹងសម្ដីនេះយ៉ាងខ្លាំង។ អ្នកនាំពាក្យក្រសួងការបរទេសចិន លោកស្រី ម៉ៅ នីង នៅក្នុងសន្និសីទសារពត៌មានប្រចាំថ្ងៃទី១៩ ខែកញ្ញា និយាយថា ចិនបានដាក់ការតវ៉ាជាមួយអាម៉េរិកចំពោះអ្វីដែលលោក បៃឌិន លើកឡើង ដោយសារវាជាការផ្ញើសញ្ញាខុសយ៉ាងធ្ងន់ធ្ងរទៅកាន់តៃវ៉ាន់ ហើយចិនប្រឆាំងដាច់ខាតចំពោះការអះអាងរបស់លោក បៃដិន។ «យើងមានឆន្ទៈក្នុងការបង្រួបបង្រួមដោយសន្តិវិធីជាមួយនឹងភាពស្មោះត្រង់ និងការខិតខំប្រឹងប្រែងដ៏ខ្លាំងបំផុតរបស់យើង។ ក្នុងពេលជាមួយគ្នានេះ យើងនឹងមិនអត់ឱនចំពោះសកម្មភាពណា ដែលមានគោលបំណងធ្វើឱ្យចិនបែកបាក់ឡើយ ហើយយើងនឹងរក្សាជម្រើសដែលមាន ដើម្បីចាត់វិធានការចាំបាច់ទាំងអស់។» អ្នកនាំពាក្យដដែលនិយាយបែបនេះ។ មន្រ្តីដដែលរំឭកជាថ្មីថា ក្នុងពិភពលោកនេះមានចិនតែមួយប៉ុណ្ណោះ រីឯតៃវ៉ាន់ជាផ្នែកមួយរបស់ចិន ហើយរដ្ឋាភិបានចិនជារដ្ឋាភិបាលស្របច្បាប់តែមួយគត់របស់ចិន។ លោកស្រី ម៉ៅ ក៏បានស្នើអាម៉េរិកឱ្យដោះស្រាយបញ្ហាទាក់ទងនឹងតៃវ៉ាន់ដោយប្រុងប្រយ័ត្ន និងត្រឹមត្រូវ ហើយឈប់ផ្ញើសញ្ញាខុសទៅឱ្យតៃវ៉ាន់ទៀត។ ការលើកឡើងរបស់លោកស្រីនេះ ជាការព្រមានមួយចំពោះអាម៉េរិកឱ្យចៀសវាងប៉ះពាល់ដល់ទំនាក់ទំនងរបស់ចិន និងអាម៉េរិក និងសន្តិភាពនៅច្រកសមុទ្រតៃវ៉ាន់។ គួរបញ្ជាក់ថា វាមិនមែនជាលើកទីមួយទេ ដែលអាម៉េរិកបង្ហាញការគាំទ្រលើតៃវ៉ាន់ចំពោះការគំរាមកំហែងនៃការឈ្លានពានរបស់ចិន។ ប៉ុន្តែនេះអាចជាលើកទីមួយ ដែលអាម៉េរិកបញ្ជាក់ជំហររបស់ខ្លួនកាន់តែច្បាស់ក្នុងការបញ្ជូនទ័ពអាម៉េរិកទៅការពារតៃវ៉ាន់ប្រសិនបើមានការវាយប្រហារពីចិន៕ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6350.txt
|
អ្នកចាំទី Emiliano Martinez សង្គ្រោះបាល់ពិន័យ ១១ម៉ែត្រ ២គ្រាប់ ជួយម្ចាស់ការពារតំណែងជើងឯកអាហ្សង់ទីនបន្តឈ្នះ អេក្វាទ័រដោយបាល់កាត់ក្តីប៉េណាល់ទីក្នុងលទ្ធផល ៤-២ បន្តដំណើរទៅកាន់វគ្គពាក់កណ្តាលផ្តាច់ព្រ័ត្រ Copa America។ ក្រុមទាំងពីរ បញ្ចប់ក្នុងលទ្ធផល ១-១ ក្នុងម៉ោង ៩០នាទី ក្នុងជំនួបវគ្គ៨ក្រុមចុងក្រោយ នៅព្រឹកថ្ងៃទី៥ ខែកក្កដា។
|
ការប្រកួតដែលអាហ្សង់ទីនយកឈ្នះទាំងលំបាកលើអេក្វាទ័រ ជាការប្រកួតដែលវិលត្រឡប់មកវិញរបស់វត្តមានខ្សែប្រយុទ្ធប្រធានក្រុម Lionel Messi ក្រោយមានបញ្ហារបួស។ អាហ្សង់ទីនក្រុមការពារតំណែងជើងឯក ហាក់បីជាធ្វើមិនសូវធ្វើបានល្អខ្លាំងប៉ុន្មានឡើយ នៅការប្រកួតលើកនេះ ដោយពួកគេហាក់ជួបបញ្ហាពិបាកបីការប្រជែងត្រឡប់មកវិញរបស់អេក្វាទ័រ។ ស្ថិតិការប្រកួតក៏ហាក់បីជាមិនលើសខ្វះគ្នាច្រើនប៉ុន្មានឡើយ ដោយអាហ្សង់ទីនមានការគ្រប់គ្រងបាល់ត្រឹមតែ ៥១ភាគរយ ខណៈអេក្វាទ័រឱកាសគ្រប់គ្រងបាល់ ៤៩ភាគរយ ប៉ុន្តែក្រុមអេក្វាទ័រមួយនេះបានផ្តល់គ្រប់បែបយ៉ាងពីសមត្ថភាពដែលពួកគេមានក្នុងជំនួបវគ្គ ៨ក្រុមលើកនេះ។ អាហ្សង់ទីន មានឱកាសរកបានគ្រាប់បាល់នាំមុខ ១គ្រាប់មុន រកបានដោយខ្សែការពារ Lisandro Martinez នៅនាទី៣៥ ដែលផ្តល់ក្តីសង្ឃឹមខ្ពស់ឱ្យក្រុមការពារតំណែងកាន់តែមានឱកាសទៅវគ្គបន្ទាប់។ អេក្វាទ័រ ចូលវគ្គទីពីរ ពួកគេព្យាយាមសម្រុកខ្លាំងឡើង ដោយនៅត្រឹមនាទី៦២ នៃការប្រកួតពួកគេចំណេញឱកាសស៊ុតបាល់ពិន័យ ១១ម៉ែត្រ តាមស្មើវិញទៅហើយ ប៉ុន្តែគ្រាប់បាល់ដែលស៊ុតដោយកីឡាករ Enner Valencia នោះបែរទាត់ចំបង្គោលទីទៅវិញ។ ទោះរកគ្រាប់តាមស្មើមិនបាននៅដើមវគ្គទី២ ក៏ដោយ ប៉ុន្តែអេក្វាទ័រ ដែលសម្រុក និងដាក់សម្ពាធខ្លាំងនៅការប្រកួតចុងម៉ោងវគ្គទីពីរ វិញនោះ នៅតែអាចសម្រេចគ្រាប់បាល់តាមស្មើ ១-១ មកវិញនៅនាទី៩០+២ ពីការស៊ុតរបស់កីឡាករ Kevin Rodriguez ដើម្បីនាំអាហ្សង់ទីនទៅកាត់សេចក្តីនៅវគ្គទាត់បាល់ ១១ម៉ែត្រ។ ជាវីរបុរសសង្គ្រោះបាល់ពិន័យ តាំងតែពីព្រឹត្តិការណ៍ FIFA World Cup 2022 មក អ្នកចាំទី Emiliano Martinez នៅតែធ្វើបានល្អដោយការលោតសង្គ្រោះបាល់ពីការស៊ុតរបស់កីឡាករ Angel Mena គ្រាប់ទី១ និងគ្រាប់ទី២ របស់ Alan Minda ក្រោយពេលដែលប្រធានក្រុម Lionel Messi ក៏រងសម្ពាធដោយស៊ុតបាល់កាត់សេចក្តីបើកឆាកទៅប៉ះរបាទី មិនចូលដូចគ្នា។ កីឡាករ Julian Alvarez, Alexis Mac Allister, Gonzalo Montiel និង Nicolas Otamendi សម្រេចស៊ុតបាល់បញ្ចូលទី ៤គ្រាប់ ជួយអាហ្សង់ទីន រួមគ្នាជាមួយនឹងការសង្គ្រោះបាល់ដ៏ល្អពីអ្នកចាំទី ដើម្បីបន្តដំណើរទៅកាន់វគ្គពាក់កណ្តាលផ្តាច់ព្រ័ត្រ។ ចំណែក ២គ្រាប់ ស៊ុតបញ្ចូលតាមមកវិញរបស់អេក្វាទ័រមិនគ្រប់គ្រាន់ដើម្បីក្រុមបន្តដំណើរឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6351.txt
|
កីឡាករខ្សែការពារ Ezri Konsa របស់ជម្រើសជាតិអង់គ្លេស និយាយថាក្រុមគ្រួសារ និងមិត្តភក្តិ របស់មិត្តរួមក្រុម ជាមួយគ្នា ត្រូវបានអ្នកគាំទ្រគប់កែវទឹកលើ ក្នុងកីឡដ្ឋាន Cologne ក្រោយពេលក្រុមអង់គ្លេស ប្រកួតស្មើស្លូវេនី ០-០ កាលថ្ងៃទី២៦ ខែមិថុនា។
|
កែវទឹកប្លាស្ទីកជាច្រើន ត្រូវបានគប់សំដៅទៅកាន់លោក Gareth Southgate គ្រូបង្វឹកក្រុមជម្រើសជាតិអង់គ្លេស ខណៈ លោក Southgate កំពុងដើរទះដៃ និងអបអរទៅកាន់អ្នកគាំទ្រ ក្រោយពេលដែលការប្រកួតបានបញ្ចប់ក្នុងលទ្ធផលស្មើ ០-០ ទល់នឹងក្រុមស្លូវេនី។ អង់គ្លេសជាក្រុមឈរកំពូលតារាងពូល C ដោយបញ្ចប់ការប្រកួតទាំង ៣ រកបាន ៥ពិន្ទុ ក្នុងដៃ។ បើតាមការអះអាងរបស់កីឡាករ Konsa ការគប់ចោលកែវទឹកប្លាស្ទិកទាំងនោះ គឺកើតចេញពីតំបន់អ្នកគាំទ្រអង់គ្លេស ស្ថិតក្នុងកីឡដ្ឋាន Cologne នៅពេលបញ្ចប់ការប្រកួត ៩០នាទី តែម្តង ហើយទីតាំងនោះក៏មានវត្តមានក្រុមគ្រួសារ និងមិត្តភក្តិ របស់កីឡាករដែលលេងឱ្យជម្រើសជាតិអង់គ្លេស។ ក្រុមគ្រួសារ និងមិត្តភក្តិរបស់កីឡាករអង់គ្លេស ក៏រងការប៉ះពាល់ពីការគប់ចោលកែវទឹកនោះដែរ។ កីឡាករក្រុម Aston Villa អះអាងបន្ថែមទៀតថា កីឡាករដឹងថាលោក Southgate គឺជាគោលដៅដែលអ្នកគាំទ្រមានភាពខឹងសម្បារចំពោះទម្រង់លេងក្រុមធ្វើមិនបានល្អក្នុងការប្រកួត ប៉ុន្តែពួកគេមិនអាចនិយាយទាក់ទងនឹងគ្រូបង្វឹកបាន ក្នុងនាមជាកីឡាករ ឬលើកឡើងពីបញ្ហានេះជាមួយនឹងគ្រូបង្វឹកខ្លួន។ បើតាមរបាយការណ៍ផ្សេងទៀត ក្រុមគ្រួសារ និងមិត្តភក្តិកីឡាករ ក៏ជាគោលដៅ ដែលជាអ្នកគាំទ្រមានចេតនាចង់គប់កែវទឹកដាក់ផងដែរ។ «យើងបានដឹងពីវា ព្រោះខ្ញុំគិតថាសមាជិកគ្រួសារយើងមួយចំនួន បានរងការប៉ះពាល់ពីការគប់ចោលកែវទឹកប្លាស្ទិកទាំងនោះ។ យើងបានត្រួតពិនិត្យពួកគេ ក្នុងចំណោមនោះក៏មានក្មេងតូចៗដែលអង្គុយក្បែគ្នានោះផងដែរជាមួយនឹងក្រុមគ្រួសារ ដូច្នេះយើងតែងតែតាមដានលើពួកគេជាប់ជានិច្ច ដើម្បីឱ្យធានាថាពួកគេនឹងមិនកើតអ្វីធ្ងន់ធ្ងរជាងនេះ។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6352.txt
|
ជ័យជម្នះក្នុងការបោះឆ្នោតសភាជុំទី១របស់គណបក្សស្តាំនិយមជ្រុល (RN) ក្នុងប្រទេសបារាំងនឹងមិនធ្វើឱ្យប៉ះពាល់ដល់ការរៀបចំធ្វើម្ចាស់ផ្ទះកីឡាអូឡាំពិករដូវក្តៅ ឆ្នាំ២០២៤ ក្នុងក្រុងប៉ារីសឡើយ។ នេះជាការអះអាងរបស់អភិបាលក្រុងប៉ារីសអ្នកស្រី Anne Hidalgo នៅថ្ងៃទី២ ខែកក្កដា។
|
បក្សស្តាំនិយមជ្រុល RN របស់លោកស្រី ម៉ារីន ឡឺ ប៉ែន បានឈ្នះការបោះឆ្នោតរដ្ឋសភាជុំទីមួយ នៅថ្ងៃទី៣០ ខែមិថុនា ដោយទទួលបានសំឡេងគាំទ្រ ៣៣,១៥ភាគរយ នាំមុខបក្សសម្ព័ន្ធ Ensemble របស់លោក អេម៉ានុយអែល ម៉ាក្រុង ទទួលបានសំឡេងគាំទ្រត្រឹមតែ ២០,៧៦ភាគរយ។ ការបោះឆ្នោតជុំទីពីរនឹងប្រព្រឹត្តទៅនៅថ្ងៃទី២ ខែកក្កដា ពោលគឺត្រឹមតែ១៩ថ្ងៃប៉ុណ្ណោះ មុនពិធីបើកកីឡាអូឡាំពិកក្រុងប៉ារីស ឆ្នាំ២០២៤។ បើតាមការផ្សាយរបស់ទីភ្នាក់ងារព័ត៌មាន AFP បារាំង អាចនឹងប្រឈម ចលាចល និងភាពជាប់គាំងផ្នែកនយោបាយច្រើនខែ ប្រសិនបើបក្សស្តាំនិយមជ្រុល មិនទទួលបានសំឡេងភាគច្រើននៅក្នុងសភា ហើយសម្ព័ន្ធលោកម៉ាក្រុង មិនអាចរកសំឡេងភាគច្រើននៅក្នុងសភាបាន។ ការនេះ ក៏អាចនាំឱ្យប៉ះពាល់ដល់ការរៀបចំអូឡាំពិកក្នុងទីក្រុងប៉ារីសផងដែរ។ ជុំវិញករណីនេះ អ្នកស្រី Hidalgo បានប្រាប់ទូរទស្សន៍បារាំង France 2 TV ព្រឹត្តិការណ៍អូឡាំពិកក្នុងក្រុងប៉ារីស នឹងនៅតែដំណើរការរលូន ជាមួយការរក្សាបានសុវត្ថិភាពពេញលេញសម្រាប់អត្តពលិក និងអ្នកគាំទ្រពីជុំវិញពិភពលោក។ «ខ្ញុំសូមនិយាយទៅកាន់ភ្ញៀវមកពីជុំវិញពិភពលោក មក! មក! អញ្ជើញមក! ព្រោះក្រុងប៉ារីសជាទីក្រុងដែលនៅតែមានសុវត្ថិភាព និងសេរីភាពសម្រាប់អ្នកចូលរួមទាំងអស់»។ នេះជាការលើកឡើងរបស់អភិបាលក្រុងប៉ារីស ក្នុងគោលបំណងឆ្លើយតបទៅកាន់អ្នកគាំទ្រដែលមានបំណងទៅប៉ារីស ដើម្បីចូលរួមទស្សនាកីឡាអូឡាំពិក តែបារម្ភពីស្ថានភាពនយោបាយអំឡុងការបោះឆ្នោតរបស់បារាំង។ ស្របពេលគ្នានេះដែរ លោក Michael Payne អតីតអតីតនាយកប្រតិបត្តិគណៈកម្មាធិការអូឡាំពិកអន្តរ (IOC) លើកឡើងថា ការបោះឆ្នោតនៅបារាំង មានហានិភ័យចំពោះការប្រកួតកីឡាអូឡាំពិកនៅប៉ារីស។ «ភាពមិនប្រាកដប្រជាផ្នែកនយោបាយ ក្នុងប្រទេសបារាំងជាការរំខានជាសាធារណៈដែលអាចប៉ះពាល់ដល់សេវាកម្មសន្តិសុខអំឡុងការប្រកួត»។ នេះជាការបញ្ជាក់របស់លោក Payne មុនលោកបន្ថែមថាកម្រិតនៃការគាំទ្រផ្នែកនយោបាយ និងជុំវិញប្រទេសបារាំង ប្រៀបដូចជាភ្លើងក្រោយលទ្ធផលបោះឆ្នោត ដែលអាចបង្កអសន្តិសុខក្នុងអំឡុងពេលប្រកួតអូឡាំពិក។ ព្រឹត្តិការណ៍កីឡាអូឡាំពិករដូវក្តៅ ក្រុងប៉ារីស ឆ្នាំ២០២៤ ដែលមាន៣២ប្រភេទកីឡា លើ៣២៩វិញ្ញាសា នឹងចាប់ផ្តើមផ្លូវការពីថ្ងៃទី២៦ ខែកក្កដា រហូតដល់ថ្ងៃទី១១ ខែសីហា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6353.txt
|
ក្រុមកីឡាបាល់ទាត់ជម្រើសជាតិហ្សកហ្ស៊ី ទទួលបានប្រាក់រង្វាន់លើកទឹកចិត្តពីអតីតនាយករដ្ឋមន្ត្រីហ្ស៊កហ្ស៊ី ចំនួន១០លានដុល្លារ ចំពោះភាពលេចធ្លោនៅ UEFA Euro 2024។ មហាសេដ្ឋីហ្ស៊កហ្ស៊ី ថែមទាំងសន្យាផ្តល់ប្រាក់តរង្វាន់ទ្វេដង ប្រសិនក្រុមបន្តឈ្នះអេស្ប៉ាញនៅវគ្គ១៦ក្រុមចុងក្រោយ។
|
លោក Bidzina Ivanishvili អតីតនាយកដ្ឋមន្ត្រី និងជាមហាសេដ្ឋីហ្ស៊កហ្សី បានផ្តល់ប្រាក់ផ្តល់ប្រាក់រង្វាន់ ដល់ក្រុមបាល់ទាត់ជម្រើសជាតិខ្លួន១០លានដុល្លារ បន្ទាប់ពី Khvichka Kvaratkhelia និង Georges ជួយក្រុមយកឈ្នះព័រទុយហ្កាល់ យ៉ាងភ្ញាក់ផ្អើលក្នុងលទ្ធផល ២-០ ក្នុងវគ្គចែកពូលចុងក្រោយ។ លទ្ធផលនេះ ធ្វើឱ្យក្រុមបាល់ទាត់ហ្ស៊កហ្ស៊ី ឈានដល់វគ្គ១៦ក្រុមចុងក្រោយ ជាប្រវត្តិសាស្ត្រនៅជើងឯកអឺរ៉ុប។ លោក Ivanishvili វ័យ៦៨ឆ្នាំ ដែលចាត់ទុកជ័យជម្នះ ២-០ លើព័រទុយហ្កាល់ជាលទ្ធផលដ៏ធំធេងសម្រាប់ហ៊្សកហ្ស៊ី បានប្រកាសពីការផ្តល់ប្រាក់រង្វាន់លើកទឹកចិត្ត តាមរយៈទូរទស្សន៍ក្នុងស្រុក Imedi TV ក្រោយចប់ការប្រកួតវគ្គចែកពូល ក្នុងចំនួនទឹកប្រាក់ដ៏ច្រើនសន្ធឹក។ លើសពីនេះ ប្រធានគណបក្ស Georgian Dream និងអ្នកជំនួញរូបនេះ បន្ថែមថា ប្រសិនបើហ្ស៊កហ្ស៊ីបន្តយកឈ្នះអេស្ប៉ាញនៅវគ្គ១៦ក្រុម នឹងបន្ថែបប្រាក់រង្វាន់ទ្វេដង។ យ៉ាងណាក៏ដោយ ហ្ស៊កហ្ស៊ី បានចាញ់អេស្ប៉ាញ ៤-១ នៅវគ្គខ្វែងទៅហើយ នៅរាត្រីថ្ងៃទី១ ខែកក្កដា។ ហ្ស៊កហ្ស៊ី ដែលបង្ហាញខ្លួនក្នុងព្រឹត្តិការណ៍អឺរ៉ុបលើកដំបូងក្នុងប្រវត្តិសាស្ត្រ នៅប្រទេសអាល្លឺម៉ង់ មិនរំពឹងថា អាចឆ្លងផុតចែកពូលនោះឡើយ។ ប៉ុន្តែអ្វីបានកើតឡើង ទាំងមិនគួរឱ្យជឿ សម្រាប់ក្រុមក្មេងខ្ចី នៅអឺរ៉ុបមួយនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6354.txt
|
ក្រុមជម្រើសជាតិព័រទុយហ្កាល់ នៅតែបន្តដំណើរទៅកាន់វគ្គ ៨ក្រុម ចុងក្រោយ បន្ទាប់ពីខ្លួនបានយកឈ្នះការប្រកួតដ៏តានតឹងលើក្រុមស្លូវេនី ដោយការបាល់កាត់ស៊ុតបាល់កាត់សេចក្តី ១១ម៉ែត្រ លទ្ធផល ៣-០ ក្រោយការប្រកួតស្មើលទ្ធផល ០-០ រយៈពេល ១២០នាទី។ ទាំងព័រទុយហ្កាល់ និងស្លូវេនី មានការសម្រុកគ្នាទៅវិញទៅមកដ៏ជក់ចិត្តបំផុត។
|
ជំនួបក្នុងវគ្គទីមួយ ព័រទុយហ្កាល់បើកការដាក់សម្ពាធខ្លាំងពីការសម្រុកខ្លាំង លើក្រុមស្លូវេនី តាំងតែពីដើមវគ្គទីមួយ ប៉ុន្តែយ៉ាងណាស្លូវេនី ក៏បង្ហាញទម្រង់លេងមួយដ៏គួរឱ្យភ្ញាក់ផ្អើល មិនភ័យខ្លាចពីទម្រង់លេងខ្លាំងរបស់ព័រទុយហ្កាល់។ យ៉ាងណាការសម្រុកទៅវិញទៅមក គ្រាប់បាល់ស៊ុតបញ្ចូលគ្នាមិនមានកើតឡើងឡើយ សម្រាប់ក្រុមទាំងពីរ ក្នុងវគ្គទីមួយ។ ចូលវគ្គទីពីរ ជំនួបដ៏ខ្សត់គ្រាប់បាល់មួយនេះ នៅតែបន្តអូសបន្លាយដដែល ព័រទុយហ្កាល់កាន់តែសម្រុក ប៉ុន្តែគ្មានឱកាសធ្វើបានគ្រាប់បាល់ដដែល សូម្បីតែការរកឱកាសបញ្ជូនបាល់ចូលប្រអប់គ្រោះថ្នាក់របស់ស្លូវេនីបានដោយងាយៗដូចកាលពីវគ្គទីមួយ។ ស្លូវេនីក៏មិនរាថយ ដោយក្នុងវគ្កទីពីរ ពួកគេបែរជាក្រុមវាយបកសម្រុកខ្លាំងឡើងវិញទៅលើព័រទុយហ្កាល់ រហូតមានឱកាសមួយលើកជាលើក ប៉ុន្តែការស៊ុតក៏មិនចំគោលដៅដូចគ្នាប៉ុន្មានដែរ។ ការប្រកួតរវាងព័រទុយហ្កាល់ និងស្លូវេនី បន្តអូសបន្លាយរហូតដល់ចប់ការប្រកួតពេញ ៩០នាទី ដោយគ្មានគ្រាប់បាល់កើតឡើង ខណៈក្រុមទាំងពីរដឹកដៃគ្នា ឈានចូលវគ្គបន្ថែមម៉ោង ១៥នាទី ២ដង។ ស្លូវេនី ពិតជាបង្ហាញទម្រង់លេងល្អប្លែកក្នុងវគ្គ ១៦ក្រុម ដោយលេងរយៈពេលជាង ១០០នាទី ទៅហើយក្រុមកីឡាករ នៅតែបង្ហាញទម្រង់លេងដ៏ខ្លាំងមួយ ទល់នឹងព័រទុយហ្កាល់ ដោយមិនបណ្តោយឱ្យជើងខ្លាំងតាំងពីវគ្គជម្រុះព័រទុយហ្កាល់មានការគ្រប់គ្រងបាល់ដោយងាយៗ។ យ៉ាងការបង្កើតឱកាសអូសបាល់ចូលប្រអប់ទី និងការបង្កកំហុសដោយខ្សែការពារស្លូវេនី ប៉ះទៅលើកីឡាករប្តូរចូលក្នុងវគ្គទីពីរ Diego Jota ជួយឱ្យព័រទុយហ្កាល់ចំណេញឱកាសស៊ុតបាល់ពិន័យ ១១ម៉ែត្រ នៅក្នុងនាទី១០៤។ ខ្សែប្រយុទ្ធប្រធានក្រុម Cristiano Ronaldo ជាអ្នករាប់រងការស៊ុតបាល់ពិន័យ ១១ម៉ែត្រ ដែលជាឱកាសមាសបើកការនាំមុខមុន និងជាក្តីសង្ឃឹមខ្ពស់ឡើងវគ្គ ៨ក្រុម ប៉ុន្តែតារាបាល់ទាត់វ័យ ៣៩ឆ្នាំ បែរជាស៊ុតបាល់ត្រូវបានជួយសង្គ្រោះដោយអ្នកចាំទីដៃស្អិត Jan Oblak នៅនាទី ១០៥+១។ ជំនួបក្រុមទាំងពីរ បន្តរក្សាលទ្ធផល ០-០ បន្ថែមទៀត ហើយនាំគ្នាប្រកួតក្នុងវគ្គបន្ថែមម៉ោង ១៥នាទី លើកទី២។ ការប្រកួតនាទីកាន់តែអូសបន្លាយទៅ ស្លូវេនីមានឱកាសមាសដ៏សំខាន់មួយលើកត្រឡប់មកវិញ ពោលនាទី១១៥ ពីការបង្កកំហុសរបស់ខ្សែការពារ Pepe ភ្លាត់ស្នៀត ខ្សែប្រយុទ្ធស្លូវេនីឆ្មក់ដណ្តើមបាល់បានបណ្តើរដាច់មាត់សំដៅទី ហើយក៏ស៊ុតតម្រង់ទីមួយទល់នឹងមួយជាមួយអ្នកគាំទ្រ ប៉ុន្តែការស៊ុតនោះត្រូវបានសង្គ្រោះបានពីអ្នកចាំទីព័រទុយហ្កាល់ Diego Costa។ ក្រុមទាំងពីរ ទោះសម្រុកគ្នាខ្លាំងទៅវិញទៅមកនៅចុងម៉ោងបន្ថែម ១៥នាទី ២ដង ប៉ុន្តែគ្រាប់បាល់នៅតែមិនកើតឡើង រហូតឈានចូលការកាត់សេចក្តីទាត់បាល់ ១១ម៉ែត្រ រៀងខ្លួនៗ ដែលជាវគ្គកាន់តែរន្ធត់។ ព័រទុយហ្កាល់នៅតែជាក្រុមឆ្លងទៅកាន់វគ្គ ៨ក្រុមចុងក្រោយ ជួបបារាំងនៅវគ្គបន្ទាប់ ក្រោយពីបានយកឈ្នះការស៊ុតបាល់ ១១ម៉ែត្រ កាត់សេចក្តីបានយ៉ាងល្អលទ្ធផល ៣-០ ក្រោយអ្នកចាំទី Diego Costa សង្គ្រោះបាល់បាន ៣លើក ជាប់ៗគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6355.txt
|
ព្រឹត្តិការណ៍ UEFA Euro 2024 បន្តការប្រកួតនៅក្នុងរាត្រីថ្ងៃទី១ ខែកក្កដានេះ ដោយ ២គូ នឹងត្រូវបន្តប្រកួតប្រជែងគ្នា ស្វែងរកកៅអីឆ្លងទៅកាន់វគ្គ ៨ក្រុម។ ជំនួបគីឡូធ្ងន់ បារាំង និងបែលហ្ស៊ិក ស្ថិតក្នុងកីឡដ្ឋាន Dusseldorf វេលាម៉ោង ១១យប់ មុនពេលដែលជើងខ្លាំងព័រទុយហ្កាល់ ត្រូវប្រជែងជាមួយស្លូវេនី វេលាម៉ោង ២យប់រំលងអាធ្រាត្រ (ម៉ោងនៅកម្ពុជា)។
|
ជំនួបរវាងបារាំង ទល់បែលហ្ស៊ិក អាចចាត់ទុកថាជាគូប្រកួតដ៏ពិសេសមួយ ប្រចាំវគ្គ ១៦ក្រុម នៃព្រឹត្តិការណ៍ Euro 2024។ នោះក៏ព្រោះថាវាជាការប្រកួតនេះ ដ៏ពិបាកស្មានពីលទ្ធផល ខណៈបារាំង ដែលធ្លាប់ត្រូវបានគេរំពឹងថា នឹងបំបាក់ប៉ូឡូញ ឈរកំពូលតារាងពូល D បែរជាបញ្ចប់ត្រឹមស្មើ ១-១។ ចំណែកបែលហ្ស៊ិក ក៏បានត្រឹមស្មើ ០-០ ការប្រកួតចុងក្រោយវគ្គចែកពូល ឈរជាក្រុមលេខ ២ប្រចាំពូលដូចគ្នា ហើយមកជួបគ្នានៅវគ្គ ១៦ក្រុម។ ការប៉ះគ្នាត្រឹមវគ្គ ១៦ក្រុម នេះ ក៏នឹងក្លាយជាជំនួបដ៏ពិសេសបំផុត ដោយក្រុមលំដាប់ខ្ពស់ពិភពលោក បារាំងលេខ ២ និងបែលហ្ស៊ិកកម្រិតលេខ ៣ ត្រូវតតាំងគ្នាដណ្តើមកៅអីវគ្គ ៨ក្រុម។ ទាំងសងខាង សុទ្ធសឹងតែជាក្រុមកំពុងជួបបញ្ហាផ្នែកទម្រង់លេង និងវិបត្តិនៃការ បញ្ចប់ទី ត្រង់តំបន់ប្រយុទ្ធ ស្ទើរតែដូចគ្នា។ បារាំង ជាក្រុមដែលគ្រប់គ្រងការប្រកួតល្អជាង ខណៈបែលហ្ស៊ិក ហាក់ត្រូវការស្វែងយល់ចិត្តគ្នាបន្ថែមទៀត ពីតំបន់បម្រើ ទៅកាន់តំបន់ប្រយុទ្ធ។ ជំនួបចុងក្រោយបំផុតរបស់ក្រុមទាំងពីរនេះ កើតឡើងកាលពីឆ្នាំ២០២១ ក្នុងព្រឹត្តិការណ៍ UEFA Nations League វគ្គពាក់កណ្តាលផ្តាច់ព្រ័ត្រ ដោយបារាំងយកឈ្នះលទ្ធផល ៣-២។ សម្រាប់ប្រកួតក្នុងរាត្រីវិញ បារាំងត្រូវបានគេរំពឹងថា នឹងអាចបង្កើតកម្លាំងបន្ថែមនៅតំបន់ប្រយុទ្ធ ដោយរួមមានវត្តមានរបស់កីឡាករវ័យចំណាស់ Olivier Giroud អមដោយតំបន់ស្លាបទាំងសងខាង មានប្រធានក្រុម Kylian Mbappe និង Antoine Griezmann។ បែលហ្ស៊ិក ក៏ត្រូវការកីឡាករមុតស្រួច ក្នុងតំបន់ប្រយុទ្ធ ដើម្បីបញ្ចប់ទី ស្វែងរកគ្រាប់បាល់ ខណៈបច្ចុប្បន្ន Romelu Lukaku តែម្នាក់ឯងនៅតំបន់ប្រយុទ្ធ ដែលធ្វើឱ្យការសម្រេចទី ក្លាយជារឿងលំបាក។ កន្លងមក ការស៊ុតរបស់គេ ៣លើក តែងត្រូវបដិសេធ ដោយប្រព័ន្ធ VAR ពីជំហរ Offside និងបាល់ប៉ះដៃជាដើម។ សម្រាប់ការប្រកួតនៅវេលាម៉ោង ២យប់ រំលងអាធ្រាត្រ (ម៉ោងនៅកម្ពុជា) ស្ថិតក្នុងកីឡដ្ឋាន Deutsche Bank Park ព័រទុយហ្កាល់ រំពឹងយកឈ្នះ ដោយភាពងាយស្រួល លើស្លូវេនី ដើម្បីកៅអីវគ្គ ៨ក្រុមចុងក្រោយ។ ព័រទុយហ្កាល់ចំណោម ១៨ប្រកួត ចុងក្រោយមកនេះ ពួកគេរងបរាជ័យត្រឹមតែ៣លើក ប៉ុណ្ណោះ ហើយការចាញ់ចុងក្រោយគឺនៅវគ្គចែកពូល ភ្លាត់ស្នៀតរបូត ២គ្រាប់ ទៅឱ្យក្រុមហ្ស៊កហ្ស៊ី។ ស្លូវេនី វិញការប្រកួតវគ្គចែកពូល ៣លើកកន្លងមក ពួកគេទប់ទល់ការប្រកួតទាំងនោះ មិនឱ្យមានគ្រាប់បាល់ស៊ុតបញ្ចូលទី មិនលើសពីស្ថិតិ ២,៥គ្រាប់ឡើយ។ ព័រទុយហ្កាល់ និងស្លូវេនី ធ្លាប់ជួបគ្នាតែមួយលើកប៉ុណ្ណោះ ប្រចាំប្រវត្តិសាស្រ្ត ដោយការប្រកួតមិត្តភាព ហើយស្លូវេនី ដើរចេញដោយជ័យជម្នះដ៏គួរឱ្យភ្ញាក់ផ្អើល លទ្ធផល ២-០ កាលពីខែមីនា។ យ៉ាងណារាត្រីនេះ ព័រទុយហ្កាល់ រំពឹងធំពីការប្រកួតមួយនេះ។ សម្រាប់ការប្រកួតទល់ស្លូវេនី កីឡាករសំខាន់មួយចំនួន ដូចជា Pepe, Bruno Fernandes, Ruben Dias, Bernardo Silva, Vitinha និង Joao Cancelo ជាដើមនឹងត្រូវបន្តចាប់ផ្តើមក្នុងជម្រើស ១១នាក់ដំបូងរបស់ព័រទុយហ្កាល់ ក្រោយការសម្រាកបន្ទាប់ពីចាញ់ហ្ស៊កហ្ស៊ី។ ខ្សែប្រយុទ្ធដ៏លេចធ្លោមួយទៀត Rafael Leao ក៏ត្រឡប់មកវិញ ក្រោយជាប់ពិន័យ ១ប្រកួត ខណៈស្លូវេនី មានក្តីបារម្ភចំពោះកីឡាករសំខាន់ៗ មានបញ្ហារបួស និងជាប់ពិន័យ។ យ៉ាងណាក៏ដោយ ការប្រកួតនៅរាត្រីនេះទៀតសោត បើមើលតាមស្ថិតិការប្រកួតរបស់ស្លូវេនី ៩លើកចុងក្រោយ ពួកគេក៏ជាក្រុមមិនងាយឱ្យរបូតគ្រាប់បាល់ ចាញ់ការប្រកួតដូចគ្នាដែរ។ រឿងនេះ នឹងធ្វើឱ្យក្រុមព័រទុយហ្កាល់ លំបាកទម្លុះសំណាញ់ទីក្រុមស្លូវេនី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6356.txt
|
កីឡាករខ្សែប្រយុទ្ធ Georges Mikautadze របស់ក្រុមហ្ស៊កហ្ស៊ី កំពុងក្លាយជាកីឡាករនាំមុខគេក្នុងនាមជាកីឡាករស៊ុតបញ្ចូលទីច្រើនជាងគេប្រចាំព្រឹត្តិការណ៍ Euro 2024 ចំនួន ៣ គ្រាប់។ Mikautadze រកបានគ្រប់ការប្រកួតទល់នឹងក្រុមតួកគី, សាធារណរដ្ឋឆែក និងព័រទុយហ្កាល់។
|
ខ្សែប្រយុទ្ធ Mikautadze នៅក្នុងជំនួបទល់ព័រទុយហ្កាល់ យប់ថ្ងៃទី២៧ ខែមិថុនា គេក៏បានបញ្ជូនបាល់ឱ្យមិត្តរួមក្រុមស៊ុតបើកលើទល់ព័រទុយហ្កាល់ ក្នុងជំនួបយកឈ្នះលទ្ធផល ២-០។ ទន្ទឹមនឹងការប្រជែងដើម្បីឡើងទៅវគ្គបន្តបន្ទាប់ពីមួយដំណាក់កាលទៅមួយដំណាក់កាល កីឡាករនៅតាមក្រុមនីមួយៗ តែងតែព្យាយាមក្នុងការស្វែងរកគ្រាប់បាល់ស៊ុតបញ្ចូលទី ដើម្បីជួយឱ្យក្រុមពួកគេរៀងៗខ្លួនយកឈ្នះការប្រកួត។ ជាក់ស្តែងក្រុមជម្រើសជាតិដូចជា បារាំង, អេស្ប៉ាញ និងអង់គ្លេស រួមទាំងម្ចាស់ផ្ទះអាល្លឺម៉ង់ ដើមឡើយ ត្រូវបានគេចាត់ទុកថាជាក្រុមនឹងអាចឈ្នះជើងឯក ការប្រកួតលើកនេះ។ ការប្រកួត Euro 2024 នៅត្រឹមការប្រកួតវគ្គចែកពូល ដែលទើបបញ្ចប់ទៅ មានរឿងរ៉ាវជាច្រើនបានកើតឡើង ទាំងកំណត់ត្រា និងការបង្ហាញសមត្ថភាពថ្មីល្អៗ ពីសំណាក់ក្រុមកីឡាករវ័យក្មេងជាច្រើន ខណៈក្រុមមួយចំនួន ក៏បានធ្លាក់ចេញពីការប្រកួត។ ប៉ុន្តែក្រោយចប់ការប្រកួតវគ្គចែកពូល ហើយ ១៦ក្រុម បានរកឃើញនឹងត្រូវប្រជែងបន្តទៅកាន់វគ្គជម្រុះ។ តើមកដល់ពេលនេះកីឡាកររូបណាដែលកំពុងនាំមុខទៅលើតំណែងស្បែងជើងមាស? មកដល់ពេលនេះមានតែកីឡាករ Georges Mikautadze របស់ក្រុមហ្ស៊កហ្ស៊ី ដែលរកបាន ៣គ្រាប់ដំបូងគេក្នុង Euro 2024។ ខ្សែប្រយុទ្ធរូបនេះ ស៊ុតបាល់ ១គ្រាប់ នៅរាល់ការប្រកួតពេលដែលហ្ស៊កហ្ស៊ីប្រកួតទល់តួកគី ដែលកាលនោះក្រុមគេចាញ់ ៣-១ ស្មើឆែកលទ្ធផល ១-១ និងឈ្នះព័រទុយហ្កាល់លទ្ធផល ២-០ ការប្រកួតចុងក្រោយ។ ចំណែកកីឡាករដែលស៊ុតបាល់បាន ២គ្រាប់ រួមមាន Cody Gakpo របស់ហូឡង់, Jamal Musiala, Niclas Fullkrug អាល្លឺម៉ង់ និងកីឡាករ Ivan Schranz ស្លូវ៉ាគី។ ក្រៅពីនោះកីឡាករដែលរកបានគ្រាប់បាល់ត្រឹមតែ ១គ្រាប់ រួមមាន កីឡាករដែលរកបានគ្រាប់បាល់ម្នាក់មួយគ្រាប់រួមមាន៖ Kylian Mbappe បារាំង, Kai Havertz, Florian Wirtz, Ilkay Gundogan, Amre Can អាល្លឺម៉ង់, Fabian Ruiz, Alvaro Morata, Dani Carvajal, Ferran Torres អេស្ប៉ាញ, Michel Aebischer, Kwadwo Duah , Breel Embolo, Xherdan Shaqiri ស្វ៊ីស, Wout Weghorst, Memphis Depay ហូឡង់, Jude Bellingham, Harry Kane អង់គ្លេស, Nedim Bajrami, Klaus Gjasula, Qazim Laci អាល់បានី, Alessandro Bastoni, Nicolo Barella, Mattia Zaccagni អ៊ីតាលី, Bernabas Vargas ហុងគ្រី, Adam Buksa, Robert Lewandowski, Krzysztof Piatek ប៉ូឡូញ, Christian Eriksen, Morten Hjulmand ដាណឺម៉ាក, Erik Janza, Jan Karnicnik ស្លូវេនី, Nicolae Stanciu, Razvan Marin, Denis Dragus រូម៉ានី, Arda Guler, Mert Muldur, Kerem Akturkoglu , Cenk Tosunតួកគី, Lukas Provod, Patrik Schick, Tomas Soucek ឆែក, Francisco Conceicao, Bernardo Silva, Bruno Fernandes ព័រទុយហ្កាល់, Andrej Kramaric, Luka Modric ក្រូអាស៊ី, Scott McTominay ស្កុតឡែន, Luka Jovic ស៊ែប៊ី, Mykola Shaparenki , Roman Yaremchuk អ៊ុយក្រែន, Christoph Baumgartner, Gernot Trauner, Marko Arnautovic, Romano Schmid, Marcel Sabitzer អូទ្រីស, Youri Tielemans, Kevin De Bruyne បែលហ្ស៊ិក, Ondrej Duda ស្លូវ៉ាគី, Khvicha Kvaratskhelia ហ្ស៊កហ្ស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6357.txt
|
ខ្សែប្រយុទ្ធ Lionel Messi បង្កើតឱកាសគ្រាប់បាល់ទីមួយឱ្យអាហ្សង់ទីន ដែលកីឡាករ Julian Alvarez ស៊ុតបញ្ចូលទីនាទី៤៩ បន្ទាប់មករូបគេក៏បញ្ចូលបាល់បន្ថែមទៅកាន់ Lautaro Martinez ស៊ុតបញ្ចូលទីនាទី៨៨ ជួយក្រុមការពារជើងឯក ឈ្នះកាណាដា ២-០ នៅជំនួបបើកឆាក Copa America ឆ្នាំ២០២៤។
|
អាហ្សង់ទីនកំពុងស្ថិតក្នុងដំណើរការប្រជែងស្វែងរកការឈ្នះពានរង្វាន់អន្តរជាតិ ៣លើក ជាប់គ្នា ចាប់តាំងពីពួកគេបានឈ្នះពាន Copa America ឆ្នាំ ២០២១ និង World Cup ឆ្នាំ ២០២២។ អាហ្សង់ទីនយកឈ្នះកាណាដា ជាការចាប់ផ្តើមការប្រកួតវគ្គចែកពូលបានយ៉ាងល្អ ក្នុងកីឡដ្ឋាន Mercedes Benz។ ព្រឹត្តិការណ៍ Copa America របស់ទ្វីបអាមេរិកខាងត្បូង បានលើកទីធ្វើការប្រកួតនៅក្នុងប្រទេសអាមេរិក ជាលើកទីពីរក្នុងប្រវត្តិសាស្ត្រ ហើយខ្សែប្រយុទ្ធ Messi ក៏បានបំបែកកំណត់ត្រាថ្មី ដោយបង្ហាញខ្លួនលេង ៣៥ប្រកួត។ Messi បំបែកកំណត់ត្រារបស់អតីតកីឡាករស៊ីលី Sergio Livingstone ពីឆ្នាំ ១៩៤១ ដល់ឆ្នាំ ១៩៥៣ ហើយ Messi ក៏បន្តកំណត់ត្រាបញ្ជូនបាល់ច្រើនរហូតដល់ ១៨លើក។ កីឡាករដែលទើបឈានចូលវ័យ ៣៧ឆ្នាំ បានបង្កើតឱកាសសម្រាប់មិត្តរួមក្រុមរកបានគ្រាប់បាល់ ១គ្រាប់ដំបូងបើកឆាក ដោយគេបានប៉ះបាល់ទៅកាន់កីឡាករ Alexis MacAllister ដែលជាអ្នកបញ្ជូនបាល់បន្តទៅកាន់ Julian Alvarez ស៊ុតបញ្ចូលទីនៅនាទី៤៩ ដើមវគ្គទី២។ គ្រាប់បាល់ទី២ កើតឡើងចេញពីការបញ្ជូនបាល់របស់ប្រធានក្រុម Lionel Messi ដដែល នៅនាទី៨៨ ទៅកាន់ខ្សែប្រយុទ្ធរបស់ក្រុម Inter Milan កីឡាករ Lautaro Martinez ស៊ុតបញ្ចូលទី ដើម្បីរក្សាជ័យជម្នះនៅថ្ងៃការប្រកួតបើកឆាក Copa America។ Martinez រកបានគ្រាប់បាល់ចំនួន ២៥គ្រាប់ សម្រាប់ក្រុមជម្រើសជាតិ។ បន្ទាប់ពីការប្រកួតទៅ អាហ្សង់ទីន ជាក្រុមឈរកំពូលតារាងពូល A ហើយការប្រកួតបន្ទាប់ក្រុមការពារជើងឯក នឹងបន្តដំណើរទៅជួបក្រុមស៊ីលី នៅថ្ងៃទី២៥ ខែមិថុនា ក្នុងទីក្រុង East Rutherford រដ្ឋ New Jersey ហើយការប្រកួតទី៣ ប៉ះប៉េរូ នៅថ្ងៃទី២៩ ក្នុងទីក្រុង Miami Gardens រដ្ឋ Florida៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6358.txt
|
ព្រឹត្តិការណ៍ពានរង្វាន់ទ្វីបអឺរ៉ុប Euro 2024 វគ្គចែកពូលឈានដល់ការប្រកួតជុំទី៣ ដោយក្រុមម្ចាស់ផ្ទះអាល្លឺម៉ង់ នឹងត្រូវវិលត្រឡប់មកប្រកួតបង្ហើយ ទល់ស្វ៊ីស ទោះខ្លួនកក់កៅអីវគ្គ ១៦ក្រុមរួចហើយ។ ចំណែកក្នុងពូល A ជាមួយគ្នានេះ ស្កុតឡែន ប៉ះហុងគ្រី ត្រូវប្រជែងពិន្ទុដើម្បីឱកាសតំណែងលេខ ៣ ល្អ។ ការប្រកួតទល់ស្វ៊ីសរាត្រីនេះ អាល្លឺម៉ង់ ត្រូវការឈ្នះដើម្បីកំណត់ត្រា ក្លាយជាក្រុមម្ចាស់ផ្ទះ ដែលឈ្នះវគ្គចែកពូលទាំង ៣ លើកជាប់គ្នា។
|
ជុំទី៣ វគ្គចែកពូល ក្រុមតាមពូលនាទីមួយៗ នឹងត្រូវកាត់សេចក្តីគ្នា នាការប្រកួតដំណាលគ្នា នៅវេលាម៉ោង ២យប់ រំលងអាធ្រាត្រ (ម៉ោងនៅកម្ពុជា)។ ស្វ៊ីស តទល់អាល្លឺម៉ង់ វេលាម៉ោង ២យប់ អាល្លឺម៉ង់ បច្ចុប្បន្នជាក្រុមឈរកំពូលតារាងពូល A ស្ថិតនៅក្នុងការប្រកួតពានរង្វាន់ UEFA Euro 2024 ដោយបានកក់កៅអីវគ្គ ១៦ក្រុមរួចស្រេចដំបូងគេ។ កីឡាដ្ឋាន Deutsche Bank Park នឹងក្លាយជាទីតាំងកាត់សេចក្តីថា តើអាល្លឺម៉ង់ អាចនឹងយកឈ្នះស្វ៊ីស ដើម្បីធ្វើបានកំណត់ត្រាក្លាយជាក្រុមម្ចាស់ផ្ទះទី៣ ក្នុងប្រវត្តិសាស្ត្រ Euro ដែលឈ្នះការប្រកួតវគ្គចែកពូលទាំងអស់។ ជាដៃគូចាស់ប៉ះគ្នាច្រើនលើក អាល្លឺម៉ង់-ស្វ៊ីស នឹងឈានដល់ការប៉ះគ្នាលើកទី៥៤ ក្នុងប្រវត្តិសាស្ត្រនៅគ្រប់ពានរង្វាន់ទាំងអស់។ អាល្លឺម៉ង់ មានកំណត់ត្រាល្អដោយធ្លាប់បានយកឈ្នះការប្រកួត ចំនួន ៣៥លើក ពីការប្រកួតប៉ះគ្នាជាមួយស្វ៊ីស ៥៣លើក កន្លងមក ហើយស្វ៊ីសរកបានជ័យជម្នះមកវិញត្រឹមតែ ៩លើក ប៉ុណ្ណោះ។ ទោះជាយ៉ាងណា តាមស្ថិតិនៃការប៉ះគ្នាចុងក្រោយ ស្វ៊ីសតែងយកឈ្នះការប្រកួតលើអាល្លឺម៉ង់ នាការប៉ះគ្នា ៣លើកចុងក្រោយ ។ ក្នុងចំណោមការប្រកួត ៣លើកចុងក្រោយនោះ គ្រាប់បាល់កើតឡើងដល់ ១៦គ្រាប់។ ប៉ុន្តែសម្រាប់ការប្រកួតលើកនេះ អាល្លឺម៉ង់ហាក់បីមានទម្រង់លេងល្អខ្លាំង ក្នុងនាមជាក្រុមម្ចាស់ផ្ទះ ខណៈស្វ៊ីសក៏មានទម្រង់លេងមួយគួរឱ្យចាប់អារម្មណ៍ផងដែរ។ ស្កុតឡែន ប៉ះហុងគ្រី ប្រជែងឱកាសលេខ ៣ ល្អ ស្កុតឡែន និងហុងគ្រី នឹងត្រូវតទល់គ្នាប្រជែងពិន្ទុ ដើម្បីស្វែងរកឱកាសឈរក្នុងនាមជាក្រុមលេខ ៣ ល្អ ដើម្បីបានកៅអីប្រកួតក្នុងវគ្គ ១៦ក្រុម។ ស្កុតឡែនមាន ១ពិន្ទុក្នុងដៃ ចំណែកហុងគ្រីខកចិត្តពីប្រកួតជាប់គ្នា។ ការប្រកួតក្នុងកីឡដ្ឋាន Stuttgart Arena នឹងជាទីកន្លែងកាត់សេចក្តីសម្រាប់ស្កុតឡែន និងហុងគ្រី រាត្រីនេះ វេលាម៉ោង ២យប់ ដំណាលគ្នាជាមួយនឹងអាល្លឺម៉ង់ ប៉ះស្វ៊ីស។ ស្កុតឡែនមិនដែលឡើងដល់វគ្គចែកពូល ពានរង្វាន់ទ្វីបអឺរ៉ុប កំពុងតែចង់បានជ័យជម្នះឡើងវគ្គជម្រុះ ១៦ក្រុមលើកដំបូង ខណៈហុងគ្រីក៏មិនមែនជាក្រុមងាយស្រួលយកឈ្នះ។ ការប្រកួតរវាងស្កុតឡែន ទល់នឹងហុងគ្រី ក៏នឹងក្លាយជាការប្រកួតប៉ះគ្នាលើកដំបូងផងដែរ នៅក្នុងការប្រកួតពានរង្វាន់អន្តរជាតិ ។ កន្លងមកក្រុមទាំង ២ នេះបានត្រឹមជួបគ្នានៅការប្រកួតមិត្តភាព ៩លើក តែប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6359.txt
|
ក្រុមជម្រើសជាតិហ្ស៊កហ្ស៊ី បានត្រឹមតែចែកគ្នាម្នាក់ ១ពិន្ទុ ពីការប្រកួតទល់នឹងក្រុមសាធារណរដ្ឋឆែក ក្រោយលទ្ធផលស្មើ ១-១ នៅក្នុងជំនួបពូល F ព្រឹត្តិការណ៍ Euro 2024 វគ្គចែកពូលជុំទី២ នារាត្រីថ្ងៃទី២២ ខែមិថុនា។
|
ប្រៀបបានជាជំនួបសំខាន់មួយសម្រាប់ក្រុមទាំងពីរនេះ ខណៈរៀងៗខ្លួនសុទ្ធសឹងតែបរាជ័យកាលពីជួបទីមួយវគ្គចែកពូល។ យ៉ាងណាហ្ស៊កហ្ស៊ីជាក្រុម ដែលទើបបង្ហាញខ្លួនលើកដំបូងក្នុង Euro ហាក់ធ្វើបានល្អជាងឆែកនៅក្នុងវគ្គទី១។ ហ្ស៊កចំណេញឱកាសស៊ុតបាល់ពិន័យ ១១ម៉ែត្រ នៅក្នុងវគ្គទី១ នៅពេលដែលខ្សែការពារឆែក បង្កកំហុសបាល់ប៉ះដៃ ក្នុងប្រអប់គ្រោះថ្នាក់ ហើយកីឡាករ Georges Mikautadze ស៊ុតបាល់ពិន័យ ១១ម៉ែត្របញ្ចូលទីនាទី៤៥+៤ ហៀបបញ្ចប់ការប្រកួត។ ហ្ស៊កហ្ស៊ី បើកឆាកនាំមុខ ១-០ មុននៅត្រឹមវគ្គទីមួយ។ យ៉ាងណាចូលវគ្គទីពីរ ឆែក ហាក់បីអាចកែប្រែស្ថានការណ៍របស់ខ្លួនមកវិញ ដើម្បីលេងគ្រប់គ្រងបាល់នឹងវាយសម្រុកលើហ្ស៊កហ្ស៊ី ដើម្បីរកគ្រាប់តាមស្មើ ចំណែកហ្ស៊កហ្ស៊ី ក៏ព្យាយាមវាយសម្រុករកគ្រាប់បាល់បន្ថែមដូចគ្នា។ ប៉ុន្តែការព្យាយាមសម្រុករបស់ឆែក មានប្រសិទ្ធិភាព ដោយនៅនាទី៥៩ កីឡាករ Patrick Schick ក៏មានឱកាសស៊ុតបាល់តាមស្មើមកវិញ អំឡុងពេលគ្រាប់បាល់រដាក់រដុបនៅមុខទីរបស់ហ្ស៊កហ្ស៊ី។ ចប់ការប្រកួត ទាំងហ្ស៊កហ្ស៊ី និងឆែក បានត្រឹមចែកគ្នា ១ពិន្ទុ ម្នាក់ពីការប្រកួតស្មើលទ្ធផល ១-១។ ការប្រកួតបន្ទាប់ ហ្ស៊កហ្ស៊ី នឹងត្រូវបន្តទៅប៉ះជើងខ្លាំងព័រទុយហ្កាល់ ចំណែកឆែក នឹងត្រូវប៉ះតួកគី ដែលជាក្រុមមានទម្រង់លេងល្អប្រសើរឡើងវិញ។ ឱកាសទៅកាន់វគ្គបន្តរបស់ក្រុមទាំងពីរ កាន់តែមានភាករយតិចទៅ ខណៈតំណែងក្រុមលេខ ៣ ល្អ ក៏កាន់តែតឹងតែងសម្រាប់ក្រុមទាំងពីរ ត្រូវប្រជែង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_636.txt
|
បន្ទាប់ពីការិយាល័យប្រធានាធិបតីអ៊ុយក្រែនចេញឯកសារព្រាងមួយពាក់ព័ន្ធនឹងការធានាសន្តិសុខពីលោកខាងលិចសម្រាប់អ៊ុយក្រែនមុនចូលណាតូ វិមានក្រេមឡាំងព្រមានជាថ្មីថា ការបន្តចង់ចូលជាសមាជិកសម្ព័ន្ធយោធាណាតូរបស់អ៊ុយក្រែននៅតែជាការគំរាមសន្តិសុខរុស្ស៊ី ហើយឯកសារធានាសន្តិសុខនេះនឹងកាន់តែបង្ហាញភាពចាំបាច់សម្រាប់រុស្ស៊ីធ្វើប្រតិបត្តិការយោធានៅអ៊ុយក្រែន។
|
ដើម្បីទប់ទល់ការគំរាមកំហែងផ្នែកសន្តិសុខពីសម្ព័ន្ធយោធាណាតូដែលព្យាយាមពង្រីកឥទ្ធិពលទៅភាគខាងកើតអឺរ៉ុបនៅជាប់របងផ្ទះខ្លួន រុស្ស៊ីបានបើកប្រតិបត្តិការយោធាពិសេសនៅអ៊ុយក្រែនតាំងពីថ្ងៃទី២៤ ខែកុម្ភៈមកម្ល៉េះ។ កិច្ចចរចាដើម្បីបញ្ចប់សង្រ្គាមជាច្រើនសារកន្លងមកនេះបានជាប់គាំងដោយគ្មានអ្វីជាផ្លែផ្កាឡើយ។ ស្របពេលប្រតិបត្តិការសឹកឈានដល់ខែទី៧ ការិយាល័យប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គី បានចេញឯកសារព្រាងមួយកម្រាស់៩ទំព័រស្តីពីការធានាសន្តិសុខអន្តរជាតិសម្រាប់អ៊ុយក្រែន។សំណើនេះត្រូវបានរៀបចំដោយអតីតអគ្គលេខាធិការណាតូ Anders Fogh Rasmussen និងប្រធានរដ្ឋបាលប្រធានាធិបតីអ៊ុយក្រែន លោក Andriy Yermak។ ឆ្លើយតបទៅនឹងសេចក្តីព្រាងខាងលើដែលបានគូសវាសពីបំណងចូលណាតូរបស់អ៊ុយក្រែនដែរនោះ អ្នកនាំពាក្យវិមានក្រេមឡាំង លោក Dmitry Peskov ថ្លែងក្នុងសន្និសីទកាសែតតាមប្រព័ន្ធអនឡាញនៅថ្ងៃទី១៤ ខែកញ្ញាថា រុស្ស៊ីបានមើលឯកសារនេះ ហើយមិនពេញចិត្តសោះ។ វិមានក្រេមឡាំងក៏អះអាងជាថ្មីថា គំនិតអ៊ុយក្រែនចូលណាតូជាការគំរាមដ៏ចម្បងចំពោះរុស្ស៊ី។ «ជាថ្មីម្តងទៀត រឿងនេះបានបញ្ជាក់ពីភាពចាំបាច់ និងតម្រូវការជាបន្ទាន់សម្រាប់យើងដើម្បីធានាផលប្រយោជន៍ជាតិ និងសន្តិសុខផ្ទាល់របស់យើង»។ អ្នកនាំពាក្យវិមានក្រេមឡាំង លោក Peskov លើកឡើងបែបនេះក្នុងសន្និសីទកាសែត ។ បើតាមលោក ហ្សេលេនស្គី ឯកសារព្រាងខាងលើដែលរៀបរាប់ពីការអំពាវនាវឱ្យប្រទេសលោកខាងលិចផ្តល់ធនធានការទូត ហិរញ្ញវត្ថុ យោធា និងនយោបាយដើម្បីបង្កើនសមត្ថភាពការពាររបស់ក្រុងកៀវក្នុងប៉ុន្មានឆ្នាំមុនពេលចូលណាតូ គួរតែបង្កើតជាមូលដ្ឋានគ្រឹះដោះស្រាយបញ្ហាសន្តិសុខថ្មីមួយសម្រាប់អ៊ុយក្រែន។ យ៉ាងណាមិញ ការចូលណាតូរបស់អ៊ុយក្រែន និងការទទួលបានការការពារទៅវិញទៅមកពីប្លុកសន្តិសុខនេះផ្ទុយនឹងការទាមទាររបស់រុស្ស៊ីតាំងពីមិនទាន់វាយលុកអ៊ុយក្រែនទៅទៀត។ ដ្បិតរដ្ឋាភិបាលក្រុងកៀវ និងបស្ចិមលោកកន្លងមកអះអាងថា រដ្ឋាភិបាលក្រុងមូស្គូប្រើរឿងនេះជាលេសចាប់ផ្តើមប្រតិបត្តិការយោធាដែលបានគ្រោងទុកហើយក៏ដោយ ការចេញផ្សាយឯកសារខាងលើនេះនឹងកាន់តែផ្តល់ឱ្យក្រុងមូស្គូនូវហេតុផលចាំបាច់បន្តប្រតិបត្តិការរបស់ខ្លួនទៀត។ ទន្ទឹមនេះ លោក Peskov ក៏ឆ្លៀតរិះគន់ក្រុងកៀវដែលប្រើប្រាស់ការផ្គត់ផ្គង់ពីលោកខាងលិចដើម្បីធានាសន្តិសុខខ្លួនដែរ។ ដោយមិនផ្តល់សេចក្តីលម្អិត អ្នកនាំពាក្យវិមានក្រេមឡាំងរូបនេះថា មេដឹកនាំអ៊ុយក្រែនត្រូវតែចាត់វិធានការដើម្បីបំបាត់ការគំរាមដល់រុស្ស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6360.txt
|
ក្រុមជម្រើសជាតិបារាំង មិនអាចស្វែងរកគ្រាប់ទល់នឹងហូឡង់ឡើយ ដោយបញ្ចប់ត្រឹមលទ្ធផលស្មើ ០-០ ក្នុងការប្រកួតជំនួបពូល D នៃព្រឹត្តិការណ៍ Euro 2024 ថ្ងៃទី២២ ខែមិថុនា។ បារាំងខកខានឱកាសដណ្តើមតំណែងកំពូលតារាង ខណៈខ្លួនមានពិន្ទុស្មើហូឡង់ក្នុងពូល ។ លោក Didier Deschamps ខកចិត្តចំពោះប្រសិទ្ធិភាពនៃទម្រង់លេងក្រុម ដែលខុសពីការរំពឹងទុក។
|
គ្រូបង្វឹកសញ្ជាតិបារាំងដែលជួយក្រុមឈ្នះ World Cup ឆ្នាំ ២០១៨ ក៏បានរំលេចសរសើរកូនក្រុមពីការបង្កើតឱកាសគ្រាប់បាល់ជាច្រើនលើក តែមិនអាចស៊ុតទម្លុះសំណាញ់ទីបាន។ ត្រឹមលទ្ធផលស្មើ ០-០ ទាំងបារាំង និងហូឡង់ កំពុងតែមានភាគរយកាន់តែច្រើនឡើង ទៅកាន់វគ្គ ១៦ក្រុម បន្ទាប់ពីឈ្នះការប្រកួតជុំទី១ រៀងៗខ្លួន។ ក្រោយពីបញ្ចប់ការប្រកួត លោក Deschamps បានអះអាងថា លោកនៅតែរីករាយចំពោះការបង្ហាញទម្រង់លេងបានល្អ ប៉ុន្តែលោកក៏ខកចិត្តចំពោះប្រព័ន្ធលេងគ្មានប្រសិទ្ធិភាព លើការរកគ្រាប់បាល់។ «ពួកគេ (ហូឡង់) មានលក្ខណៈអភិរក្សជាងខ្ញុំគិតបន្តិច ប៉ុន្តែសោកស្តាយតែមួយគត់របស់ខ្ញុំគឺ យើងគ្មានប្រសិទិ្ធភាពគ្រប់គ្រាន់លើការរកគ្រាប់បាល់។ យើងបានធ្វើគ្រប់យ៉ាងអស់ហើយ តែយើងមិនអាចរកបានគ្រាប់បាល់ស៊ុតបញ្ចូលទីបាន ហើយបើយើងមិនអាចស៊ុតបញ្ចូលទីបាននោះ យើងនឹងមិនអាចចាកចេញជាមួយការកាន់ ៣ពិន្ទុក្នុងដៃបាននោះឡើយ។ ជាថ្មីម្តងទៀត យើងព្យាយាមរក្សាប្រព័ន្ធលេងដូចកាលប៉ះអូទ្រីស ទោះការពិតយើងមានពេលតិចក្នុងការសម្រាកក៏ដោយ។»។ លោក Deschamps បាននិយាយបែបនេះនៅក្នុងសន្និសីទកាសែត។ បារាំងប្រជែងទល់ហូឡង់ ដោយគ្មានប្រធានក្រុម Kylian Mbappe នៅជម្រើស ១១នាក់ ដំបូង ព្រោះតែរូបគេបានជួបបញ្ហារបួសបាក់ខ្ទង់ច្រមុះ កាលពីប្រកួតប៉ះអូទ្រីស។ ការប្រកួតបន្ទាប់របស់បារាំង នឹងត្រូវប្រជែងតទល់នឹងក្រុមប៉ូឡូញ នៅការប្រកួតចុងក្រោយវគ្គចែកពូលថ្ងៃទី២៥ ខែមិថុនា ដែលជាក្រុមបានធ្លាក់ចេញពីការប្រកួតរួចជាស្រេច ត្រឹមវគ្គចែកពូលនេះ។ ដោយឡែកស្ថិតពូល D ជាមួយគ្នា អូទ្រីស ធ្វើបានល្អឡើងវិញ ក្រោយចាញ់បារាំង ១-០ ដោយពួកគេបានវាយបកឈ្នះការប្រកួតលើក្រុមប៉ូឡូញលទ្ធផល ៣-១ យកបាន ៣ពិន្ទុ បន្តក្តីសង្ឃឹមកៅអីទៅកាន់វគ្គ ១៦ក្រុម ក្នុងនាមជាក្រុមលេខ ៣ ល្អ។ ចំណែកជំនួបពូក E ស្លូវ៉ាគី ភ្លាត់ស្នៀតរបូតឱកាសជ័យជម្នះកៅអីវគ្គ ១៦ក្រុម ក្រោយត្រូវបានអ៊ុយក្រែន វាយបករហូតយកឈ្នះលទ្ធផល ២-១ មកវិញ។ អ៊ុយក្រែន បានចាញ់ការប្រកួតជុំទី១ ក្រោមថ្វីជើងរូម៉ានី ៣-០។ ជ័យជម្នះ បានជួយក្រុមពួកគេមានដង្ហើមដកឡើងវិញ ខណៈការប្រកួតប្រជែងក្នុងពូលE កាន់តែតានតឹង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6361.txt
|
ក្រុមជម្រើសជាតិអាហ្សង់ទីន បានក្លាយជាក្រុមដំបូងគេប្រចាំព្រឹត្តិការណ៍ Copa America កក់កៅអីវគ្គ ៨ក្រុម ចុងក្រោយ បន្ទាប់ពីឈ្នះលើស៊ី ១-០ ដណ្តើមបាន ៣ពិន្ទុបន្ថែម នៅក្នុងការប្រកួតទី២ ក្នុងពូល A។
|
អាហ្សង់ទីន នៅជំនួបយកឈ្នះស៊ីលី ពួកគេប្រើពេលដល់ទៅ ៨៨នាទី ដើម្បីអាចរកបានគ្រាប់បាល់នាំមុខ និងជាគ្រាប់បាល់ជ័យជម្នះ ដែលធ្វើបានដោយខ្សែប្រយុទ្ធ Lautaro Martinez ។ មុនពេលរកបានគ្រាប់ជ័យជម្នះកីឡាករ Giovani Lo Celso ស៊ុតសំដៅសំណាញ់ទី ១គ្រាប់ តែត្រូវបានអ្នកចាំទីស៊ីលី ជួយសង្គ្រោះ ហើយការបង្កើតឱកាសទាត់បាល់ជ្រុងពី Lionel Messi ជួយដល់ការគ្រាប់បាល់របស់ Martinez នៅនាទី៨៨ នោះ។ ជ័យជម្នះជួយអាហ្សង់ទីនបន្តឈរកំពូលតារាង ដោយមាន ៦ពិន្ទុ ពីការប្រកួត ២លើក ក្នុងពូល A ខណៈកាណដា ស្ថិតនៅលេខ ២ ក្រោយពេលដែលពួកគេយកឈ្នះប៉េរូ លទ្ធផល ១-០។ ស៊ីលី និងប៉េរូ មានម្នាក់ ១ពិន្ទុក្នុងដៃ។ ស៊ីលីជាក្រុមធ្លាប់ឈ្នះពាន Copa America ២សម័យ ប៉ុន្តែពួកគេមិនដែលឈ្នះការប្រកួតលើអាហ្សង់ទីនម្តងឡើយ នៅពេលប្រកួតវគ្គចែកពូលប៉ះគ្នាម្តងៗ។ ស៊ីលីធ្វើបានល្អបំផុតកាលពីឆ្នាំ ២០១៥ និង ២០១៦ ពេលដែលពួកគេបានស៊ុតបាល់កាត់សេចក្តី ១១ម៉ែត្រ ឈ្នះលើក្រុមអាហ្សង់ទីន នៅវគ្គផ្តាច់ព្រ័ត្រ។ ដោយឡែក ចាប់ផ្តើមការប្រកួត ២លើក ក្នុងវគ្គចែកពូល ចម្ងល់ជាច្រើនបានកើតឡើងនៅពេលអ្នកគាំទ្របានឃើញ ខ្សែប្រយុទ្ធប្រធានក្រុម Lionel Messi ចាប់ផ្តើមការប្រកួតនៅតំបន់ប្រយុទ្ធអមដោយខ្សែប្រយុទ្ធ Lautaro Martinez និង Julian Alvarez។ លោក Lionel Scaloni គ្រូបង្វឹកក្រុមជម្រើសជាតិអាហ្សង់ទីន ក៏បានពន្យល់ផងដែរពីរឿងនេះ ថាជាចំណុចរួមសំខាន់មួយនៃទម្រង់លេង។ លោក Scaloni បាននិយាយដូច្នេះថា៖«Lautaro និង Julian ធ្លាប់បានលេងជាមួយគ្នា។ រឿងអ្វីក៏ដោយក៏ត្រូវការចំណុចរួមមួយ ហើយពិតណាស់ Lautaro គឺសប្បាយចិត្តនៅថ្ងៃនេះ ហើយ Julian ក៏ដូចគ្នា ខ្ញុំនឹងនៅតែជ្រើសរើសថានរណា ដែលធ្វើបានល្អបំផុតមួយ ដែលខ្ញុំគិតថាជាជម្រើសដ៏ល្អបំផុតសម្រាប់ការប្រកួតនោះ។ ថ្ងៃនេះ Julian លេងបានល្អ ប៉ុន្តែយើងមានកីឡាករដល់ទៅ ១១នាក់ យើងត្រូវតែធ្វើអ្វីដែលមានចំណុចរួមសំខាន់បំផុតមួយ។»។ អាហ្សង់ទីន នឹងការប្រកួតបន្ទាប់ ពួកគេនៅត្រូវជួបក្រុមប៉េរូ ថ្ងៃទី៣០ ខែមិថុនា ខណៈដែលកាណាដា នឹងត្រូវបន្តទៅប៉ះក្រុមស៊ីលី នៅថ្ងៃដូចគ្នា វេលាម៉ោង ៧ព្រឹក (ម៉ោងនៅកម្ពុជា)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6362.txt
|
ក្រុមបាល់ទាត់ជម្រើសជាតិស្លូវ៉ាគីរំពឹងដណ្តើមបានពិន្ទុក្នុងការប្រកួតទល់អ៊ុយក្រែន ក្នុងជំនួបពូល E សម្រាប់វគ្គចែកពូលជុំទី២ វេលាម៉ោង ៨យប់ មុនការប្រកួតរបស់ប៉ូឡូញ ត្រូវប្រជែងអូទ្រីសដណ្តើមពិន្ទុចាំបាច់ ក្នុងជំនួបពូល D វេលាម៉ោង ១១យប់។ ជំនួបគូខ្លាំងប្រចាំរាត្រីថ្ងៃទី២១ ខែមិថុនា រវាងហូឡង់ ត្រូវប្រជែងជាមួយបារាំងដណ្តើមតំណែងកំពូលតារាងក្នុងពូល D។
|
ស្លូវ៉ាគី ជួប អ៊ុយក្រែន វេលាម៉ោង ៨យប់ ទាំងស្លូវ៉ាគី និងអ៊ុយក្រែន បានវិលត្រឡប់មកកាន់ការប្រកួតវគ្គចែកពូលព្រឹត្តិការណ៍ Euro 2024 ដោយក្រុមទាំង ២ ត្រូវប្រជែងក្នុងកីឡដ្ឋាន Dusseldorf Arena វេលាម៉ោង ៨យប់ (ម៉ោងនៅកម្ពុជា)។ ស្លូវ៉ាគី ធ្វើបានល្អនៅក្នុងការប្រកួតបើកឆាក យកឈ្នះបែលហ្ស៊ិក លទ្ធផល ១-០ ដោយបែលហ្ស៊ិក ត្រូវបានប្រព័ន្ធ VAR បដិសេធគ្រាប់បាល់ចំនួន ២គ្រាប់ពេលនោះ។ ស្លូវ៉ាគី បន្ទាប់ពីឈ្នះបែលហ្ស៊ិក ពួកគេរកបានជ័យជម្នះ ១០លើក រាល់ការប្រកួត ១៤លើកគ្រប់កម្មវិធីប្រកួតទាំងអស់របស់ពួកគេចុងក្រោយមកនេះ ក្រោមការដឹកនាំរបស់លោក Francesco Calzona ខណៈក្រុមរំពឹងឡើងវគ្គ ១៦ក្រុមថែមទាំងលើកនេះ។ ចំណែកអ៊ុយក្រែន ការប្រកួតដំបូងពួកគេបានជួបបញ្ហាមិនស៊ីសង្វាក់គ្នា ហើយចាញ់ការប្រកួតក្រោមថ្វីជើងរូម៉ានី ៣-០។ ធ្លាប់ប៉ះគ្នា ៨លើក កន្លងមក ស្លូវ៉ាគីមានប្រវត្តិយកឈ្នះការប្រកួតបានត្រឹមតែ ២លើក ប៉ុណ្ណោះ ចំណែកអ៊ុយក្រែនឈ្នះ ៣លើក និងស្មើ ៣លើក។ ស្លូវ៉ាគីឈ្នះអ៊ុយក្រែនជំនួបចុងក្រោយនៅ UEFA Nation League លទ្ធផល ៤-១ហើយការប្រកួតរាត្រីនេះ ស្លូវ៉ាគីចង់ដណ្តើមឱ្យបានកៅអីវគ្គ ១៦ក្រុម ចំណែកអ៊ុយក្រែនចង់ស្វែងរកឱ្យបានពិន្ទុមកវិញដូចគ្នា ដើម្បីដង្ហើបបន្តប្រជែងក្នុងពាន Euro 2024។ ប៉ូឡូញ តទល់អូទ្រីស វេលាម៉ោង ១១យប់ ប៉ូឡូញ ត្រូវបន្តធ្វើការងារធ្ងន់បន្ថែមទៀតនារាត្រីថ្ងៃទី២១ ខែមិថុនា ស្ថិតក្នុងកីឡដ្ឋាន VolksparkStadion ដោយត្រូវប្រជែងស្វែងរក ៣ពិន្ទុ ពីក្រុមអូទ្រីស ដែលបានផ្តល់រឿងរ៉ាវ ដ៏តានតឹងដល់បារាំងកាលពីប្រកួតបើកឆាកវគ្គជែកពូលកន្លងមក។ ទាំងប៉ូឡូង និងអូទ្រីស សុទ្ធសឹងតែចាញ់ការប្រកួតជុំទី១ ដូចគ្នា ហើយចង់ឈ្នះការប្រកួតរាត្រីនេះខ្លាំងដូចគ្នា។ កាលពីឆ្នាំ ២០២១ នៃព្រឹត្តិការណ៍ Euro ប៉ូឡូញជាក្រុមបានធ្លាក់ចេញត្រឹមវគ្គចែកពូលនេះ ប៉ុន្តែមកដល់ការប្រកួតលើកនេះប៉ូឡូញ ហាក់បីជាមានទម្រង់លេងមួយដ៏ប្លែក ដោយតែងតែមានការសម្រុកខ្លាំងលើគូប្រកួត។ ចំណែកអូទ្រីស វិញ បានបង្ហាញសមត្ថភាពលេងជាក្រុមបានយ៉ាងល្អ កាលពីជំនួបប៉ះបារាំង ទោះចាញ់ការប្រកួតលទ្ធផល ១-០ ក៏ដោយក្តី។ ប្រវត្តិនៃការជួបគ្នារបស់ក្រុមទាំង ២ បានកើតឡើងចំនួន ១១លើក រួចមកហើយ ដោយប៉ូឡូញមានប្រវត្តិសាស្ត្រ និងកំណត់ត្រាល្អជាងក្រុមអូទ្រីស ដោយពួកគេយកឈ្នះ ៦ប្រកួត លើអូទ្រីស ខណៈដែលអូទ្រីស ក៏ដណ្តើមយកឈ្នះបាន ៣លើក មកវិញ។ ការជួបគ្នាចុងក្រោយបង្អស់ ទាំងពីរក្រុម បានត្រឹមបញ្ចប់ចំណាត់ថ្នាក់ត្រឹមតែលទ្ធផលស្មើ ០-០ តែប៉ុណ្ណោះ។ ជំនួបធំប្រចាំរាត្រី ហូឡង់ ប្រជែងកំពូលតារាងទល់បារាំង វេលាម៉ោង ២អាធ្រាត្រ ហូឡង់ម្ចាស់ពានអឺរ៉ុប ឆ្នាំ ១៩៨៨ នឹងត្រូវបន្តដំណើរប្រជែងកៅអីវគ្គ ១៦ក្រុម របស់ពួកគេទល់នឹងក្រុមម្ចាស់ពាន World Cup ឆ្នាំ ២០១៨ និងលេខ ២ ឆ្នាំ ២០២២ ក្នុងកីឡដ្ឋាន Red Bull Arena។ កាលពីការប្រកួតឆ្នាំ ២០២១ ហូឡង់ ជាក្រុមកំពូលតារាងវគ្គចែកពូល មិនចាញ់ទាំង ៣ប្រកួត ប៉ុន្តែឡើងដល់វគ្គ ១៦ក្រុម ពួកគេបែរជាភ្លាត់ស្នៀតធ្លាក់ចេញក្រោមថ្វីជើងក្រុមសាធារណរដ្ឋឆែក។ ចំណែកបារាំងវិញ ក៏ជាក្រុមដែលបានធ្លាក់ចេញនៅត្រឹមវគ្គ ១៦ក្រុមដូចគ្នាដែរ កាលព្រឹត្តិការណ៍ Euro 2020។ បារាំបច្ចុប្បន្នកំពុងតែមានកីឡាករតំបន់ប្រយុទ្ធសុទ្ធសឹងតែជាកីឡាករជើងចាស់ដែលជួយបារាំងធ្វើបានល្អនាពេលកន្លង ប៉ុន្តែលើកនេះពួកគេហាក់មានទម្រង់លេងនៅតំបន់ប្រយុទ្ធហាក់ថមថយជាពេលមុន។ ហូឡង់វិញ តាំងពីបង្ហាញសមត្ថភាពប្រកួតប្រជែងកាលប៉ះហូឡង់ ពួកគេក៏ធ្វើបានល្អ ខណៈតំបន់ប្រយុទ្ធមានបញ្ហាមួយចំនួនលើការបញ្ចប់ទី។ ជួបគ្នាចំនួន ៣០លើក កន្លងមក រវាងក្រុមទាំង ២ ហូឡង់បានត្រឹមតែយកឈ្នះការប្រកួតចំនួន ១១លើក ប៉ុណ្ណោះ ខណៈដែលបារាំងមានកំណត់ត្រាច្រើនជាង ឈ្នះដល់ទៅ ១៦លើក។ ការជួបគ្នាចុងក្រោយ ក្រុមទាំងពីរ ប៉ះគ្នាកាលឆ្នាំ ២០២៣ ដោយបារាំងយកឈ្នះដោយលទ្ធផល ២-១ ប៉ុន្តែហូឡង់រយៈពេលចុងក្រោយមកនេះ ពួកគេបានពង្រឹងសមត្ថភាពកើតឡើងជារឿយៗ ហើយការប្រកួតរាត្រីនេះ អាចនឹងធ្វើឱ្យលទ្ធផលមានការប្រទាញប្រទង់យ៉ាងខ្លាំង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6363.txt
|
ខ្សែប្រយុទ្ធក្រុមហុងគ្រី Barnabas Varga បានទទួលការវះកាត់បញ្ហារបួសផ្ទៃមុខជោគជ័យ ថ្ងៃទី២៤ ខែមិថុនា បន្ទាប់ពីរូបគេបានរងរបួសធ្ងន់ធ្ងរ ក្រោយពេលប៉ះទង្គិចគ្នាខ្លាំងជាមួយនឹងអ្នកចាំទីស្កុតឡែន ក្នុងការប្រកួតដែលហុងគ្រីយកឈ្នះលទ្ធផល ១-០ លើស្កុតឡែន នៃព្រឹត្តិការណ៍ Euro 2024។
|
កីឡាករវ័យ ២៩ឆ្នាំ បានជួបបញ្ហារបួសធ្ងន់ធ្ងរត្រង់ក្បាល និងផ្ទៃមុខ នៅពេលរូបគេបានប៉ះទង្គិចគ្នាខ្លាំងជាមួយនឹងអ្នកចាំទីស្កុតឡែន Angus Gunn ក្នុងប្រអប់គ្រោះថ្នាក់នាទី៦៨ ហើយធ្វើឱ្យ Varga បានបាត់បង់ស្មារតី និងទទួលបានសង្គ្រោះបន្ទាន់ភ្លាមៗលើទីលានដោយក្រុមគ្រូពេទ្យ រយៈពេល ១០នាទី មុនបញ្ជូនទៅមន្ទីរពេទ្យ។ ខ្សែប្រយុទ្ធ Varga នាថ្ងៃទី២៥ ខែមិថុនា រូបគេទទួលបានការវះកាត់បញ្ហារបួស បានដោយជោគជ័យ បន្ទាប់ពីស្ថានការណ៍របួសរបស់គេមិនមានសភាពប្រែប្រួល។ «យោងតាមព័ត៌មានវេជ្ជបណ្ឌិតនៃស្ថាប័នជំនាញខាងរបួសមុខ អន្តរាគមន៍មិនមានភាពស្មុគស្មាញ ដូច្នេះរូបគេអាចនឹងចាកចេញពីមន្ទីរពេទ្យនៅថ្ងៃទី២៦ ខែមិថុនា។»។ នេះបើតាមប្រកាសរបស់សហព័ន្ធបាល់ទាត់ហុងគ្រី នៅលើបណ្តាញសង្គម X។ ចំណែកមិត្តស្រីរបស់ខ្សែប្រយុទ្ធ Varga ក៏បានបង្ហោះសារអរគុណដល់អ្នកគាំទ្រ និងស្ថាប័នពាក់ព័ន្ធដែលបានផ្តល់ក្តីបារម្ភដូច្នេះថា៖«សូមអរគុណចំពោះសារដែលគាំទ្រ Barni បានបញ្ចប់ការវះគាត់ ហើយក៏ទទួលបានការសម្រាកតិចតួច តែយ៉ាងណាអ្វីៗនឹងល្អប្រសើរឡើង។»។ បញ្ហាកើតឡើងធ្ងន់ធ្ងរដូច្នេះ ប្រធានក្រុមហុងគ្រី Dominik Szoboszlai បានរិះគន់យ៉ាងខ្លាំង ចំពោះក្រុមការងារជួយសង្គ្រោះបន្ទាន់ ចំពោះពេលវេលាត្រូវរង់ចាំឱ្យអាជ្ញាកណ្តាលការប្រកួតអនុញ្ញាតជាមុនសិន ដើម្បីអាចចូលមកផ្តល់ការសង្គ្រោះ។ ប្រធានក្រុមវ័យ ២៣ឆ្នាំ ក៏បានស្នើសុំ UEFA ឱ្យកែប្រែពិធីការទាំងនេះចេញផងដែរ។ ទោះបីជាបានព្យាបាលរបួសរួចហើយក្តី ប៉ុន្តែ Varga នឹងមិនអាចលេងការប្រកួតដែលនៅសល់របស់ហុងគ្រី ស្ថិតក្នុងព្រឹត្តិការណ៍ Euro 2024 ទៀតបានឡើយ ប្រសិនបើហុងគ្រីអាចបន្តដំណើរទៅកាន់វគ្គ ១៦ក្រុម ក្នុងនាមជាក្រុមលេខ ៣ ល្អ។ ហុងគ្រី យកឈ្នះស្កុតឡែន បញ្ជប់ចំណាត់ថ្នាក់លេខ ៣ ល្អក្នុងពូល ខណៈស្កុតឡែនបានត្រឹមលេខ ៤ ហើយពួកគេត្រូវរង់ចាំអុតមើលលទ្ធផលថាតើពួកគេនឹងស្ថិតនៅក្នុងចំណោមក្រុមលេខ ៣ ល្អ ចំណោម ៤ក្រុម ឬយ៉ាងណា ដើម្បីទៅកាន់វគ្គ ១៦ក្រុម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6364.txt
|
ក្រុមកីឡាបាល់ទាត់ជម្រើសជាតិឥណ្ឌូណេស៊ី ដែលជាក្រុមតែមួយគត់ពីអាស៊ីអាគ្នេយ៍ឡើងទៅជុំទី៣ វគ្គជម្រុះ FIFA World Cup 2026 តំបន់អាស៊ី ស្ថិតក្នុងពូល C ដោយត្រូវជួបជប៉ុន អូស្ត្រាលី អារ៉ាប៊ីសាអូឌីត បារ៉ែន និងចិន។
|
១៨ក្រុមតំបន់អាស៊ីបានឆ្លងផុតវគ្គជម្រុះជុំទី២ ពានង្វាន់កីឡាបាល់ទាត់ពិភពលោក ឆ្នាំ ២០២៦ នឹងបន្តទៅជុំទី៣ ដោយចែកចេញជា៣ពូល ក្នុងមួយពូលមាន៦ក្រុម។ ១៨ក្រុម រួមមាន កាតា ជប៉ុន កូរ៉េខាងត្បូង អូម៉ង់ អ៊ីរ៉ង់ អ៊ីរ៉ាក់ ហ្សកដានី អេមីរ៉ាតអារ៉ាប់រួម អូស្ត្រាលី កូវ៉ែត កូរ៉េខាងជើង ចិន កៀហ្ស៊ីស៊ីស្ថាន អ៊ូសបេគីស្ថាន ឥណ្ឌូណេស៊ី អារ៉ាប៊ីសាអូឌីត បារ៉ែន និងប៉ាឡេស្ទីន។ នាការចាប់ឆ្នោតនៅទីស្នាក់កណ្តាលសហព័ន្ធកីឡាបាល់ទាត់អាស៊ី (AFC) នៅរសៀលថ្ងៃទី២៧ ខែមិថុនា ឥណ្ឌូណេស៊ី ដែលជាក្រុមតែមួយគត់ពីអាស៊ីអាគ្នេយ៍ ស្ថិតក្នុងពូល C ដោយត្រូវជួបជប៉ុន អូស្ត្រាលី អារ៉ាប៊ីសាអូឌីត បារ៉ែន និងចិន។ ពូល A មាន អ៊ីរ៉ង់ កាតា អ៊ូសបេគីស្ថាន អេមីរ៉ាតអារ៉ាប់រួម កៀហ្ស៊ីស៊ីស្ថាន និងកូរ៉េខាងជើង។ ពូល B មានកូរ៉េខាងត្បូង អ៊ីរ៉ាក់ ហ្សកដានី អូម៉ង់ ប៉ាឡេស្ទីន និង កូវ៉ែត។ ក្រុមដែលបញ្ចប់ក្នុងចំណាត់ថ្នាក់លេខ១ និងលេខ២ តាមពូលទាំងបីនេះ នឹងទទួលបានកៅអីទៅ World Cup ឆ្នាំ២០២៦ ដែលនឹងរៀបចំនៅអាម៉េរិក ម៉ិកស៊ិក និងកាណាដា ស្របពេលក្រុមលេខ៣ និងលេខ៤ ត្រូវបន្តទៅជម្រុះជុំទី៤៕ អត្ថបទទាក់ទង ឥណ្ឌូណេស៊ី ក្រុមអាស៊ីអាគ្នេយ៍តែមួយគត់ ឆ្លងទៅជុំទី៣ វគ្គជម្រុះ World Cup 2026 ប៉ាឡេស្ទីន ឈានដល់វគ្គជម្រុះ World Cup ជុំទី៣លើកដំបូងក្នុងប្រវត្តិសាស្ត្រ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6365.txt
|
ក្មេងប្រុសដែលរត់ចូលទីលានថតរូប Selfie ជាមួយនឹង Cristiano Ronaldo អំឡុងការប្រកួតដែលព័រទុយហ្កាល់ឈ្នះតួកគី ៣-០ ជំនួបពូល F នៃព្រឹត្តិការណ៍ Euro 2024 បង្ហាញអារម្មណ៍ថារូបគេបានបំពេញក្តីស្រមៃដែលបានប៉ង់ជាយូរ និងបានចែករំលែកបទពិសោធន៍ក្នុងហេតុការណ៍នោះថែមទៀត។ បានបំពេញបំណងខ្លួន តែក្មេងប្រុសរូបនេះ ត្រូវជាប់បម្រាបមិនឱ្យមានវត្តមានក្នុងការប្រកួតសេសសល់ក្នុងពានរង្វាន់អឺរ៉ុប នៅអាល្លឺម៉ង់នេះឡើយ។
|
ជំនួបរវាងព័រទុយហ្កាល់បំបាក់ក្រុមតួកគីលទ្ធផល ៣-០ ដោយកីឡាករ Bernardo Silva ស៊ុតបាល់បញ្ចូល រួមជាមួយនឹង Bruno Fernandes ហើយថែមទាំងខ្សែការពារតួកគីភ្លាត់ស្នៀតទាត់បាល់ចូលទីខ្លួនឯងមួយគ្រាប់ផងនោះ។ ក្រោយការប្រកួតដែលរកបាន ៣គ្រាប់ អ្នកគាំទ្រយ៉ាងហោច ៦នាក់ បានរត់ចូលទីលានប្រកួត ដើម្បីបំណងតែមួយថតរូបជាមួយនឹង Ronaldo។ អ្នកគាំទ្រវ័យក្មេងដែលបានរត់ចូលក្នុងកីឡដ្ឋាន ដំបូងគេហើយបានថតរូបជាមួយ Ronaldo ពេលនេះរូបគេបានបង្ហាញចំណាប់អារម្មណ៍ជាសាធារណលើកដំបូង និងបានចែករំលែកពីបទពិសោធន៍ដោយផ្ទាល់ក្នុងហេតុការណ៍។ អ្នកគាំទ្រវ័យក្មេងបានឆ្លើយប្រាប់ទៅកាន់គេហទំព័រកីឡាករ Sportbible ខ្លីដូច្នេះថា៖«ពេលនោះខ្ញុំបានប្រាប់ឪពុកខ្ញុំថា ទៅបន្ទប់ទឹក។ ខ្ញុំគ្រាន់តែបំពេញតាមក្តីស្រមៃរបស់ខ្ញុំតែប៉ុណ្ណោះ ហើយខ្ញុំមិនជឿទេថាវាបានកើតឡើងពិតមែន។»។ ពេលនោះ Ronaldo កីឡាករវ័យ ៣៩ឆ្នាំ ក៏បានផ្តល់ពេលវេលាខ្លីមួយ ដើម្បីថតរូបជាមួយក្មេងប្រុសម្នាក់នោះ បន្ទាប់មក អ្នកគាំទ្រ ៥រូប ផ្សេងទៀតក៏បានរត់ចូលលុកលុយទីលានជាបន្តបន្ទាប់រហូតចប់ការប្រកួត។ ការរត់ចូលទីលានពីសំណាក់អ្នកគាំទ្រ ក៏បានបង្កជាការរំខានដល់ការប្រកួត និងប៉ះពាល់ដល់កីឡាករផងដែរ។ លើករណីនេះ លោក Roberto Martinez គ្រូបង្វឹកក្រុមជម្រើសជាតិព័រទុយហ្កាល់ ធ្លាប់បាននិយាយថាលោកបារម្ភចំពោះសុវត្ថិភាពកីឡាករ នៅពេលមានអ្នកគាំទ្ររត់ចូលបែបនេះ ប្រសិនបើអ្នកគាំទ្រនោះមានបំណងមិនល្អ។ កាលពីពេលថ្មីៗនេះ សហព័ន្ធបាល់ទាត់អឺរ៉ុប UEFA ក៏បានចាត់វិធានការតឹងរឹងបន្ថែម ទៅលើការពារសន្តិសុខសុវត្ថិភាព ដោយការបង្កើនចំនួនកងការពារនៅក្នុងកីឡដ្ឋាន គ្រប់ការប្រកួតនីមួយៗនៅសល់ បន្ទាប់ពីជួបបញ្ហាក្នុងជំនួបព័រទុយហ្កាល់ឈ្នះតួកគី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6366.txt
|
លោក Lionel Scaloni គ្រូបង្វឹកក្រុមជម្រើសជាតិអាហ្សង់ទីន ផ្តាំអ្នកគាំទ្រអាហ្សង់ទីនទាំងអស់ថា គួរតែចំណាយពេលរីករាយចំពោះពេលវេលាដែលនៅសល់របស់ខ្សែប្រយុទ្ធ Lionel Messi និង Angel Di Maria ស្ថិតក្នុងការប្រកួត Copa America។ Copa America ឆ្នាំ ២០២៤ ទំនងជាការប្រកួតលើកចុងក្រោយរបស់តារាបាល់ទាត់អាហ្សង់ទីនទាំង ២រូប។
|
ស្ថិតក្នុងសន្និសីទកាសែតមុនការប្រកួតពានរង្វាន់ Copa America សម្រាប់ជំនួបបើកឆាកទល់កាណាដា លោក Scaloni បានប្តេជ្ញាចិត្តថានឹងជួយក្រុមអាហ្សង់ទីនឱ្យឈ្នះពានរង្វាន់អន្តរជាតិជាថ្មីម្តងទៀត បន្ទាប់ពីការឈ្នះពាន Copa កាលពីឆ្នាំ ២០២១ និង World Cup ឆ្នាំ ២០២២ រួចមក។ ប្រសិនបើអាហ្សង់ទីនឈ្នះពានជាថ្មីម្តងទៀត នោះពួកគេក៏ក្លាយជាក្រុមមកពីតំបន់ទ្វីបអាមេរិកខាងត្បូងដំបូងគេ ដែលឈ្នះពានរង្វាន់អន្តរជាតិ ៣លើក ជាប់គ្នា។ ស្ថិតក្នុងកិច្ចសន្និសីទកាសែតនោះទៀតសោត លោក Scaloni ថែមទាំងដាស់តឿនអ្នកគាំទ្រថាឱ្យរីករាយចំពោះពេលវេលា នៃវត្តមានរបស់ Messi និង Di Maria ក្នុងការប្រកួតលើកនេះ។ «យើងខ្ញុំតែដំណើរការគម្រោងក្នុងជម្រើសជាតិ។ ការរក្សាស្ថេរភាព និងការស្វែងរកពានរង្វាន់ គឺជាអ្វីដែលត្រូវរីករាយជាមួយច្រើនបំផុត។ សម្រាប់ពួកគេទាំង ២រូប វិញ វាពិតជាកិត្តិយសសម្រាប់ខ្ញុំ ដែលបានឃើញពួកគេហ្វឹកហាត់ និងលេងក្នុងក្រុម និងអ្វីដែលពួកគេបានផ្តល់ទៅកាន់ក្រុម។ ខ្ញុំមិនបារម្ភពីអនាគតរបស់ Messi និង Di Maria ឡើយ រឿងនេះគ្មានអ្វីត្រូវគិតនោះទេ នៅពេលដែលពួកគេបានចាកចេញទៅ ដូច្នេះគួរតែរីករាយជាមួយនឹងពួកគេនៅពេលនេះ យើងនឹងចាំមើលថានឹងមានអ្វីកើតឡើងនៅពេលខាងមុខ។»។ ស្ថិតក្នុងការប្រកួត Copa America ដែលនឹងចាប់ផ្តើមពីថ្ងៃទី២០ ខែមិថុនា ទៅជាមួយនឹងវត្តមានរបស់ Messi ស្ថិតក្នុងជម្រើស ១១នាក់ ដំបូងឱ្យអាហ្សង់ទីន នោះរូបគេនឹងបានក្លាយជាកីឡាករដែលបំបែកកំណត់ត្រាជាកីឡាករ បង្ហាញខ្លួនច្រើនជាងគេបង្អស់ក្នុងព្រឹត្តិការណ៍ Copa America។ Messi បង្ហញខ្លួនក្នុង Copa America ចំនួន ៣៤ប្រកួត ចាប់តាំងពីឆ្នាំ ២០០៧ មក ហើយ Di Maria លេងបាន ២៣ប្រកួត។ Angel Di Maria ក៏ធ្លាប់បានប្រកាសថា រូបគេនឹងចូលនិវត្តន៍ពីក្រុមជម្រើសជាតិ បន្ទាប់ពីចប់ភារកិច្ច Copa America ឆ្នាំ ២០២៤ បញ្ចប់ទៅ។ Messi មកដល់ពេលនេះ បន្តស្ថិតនៅភាពមិនច្បាស់លាស់ ខណៈ World Cup 2026 រូបគេអាចនឹងបន្តមានវត្តមាន។ អាហ្សង់ទីន នឹងបន្តការប្រកួតទល់នឹងក្រុមស៊ីលី នៅថ្ងៃទី២៥ ខែមិថុនា បន្ទាប់ពីការប្រកួតបើកឆាកទល់កាណាដា ក្នុងវគ្គចែកពូលរួច ហើយនឹងទៅប៉ះប៉េរូ នៅថ្ងៃទី២៩ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6367.txt
|
ក្រុមជម្រើសជាតិបែលហ្សិក បញ្ចប់បេសកកម្មការប្រកួតវគ្គចែកពូលដោយទទួលបានចំណាត់ថ្នាក់លេខ២ពូល E ខណៈខ្សែប្រយុទ្ធ Romelu Lukaku មានស្ថិតិខ្សោយបំផុត ចំពោះការបង្ហាញទម្រង់លេង និងការស្វែងរកគ្រាប់បាល់សម្រាប់នៅ៣ប្រកួត។
|
បែលហ្ស៊ិក បានត្រឹមស្មើ ០-០ ទល់អ៊ុយក្រែននៅជំនួបចុងក្រោយពូល E នារាត្រីថ្ងៃទី២៦ ខែមិថុនា និងឈរតំណែងលេខ ២ ក្នុងពូល ។ ការប្រកួតនៅវគ្គ ១៦ក្រុម បែលហ្ស៊ិក បន្តទៅប៉ះបារាំង ដែលជាក្រុមលេខ ២ ក្នុងពូល D។ ឆ្លងកាត់ ៣ប្រកួត ដោយមើលឃើញជាក់ស្តែង ក្រុមរហស្សនាមបិសាចក្រហមពិតជាឆ្លងកាត់ទៅកាន់វគ្គ ១៦ក្រុម យ៉ាងតឹងតែងដោយរកបានត្រឹមតែ ៤ពិន្ទុ ខណៈក្រុមហាក់មិនមានទម្រង់លេងល្អនោះឡើយ។ ការប្រកួតស្មើអ៊ុយក្រែន ក្រុមកីឡាករបែលហ្ស៊ិក មានឱកាសតិចតួចក្នុងការទាត់បាល់កាត់ចូលតំបន់គ្រោះថ្នាក់ឱ្យខ្សែប្រយុទ្ធ ខណៈពេលមានឱកាសម្តងៗ ខ្សែប្រយុទ្ធបរាជ័យក្នុងការបញ្ចប់ទី។ យ៉ាងណា ការស្វែងរកគ្រាប់បាល់ប្រចាំ Euro 2024 របស់ Lukaku កន្លងមកត្រូវបានរំខានដោយកត្តាផ្សេងៗអំឡុងការប្រកួត។ បែលហ្ស៊ិកគ្មានសំណាងឈ្នះការប្រកួតបើកឆាក ដោយចាញ់ក្រោមថ្វីជើងស្លូវ៉ាគី ខណៈ Lukaku គ្រាប់បាល់ស៊ុតបញ្ចូលទី២ លើកត្រូវបដិសេធដោយប្រព័ន្ធ VAR ទៅលើជំហរ Offside និងបាល់ប៉ះដៃ។ បែលហ្ស៊ិកបន្តការប្រកួតវគ្គចែកពូលទី២ ដែលយកឈ្នះលើរូម៉ានី Lukaku ក៏បានរកគ្រាប់បាល់ស៊ុតបញ្ចូលទីម្តងទៀត ប៉ុន្តែក្រោយពីត្រួតពិនិត្យ VAR រូបគេត្រូវបានច្រានចោលគ្រាប់បាល់នោះវិញ ព្រោះតែស្ថិតនៅជំហរ Offside ដដែល។ បដិសេធគ្រាប់បាល់ ៣លើក ប្រព័ន្ធ VAR ហាក់បីប្រឆាំងទៅនឹងការស៊ុតបាល់បញ្ចូលទីរបស់ Lukaku ប៉ុន្តែយ៉ាងណាមន្ត្រី VAR គ្រាន់តែចង់ផ្តល់ភាពយុត្តិធម៌សម្រាប់ការប្រកួតតែប៉ុណ្ណោះ។ ប៉ុន្តែ Lukaku មិនមែនត្រឹមតែមានស្ថិតិនៃការរកគ្រាប់បាល់ខ្សត់ខ្សោយតែប៉ុណ្ណោះទេ រូបគេក៏នៅមានស្ថិតិផ្សេងទៀត ដែលបង្ហាញថារូបគេបានជួបបញ្ហា និងមានទម្រង់លេងខ្សោយខុសពីពេលមុនការប្រកួតមកដល់។ Lukaku ជាកីឡាករម្នាក់ដែលមានកំណត់ធ្វើឱ្យរបូតឱកាសស៊ុតបញ្ចូលទីច្រើនជាងគេប្រចាំការប្រកួត ដល់ទៅ ៦លើក ហើយថែមទាំងស៊ុតចំគោលដៅច្រើនជាងគេ ៧លើក ចំគោលដៅ តែគ្មានគ្រាប់បាល់។ ស្ថិតិទាំងនេះ បានបញ្ជាក់ពីរឿងរ៉ាវខកចិត្តជាច្រើន និងបញ្ហាប្រឈមដែល Lukaku បានជួបប្រទះអំឡុងការប្រកួត ហើយក៏រួមចំណែកដល់ការខ្សត់គ្រាប់បាល់សម្រាប់បែលហ្ស៊ិក។ ទៅកាន់ការប្រកួតបន្ទាប់ បែលហ្ស៊ិក នឹងត្រូវបន្តទៅប៉ះក្រុមខ្លាំងបារាំង នៅថ្ងៃទី១ ខែកក្កដា ដែលជាការប្រកួតសំខាន់ដែលក្រុមទាំងពីរនេះ ត្រូវប្រជែងគ្នាឡើងទៅវគ្គ ៨ក្រុម បន្តទៀត។ ការប្រកួតទល់បារាំង ក៏នឹងក្លាយជាការធ្វើតេស្តដ៏សំខាន់បំផុតសម្រាប់បែលហ្ស៊ិក ទៅលើវត្តមានរបស់ Lukaku ដែលកំពុងជួបបញ្ហាទម្រង់លេងខ្លាំង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_637.txt
|
៤ប្រទេសក្នុងចំណោម៥ប្រទេសនៃសហភាពអឺរ៉ុប (EU) ដែលមានព្រំប្រទល់ជាប់រុស្ស៊ី បានបិទទ្វារមិនទទួលភ្ញៀវទេសចររុស្ស៊ីចាប់ពីពាក់កណ្តាលអធ្រាត្រថ្ងៃទី១៩ ខែកញ្ញា ដោយនិយាយថា ពួកគេមិនគួរធ្វើដំណើរខណៈពេលដែលប្រទេសរបស់ពួកគេកំពុងមានសង្រ្គាមជាមួយអ៊ុយក្រែននោះឡើយ។ យ៉ាងណាមិញ បណ្ដាប្រទេសក្នុង EU មួយចំនួននៅតែមើលឃើញថា ការដាក់សម្ពាធនេះមិនមានប្រសិទ្ធភាពនោះឡើយ។
|
ប៉ូឡូញ, អេស្តូនី, ឡេតូនី និងលីទុយអានី បានដាក់ការរឹតបន្តឹងថ្មីសម្រាប់ភ្ញៀវទេសចររុស្ស៊ីដែលមានបំណងធ្វើដំណើរកម្សាន្តនៅប្រទេសខ្លួន។ «ប្រជាជនរុស្ស៊ី សូមអ្នកកុំព្យាយាមឆ្លងកាត់ព្រំដែន។ អ្នកមិនស្វាគមន៍មកទីនេះទេ អ្នកត្រូវបញ្ចប់សង្គ្រាមប្រឆាំងនឹងអ៊ុយក្រែន ហើយត្រូវចាកចេញពីប្រទេសដ៏ស្រស់ស្អាតនោះ!»។ រដ្ឋមន្ត្រីការបរទេសឡេតូនីលោក Edgar Rinkevics បានបង្ហោះសារលើបណ្ដាញសង្គម
|
article_638.txt
|
អ៊ីរ៉ង់ បានចុះហត្ថលេខាលើការប្តេជ្ញាចិត្តក្លាយជាសមាជិកអចិន្រ្តៃយ៍របស់អង្គការសហប្រតិបត្តិការសៀងហៃ (CSO)។ នេះបើតាមការប្រកាសរបស់រដ្ឋមន្រ្តីការបរទេសអ៊ីរ៉ង់នៅថ្ងៃទី១៥ ខែកញ្ញា។
|
បន្ទាប់ពីមានឋានៈជាអ្នកអង្កេតការក្នុងអង្គការសហប្រតិបត្តិការសៀងហៃ (CSO) អស់រយៈពេល១៥ឆ្នាំ ពាក្យសុំចូលជាសមាជិកប្លុកនេះរបស់អ៊ីរ៉ង់ត្រូវបានអនុម័តកាលពីឆ្នាំមុន។ ទោះនីតិវិធីចូលជាសមាជិកពេញលេញត្រូវការពេលរហូតដល់ទៅ២ឆ្នាំ អ៊ីរ៉ង់នៅថ្ងៃទី១៥ ខែកញ្ញា ឈានមួយជំហានទៀតដោយបានចុះហត្ថលេខាលើអនុស្សរណៈនៃការប្តេជ្ញាចិត្តរបស់ CSO ។ «ជាមួយការចុះហត្ថលេខាលើឯកសារសម្រាប់ចូលជាសមាជិក SCO ពេញលេញ ឥឡូវនេះអ៊ីរ៉ង់ឈានចូលដំណាក់កាលថ្មីមួយនៃកិច្ចសហប្រតិបត្តិការសេដ្ឋកិច្ច ពាណិជ្ជកម្ម ការដឹកជញ្ជូន និងថាមពល»។ លោក Hossein Amirabdollahian រដ្ឋមន្រ្តីការបរទេសអ៊ីរ៉ង់សរសេរបែបនេះលើបណ្តាញសង្គម
|
article_639.txt
|
រដ្ឋមន្ត្រីថាមពលរុស្សី Alexander Novak នៅថ្ងៃទី១៥ ខែកញ្ញា ប្រកាសថា បំពង់បង្ហូរឧស្ម័ន Nord Stream 2 ទៅកាន់អឺរ៉ុបនឹងត្រូវជំនួសដោយបំពង់បង្ហូរថ្មី Force Siberia 2 ទៅកាន់ចិន។ Nord Stream 2 ដែលសាងសង់រួចរាល់ មិនទាន់ធ្វើប្រតិបត្តិការឡើយដោយសារសង្រ្គាមនៅអ៊ុយក្រែន។
|
សង្គ្រាមរុស្សីអ៊ុយក្រែនជះឥទ្ធិពលយ៉ាងខ្លាំងលើនយោបាយ សេដ្ឋកិច្ច និងការរស់នៅប្រចាំថ្ងៃរបស់ប្រជាជននៅក្នុងពិភពលោក។ ឧស្ម័នធម្មជាតិក៏បានលេចឡើងជាបញ្ហាមួយ ជាពិសេសចំពោះប្រជាជននៅក្នុងសហភាពអឺរ៉ុបដែលពឹងផ្អែកយ៉ាងខ្លាំងលើការនាំចូលពីរុស្សី។ បំពង់បង្ហូរ Nord Stream 2 ដែលផ្គត់ផ្គង់ឧស្ម័នទៅអឺរ៉ុបបានសាងសង់រួចរាល់តាំងពីខែកញ្ញា ឆ្នាំ២០២១មក ប៉ុន្តែវាមិនទាន់ត្រូវបានដាក់ឱ្យដំណើរការទេដោយសារតែសង្គ្រាមអ៊ុយក្រែនផ្ទុះឡើង។ ទាក់ទងនឹងបំពង់បង្ហូរហ្គាស Nord Stream 2 នេះ រដ្ឋមន្ត្រីថាមពលរបស់រុស្សី Alexander Novak និយាយតាមទូរទស្សន៍រដ្ឋនៅថ្ងៃទី១៥ ខែកញ្ញា ថា បំពង់បង្ហូរហ្គាសទៅអាស៊ីនឹងអាចជំនួសបំពង់បង្ហូរហ្គាសទៅអឺរ៉ុប ដែលវាជាផ្នែកមួយនៅក្នុងយុទ្ធសាស្ត្រថាមពលរបស់រុស្ស៊ី។ «រុស្ស៊ី និងចិននឹងចុះហត្ថលេខាជាមួយគ្នាក្នុងពេលឆាប់ៗនេះលើកិច្ចព្រមព្រៀងស្តីពីការចែកចាយហ្គាសចំនួន៥០ពាន់លានម៉ែត្រគូបក្នុងមួយឆ្នាំតាមរយៈបំពង់បង្ហូរហ្គាស Force Siberia 2»។ លោក Novak និយាយបែបនេះអំឡុងដំណើរទស្សនកិច្ចនៅអ៊ូសបេគីស្ថាន។ បរិមាណនៃការចែកចាយហ្គាសនេះស្ទើរស្មើនឹងបរិមាណអតិបរមារបស់បំពង់បង្ហូរហ្គាស Nord Stream 1 ដែលមាន៥៥ពាន់លានម៉ែត្រគូប។ បំពង់បង្ហូរហ្គាស Force Siberia 2 នេះនឹងហូរទៅចិនកាត់ម៉ុងហ្គោលី ហើយត្រូវបានរំពឹងថានឹងចាប់ផ្តើមសាងសង់នៅក្នុងឆ្នាំ២០២៤។ បើតាមរដ្ឋមន្រ្តីរុស្ស៊ី ការនាំចេញហ្គាសរបស់រុស្ស៊ីទៅកាន់សហភាពអឺរ៉ុបនឹងធ្លាក់ចុះប្រហែល៥០ពាន់លានម៉ែត្រគូបនៅក្នុងឆ្នាំ២០២២ ហើយវត្តមាននៃបំពង់បង្ហូរ Force Siberia 2 នឹងត្រូវជំនួសគម្រោងបំពង់បង្ហូរ Nord Stream 2 ដែលគម្រោងនេះត្រូវបានផ្អាកដោយអាល្លឺម៉ង់។ ជាមួយគ្នានេះ រុស្សី និងចិនក៏បានចុះហត្ថលេខាលើកិច្ចព្រមព្រៀងដើម្បីសាងសង់ផ្លូវឆ្លងកាត់ថ្មីមួយពីទីក្រុង Vladivostok នៅភាគខាងកើតរបស់រុស្ស៊ីទៅកាន់ភាគខាងជើងរបស់ចិន ដោយអាចដឹកហ្គាសបន្ថែមចំនួន១០ពាន់លានម៉ែត្រគូបផងដែរ។ គម្រោង Nord Stream ជាបំពង់បង្ហូរហ្គាសធម្មជាតិរបស់រុស្សីទៅអឺរ៉ុប ដែលហូរកាត់ក្រោមសមុទ្របាល់ទិកពីរុស្សីទៅអាល្លឺម៉ង់។ បំពង់បង្ហូរ Nord Stream 1 ហូរពីទីក្រុង Vyborg នៅភាគពាយ័ព្យរុស្សី និងបំពង់ Nord Stream 2 ហូរពីស្ថានីយ៍រថភ្លើង Ust-Luga នៅភាគពាយ័ព្យរុស្សីនៅជិតអេស្តូនី។ ការសាងសង់បំពង់បង្ហូរហ្គាស Nord Stream 2 បានបញ្ចប់នៅខែកញ្ញា ឆ្នាំ២០២១៕ ដោយ៖ ហ៊ួយ ស៊ីវលី សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6397.txt
|
កីឡាករ Khvicha Kvaratskhelia សម្រេចក្តីស្រមៃដែលប៉ងពីវ័យក្មេង ជាមួយនឹងការឈ្នះលើក្រុមព័រទុយហ្កាល់ជួយហ្ស៊កហ្ស៊ី ឡើងវគ្គ ១៦ក្រុម នៅការបង្ហាញខ្លួនលើកដំបូងព្រឹត្តិការណ៍ UEFA Euro និងទទួលបានអាវរបស់ Cristiano Ronaldo ដែលជានិមិត្ត។
|
កីឡាករក្រុម SSC Napoli បានស៊ុតគ្រាប់បាល់បើកឆាកសម្រាប់ហ្ស៊កហ្ស៊ី នៅត្រឹម ២នាទីនៃវគ្គទី១ ដើម្បីនាំមុខព័រទុយហ្កាល់។ ក្រោយមករូបគេក៏បានបង្ហាញទម្រង់លេងកាន់តែល្អឡើងខ្លាំង ដោយបានញាក់បាល់ទល់ខ្សែការពារព័រទុយហ្កាល់ជាច្រើនលើក មុនពេលគេត្រូវប្តូរចេញ។ ខ្សែបម្រើវ័យ ២៣ឆ្នាំ ដែលលើស្មាររបស់គេផ្ទុកទៅដោយបន្ទុកក្តីសង្ឃឹមអ្នកគាំទ្រហ្ស៊កហ្ស៊ី បាននិយាយថាក្រោយចប់ការប្រកួតថា រូបគេបានសម្រេចក្តីស្រមៃ លេងការប្រកួតទល់នឹងតារាបាល់ទាត់វ័យ ៣៩ឆ្នាំ ហើយក៏ទទួលបានអាវពីសំណាក់និមិត្តរូបរបស់គេ។ រំឮកទៅកាលឆ្នាំ ២០១៣ បន្តិចនៅពេលដែល Ronaldo បានធ្វើដំណើរទស្សនៈកិច្ចនៅទីលានបណ្តុះបណ្តាលកីឡាករថ្នាល់មួយក្នុងទីក្រុង Tbilisi។ រូបភាពមួយត្រូវបានបង្ហោះ ដោយខ្សែប្រយុទ្ធព័រទុយហ្កាល់ ត្រូវបានចោមរោមដោយក្រុមកីឡាករវ័យក្មេងជាច្រើន ហើយក្នុងនោះក៏មាន Kvaratskhelia។ នេះបើតាមសម្តីរបស់កីឡាករវ័យ ២៣ឆ្នាំ ក្រោយចប់ការប្រកួត៖«ខ្ញុំទទួលបានអាវពី Ronaldo ខ្ញុំធ្វើវាបានហើយ ហើយយើងទាំងអស់គ្នា បានធ្វើវាដើម្បីបន្តទៅកាន់ជុំបន្ទាប់។ ថ្ងៃនេះគឺជាថ្ងៃល្អពិសេសបំផុតសម្រាប់ប្រជាជនហ្ស៊កហ្ស៊ី។ មនុស្សគ្រប់គ្នារីករាយ យើងបានបង្កើតប្រវត្តិសាស្ត្រ គ្មាននរណាជឿឡើយថាយើងអាចធ្វើវាឱ្យកើតឡើងបាន ហើយយើងអាចបំបាក់ព័រទុយហ្កាល់។ ប៉ុន្តែខ្ញុំគិតថានេះជាហេតុដែលបង្ហាញថាយើងជាក្រុមខ្លាំងមួយ។»។ កីឡាករក្រុម Napoli បានទម្លាយអារម្មណ៍ដោយផ្ទាល់នៅពេលរូបគេបានជជែកជាមួយនឹង Ronaldo ក្រោយចប់ការប្រកួត ដោយគេបាននិយាយថាតារាបាល់ទាត់វ័យ ៣៩ឆ្នាំ បានជូនពរដល់គេឱ្យជោគជ័យក្នុងអាជីព។ Kvaratskhelia បានចាត់ទុកថាជារឿងអស្ចារ្យបំផុតសម្រាប់រូបគេនៅពេលនោះ។ «នៅពេលរូបគាត់បានដើរសំដៅមកកាន់នាក់ ក្រោយចប់ការប្រកួត ហើយគាត់បាននិយាយដូច្នេះ ខ្ញុំសូមជូនពរអ្នកឱ្យទទួលបានជោគជ័យ វាពិតជាអស្ចារ្យខ្លាំងណាស់។ ខ្ញុំបានសម្រេចនៅអ្វីដែលខ្ញុំអាចធ្វើបាន ហើយយើងធ្វើបានគ្រប់យ៉ាងនៅថ្ងៃនេះ ព្រោះវាបានផ្តល់ថាមពលឱ្យយើងយ៉ាងខ្លាំង។»។ Kvaratskhelia បាននិយាយដូច្នេះ។ យ៉ាងណាទៅកាន់វគ្គ ១៦ក្រុម ហ្ស៊កហ្ស៊ី ក៏នឹងត្រូវទៅជួបអេស្ប៉ាញ នៅថ្ងៃទី៣០ ខែមិថុនា ដែលជាក្រុមខ្លាំងប្រកួតឈ្នះទាំង ៣លើក កាលពីវគ្គចែកពូល និងជាក្រុមជើងឯក ៣សម័យ ដែលកំពុងមានទម្រង់លេងខ្លាំងមួយថែមទាំងផង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6398.txt
|
ប្រហែលជាមានចម្ងល់ជាច្រើន ទៅលើការផ្តល់កៅលេខ២ ទៅកាន់ដាណឺម៉ាក ខណៈស្លូវេនី ទទួលបានលេខ៣។ ដាណឺម៉ាក់ បញ្ចប់ការប្រកួតត្រឹមលទ្ធផលស្មើ ០-០ ទល់នឹងក្រុមស៊ែប៊ី ដែលជួយឱ្យពួកគេបញ្ចប់ចំណាត់លេខ ២ ពីលើក្រុមស្លូវេនី ដែលមានពិន្ទុដូចគ្នា និងស្ថិតិការប្រកួតដូចគ្នាទាំងស្រុង។ ស្លូវេនី ប្រកួតស្មើក្រុមជម្រើសជាតិអង់គ្លេស ០-០ ដូចគ្នា សម្រាប់ជំនួបង្ហើយពូល E ក្នុងទីក្រុង Cologne។
|
ពូល E នេះទៀតសោត អង់គ្លេសប្រកួតស្មើ បានន័យថាពួកគេ បានបញ្ចប់ការប្រកួតវគ្គចែកពូលដោយមាន ៥ពិន្ទុ នឹងឡើងវគ្គបន្ត ក្នុងនាមជាក្រុមកំពូលតារាង ជាមួយដាណឺម៉ាក នៅលេខ ២ និងស្លូវេនី លេខ៣ល្អ។ ដាណឺម៉ាក និងស្លូវេនី ទាំងពីរនេះមាន ៣ពិន្ទុ ដូចគ្នា ពីការប្រកួតស្មើទាំង ៣លើក ដូចគ្នា។ ស្ថិតិស្មើរបស់ក្រុមទាំងពីរ បានន័យថា ក្រុមពីរនេះមានចំនួនគ្រាប់បាល់ស៊ុតបញ្ចូលទីដូចគ្នា ត្រូវបានគេស៊ុតបញ្ចូលទីវិញដូចគ្នា ហើយការកាត់សេចក្តីទៅតាមរូបមន្តរបស់សហព័ន្ធបាល់ទាត់អឺរ៉ុប UEFA ក្រុមទាំងពីរនេះ ស្ថិតក្នុងនាមជាក្រុមមានស្ថិតិការប្រកួតស្មើគ្នា។ UEFA នឹងត្រូវបន្តទៅគិតថា តើក្រុមមួយណាទទួលបានចំនួនកាតលឿងច្រើនជាងគេ ប៉ុន្តែលើច្បាប់មួយនេះ ទាំងពីរក្រុម គឺមានចំនួនកាតលឿងដូចគ្នាថែមទៀត ក្រោយឆ្លងកាត់ការប្រកួតទាំង ៣លើកនេះ។ ផ្អែកទៅលើការទទួលបានចំនួនកាតលឿង ក្រៅពីក្រុមកីឡាករស្លូវេនី ដែលមានចំនួនកាតលឿងស្មើដាណឺម៉ាក ចំនួន៦ដូចគ្នា UEFA ក៏បានឈានដល់ ការគិតចំនួនកាតលឿងក្រុមគ្រូបង្វឹក ដោយជំនួយការរបស់លោក Novakovic Milivoje គ្រូបង្វឹកស្លូវេនី ទទួលបានកាតលឿងមួយ ក្នុងចំណោមការប្រកួតទាំង ៣ប្រកួតនោះ។ លើករណីនេះ ដាណឺម៉ាក មានកំណត់ត្រាល្អជាង ក្នុងនាមជាក្រុមមានវិន័យល្អ ជាងស្លូវេនី។ ក្រៅពីនេះ បើតាមការពន្យល់របស់អ្នកកាសែតល្បីមួយរូប គឺលោក Will Jeanes របស់កាសែត The Athletic លក្ខខណ្ឌផ្សេងទៀត ដាណឺម៉ាក ឈរនៅចំណាត់ថ្នាក់លេខ ២ ផ្អែកទៅលើការបញ្ចប់ចំណាត់ថ្នាក់ល្អរបស់ពួកគេ ខ្ពស់ជាងស្លូវេនី កាលពីវគ្គជម្រុះតំបន់ នៃព្រឹត្តិការណ៍ Euro 2024។ កាលពីវគ្គជម្រុះតំបន់ ទាំងដាណឺម៉ាក និងស្លូវេនី នេះក៏ធ្លាប់ស្ថិតក្នុងពូលជាមួយគ្នាផងដែរ ដោយក្រុមទាំងពីរនេះ បញ្ចប់ការប្រកួតជម្រុះ ដោយមាន ២២ពិន្ទុ ដូចគ្នា។ ប៉ុន្តែយ៉ាងណាកាលនោះ ដាណឺម៉ាក មានស្ថិតិការប្រកួតល្អជាងស្លូវេនី ដោយដាណឺម៉ាក ពេលប៉ះស្លូវេនី ពួកគេបានប្រកួតយកឈ្នះលទ្ធផល ២-១ ចំណែកស្លូវេនី នៅជើងទីពីរ បានត្រឹមតែស្មើ។ ដាណឺម៉ាក ឈរលេខ ១ ក្នុងពូល ដោយការគិតទៅលើជំនួបធ្លាប់ប៉ះគ្នាទាំង ២លើក ទោះមាន ២២ពិន្ទុស្មើគ្នា និងគ្រាប់ស៊ុតចាញ់ស្លូវេនី ១គ្រាប់ ដោយ ១៩គ្រាប់ ទល់ស្លូវេនី ស៊ុតបញ្ចូលទី ២០គ្រាប់ ហើយដាណឺម៉ាករបូតគ្រាប់បាល់ ១០គ្រាប់។ ចំណែកស្លូវេនីរបូតគ្រាប់បាល់ត្រឹមតែ ៩គ្រាប់ ក៏ដោយក្តី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6399.txt
|
ព្រឹត្តិការណ៍ការប្រកួតពានរង្វាន់ Euro 2024 ឈានចូលដល់ជុំទីពីរវគ្គចែកពូល ដោយ ៣គូ នឹងមានការប្រកួតនារាត្រីថ្ងៃទី១៩ មិថុនា។ ជំនួបពូល B ក្រូអាស៊ី ស្រេកឃ្លានជ័យជម្នះខ្លាំងនៅពេលប៉ះអាល់បានី វេលាម៉ោង ៨យប់ មុនពេលការប្រកួតពូល A រវាងម្ចាស់ផ្ទះអាល្លឺម៉ង់ ត្រូវស្វាគម៍ភ្ញៀវហុងគ្រី ម៉ោង ១១យប់ និងស្កុតឡែន ប៉ះស្វ៊ីស ម៉ោង ២យប់ រំលងអាធា្រត្រ (ម៉ោងនៅកម្ពុជា)។
|
កាលពីជុំទី១ វគ្គចែកពូល ដែលការប្រកួតចំនួន ១២ បានបញ្ចប់ផុតទៅដោយមានរឿងរ៉ាវអស្ចារ្យជាច្រើន និងកំណត់ត្រាកើតឡើងជាច្រើន ពេលនេះបន្តចូលការប្រកួតជុំទី២ វគ្គចែកពូល ដោយក្រុមមួយចំនួន ត្រូវបានពិន្ទុចាំបាច់ក្រោយបរាជ័យជុំទី១ ខណៈក្រុមដែលឈ្នះកន្លងមក ក៏រំពឹងបន្តធ្វើបានល្អ។ ជំនួបក្រូអាស៊ី ប៉ះអាល់បានី ក្រូអាស៊ី នឹងប្រជែងដណ្តើមពិន្ទុដ៏សំខាន់ទល់នឹងអាល់បានី ក្នុងកីឡដ្ឋាន Volkspark វេលាម៉ោង ៨យប់។ ក្រូអាស៊ី ដែលចាញ់ការប្រកួតក្រោមថ្វីជើងអេស្ប៉ាញ លទ្ធផល ៣-០ កាលពីជុំទី១ កំពុងចិញ្ចឹមចិត្តចង់បាន ៣ពិន្ទុ ត្រឡប់មកវិញក្នុងជំនួបពូល B ទល់នឹងអាល់បានី ដែលចាញ់ការវាយបករបស់អ៊ីតាលីដូចជាកាលជុំទី១ ដូចគ្នា។ ក្រូអាស៊ី ទោះជាមានទម្រង់លេងសម្រុកគ្រាន់បើកាលប៉ះអេស្ប៉ាញ ប៉ុន្តែការភ្លាត់ស្នៀតត្រង់តំបន់ការពារ ទាមទារឱ្យពួកគេកែតម្រូវនៅក្នុងជំនួបទល់អាល់បានី។ អាល់បានី កាលប៉ះអ៊ីតាលី ក៏ជាក្រុមមួយមិនអាចមើលស្រាលបាន ដោយពួកគេក៏មិនមែនជាក្រុមដែលប្រើទម្រង់ទប់សុទ្ធសាត់នោះឡើយ។ អាល់បានីជាក្រុមរកបានគ្រាប់បាល់លឿនជាងគេប្រចាំការប្រកួតត្រឹមតែ ២៣វិនាទី។ ទាំងពីរក្រុមនេះ មិនធ្លាប់មានប្រវត្តិជួបគ្នាកាលពីមុនមកឡើយ ខណៈដែលការជួបគ្នានេះគឺជាលើកដំបូងតែម្តង ខណៈក្រុមទាំងសងខាង សុទ្ធសឹងតែជួបបញ្ហាកីឡាករសំខាន់មួយចំនួន រងរបួសមិនអាចជួយក្រុមដូចគ្នា។ ម្ចាស់ផ្ទះអាល្លឺម៉ង់ ស្វាគមន៍ហុងគ្រី ជំនួបទី១៤ ប្រចាំព្រឹត្តិការណ៍ Euro 2024 ម្ចាស់ផ្ទះអាល្លឺម៉ង់ ដែលធ្វើបានល្អខ្លាំងក្នុងការប្រកួតបើកឆាក លត់ស្កុតឡែន ៥-១ នឹងបន្តដំណើរការប្រកួតរបស់ខ្លួន ទទួលស្វាគមន៍ភ្ញៀវហុងគ្រី ក្នុងកីឡដ្ឋាន MHP Arena វេលាម៉ោង ១១យប់។ មុនការប្រកួតមកដល់គ្រូបង្វឹកអាល្លឺម៉ង់លោក Julian Nagelsmann បានបង្ហាញក្តីរំពឹងថាក្រុមនឹងបន្តធ្វើបានល្អក្នុងការប្រកួតទល់ហុងគ្រី ដូចកាលដែលក្រុមបានបំបាក់ស្កុតឡែនជាមួយលទ្ធផលដ៏សន្ធឹកសន្ធាប់។ អាល្លឺម៉ង់ និងហុងគ្រី កន្លងមកក៏ស្ថិតក្នុងនាមជាក្រុមគូប្រជែងគ្នាមួយដែរ ដោយកន្លងមកក្រុមទាំង ២នេះ ប៉ះគ្នារហូតដល់ ៣៧ប្រកួត ប៉ះគ្នាញឹកញ៉ាប់ខ្លាំង ក្រុមរហស្សនាមឥន្ទ្រីដែកយកឈ្នះបាន ១៣លើក ចំណែកហុងគ្រីឈ្នះ ១២លើក។ យ៉ាងណាអាល្លឺម៉ង់ក្នុងការប្រកួតលើកនេះ ពួកគេបានបង្ហាញទម្រង់លេងបានយ៉ាងល្អ ដោយក្រុមបង្ហាញវត្តមានកីឡាករវ័យក្មេងមានសមត្ថភាព កំពុងធ្វើព្យុះភ្លៀងខ្លាំងក្នុងការប្រកួត។ ហុងគ្រី កន្លងមកបានចាញ់ការប្រកួតក្រោមថ្វីជើងស្វ៊ីស លទ្ធផល ៣-១ ជាលទ្ធផលដ៏ខកចិត្តមួយផងដែរ។ ស្កុតឡែនបន្តដំណើរដោយប៉ះស្វ៊ីស ក្រុមជម្រើសជាតិស្កុតឡែន នឹងត្រូវបន្តដំណើរតទល់ជាមួយនឹងក្រុមស្វ៊ីស ក្នុងកីឡដ្ឋាន RheinEnergie វេលាម៉ោង ២យប់ រំលងអាធា្រត្រ (ម៉ោងនៅកម្ពុជា)។ ស្កុតឡែនក្រុមលំដាប់បាតតារាង ខណៈស្វ៊ីសជាក្រុមលេខ ២។ ចាញ់ការប្រកួតបើកឆាកទល់អាល្លឺម៉ង់ ស្កុតឡែនបានជួបរឿងបរាជ័យដ៏ធំបំផុតប្រចាំប្រវត្តិសាស្ត្រខ្លួនជាលើកទី២ នៅក្នុងការប្រកួតអន្តរជាតិ ក្រោមការដឹកនាំរបស់គ្រូបង្វឹក Steve Clarke។ កាលពីការប្រកួតឆ្នាំ ២០២១ ស្កុតឡែន ជាក្រុមបញ្ចប់ចំណាត់ថ្នាក់បាតតារាង ដោយរកបានត្រឹម ១ពិន្ទុ ពីពូល D។ ស្កុតឡែនមកប៉ះស្វ៊ីស ការប្រកួតទី២ លើកនេះក៏នឹងក្លាយជារឿងដ៏ពិបាកបំផុតសម្រាប់ពួកគេ ខណៈស្វ៊ីសក៏កំពុងតែបង្ហាញទម្រង់លេងល្អខ្លាំងដូចគ្នា កាលពីប៉ះហុងគ្រី។ រវាងស្កុតឡែន និងស្វ៊ីស ធ្លាប់បានជួបគ្នាចំនួន ១៦លើក រួចមកហើយ ដោយស្វ៊ីសបានយកឈ្នះការប្រកួតចំនួន ៨លើក ប៉ុន្តែក្រុមទាំង ២ ខកខានជួបគ្នាចាប់តាំងពីឆ្នាំ ២០០៦ មក ដែលជាការជួបលើកចុងក្រោយបង្អស់ ដោយកាលនោះស្វ៊ីសឈ្នះលទ្ធផល ៣-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_64.txt
|
ប្រធានាធិបតីម៉ិកស៊ិកគំរាមប្តឹង Google ក្រោយពីក្រុមហ៊ុននេះបានប្តូរឈ្មោះ«ឈូងសមុទ្រម៉ិកស៊ិក»ទៅជា«ឈូងសមុទ្រអាម៉េរិក»នៅលើកម្មវិធីផែនទីរបស់ខ្លួន។
|
«យើងកំពុងមានជម្លោះជាមួយ Google ហើយនឹងដាក់ពាក្យបណ្តឹងរដ្ឋប្បវេណីប្រសិនបើចាំបាច់»។ ប្រធានាធិបតីម៉ិកស៊ិកលោកស្រី Claudia Sheinbaum បានថ្លែងបែបនេះនាថ្ងៃទី១៣ ខែកុម្ភៈ។ លោកស្រី Sheinbaum បានចេញការព្រមាននេះ បន្ទាប់ពី Google បានប្តូរឈ្មោះ«ឈូងសមុទ្រម៉ិកស៊ិក»ទៅជា«ឈូងសមុទ្រអាម៉េរិក» នៅលើកកម្មវិធី Google Maps របស់ខ្លួន។ សេចក្តីប្រកាសរបស់ Google បាននិយាយថា «តំបន់នេះនឹងបង្ហាញជា ឈូងសមុទ្រអាម៉េរិកដល់អ្នកប្រើប្រាស់នៅអាម៉េរិក និងឈូងសមុទ្រម៉ិកស៊ិកដល់អ្នកប្រើប្រាស់នៅម៉ិកស៊ិក។ អ្នកប្រើប្រាស់នៅក្នុងតំបន់ផ្សេងទៀតនឹងឈ្មោះឃើញទាំងពីរ»។ ក្រសួងមហាផ្ទៃអាម៉េរិក កាលពីចុងខែមករា បានប្រកាសប្តូរឈ្មោះឈូងសមុទ្រម៉ិកស៊ិកទៅជាឈូងសមុទ្រអាម៉េរិក ហើយថា Denali នៅអាឡាស្កា ដែលជាភ្នំខ្ពស់បំផុតនៅអាម៉េរិកខាងជើងនឹងប្តូរឈ្មោះទៅជា McKinley ។ ទីភ្នាក់ងារនេះបាននិយាយថា ការផ្លាស់ប្តូរនេះត្រូវបានធ្វើឡើងក្រោមបញ្ជាប្រតិបត្តិរបស់លោកប្រធានាធិបតី ដូណាល់ ត្រាំ។ ឈូងសមុទ្រម៉ិកស៊ិក គឺជាតំបន់ផ្ទៃទឹកធំជាងគេទី៩ នៅលើពិភពលោក ដែលមានព្រំប្រទល់ជាប់អាម៉េរិក ម៉ិកស៊ិក និងគុយបា។ លោក ត្រាំ បានបញ្ជាឱ្យប្តូរឈ្មោះកន្លែងនេះនៅថ្ងៃចូលកាន់តំណែងដូចដែលបានសន្យាក្នុងអំឡុងពេលឃោសនាបោះឆ្នោតរបស់លោក។ អ្នកជំនាញបញ្ជាក់ថា ការប្តូរឈ្មោះអនុវត្តតែក្នុងទឹកដីអាម៉េរិកប៉ុណ្ណោះ ប្រទេសដទៃមិនត្រូវទទួលស្គាល់ និងប្តូរឈ្មោះនោះទេ។ កន្លងមក ប្រធានាធិបតី Sheinbaum បានឆ្លើយតបថា អាម៉េរិកខាងជើងគួរតែត្រូវបានប្តូរឈ្មោះទៅជា«អាម៉េរិករបស់ម៉ិកស៊ិក»ដោយផ្អែកលើផែនទីប្រវត្តិសាស្រ្តដែលនាងបាននិយាយថាចុះកាលបរិច្ឆេទ ១៦០៧ ប្រហែល ១៦៩ឆ្នាំមុនការបង្កើតសហរដ្ឋអាម៉េរិក។ ទោះជាយ៉ាងណា មេដឹកនាំម៉ិកស៊ិកនៅតែបញ្ជាក់ពីបំណងចង់មានទំនាក់ទំនងល្អជាមួយអាម៉េរិក៕ អត្ថបទទាក់ទង Google ប្តូរឈ្មោះ«ឈូងសមុទ្រម៉ិកស៊ិក»ទៅជា«ឈូងសមុទ្រអាម៉េរិក»នៅលើផែនទី អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_640.txt
|
វិមានក្រេមឡាំងនៅថ្ងៃទី១៣ ខែកញ្ញា ប្រកាសថា ប្រធានាធិបតីរុស្ស៊ី វ្ល៉ាឌីមៀ ពូទីន នឹងជួបជាមួយនាយករដ្ឋមន្ត្រីឥណ្ឌា នារិន្ទ្រា ម៉ូឌី នៅអ៊ូសបេគីស្ថាននៅថ្ងៃទី១៦ ខែកញ្ញាខាងមុខ។ ការពង្រឹងពាណិជ្ជកម្ម ដូចជាការលក់ជីកសិកម្មរបស់រុស្ស៊ី និងការផ្គត់ផ្គង់ស្បៀងអាហារទៅវិញទៅមក ជាប្រធានបទនៃជំនួបនេះ។
|
រុស្ស៊ី និងឥណ្ឌា នៅតែបន្តទំនាក់ទំនងពាណិជ្ជកម្មយ៉ាងស្អិតល្មួត បើទោះជារុស្ស៊ីរងប្រតិកម្មជុំទិសដោយសារសង្រ្គាមនៅអ៊ុយក្រែនក្ដី។ ឥណ្ឌា នៅតែបន្តទិញប្រេងពីរុស្ស៊ីដែលលក់ក្នុងតម្លៃថោក ជាមួយការច្រានចោលការរិះគន់របស់លោកខាងលិចថា លុយឥណ្ឌាត្រូវប្រើក្នុងការឈ្លានពានអ៊ុយក្រែន។ បើតាមការប្រកាសវិមានក្រេមឡាំងនៅថ្ងៃទី១៣ ខែកញ្ញា មេដឹកនាំប្រទេសទាំងពីរនេះនឹងជួបគ្នានៅថ្ងៃទី១៦ ខែកញ្ញាខាង ដើម្បីពង្រឹងទំនាក់ទំនងពាណិជ្ជកម្មបន្ថែម ពិសេសការទិញជីកសិកម្មពីរុស្ស៊ី និងការផ្គត់ផ្គង់ស្បៀងអាហារទៅវិញទៅមក។ «វាមានគម្រោងពិភាក្សាអំពីបញ្ហាទីផ្សារទិញលក់ជីរបស់រុស្ស៊ីជាមួយឥណ្ឌា និងការផ្គត់ផ្គង់ស្បៀងអាហារទ្វេភាគី»។ របាយការណ៍របស់វិមានក្រេមឡាំងត្រៀមសម្រាប់កិច្ចប្រជុំនៅអ៊ូសបេគីស្ថានបានបញ្ជាក់បែបនេះ។ ចំណូលពាណិជ្ជកម្មរបស់រុស្ស៊ីជាមួយឥណ្ឌាឈានដល់១១,៥ពាន់លានដុល្លារក្នុងឆមាសទីមួយនៃឆ្នាំ ២០២២ ដែលកើនឡើងជិត១២០ភាគរយ។ នេះបើតាមទីភ្នាក់ងារព័ត៌មាន Reuters។ ក្នុងតួលេខវេបសាយក្រសួងពាណិជ្ជកម្មឥណ្ឌា ការនាំចូលជីរបស់ឥណ្ឌាពីរុស្ស៊ីបានកើនឡើងដល់ជាង១ពាន់លានដុល្លារ គិតចាប់ពីខែមេសា ដល់ខែកក្កដា។ លើសពីនេះ ឥណ្ឌាបានស្វះស្វែងធ្វើកិច្ចព្រមព្រៀងនាំចូលជីកសិកម្មពីរុស្ស៊ីរយៈពេល៣ឆ្នាំបន្ថែម ដើម្បីចៀសវាងការជួបបញ្ហាឡើងថ្លៃ ពេលមានអស្ថិរភាពភូមិសាស្ត្រនយោបាយ។ ជំនួបមេដឹកនាំរុស្ស៊ី និងឥណ្ឌា ធ្វើក្រៅកិច្ចប្រជុំមេដឹកនាំអង្គការកិច្ចសហប្រតិបត្តិការសៀងហៃ ដែលធ្វើនៅអ៊ូសបេគីស្ថាននៅថ្ងៃទី១៥-១៦ ខែកញ្ញា។ លោក ពូទីន ក៏នឹងជួបប្រធានាធិបតីចិន ស៊ី ជិនភីង នៅថ្ងៃទី១៥ ខែកញ្ញា នៅអ៊ូសបេគីស្ថានដែរ ជុំវិញបញ្ហានៅអ៊ុយក្រែន និងតៃវ៉ាន់។ ទាំងឥណ្ឌា ទាំងចិន ជាដៃគូពាណិជ្ជកម្មរបស់រុស្ស៊ីដ៏សំខាន់ដែលបានជួយទ្រទ្រង់សេដ្ឋកិច្ចប្រទេសនេះទោះបីរងនៃទណ្ឌកម្មរបស់លោកខាងលិច។ ឥណ្ឌា និងចិនមិនបានរិះគន់ចំពោះសកម្មភាពឈ្លានពានរបស់រុស្ស៊ីនៅអ៊ុយក្រែនទេ ស្របពេលខ្លួនអាចនាំចូលថាមពល ក៏ដូចជាស្បៀងអាហារពីរុស្ស៊ីក្នុងតម្លៃទាប បើធៀបទៅនឹងការផ្គត់ផ្គង់ពីប្រទេសដទៃទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6400.txt
|
ក្រុមកីឡាបាល់ទាត់ជម្រើសជាតិអង់គ្លេស បានធ្វើដំណើរទៅដល់ទឹកដីប្រទេសអាល្លឺម៉ង់មុនគេ ដើម្បីត្រៀមខ្លួនប្រជែងជើងឯអឺរ៉ុប UEFA Euro 2024។ ទៅដល់ដីអាល្លឺម៉ង់ នៅថ្ងៃទី១០ ខែមិថុនា តោកំណាច បោះជំរំហ្វឹកហាត់ក្នុងទីក្រុង Blankenhain។
|
ក្រុមរងជើងឯកអង់គ្លេស ទៅដល់ប្រទេសអាល្លឺម៉ង់ ដែលជាម្ចាស់ផ្ទះរៀបចំការប្រកួត បន្ទាប់ពីការប្រកួតមិត្តភាពរួចរាល់ កាលពីសប្តាហ៍មុន។ ក្រុមកីឡាករទាំងអស់ មុនធ្វើដំណើរទៅកាន់ការប្រកួតពានអឺរ៉ុប ពួកគេទទួលបានការសម្រាកចុងសប្តាហ៍ ដើម្បីជួបជុំគ្រួសារ មុនពេលក្រុមត្រូវធ្វើដំណើរ។ មុនពេលធ្វើដំណើរទៅប្រជែងពានទ្វីបអឺរ៉ុប ព្រះអង្គម្ចាស់ William ជាប្រធានសមាគមបាល់ទាត់អង់គ្លេស FA បានជួបជុំជាមួយនឹងក្រុមកីឡាករទាំង ២៦រូប ព្រមទាំងលោក Gareth Southgate ជាគ្រូបង្វឹក នៅក្នុងទីលានហ្វឹកហាត់ក្រុមជម្រើសជាតិមជ្ឈមណ្ឌល St George’s Park។ អំឡុងសំណេះសំណាលនោះ ព្រះអង្គម្ចាស់ William បានផ្តល់អាវក្រុម ទៅកាន់កីឡាករទាំង ២៦រូប ព្រមទាំងបានថ្លែងសុន្ទរកថា និងសារដាស់តឿន ទៅកាន់កីឡាករក្មេងៗដែលស្ថិតក្នុងក្រុមដូចគ្នា។ នៅកម្មវិធីជូនដំណើរក្រុមកីឡាករ សិស្សសាលាជាក្មេងតូចៗ ស្ថិតក្នុងទីក្រុង Midlands ក៏ត្រូវបានអញ្ជើញឱ្យចូលរួមផងដែរ។ ជម្រើសជាតិអង់គ្លេស កាលពីការប្រកួត Euro 2020 ពួកគេបានត្រឹមតែជាក្រុមជើងឯករង ដោយកាលនោះប្រកួតចាញ់ក្រុមអ៊ីតាលីលទ្ធផល ១-០ ដោយការស៊ុតបាល់កាត់សេចក្តី ១១ម៉ែត្រ។ សម្រាប់ការប្រកួតឆ្នាំ ២០២៤ ក្នុងប្រទេសអាល្លឺម៉ង់ តោកំណាចអង់គ្លេស ស្ថិតក្នុងពូល C ជាមួយក្រុមដាណឺម៉ាក, ស្លូវេនី, និងស៊ែប៊ី។ ទៅដល់អាល្លឺម៉ង់ ក្រុមអង់គ្លេស នឹងត្រូវស្នាក់នៅក្នុងសណ្ឋាគា ដ៏ប្រណីតលំដាប់ផ្កាយ ៥ មានឈ្មោះថា Weimarer Land Spa & Golf ស្ថិតក្នុងទីក្រុង Blankenhain។ Blankenhain ជាទីក្រុងតូចជនបទមួយនៅភាគខាងកើតប្រទេសអាល្លឺម៉ង់ ដែលមានប្រជាជនតិចជាង ៧,០០០នាក់ ហើយនៅក្បែនឹងទីក្រុង Leipzig ជាងគេបង្អស់។ ការប្រកួតរបស់អង់គ្លេស នឹងត្រូវធ្វើឡើងស្ថិតក្នុងទីក្រុងភាគខាងលិចនៃប្រទេសអាល្លឺម៉ង់ ដោយពួកគេត្រូវធ្វើដំណើរសម្រាប់ជំនួបទល់នឹងក្រុមស៊ែប៊ី ក្នុងទីក្រុង Gelsenkirchen, ប្រកួតទល់ដាណឺម៉ាក ក្នុងទីក្រុង Frankfurt និងជួបស្លូវេនី ក្នុងទីក្រុង Cologne។ ទីកន្លែងស្នាក់របស់អង់គ្លេស គឺជាការជួលដាច់ស្ទើរតែពេញមួយរមណីយដ្ឋានតែម្តង់ មានផ្ទៃដីទំហំ ១,០០០ហិចតា ដោយរមណីយដ្ឋាន Weimarer មានទាំងអាហារដ្ឋាន អាងហែលទឹក ទីលានវាយកូនហ្គោល ទីលានបាល់បោះ ទីលានវាយកូនបាល់ (Tennis) និងផ្លូវជិះកង់កម្សាន្តកាត់តាមព្រៃថែមទៀត។ បើតាមការអះអាងរបស់ម្ចាស់សណ្ឋាគា អង់គ្លេស បានទាមទារឱ្យសណ្ឋាគា រៀបចំទីលានបាល់ទាត់ដែលមានស្ថានភាពស្មើដូចទៅនឹងកីឡដ្ឋាន Wembley និងមានលិខិតទទួលស្គាល់ពីសហព័ន្ធបាល់ទាត់អឺរ៉ុប UEFA ថែមទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6401.txt
|
ការប្រកួត ៣គូ ក្នុងព្រឹត្តិការណ៍ពានរង្វាន់ទ្វីបអឺរ៉ុប Euro 2024 ថ្ងៃទី១៧ ខែមិថុនានេះ ក្រុមជម្រើសជាតិរូម៉ានី ជួបអ៊ុយក្រែន វេលាម៉ោង ៨យប់ មុនពេលដែល បែលហ្ស៊ិក ត្រូវប៉ះជាមួយស្លូវ៉ាគី វេលាម៉ោង ១១យប់ នៅក្នុងជំនួបពូល E ដូចគ្នា។ ចំណែកអូទ្រីស នឹងត្រូវតទល់ជាមួយបារាំង នៅវេលាម៉ោង ២យប់រំលងអាធា្រត្រ (ម៉ោងនៅកម្ពុជា)នៅក្នុងជំនួបពូល D។
|
ជំនួបគូបើកឆាកពូល E ស្ថិតក្នុងកីឡដ្ឋាន Allianz Arena របស់ម្ចាស់ផ្ទះអាល្លឺម៉ង់ វេលាម៉ោង ៨យប់ ក្រុមរូម៉ានី ដែលបានបញ្ចប់កំពូលតារាងកាលពីវគ្គជម្រុះស្ថិតក្នុងពូល I នឹងឈរនៅក្នុងនាមជាក្រុមមិនដែលចាញ់ការប្រកួតជម្រុះ ពេលនេះនឹងត្រូវចាប់ផ្តើមការប្រកួតជុំចុងក្រោយ Euro 2024 ដោយត្រូវតទល់នឹងអ៊ុយក្រែន។ អ៊ុយក្រែនកាលពីវគ្គជម្រុះតំបន់ ពួកគេបានត្រឹមជាក្រុមបញ្ចប់ចំណាត់ថ្នាក់លេខ ៣ ស្ថិតក្នុងពូល C កាលនោះ ហើយត្រូវបន្តប្រជែងកៅអីវគ្គ Playoffs រហូតអាចឈ្នះវិលត្រឡប់មកកាន់ជុំចុងក្រោយនេះវិញ។ រូម៉ានី បង្ហាញខ្លួននៅព្រឹត្តិការណ៍ Euro ជាលើកទី៦ ខណៈដែលអ៊ុយក្រែនទើបតែបង្ហាញខ្លួនជាលើកទី៤ ប៉ុណ្ណោះ។ កន្លងមករវាងក្រុមទាំងពីរ ធ្លាប់បានប៉ះគ្នា ៦លើក រួចមកហើយ ដោយម្នាក់ៗគឺរកបានជ័យជម្នះ ៣លើក ដូចៗគ្នា តែយ៉ាងណា ការប៉ះគ្នា ៣លើកចុងក្រោយអ៊ុយក្រែនជាក្រុមមានកំណត់ត្រាឈ្នះ។ បែលហ្ស៊ិក ប៉ះ ស្លូវ៉ាគី ទៅកាន់កីឡដ្ឋាន Deutsche Bank Park ជាជំនួបពូល E មួយគូទៀតវេលាម៉ោង ១១យប់ ក្រុមខ្លាំងបែលហ្ស៊ិក ក៏នឹងត្រូវចាប់ផ្តើមការប្រកួតរបស់ខ្លួនទល់នឹងក្រុមស្លូវ៉ាគី ដែលទើបបានវិលត្រឡប់មកកាន់ការប្រកួត Euro វិញលើកនេះ។ បែលហ្ស៊ិក ជាក្រុមដែលមិនអាចមើលរំលងបានស្ថិតក្នុងការប្រកួត Euro 2024 លើកនេះ។ ស្លូវ៉ាគី ឆ្លងកាត់ការប្រកួតវគ្គជម្រុះមកយ៉ាងតានតឹងជាច្រើន រួមទាំងវគ្គ Playoffs ដើម្បីអាចស្វែងរកកៅអីឡើងមកកាន់ជុំចុងក្រោយនៃ Euro 2024។ ប៉ុន្តែបែលហ្ស៊ិក ជាក្រុមស្ថិតក្នុងចំណោមក្រុមខ្លាំងដទៃផ្សេងទៀត ដែលឈ្នះកៅអីស្វ័យប្រវត្តិពីការប្រកួតជម្រុះតាមពូល។ កន្លងមកបែលហ្ស៊ិក ធ្លាប់ប៉ះ ស្លូវ៉ាគី ចំនួន ៣ដង ដោយពួកគេបានយកឈ្នះតែមួយលើកប៉ុណ្ណោះ ខណៈ ២ប្រកួតទៀត ស្លូវ៉ាគីទោះមិនអាចយកឈ្នះ តែពួកគេអាចទប់ទល់ជាប់ការសម្រុកពីបែលហ្ស៊ិក។ អូទ្រីស ប៉ះ បារាំង វិលត្រឡប់ទៅកាន់ជំនួបពូល D ក្រុមកំពុងមានទម្រង់លេងល្អប្រសើរអូទ្រីស នឹងត្រូវតទល់ក្រុមជើងខ្លាំងបារាំង ដែលស្រែកឃ្លានដណ្តើមពាន Euro 2024 ឱ្យបានលើកនេះ។ ការប្រកួតក្រុមទាំងពីរធ្វើឡើងក្នុងកីឡដ្ឋាន Merkur Spiel វេលាម៉ោង ២យប់ រំលងអាធ្រាត្រ (ម៉ោងនៅកម្ពុជា)។ ក្រុមអូទ្រីសក្រោមការដឹកនាំរបស់លោក Ralf Rangnick ត្រូវបានគេមើលឃើញថាមានការកើតឡើងកម្រិតសមត្ថភាព ព្រមទាំងការសហការជាក្រុម ប៉ុន្តែក្រុមមួយនេះចង់បានបទពិសោធន៍ក្នុងការប្រកួតពានរង្វាន់អន្តរជាតិកាន់តែច្រើនបន្ថែមទៀត។ ចំណែកបារាំង ជាក្រុមកំពូលមួយប្រចាំការប្រកួត នឹងត្រូវបានគេរំពឹងថាអាចជាក្រុមនឹងលើកពាន Euro 2024 ហើយក៏នឹងជាគូប្រកួតដ៏តានតឹងមួយរបស់អូទ្រីស។ រវាងក្រុមទាំងពីរនេះ បានជួបគ្នាច្រើនលើករួចមកហើយ ដោយចំណោមការប្រកួតរាល់ពានរង្វាន់នានា និងមិត្តភាព ២៥លើក បារាំង មានកំណត់ត្រាល្អជាងអូទ្រីស ដោយពួកគេបានយកឈ្នះការប្រកួត ១៣លើក ចំណែកអូទ្រីសក៏មិនធម្មតា ធ្លាប់យកបានជ័យជម្នះ ៩លើក មកវិញផងដែរ។ ការជួបគ្នាចុងក្រោយឆ្នាំ ២០២២ បារាំងបញ្ចប់ការប្រកួតដោយលទ្ធផលឈ្នះ ២-០។ ស្ថិតការប្រកួត ៥លើកចុងក្រោយមកនេះ អូទ្រីសហាក់បីជាបង្ហាញការលេងបានយ៉ាងល្អ ដ្បិតទម្រង់លេងកន្លងមកមិនល្អគ្រប់គ្រាន់ ដែលពួកគេត្រូវបានបង្ហាញក្នុងការប្រកួតរាត្រីនេះទល់បារាំង ហើយកន្លងមកការឈ្នះ ៤លើកជាប់គ្នា និងស្មើ១ ជំរុញកម្លាំងចិត្តដល់អូទ្រីស។ បារាំង ៥ប្រកួតចុងក្រោយ ឈ្នះបានត្រឹមតែ ២លើក ស្មើ ២ និងចាញ់ ១ ខណៈក្រុមក៏មានការផ្លាស់ប្តូរកីឡាករថ្មីមួយចំនួនចូលក្នុងក្រុម ចាប់តាំងពី World Cup 2022 រួចមក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6402.txt
|
ឆ្លងកាត់ ៧ប្រកួត ដំបូង នៅក្នុងការប្រកួត Euro 2024 ប៉ុន្តែព្រឹត្តិការណ៍ជើងឯកទ្វីបអឺរ៉ុប នៅប្រទេសអាល្លឺម៉ង់ បានបង្កភាពភ្ញាក់ផ្អើល និងកំណត់ត្រាជាច្រើន។
|
ចាប់តាំងពីអាល្លឺម៉ង់ បើកឆាកការប្រកួតព្រឹត្តិការណ៍ក្នុងទឹកដីខ្លួន ដោយលត់ក្រុមស្កុតឡែនចាស់ដៃ នៅជំនួបបើកឆាក កាលពីថ្ងៃទី១៤ ខែមិថុនា កំណត់ត្រាមួយចំនួន ត្រូវបានបំបែករួច ទៅហើយ។ នៅត្រឹមការប្រកួត ៤លើក ដំបូង ដែលអាល្លឺម៉ង់លត់ក្រុមស្កុតឡែន ៥-១ ក្រុមស្វ៊ិសបំបាក់ក្រុមហុងគ្រីលទ្ធផល ៣-១ ចំណែកអេស្ប៉ាញបង្កភ្ញាក់ផ្អើលនៃទម្រង់លេងយកឈ្នះលើក្រូអាស៊ី ៣-០ ហើយអ៊ីតាលី តាមពីក្រោយរហូតឈ្នះលើក្រុមអាល់បានី លទ្ធផល ២-១។ គ្រាប់បាល់ ១៦គ្រាប់ ស៊ុតបញ្ចូលទី នៅដើមការប្រកយត ដែលជាកំណត់ត្រាគ្រាប់បាល់ច្រើនបំផុត នៅក្នុងពានរង្វាន់លំដាប់អឺរ៉ុប ឬក៏ World Cup ចាប់តាំងពីឆ្នាំ ១៩៧៦។ យ៉ាងហោចគ្រាប់បាល់ ៣គ្រាប់ ត្រូវបានស៊ុតបញ្ចូលទី មុនពេលបញ្ចប់វគ្គទីមួយ នៅ ៣ប្រកួត ចំណោមការប្រកួតទាំង ៤លើកដំបូង។ កាលពីព្រឹត្តិការណ៍ Euro 2020 ការស៊ុតគ្រាប់បាល់ ៣គ្រាប់ មុនបញ្ចប់វគ្គទីមួយ មាននៅក្នុងការប្រកួតចំនួនតែ ២ ប៉ុណ្ណោះ។ មានតែការប្រកួតនៅ Euro 2004 ប៉ុណ្ណោះ ពេលដែល ៤ប្រកួត ដំបូង ការប្រកួតរវាងក្រុមនីមួយៗ មានគ្រាប់បាល់ស៊ុតបញ្ចូលទី ៣គ្រាប់ ឬច្រើនជាងនេះ។ យ៉ាងណាសម្រាប់ Euro 2024 ការប្រកួតសរុបចំនួន ៤៧ នឹងត្រូវបានប្រកួតប្រជែង ប៉ុន្តែត្រឹមតែដើមការប្រកួត កំណត់ត្រាជាច្រើនបានបំបែករួចទៅហើយ។ Euro 2024 ប្រៀបបានជាព្រឹត្តិការណ៍សម្រាប់យុវជនជំនាន់ក្រោយអ៊ីចឹង ដោយអេស្ប៉ាញ យកឈ្នះលើក្រុមក្រូអាស៊ី លទ្ធផល ៣-០ ជំនួបពូល B កីឡាករវ័យក្មេង Lamine Yamal បង្កើតប្រវត្តិសាស្ត្រ ក្លាយជាកីឡាករវ័យក្មេងបំផុត បង្ហាញខ្លួនលេងឱ្យពានរង្វាន់ទ្វីបអឺរ៉ុប។ Yamal បង្កភ្ញាក់ផ្អើលខ្លាំង ដោយរូបគេបញ្ចូលបាល់ដល់មិត្តរួមក្រុមស៊ុត កំពុងធ្វើឱ្យមានការចាប់អារម្មណ៍លើរូបគេខ្លាំងនៅការចាប់ផ្តើមព្រឹត្តិការណ៍។ អ៊ីតាលី ជាក្រុមដែលមានស្ថិតិមធ្យមក្រុមកីឡាករមានអាយុវ័យក្មេងជាងគេ នៅក្នុងការប្រកួត ដោយមានអាយុជាមធ្យម ២៦ឆ្នាំ និង ២៨៧ថ្ងៃ ហើយជាឈរឈ្មោះជាក្រុមមានអាយុវ័យក្មេងជាងគេ ចាប់តាំងពីឆ្នាំ ១៩៨៨។ ដោយឡែកនៅក្នុងការប្រកួតរវាងហុងគ្រី ចាញ់ក្រោមថ្វីជើងស្វ៊ីស ខ្សែបម្រើ Dominik Szoboszlai ក្លាយជាប្រធានក្រុមវ័យក្មេងជាងគេ នៅ Euro ត្រឹមវ័យ ២៣ឆ្នាំ និង ២៣៤ថ្ងៃ។ សម្រាប់ជ័យជម្នះរបស់អាល្លឺម៉ង់ ក៏បានកើតចេញពីសមត្ថភាពដ៏ខ្លាំងពូកែរបស់ក្រុមកីឡាករវ័យក្មេង តំបន់ប្រយុទ្ធបានក្លាយជាកីឡាករសំខាន់នៅក្នុងការប្រកួត និងប្រចាំក្រុម។ Florian Wirtz និង Jamal Musiala រួមទាំង Kai Havertz តំបន់ប្រយុទ្ធស៊ុតបាល់ម្នាក់ ១គ្រាប់ និងបង្កើតឱកាសស៊ុតសំដៅទីជាច្រើនគ្រាប់។ ក្រុមជម្រើសជាតិអាល់បានី ជាក្រុមរកបានគ្រាប់បាល់ក្នុងព្រឹត្តិការណ៍ Euro 2024 លឿនបំផុត ដោយកីឡាករ Nedim Bajramai ប្រើពេលត្រឹមតែ ២៣វិនាទី ស៊ុតទម្លោះសំណាញ់ទីអ៊ីតាលី និងបើកការនាំមុខ មុនពេលអ៊ីតាលី វាយបកយកឈ្នះលទ្ធផល ២-១។ ការស៊ុតចូលទីលើក្រុមការពារជើងឯកអ៊ីតាលីនោះ គឺជាគ្រាប់បាល់ទី២ របស់អាល់បានី នៅក្នុងការប្រកួតព្រឹត្តិការណ៍ Euro ហើយក៏ជាគ្រាប់បាល់លឿន បំផុតប្រចាំប្រវត្តិសាស្ត្រ Euro។ គ្រាប់បាល់របស់កីឡាករ Bajrami ប្រើពេល ២៣វិនាទី បំបែកកំណត់ត្រារបស់កីឡាករ Dmitri Kirichenko កីឡាកររុស្ស៊ី ប្រើពេល ៦៧វិនាទី ស៊ុតបាល់បញ្ចូលទីទល់នឹងក្រុមក្រិក កាល Euro 2024៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6403.txt
|
Inter Miami នឹងក្លាយជាក្លិបចុងក្រោយបង្អស់សម្រាប់របស់ Lionel Messi ក្នុងអាជីពជាកីឡាករបាល់ទាត់។ នេះជាការអះអាងរបស់ប្រធានក្រុមជម្រើសជាតិអាហ្សង់ទីន ស្របពេលខ្សែបម្រើឆ្នើម វ័យ៣៦ឆ្នាំ រអាអំពីការសម្រេចចិត្តចូលនិវត្តន៍របស់ខ្លួន។
|
កីឡាករម្ចាស់ពាន World Cup 2022 ជាមួយនឹងក្រុមអាហ្សង់ទីន មានកិច្ចសន្យាជាមួយនឹងក្រុម Inter Miami ស្ថិតក្នុងលីគកំពូលប្រទេសអាមេរិក រហូតដល់ឆ្នាំ ២០២៥។ Messi ចូលរួមជាមួយនឹងក្រុម Inter Mimai កាលពីរដូវកាលមុន បន្ទាប់ពីគេបានចាកចេញពីក្រុមជើងឯកបារាំង Paris Saint Germain។ មានវ័យ ៣៦ឆ្នាំ ក៏ពិតមែន ប៉ុន្តែ Messi នៅតែមានសមត្ថភាពខ្លាំងពូកែក្នុងការលេងបាល់ទាត់ដដែល ដោយរូបគេនៅតែត្រូវបានក្រុមជម្រើសជាតិអាហ្សង់ទីន ជឿជាក់និងឱ្យបន្ដដឹកនាំជាប្រធានក្រុម ខណៈរូបគេក៏តែងតែរកបានគ្រាប់បាល់នៅក្លិប Miami ដូចគ្នា។ យ៉ាងណា Messi ពេលនេះបានអះអាងថាក្លិប Inter Miami នឹងក្លាយជាក្លិបចុងក្រោយដែលរូបគេលេងឱ្យ ដែលនេះទំនងជាខ្សែប្រយុទ្ធអាហ្សង់ទីន ចង់បង្ហាញបំណងចូលនិវត្តន៍ពីបាល់ទាត់។ ខ្សែប្រយុទ្ធម្ចាស់ពាន Ballon d’Or ៨សម័យ បាននិយាយប្រាប់ទូរទស្សន៍ ESPN ដូច្នេះថា«Inter Miami នឹងក្លាយជាក្លិបចុងក្រោយរបស់ខ្ញុំ។ ខ្ញុំស្រលាញ់ការលេងបាល់ទាត់ ខ្ញុំពិតជារីករាយគ្រប់យ៉ាងច្រើនជាងនេះ ព្រោះតែខ្ញុំដឹងថាពេលវេលានៅសល់តិចទៅហើយ។ ខ្ញុំមិនទាន់ត្រៀមរួចរាល់ឡើយក្នុងការចាកចេញពីបាល់ទាត់ ដែលខ្ញុំបានសម្រេចសមិទ្ធិផលបានពេញមួយជីវិតខ្ញុំ ខ្ញុំពិតជាស្រលាញ់បាល់ទាត់ ខ្ញុំរីករាយជាមួយការហ្វឹកហាត់ ពីមួយថ្ងៃទៅមួយថ្ងៃ ការប្រកួត។ ពិតណាស់ខ្ញុំតែមានភាពភ័យខ្លាចបន្តិចបន្តួចចំពោះរឿងទាំងនេះ។»។ Messi បច្ចុប្បន្នកំពុងតែហ្វឹកហាត់ជាមួយក្រុមជម្រើសជាតិព័រទុយហ្កាល់ ដើម្បីត្រៀមខ្លួនការពារជើងឯកពានរង្វាន់ Copa America ដែលការប្រកួតនឹងចាប់ផ្តើមពីថ្ងៃទី២០ ខែមិថុនា នៅក្នុងប្រទេសអាមេរិក។ អាហ្សង់ទីន នឹងចាប់ផ្តើមការប្រកួតទល់នឹងក្រុមកាណាដា ថ្ងៃប្រកួតបើកឆាក មុនពេលទៅជួបក្រុមគូប្រជែងស៊ីលី នៅថ្ងៃទី២៥ ហើយនៅ ៤ថ្ងៃ បន្ទាប់ជួបក្រុមប៉េរូ ស្ថិតក្នុងពូល A ជាមួយគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6404.txt
|
ព្រឹត្តិការណ៍ Euro 2024 បានឆ្លងកាត់ការប្រកួតផុតជុំទីមួយហើយ នៃវគ្គចែកពូល បន្ទាប់ពីការប្រកួតរបស់ព័រទុយហ្កាល់ យកឈ្នះលើក្រុមសាធារណរដ្ឋឆែក លទ្ធផល ២-១ នាថ្ងៃទី១៨ ខែមិថុនា។ ត្រឹមតែរយៈពេល ៥ថ្ងៃ ប៉ុណ្ណោះ នៅព្រឹត្តិការណ៍ទ្វីបអឺរ៉ុបក្នុងប្រទេសអាល្លឺម៉ង់ បង្កើតរឿងរ៉ាវអស្ចារ្យ និងកំណត់ត្រាពិសេសៗជាច្រើន។
|
ការប្រកួតគូចុងក្រោយនៃជុំទី១ រវាងព័រទុយហ្កាល់ ឈ្នះឆែក លទ្ធផល ២-១ ខ្សែប្រយុទ្ធ Cristiano Ronaldo បានក្លាយជាកីឡាករដំបូងបំផុតប្រចាំប្រវត្តិសាស្ត្រពានអឺរ៉ុប ដែលបង្ហាញខ្លួនចំនួន ៦លើក លើសកីឡាករណាទាំងអស់។ Ronaldo បង្ហាញខ្លួនដំបូងនៅឆ្នាំ ២០០៤, ២០០៨, ២០១២, ២០១៦, ២០២០ និងឆ្នាំ ២០២៤ នៅក្នុងព្រឹត្តិការណ៍ Euro។ ក្នុងវ័យ ៤១ឆ្នាំ និង ១១៣ថ្ងៃ Pepe ជាកីឡាករដែលមានវ័យចាស់ជាងគេប្រចាំការប្រកួត Euro 2024 ខណៈដែល Cristiano Ronaldo នៅលេខ២ មានវ័យ ៣៩ឆ្នាំ និង ១៣៤ថ្ងៃ។ ការប្រកួតរបស់ព័រទុយហ្កាល់ ទល់នឹងក្រុមសាធារណរដ្ឋឆែក គឺជាការប្រកួតដំបូងដែលគ្មានគ្រាប់បាល់ស៊ុតបញ្ចូលទីក្នុងវគ្គទីមួយ។ ជំនួប ដែលតួកគី ឈ្នះហ្ស៊កហ្ស៊ី ៣-១ ក្នុងវគ្គចែកពូល បានក្លាយជាការប្រកួតដែលមានការប្រកួតប្រជែងខ្លាំងបំផុតប្រចាំព្រឹត្តិការណ៍ Euro 2024 ដោយក្រុមទាំងពីរ មានការស៊ុតសំដៅទីរហូតដល់ ៣៦លើក។ មួយវិញទៀតនៅត្រឹមជុំទីមួយ វគ្គចែកពូលនេះ ចំណោម ១២ប្រកួត នៅមិនទាន់រកឃើញកីឡាករដែលបានស៊ុតបាល់បញ្ចូលទី ២គ្រាប់ ម្នាក់ឯងនៅឡើយទេ ខណៈកីឡាករក្រុមនីមួយៗរកបានគ្រាប់បាល់រៀងៗខ្លួន។ ដោយឡែក នៅត្រឹមតែការប្រកួតចំនួន ៤លើកដំបូង នៃពានរង្វាន់ Euro 2024 កំណត់ត្រាជាច្រើនត្រូវបានបំបែករួចទៅហើយ ក្នុងនោះក៏រួមមានទាំងនៅក្នុងការប្រកួតបើកឆាករបស់ជម្រើសជាតិអាល្លឺម៉ង់ លត់ស្កុតឡែន ៥-១ ផងដែរ។ រំលឹកទៅកាន់ការប្រកួត ៤លើក ដំបូង គ្រាប់បាល់ចំនួន ១៦គ្រាប់ បានស៊ុតបញ្ចូលទី ជាកំណត់ត្រាគ្រាប់បាល់ច្រើនបំផុតក្នុងពានរង្វាន់អឺរ៉ុប និង World Cup ចាប់តាំងពីឆ្នាំ ១៩៧៦។ ចំណោមការប្រកួត ៤លើក ដំបូងទាំងអស់នោះ យ៉ាងហោចគ្រាប់បាល់ ៣គ្រាប់ ត្រូវបានស៊ុតចូលទីមុនបញ្ចប់វគ្គទីមួយ នៅក្នុងចំណោម ៣ប្រកួត លើកដំបូងនៃ Euro 2024។ Euro 2020 មានការស៊ុត ៣គ្រាប់ មុនវគ្គទីមួយ នៅត្រឹមតែ ២ប្រកួតដំបូងប៉ុណ្ណោះ ចំណែកកាលពីឆ្នាំ ២០០៤ ក៏មានកំណត់ត្រា ៤ប្រកួតដំបូង មានក្រុមស៊ុតចូល ៣គ្រាប់មុនបញ្ចប់វគ្គទីមួយ។ កីឡាករវ័យក្មេងជាងគេសម្រាប់ការប្រកួតបានទៅលើកីឡាករខ្សែប្រយុទ្ធស្លាប Lamine Yamal ដោយគេបង្ហាញខ្លួនព្រឹត្តិការណ៍ Euro ត្រឹមវ័យ ១៦ឆ្នាំ ៣៣៨ថ្ងៃ។ សម្រាប់ក្រុមដែលមានមធ្យមវ័យក្មេងជាងគេប្រចាំការប្រកួត បានទៅលើក្រុមជម្រើសជាតិអ៊ីតាលី ដោយមានអាយុជាមធ្យម ២៦ឆ្នាំ ២៨៧ថ្ងៃ និងជាក្រុមដែលក្មេងជាងគេចាប់តាំងពីឆ្នាំ ១៩៨៨។ ប្រធានក្រុមវ័យក្មេងបំផុត បានលើកីឡាករ Dominik Szoboszlai ដោយជាប្រធានក្រុមហុងគ្រី ត្រឹមវ័យ ២៣ឆ្នាំ និង ២៣៤ថ្ងៃ។ គ្រាប់បាល់ក្នុងការប្រកួតលឿនជាងគេបំផុតប្រចាំប្រវត្តិសាស្ត្រ បានទៅលើក្រុមអាល់បានី ធ្វើបានដោយកីឡាករ Nedim Bajramai ប្រើពេលត្រឹម ២៣វិនាទី ស៊ុតទល់អ៊ីតាលី។ កីឡាករ Wout Weghorst ជាកីឡាករនាំសំណាងដល់ហូឡង់ ដោយរូបគេបានផ្លាស់ប្តូរចូលការប្រកួតបានត្រឹមតែ ៣នាទី ពីនាទី៧៩ ដល់នាទី៨៣ នឹងប៉ះបាល់ត្រឹមតែ ១លើកដំបូង ក៏រកបានគ្រាប់បាល់បញ្ចូលទីតែម្តង និងយកឈ្នះសម្រាប់ហូឡង់។ អ្នកចាំទី Bart Verbruggen ជាអ្នកចាំទីវ័យក្មេងជាងគេប្រចាំ Euro 2024 មានវ័យត្រឹម ២១ឆ្នាំ និង ៣០៣ថ្ងៃ លេងឱ្យជម្រើសជាតិហូឡង់។ ចំណែកខ្សែបម្រើ Christian Eriksen ដែលបានវិលត្រឡប់មកកាន់ព្រឹត្តិការណ៍ Euro 2024 រយៈពេល ១,១០០ថ្ងៃ បន្ទាប់ពីការប្រកួតបើកឆាកវគ្គចែកពូលកាល Euro 2020 ហើយជួបបញ្ហាគាំងបេះដូង មកដល់ពេលនេះរូបគេក៏រកបានគ្រាប់បាល់ លើកដំបូងក្នុងព្រឹត្តិការណ៍ Euro ដូចគ្នាផងដែរ។ សម្រាប់ក្រុមស្លូវេនី វិញ កីឡាករ Erik Janza ដែលរកបានគ្រាប់បាល់សម្រាប់ក្រុម បានស៊ុតគ្រាប់បាល់លើកដំបូងបំផុតរបស់គេប្រចាំ Euro នៅក្នុងវ័យ ២៤ឆ្នាំ។ ក្រុមរូម៉ានី បានបង្កើតប្រវត្តិសាស្ត្រសារជាថ្មីរបស់ខ្លួន នៅក្នុងការប្រកួតដែលបានលត់ក្រុមអ៊ុយក្រែន លទ្ធផល ៣-០ ដោយព្រឹត្តិការណ៍ Euro 2024 នេះជាការបង្ហាញខ្លួនលើកទី៦ របស់ពួកគេ ប៉ុន្តែពួកគេទើបតែយកឈ្នះការប្រកួតបានត្រឹមតែ ២លើក ប៉ុណ្ណោះមកដល់ពេលនេះ។ ការឈ្នះលើកទី១ របស់រូម៉ានី នៅក្នុងឆ្នាំ ២០០០ កាលនោះឈ្នះអង់គ្លេសលទ្ធផល ៣-២។ អង់គ្លេសជាក្រុមដំបូងប្រចាំប្រវត្តិសាស្ត្របាល់ទាត់ទ្វីបអឺរ៉ុបផ្នែកបុរស ដែលបានរក្សាសំណាញ់ទីនៅស្អាតមិនឱ្យក្រុមដទៃស៊ុតបាល់បញ្ចូលទីបាន នៅក្នុងវគ្គចែកពូលចំនួន ៥លើក។ Jude Bellingham ដែលរកបានគ្រាប់បាល់ជួយនាំជ័យជម្នះសម្រាប់អង់គ្លេស ទល់ស៊ែប៊ី រូបគេបានក្លាយជាកីឡាករដំបូង ដែលរកបានគ្រាប់បាល់នៅក្នុង World Cup និង Euro ខណៈជាកីឡាករលេងនៅក្លិបក្រៅប្រទេសអង់គ្លេស។ Bellingham ក៏ជាកីឡាករដំបូងប្រចាំប្រវត្តិសាស្ត្រអឺរ៉ុប ដែលបង្ហាញខ្លួននៅពានរង្វាន់អន្តរជាតិធំៗ ចំនួន ៣ Euro 2020, World Cup 2022 និង Euro 2024 ត្រឹមវ័យមុនឈានចូល ២១ឆ្នាំ (២០ឆ្នាំ និង ៣៥៣ថ្ងៃ)។ ខ្សែប្រយុទ្ធ Romelu Lukaku ស្ថិតក្នុងការប្រកួតរបស់បែលហ្ស៊ិក ទល់នឹងក្រុមស្លូវ៉ាគី រូបគេបានខកខានគ្រាប់បាល់ស៊ុតបញ្ចូលទី ពេលមានឱកាសល្អៗ នៅនាទី៣ នាទី៦ ដើមវគ្គនៃការប្រកួត មិនត្រឹមតែប៉ុណ្ណោះ រូបគេក៏បានក្លាយជាកីឡាករដែលស៊ុតបាល់ចូលទី ២គ្រាប់ ហើយត្រូវបានប្រព័ន្ធ VAR បដិសេធគ្រាប់បាល់ទាំង ២លើក ព្រោះតែ Off-side និងបាល់ប៉ះដៃ។ បែលហ្ស៊ិកប្រកួតចាញ់ស្លូវ៉ាគី ក្នុងវគ្គចែកពូល។ សម្រាប់ជំនួបរវាងអូទ្រីស នឹងបារាំង បានក្លាយជាជំនួបដ៏តានតឹងបំផុតប្រចាំព្រឹត្តិការណ៍ និងត្រដាបត្រដួសបំផុតសម្រាប់បារាំង ដោយពួកគេមិនអាចស៊ុតបាល់បញ្ចូលទីបានដោយខ្លួនឯង ដោយ Mbappe បានទាត់បាល់កាត់ចូលមុខប្រអប់ទី ហើយខ្សែការពារ Maximillian Wober ធ្វើឱ្យចូលទីខ្លួនឯង។ កីឡាករដែលល្អបំផុតប្រចាំការប្រកួត (MOTM) រវាងបារាំង និងអូទ្រីស បានលើខ្សែបម្រើ N’Golo Kante ដែលរូបគេត្រូវបានគេសង្កេតឃើញថារត់ស្ទើរតែពេញទីលានតែម្តងក្នុងជំនួបនោះ។ ខ្សែប្រយុទ្ធ ២រូប Antoine Griezmann និងប្រធានក្រុម Kylian Mbappe សុទ្ធសឹងតែជាកីឡាកររងរបួសធ្ងន់នៅក្នុងជំនួបទល់អូទ្រីស ដោយម្នាក់បែកក្បាល និងបាក់ខ្ទង់ច្រមុះ។ ខ្សែបម្រើប្រយុទ្ធក្រុមតួកគី Arda Guler មានវ័យត្រឹមតែ ១៩ឆ្នាំ ១១៤ថ្ងៃ បានស៊ុតគ្រាប់បាល់ជ័យជម្នះជួយតួកគី យកឈ្នះលើក្រុមហ្ស៊កហ្ស៊ី លទ្ធផល ៣-១ ហើយរូបគេក៏ជាកីឡាករល្អប្រចាំការប្រកួតថែមទៀត។ Arda Guler បានក្លាយជាកីឡាករវ័យក្មេងដែលស៊ុតបាល់បញ្ចូលទីប្រចាំ Euro 2024 នៅការបង្ហាញខ្លួនលើកដំបូង ដោយបំបែកកំណត់ត្រា Cristiano Ronaldo ដែលធ្វើបាននៅវ័យ ១៩ឆ្នាំ និង ១២៨ថ្ងៃ កាលឆ្នាំ ២០០៤៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6405.txt
|
ចាប់ផ្តើមជំនួបបើកឆាកដំបូងព្រឹត្តិការណ៍ពានរង្វាន់ទ្វីបអឺរ៉ុប UEFA Euro 2024 ក្រុមម្ចាស់ផ្ទះអាល្លឺម៉ង់ បង្ហាញទម្រង់លេងល្អប្លែក ដោយលត់ក្រុមភ្ញៀវស្កុតឡែន លទ្ធផល ៥-១ ក្នុងជំនួបពូល A នាកីឡដ្ឋាន Allianz Arena ទឹកដីប្រទេសអាល្លឺម៉ង់ រាត្រីឈានចូលថ្ងៃទី១៥ ខែមិថុនា។
|
ការប្រកួតវគ្គទី១ អាល្លឺម៉ង់ពោរពេញដោយកីឡាករវ័យក្មេងពេញសមត្ថភាពតំបន់ប្រយុទ្ធ ធ្វើបានល្អខ្លាំង ដោយបើកការនាំមុខលទ្ធផល ៣-០ ទៅលើក្រុមភ្ញៀវស្កុតឡែន។ គ្រាប់បាល់បើកឆាកពី Florian Wirtz កីឡាករវ័យក្មេងវ័យ ២១ឆ្នាំ នាទី១០ ផ្តល់ទំនក់ចិត្តដល់ក្រុមកាន់តែខ្លាំង រហូតនាទី១៩ ខ្សែប្រយុទ្ធស្លាបវ័យ ២១ឆ្នាំ Jamal Musiala ស៊ុតគ្រាប់ទី២ បន្ថែម។ ហៀបបញ្ចប់ការប្រកួតទៅហើយ ការបង្កកំហុសរបស់ខ្សែការពារ Ryan Porteous ទៅលើ Ilkay Gundogan ធាក់ជើងក្នុងប្រអប់គ្រោះថ្នាក់ ធ្វើឱ្យអាល្លឺម៉ង់ចំណេញគ្រាប់បាល់ពិន័យ ១១ម៉ែត្រ ស៊ុតសម្រេចទីដោយខ្សែប្រយុទ្ធ Kai Havertz នាទី៤៥+១ ហើយស្កុតឡែន ទទួលកាត់ក្រហមសល់គ្នាត្រឹម ១០នាក់។ ចូលវគ្គទី២ ស្កុតឡែន ហាក់បីជាពិបាកក្នុងការប្រជែងស្វែងរកគ្រាប់បាល់មកវិញទល់នឹងក្រុមម្ចាស់ផ្ទះ ព្រោះតែខ្លួនមានត្រឹមតែកីឡាករ ១០នាក់ លេងក្នុងទីលាន។ នៅដើមវគ្គទី២ ការស៊ុតស្វែងរកគ្រាប់បាល់ហាក់បីមានភាពស្បើយជាងកាលពីវគ្គទីមួយ តែយ៉ាងណា កីឡាករខ្សែប្រយុទ្ធទើបប្តូរចូល Nicolas Fullkrug ស៊ុតទម្លោះសំណាញទីពីលើតំបន់គ្រោះថ្នាក់បន្ថែមគ្រាប់ទី៤ នាទី៦៨ ឱ្យអាល្លឺម៉ង់។ ហៀបបញ្ចប់ការប្រកួត ពោលនាទី៨៧ ទៅហើយ ស្កុតឡែនរកបានឱកាសស៊ុតបាល់ពិន័យ Free Kick ហើយការតែតរដាក់រដុបមុនសំណាញ់ទី ខ្សែការពារ Antonio Rudiger តែតបាល់ធ្វើឱ្យចូលទីខ្លួនឯង។ ស្ថិតនាទីបន្ថែមចុងម៉ោង កីឡាករ Emre Can បង្ហើយគ្រាប់បាល់ទី៥ នាទី ៩០+៣។ លទ្ធផល ៤-០ បានរក្សារហូតដល់ចប់ការប្រកួត ដ្បិតអាល្លឺម៉ង់ ជាម្ចាស់ផ្ទះរក្សាបាន ៣ពិន្ទុពីការប្រកួតយកឈ្នះស្កុតឡែន និងចង់រក្សាកម្លាំងត្រៀមសម្រាប់ការប្រកួតក្នុងវគ្គចែកពូលបន្តទៀត។ អាល្លឺម៉ង់ នឹងត្រូវជួបក្រុមហុងគ្រី នៅថ្ងៃទី១៩ ខែមិថុនា ខណៈក្រោយឈ្នះលើស្កុតឡែន ពួកគេជាក្រុមឈរលេខ ១ កំពូលតារាងបណ្តោះអាសន្ន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6406.txt
|
ក្រុមជម្រើសជាតិស្លូវ៉ាគី មិនចុះញ៉មជាមួយនឹងក្រុមបែលសហ្ស៊ិក ដោយពួកគេដណ្តើមបាន ៣ពិន្ទុ ពីការប្រកួតក្រោយពេលកីឡាករ Ivan Schranz ស៊ុត ១គ្រាប់នាំជ័យជម្នះ នៅក្នុងជំនួបទី២ ពូល E ព្រឹត្តិាករណ៍ Euro 2024 វគ្គចែកពូល។ ស្លូវ៉ាគីសម្រុកមួយៗ មានប្រសិទ្ធិភាព ខណៈដែលបែលហ្ស៊ិក ខកឱកាសព្រោះតែការមិនយល់ចិត្តគ្នា និងគ្មានសំណាងនៅតំបន់ប្រយុទ្ធ។
|
នៅការប្រកួតវគ្គទីមួយ ទោះជាបែលហ្ស៊ិកមានការសម្រុក ខ្លាំងយ៉ាងណាក៏ដោយ ប៉ុន្តែពួកគេហាក់បីជាគ្មានសំណាង លាយឡំនឹងការមិនយល់ចិត្តនៅត្រង់តំបន់ប្រយុទ្ធ ហើយជាពិសេសខ្សែប្រយុទ្ធ Romelu Lukaku ហាក់មិនមុតស្រួចសម្រាប់ការស៊ុតរកគ្រាប់បាល់។ ស្លូវ៉ាគី វាយបកសម្រុកតែមួយលើកនៅដើមវគ្គ កីឡករខ្សែប្រយុទ្ធស្លាប Ivan Schranz ក៏រកបានគ្រាប់បាល់ ១គ្រាប់ បើកការនាំមុខលើបែលហ្ស៊ិក តែម្តងនៅវគ្គទីមួយ។ លទ្ធផល ១-០ នៅតែរក្សា មកដល់វគ្គទីពីរ ខណៈដែលក្រុមទាំងសងខាង តែងព្យាយាមវាយសម្រុកគ្នាខ្លាំងទៅវិញទៅមក។ បែលហ្ស៊ិកមិនចង់ចាញ់ព្យាយាមសម្រុករកគ្រាប់បាល់ ប៉ុន្តែភាពមិនយល់ចិត្តគ្នា ធ្វើឱ្យពួកគេខកខានឱកាសច្រើនលើក ទោះមានទម្រង់លេងសម្រុកខ្លាំងក៏ដោយក្តី។ ស្លូវ៉ាគី ទោះនាំមុខ ក៏ពួកគេនៅតែបន្តវាយសម្រុកខ្លាំង លើបែលហ្ស៊ិក ដើម្បីធានាថាពួកគេនឹងយកបាន ៣ពិន្ទុ ពីការប្រកួត។ បែលហ្ស៊ិកគ្មានសំណាង ទោះរកបានគ្រាប់បាល់ ២គ្រាប់ ដោយ Lukaku ប៉ុន្តែការត្រួតពិនិត្យដោយប្រព័ន្ធ VAR គ្រាប់បាល់ត្រូវបានបដិសេធ ព្រោះតែការបង្កកំហុសជំហ Offside និងបាល់ប៉ះដៃ។ ឈ្នះការប្រកួត ស្លូវ៉ាគី រកបានកំណត់ត្រាឈ្នះការប្រកួត ១លើក មកវិញ បន្ទាប់ពីការប៉ះគ្នា ៣លើក ទល់បែលហ្ស៊ិក ពួកគេចាញ់ ១ និងស្មើ២ ប្រកួត។ ក្រោយពីដណ្តើមបាន ៣ពិន្ទុ ស្លូវ៉ាគី ឡើងឈរនៅចំណាត់ថ្នាក់លេខ ២ ប៉ុណ្ណោះអាសន្ត ក្រោមក្រុមរូម៉ានី នៅកំពូលតារាង ចំណែកបែលហ្ស៊ិកនៅចំណាត់ថ្នាក់លេខ៣។ ការប្រកួតបន្ទាប់ស្លូវ៉ាគី នឹងបន្តទៅជួបក្រុមអ៊ុយក្រែន នៅថ្ងៃទី២១ ខែមិថុនា ចំណែកបែលហ្ស៊ិក នឹងបន្តទៅប៉ះក្រុមរូម៉ានី នៅថ្ងៃទី២៣ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6407.txt
|
សហព័ន្ធលក់រាយអាល្លឺម៉ង់ បានប៉ាន់ប្រមាណថា មានការកើនឡើងនៃប្រាក់ចំណូលដល់ ៤ ពាន់លានដុល្លារ និងទទួលភ្ញៀវទេសចរប្រមាណ ៣លាននាក់ទៅកាន់ទីក្រុងចំនួន១០ ក្នុងព្រឹត្តិការណ៍បាល់ទាត់ Euro នាឆ្នាំនេះ។
|
អាល្លឺម៉ង់ ជាម្ចាស់ផ្ទះរៀបចំព្រឹត្តិការណ៍ការប្រកួតបាល់ទាត់ជើងឯកទ្វីបអឺរ៉ុបលើកទី១៧ (UEFA Euro) ក្នុងឆ្នាំ២០២៤។ លោក Reinhard Meyer ប្រធានសមាគមទេសចរណ៍អាល្លឺម៉ង់ បានលើកឡើងថា Euro 2024 មិនត្រឹមតែជាព្រឹត្តិការណ៍កីឡាដ៏សំខាន់ប៉ុណ្ណោះទេ ប៉ុន្តែក៏ជាឱកាសសម្រាប់អាល្លឺម៉ង់ក្នុងការស្តារវិស័យទេសចរណ៍ឡើងវិញផងដែរ។ នេះបើតាមទីភ្នាក់ងារព័ត៌មាន Anadolu។ ទន្ទឹមនេះ លោក Jurgen Amann នាយកប្រតិបត្តិនៃក្រុមហ៊ុនប្រឹក្សាទេសចរណ៍ទីក្រុង Koln រំពឹងថាព្រឹត្តិការណ៍នេះនឹងមានឥទ្ធិពលវិជ្ជមានលើវិស័យសេដ្ឋកិច្ចដូចជា សណ្ឋាគារ និងលក់រាយជាដើម។ អាល្លឺម៉ង់គ្រោងនឹងស្វាគមន៍ភ្ញៀវចំនួន ៣លាននាក់ទៅកាន់ទីក្រុងចំនួន១០ សម្រាប់ Euro 2024 ហើយពួកគេនឹងចំណាយច្រើនលើអាហារ ការស្នាក់នៅ និងការកម្សាន្ត។ លើសពីនេះ សហព័ន្ធលក់រាយអាល្លឺម៉ង់បានប៉ាន់ប្រមាណថា មានការកើនឡើងដល់ ៤ពាន់លានដុល្លារអំឡុងពេលព្រឹត្តិការណ៍នេះ។ ស្ថិតិពី Trip.com បានបង្ហាញថា ការកក់សំបុត្រទៅកាន់អាល្លឺម៉ង់សម្រាប់ភ្ញៀវទេសចរអាស៊ីបានកើនឡើង ១២៥ភាគរយ បើធៀបទៅនឹងពេលវេលាមុន Euro 2024 ។ ភ្ញៀវចិននាំមុខគេតាមពីក្រោយដោយជប៉ុន កូរ៉េ និងប្រទេសអាស៊ីអាគ្នេយ៍មួយចំនួនទៀត។ ទីក្រុង Frankfurt, Munich និង Cologne ជាគោលដៅដែលត្រូវបានកក់ទុកច្រើនបំផុតដោយភ្ញៀវទេសចរអាស៊ី។ បើទោះបីជាវិស័យទេសចរណ៍អាល្លឺម៉ង់រំពឹងថានឹងកើនឡើងក៏ដោយ ប៉ុន្តែប្រាក់ចំណូលពីទេសចរណ៍ក្នុងព្រឹត្តិការណ៍នេះ នឹងមិនរួមចំណែកច្រើនដល់សេដ្ឋកិច្ចប្រទេសទេ។ នេះបើយោងតាមការវិភាគដោយវិទ្យាស្ថានស្រាវជ្រាវសេដ្ឋកិច្ច Halle ។ ជាក់ស្តែង សេដ្ឋកិច្ចអាល្លឺម៉ង់មិនរីកចម្រើនខ្លាំងទេ បន្ទាប់ពីការប្រកួតបាល់ទាត់ពិភពលោកឆ្នាំ២០០៦ ហើយព្រឹត្តិការណ៍អឺរ៉ូនៅឆ្នាំនេះក៏ត្រូវបានគេព្យាករថានឹងមិនខុសគ្នាប៉ុន្មានដែរ។ ការវិភាគបង្ហាញថា អ្នកគាំទ្របាល់ទាត់អន្តរជាតិប្រហែល ៦៥០ពាន់នាក់ ចង់ទៅកម្សាន្ត នៅអាល្លឺម៉ង់សម្រាប់ព្រឹត្តិកាណ៍អឺរ៉ូនេះ ប៉ុន្តែភ្ញៀវទេសចរផ្សេងទៀត សម្រេចចិត្តមិនទៅព្រោះតម្លៃសណ្ឋាគារថ្លៃពេក។ តម្លៃបន្ទប់ជាមធ្យមនៅក្នុងទីក្រុងទាំង ១០ បានកើនឡើង ៥៧ភាគរយបើប្រៀបធៀបទៅនឹងខែមុន និងក្រោយព្រឹត្តិការណ៍អឺរ៉ូ។ គួរបញ្ជាក់ថា ព្រឹត្តិការណ៍ UEFA Euro លើកទី១៧ ប្រព្រឹត្តទៅចាប់ពីថ្ងៃទី១៤ ខែមិថុនា ដល់ថ្ងៃទី១៤ ខែកក្កដា។ ទីក្រុងដែលត្រូវរៀបចំការប្រកួត Euro 2024 ទាំង១០ រួមមានទីក្រុង Munich, Dortmund, Dusseldorf, Frankfurt, Gelsenkirchen, Hamburg, Leipzig, Stuttgart, Cologne និង Berlin ។ UEFA ដែលជាអ្នករៀបចំកម្មវិធី Euro ទទួលបានអត្ថប្រយោជន៍ច្រើនបំផុតពីការប្រកួតកីឡាបាល់ទាត់នេះជាមួយនឹងប្រាក់ចំណូលរំពឹងទុកជាង ១ពាន់លានដុល្លារពីការលក់សំបុត្រ និងសិទ្ធិផ្សាយបន្តផ្ទាល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6408.txt
|
លោក វ៉ាត់ ចំរើន អគ្គលេខាធិការគណៈកម្មាធិការជាតិអូឡាំពិកកម្ពុជា (NOCC) ចង់ឃើញអត្តពលិកកីឡាយូដូរបស់កម្ពុជា ឈ្នះមេដាយមាសអូឡាំពិក យ៉ាងតិច ១ នៅក្នុងព្រឹត្តិការណ៍កីឡាអូឡាំពិក ឆ្នាំ ២០២៨ ឬនៅឆ្នាំ ២០៣២។
|
លោក វ៉ាត់ ចំរើន បានបង្ហាញបំណងក្តីស្រមៃបែបនេះ នៅក្នុងកម្មវិធីបិទវគ្គសិក្សា សាមគ្គីអូឡាំពិក គ្រូបង្វឹកកីឡាយូដូ ដូច្នេះ ៖«អ៊ីចឹងក្តីស្រមៃរបស់ថ្នាក់ដឹកនាំកីឡា ក៏ដូចជាក្តីស្រមៃរបស់ខ្ញុំ គឺចង់ឃើញកីឡាណាមួយ ទៅយកមេដាយអូឡាំពិក ២០២៨ ឬ ២០៣២ បានមេដាយមួយពីអូឡាំពិកមក។ យើងសាកស្រមៃទៅមើលថាយើងទៅយកមេដាយនៅអូឡាំពិក ហើយយើងចង់ឱ្យកីឡាករយូដូយើងម្នាក់ទៅយកមេដាយនៅអូឡាំពិក។ មេដាយកម្រិតទ្វីបអាស៊ីយើងយកបានហើយ ប៉ុន្តែកម្រិតកីឡាអូឡាំពិកយើងមិនទាន់យកបាននៅឡើយទេ។»។ កាលពីថ្ងៃទី១៣ ខែមិថុនា គណៈកម្មាធិការជាតិអូឡាំពិកកម្ពុជា (NOCC) បានរៀបចំកម្មវិធីបិទវគ្គសិក្សា សាមគ្គីអូឡាំពិក ស្តីពីគ្រូបង្វឹកកីឡាយូដូកម្រិតថ្នាក់ជាតិ ដែលបង្ហាត់បង្រៀនពីសំណាក់គ្រូឧទ្ទេស មកពីសហព័ន្ធកីឡាយូដូអន្តរជាតិ។ វគ្គសិក្សាស្តីពីគ្រូបង្វឹកកីឡាយូដូ មានសិក្ខាកម្មចូលរួមសិក្សាចំនួន ២០រូប មកពីស្ថាប័នកីឡាក្រសួងមហាផ្ទៃ ក្រសួងការពារជាតិ និងបណ្តាក្លិបមកពីតាមខេត្តមួយចំនួន ក្នុងប្រទេសកម្ពុជា ស្ថិតក្រោមការគ្រប់គ្រងរបស់សហព័ន្ធកីឡាយូដូកម្ពុជា។ សម្រាប់វគ្គសិក្សានេះទៀតសោត លោក វ៉ាត់ ចំរើន អគ្គលេខាធិការ NOCC ដែលត្រូវបានគេដឹងថា លោកមានជំនាញទៅលើប្រភេទកីឡាយូដូនេះផង បានផ្តាំផ្ញើរទៅកាន់សិក្ខាកម្ម ដែលសិក្សាវគ្គសាមគ្គីអូឡាំពិកទាំង ២០រូប ឱ្យជួយបង្ហាត់បង្រៀន និងព្យាយាមស្វែងរកធនធានកីឡាករថ្មីលើប្រភេទកីឡាយូដូ។ មួយវិញទៀត អគ្គលេខាធិការ NOCC ក៏បានក្រើនរំឮកទៅកាន់សិក្ខាកម្មទាំងអស់ ដែលកំពុងស្ថិតនៅក្នុងសម័យបច្ចេកវិទ្យាឌីជីថល ឱ្យចែករំលែកពីការហ្វឹកហាត់កីឡាយូដូ តាមរយៈការថតវីដេអូបង្ហាត់បង្រៀន បង្ហោះនៅលើបណ្តាញសង្គមនានា ដើម្បីឱ្យមហាជនចាប់អារម្មណ៍ និងជួយផ្សព្វផ្សាយពីប្រភេទកីឡានេះ ឱ្យបានកាន់តែទូលំទូលាយថែមទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6409.txt
|
ក្រុមបិសាចក្រហម Manchester United ពិតជាបានទាក់ទងអ្នកចាត់ការថ្មីទៅដឹកនាំក្រុមកាលពីប៉ុន្មានសប្តាហ៍មុន ប៉ុន្តែឈានដល់ការសម្រេចចិត្តចុងក្រោយ ពួកគេនៅតែជ្រើសយកលោក Erik ten Hag ដដែល។ នេះបើតាមការលើកឡើងរបស់លោក Erik ten Hag ប្រាប់ទៅកម្មវិធីទូរទស្សន៍ប្រទេសហូឡង់ លើកដំបូងចាប់តាំងពីបានដឹកនាំក្រុមឈ្នះពាន FA Cup កាលពីខែឧសភា។
|
លោក Ten Hag បាននិយាយនៅក្នុងកម្មវិធីកីឡារបស់ទូរទស្សន៍ហូឡង់ដូច្នេះថា៖«គ្មានរឿងសម្ងាត់ឡើយ គ្រប់គ្នាបានឮ និងពួកគេនិយាយអំពីបេក្ខភាពថ្មី។ នៅប្រទេសហូឡង់វានឹងក្លាយជារឿងមិនចប់ឡើយ អ្នកនឹងមិនអនុញ្ញាតឱ្យជជែកជាមួយក្លិបដទៃឡើយ ប្រសិនបើទីនោះមានអ្នកកំពុងតែដឹកនាំហ្វឹកហាត់ ប៉ុន្តែក្នុងប្រទេសអង់គ្លេស វិន័យ និងច្បាប់មានភាពខុសប្លែកគ្នា។ ប៉ុន្តែនៅចុងបញ្ចប់ពួកគេ បានឈានដល់ការសម្រេចចិត្ត ដែលពួកគេចាក់ទុកថាបច្ចុប្បន្នពួកគេកំពុងមានអ្នកដឹកនាំហ្វឹកហាត់ដ៏ល្អរួចទៅហើយ។»។ បច្ចុប្បន្នលោក Erik ten Hag កំពុងតែស្ថិតនៅក្នុងវិសមកាល ស្ថិតក្នុងទីក្រុង Ibiza ប្រទេសហូឡង់ បន្ទាប់ពីពេលដែលអនាគតរបស់លោកស្ថិតក្នុងក្រុមបិសាចក្រហម ត្រូវបានដោះស្រាយ។ រដូវកាល ២០២៣-២៤ ក្រុម Man United បានឈ្នះពានរង្វាន់ FA Cup ដែលជាពានរង្វាន់បន្ថែមទៀតជាលើកទី២ រយៈពេល ២រដូវកាល ជាប់គ្នា បន្ទាប់ពីពួកគេបានឈ្នះពាន League Cup កាលរដូវកាល ២០២២-២៣។ តែយ៉ាងណាក្រុមបិសាចក្រហមបានបញ្ចប់ចំណាត់ថ្នាក់លេខ ៨ នៅក្នុងក្របខណ្ឌ Premier League ដែលជាកំណត់ត្រាអាក្រក់បំផុត ចាប់តាំងពីឆ្នាំ ១៩៩០ មក។ ក្រុមស្ថិតក្នុងចំណាត់ថ្នាក់មិនល្អបែបនេះ អ្នកចាត់ការសញ្ជាតិហូឡង់ បានទទួលស្គាល់ថា រដូវកាល ២០២៣-២៤ ពិតជារដូវកាលដ៏ច្របូកច្របល់ និងមិនមែនជាវេលាល្អសម្រាប់ក្រុមបិសាចក្រហម។ ទោះបីជាដឹកនាំក្រុមធ្លាក់ដល់ចំណាត់ថ្នាក់លេខ ៨ ប៉ុន្តែ ក្រោយពីពេលក្រុមឈ្នះពានរង្វាន់ FA Cup រួចមក បិសាចក្រហមបានឈ្នះកៅអីលេងនៅក្នុងពានរង្វាន់អឺរ៉ុប Europa League សម្រាប់រដូវកាលក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_641.txt
|
អាម៉េរិកបានចេញទិដ្ឋាការឱ្យរដ្ឋមន្រ្តីការបរទេសរុស្ស៊ី ស៊ែហ្គេយ៍ ឡាវរ៉ូវ សម្រាប់ធ្វើដំណើរទៅទីក្រុង New York ចូលរូមប្រជុំមហាសន្និបាតអង្គការសហប្រជាជាតិនៅសប្តាហ៍ក្រោយ ខណៈទិដ្ឋាការដែលរុស្ស៊ីស្នើសុំសម្រាប់ប្រតិភូជាងពាក់កណ្តាលទៀតមិនទាន់បានផ្តល់ឱ្យនៅឡើយ។ នេះបើតាមការប្រកាសរបស់ប្រភពការទូតរុស្ស៊ីនៅថ្ងៃទី១៣ ខែកញ្ញា។
|
បើតាមលិខិតលោក Vassily Nebenzia អគ្គរដ្ឋទូតរុស្ស៊ីប្រចាំអង្គការសហប្រជាជាតិ(UN)ផ្ញើជូនអគ្គលេខាធិការ UN លោក អាន់តូនីញូ ហ្គូតេរ៉េស កាលពីដើមកញ្ញា ក្រុងមូស្គូស្នើសុំទិដ្ឋាការពីក្រុងវ៉ាស៊ីតោនសម្រាប់ប្រតិភូខ្លួនចំនួន ៥៦ ។ ប៉ុន្តែប្រភពការទូតរុស្ស៊ីប្រកាសនៅថ្ងៃទី១៣ ខែកញ្ញាថា អាម៉េរិកទើបតែអនុម័តបានចំនួន ២៤ ទិដ្ឋាការប៉ុណ្ណោះ។ ក្រោមកិច្ចព្រមព្រៀងជាមួយ UN ក្នុងនាមជាម្ចាស់ផ្ទះ អាម៉េរិកមានកាតព្វកិច្ចចេញទិដ្ឋាការសម្រាប់មន្រ្តីនៃរដ្ឋសមាជិកដែលត្រូវចូលរួមប្រជុំមហាសន្និបាតនៅថ្ងៃទី២០ ខែកញ្ញា។ ប៉ុន្តែ អាម៉េរិកក៏អាចបដិសេធសំណើសុំទិដ្ឋាការដែរក្រោមលក្ខខណ្ឌភេរវកម្ម សន្តិសុខ និងគោលនយោបាយការបរទេសរបស់ខ្លួន។ ពាក់ព័ន្ធនឹងបញ្ហានេះ បើតាមការប្រកាសរបស់វិមានក្រេមឡាំង ការណ៍ដែលអាម៉េរិកមិនបានផ្តល់ទិដ្ឋការឱ្យប្រតិភូរុស្ស៊ីទាំងអស់បែបនេះគឺកំពុងបំពានកាតព្វកិច្ចខ្លួនឯងហើយ។ វិមានក្រេមឡាំងព្រមានថា ខ្លួននឹងឱ្យUN និង អាម៉េរិកទទួលខុសត្រូវចំពោះស្ថានភាពនេះ។ កន្លងមក UN អះអាងថាខ្លួនកំពុងនិយាយជាមួយអាម៉េរិកដែរពីបញ្ហានេះ។ សូមបញ្ជាក់ថា ទំនាក់ទំនងរវាងក្រុងវ៉ាស៊ីនតោន និងក្រុងមូស្គូបានប្រេះឆាតាំងពីរុស្ស៊ីចាប់ផ្តើមឈ្លានពានអ៊ុយក្រែនដែលបណ្តាលឱ្យអាម៉េរិកអនុម័តទណ្ឌកម្មជាច្រើនដើម្បីជាសម្ពាធឱ្យបញ្ឈប់ប្រតិបត្តិការសឹក។ មន្រ្តីរុស្ស៊ីជាច្រើនស្ថិតក្នុងបញ្ជីទណ្ឌកម្មអាម៉េរិកដែលក្នុងនោះក៏មានរដ្ឋមន្រ្តីការបរទេសរុស្ស៊ីដែរ ហើយបើទោះទទួលបានទិដ្ឋាការហើយក្តីលោក ឡាវរ៉ូវ អាចតែដើរហើរតែក្នុងបរិវេណទីក្រុង New York ប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6410.txt
|
ក្រុមបាល់ទាត់ជម្រើសជាតិអេស្ប៉ាញ បង្កភាពភ្ញាក់ផ្អើលខ្លាំងពីសមត្ថភាពកីឡាករវ័យក្មេង ជាមួយនឹងទម្រង់លេងល្អដ៏ភ្ញាក់ផ្អើល បំបាក់ក្រុមក្រូអាស៊ី ក្នុងជំនួបបើកឆាកពូល B នៃព្រឹត្តិការណ៍ UEFA Euro 2024 លទ្ធផល ៣-០ នាថ្ងៃទី១៥ ខែមិថុនា ស្ថិតក្នុងកីឡដ្ឋាន Olympia។
|
ជំនួបរវៀងអេស្ប៉ាញ ទល់នឹងក្រូអាស៊ី ត្រូវបានគេរំពឹងថានឹងក្លាយជាការប្រកួតដ៏ជក់ចិត្តបំផុត ពីការប្រកួតវាយសម្រុកទៅវិញទៅមក នៃក្រុមទាំងសងខាង ក៏ដូចជាភាពតានតឹងនៃការស្វែងរកគ្រាប់បាល់។ ប៉ុន្តែនៅការប្រកួតវគ្គទីមួយ អ្វីៗខុសពីការគិត ដោយអេស្ប៉ាញ បង្កភាពភ្ញាក់ផ្អើល សម្រុកខ្លាំងលើក្រូអាស៊ី រហូតរកបានគ្រាប់បាល់ជាបន្តបន្ទាប់ ដល់ទៅ ៣-០។ គ្រាប់ទីមួយខ្សែប្រយុទ្ធប្រធានក្រុម Alvaro Morata ស៊ុតគ្រាប់បាល់បើកឆាកមុននៅនាទី២៩ កើតចេញពីទម្រង់លេងបាល់ខ្លីមួយៗរបស់អេស្ប៉ាញ។ រយៈពេលត្រឹមតែ ៣នាទី ក្រោយពេលរកបានគ្រាប់ទី១ អេស្ប៉ាញបន្តសម្រុករហូតរកបានគ្រាប់បាល់ទី២ កើតចេញពីការស៊ុតរបស់កីឡាករ Fabian Ruiz នាទី៣២។ បន្ទាប់ពីអេស្ប៉ាញនាំមុខលទ្ធផល ២-០ លើក្រូអាស៊ី ក្រុមក្រូអាស៊ី បានប្រែក្លាយជាការលេងទម្រង់សម្រុកកាន់តែខ្លាំងឡើងវិញទៅលើអេស្ប៉ាញ ប៉ុន្តែយ៉ាងណាការសម្រុករបស់ក្រូអាស៊ីមិនមានប្រសិទ្ធិភាពឡើយ។ ឈានដល់នាទីចុងម៉ោងជិតបញ្ចប់ការប្រកួតទៅហើយ អេស្ប៉ាញចំណេញគ្រាប់បាល់ FreeKick លើប្រអប់ទីរបស់ក្រុមក្រូអាស៊ី ខ្សែការពារ Dani Carvajal ឆ្មក់បានឱកាសស៊ុតគ្រាប់ទី៣ នៅនាទី៤៥+៣។ ការប្រកួតក្នុងវគ្គទី២ ទាំងអេស្ប៉ាញ និងក្រូអាស៊ី បន្តការវាយសម្រុកគ្នាខ្លាំង ខណៈក្រុមរហស្សនាមគោក្រហមអេស្ប៉ាញ ចង់បានគ្រាប់បាល់បន្ថែម ចំណែកក្រូអាស៊ី ចង់បានគ្រាប់បាល់តាមពីក្រោយ។ ប៉ុន្តែទោះការវាយសម្រុកគ្នាទៅវិញទៅមកខ្លាំងយ៉ាងណាក្តី ក៏គ្រាប់បាល់មិនមានការប្រជែងប្រួលអ្វីទាល់សោះ។ ឈ្នះការប្រកួតសម្រាប់អេស្ប៉ាញ ជាមួយលទ្ធផល ៣-០ អេស្ប៉ាញឡើងឈរនៅចំណាត់ថ្នាក់កំពូលតារាងបណ្តោះអាសន្ន ខណៈដែលក្រុមក្រូអាស៊ី ឈរនៅចាតតារាង។ ការប្រកួតបន្ទាប់របស់អេស្ប៉ាញ នឹងត្រូវជួបតទល់នឹងក្រុមអ៊ីតាលី នៅថ្ងៃទី២១ ខែមិថុនា ចំណែកក្រូអាស៊ី បន្តទៅប៉ះអាល់បានី នៅថ្ងៃទី១៩ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6411.txt
|
ក្រុមជម្រើសជាតិបារាំង ដែលជាក្រុមត្រូវបានគេរំពឹងថាជាក្រុមនឹងអាចឈ្នះពានលើកនេះ ស្ថិតក្នុងការប្រកួតព្រឹត្តិការណ៍ Euro 2024 ជំនួបពូល D បានប្រកួតយកឈ្នះលើក្រុមអូទ្រីសទាំងលំបាក និងប្រផិតប្រផើយ នៅក្នុងលទ្ធផលត្រឹមតែ ១-០ នារាត្រីឈានចូលថ្ងៃទី១៨ ខែមិថុនា។
|
ជំនួបរវាងបារាំង និងអូទ្រីស ដែលធ្វើឡើងនៅក្នុងកីឡដ្ឋាន Dusseldorf បានបញ្ចប់ត្រឹមលទ្ធផល ១-០ ប៉ុណ្នោះ ទោះជាក្រុមទាំងសងខាងមានការប្រកួតសម្រុកគ្នាទៅវិញទៅមក យ៉ាងស្វិតស្វាញបែបណាក្តី។ ក្រុមរហស្សនាមមាន់គកបារាំង មានទម្រង់លេងដ៏រឹងមាំមួយក្នុងការប្រកួតនោះ ដោយបច្ចេកទេសគ្រប់គ្រងគ្រាប់បាល់ និងការស្វែងរកឱកាស បង្កើតឱកាសក្នុងការរកគ្រាប់បាល់។ ប៉ុន្តែអូទ្រីស ដែលស្ថិតក្រោមការដឹកនាំរបស់លោក Ralf Rangnick មានទម្រង់លេងមួយដ៏ល្អដូចគ្នា ក៏ដូចជាការយលើចិត្តគ្នាជាក្រុម ដើម្បីប្រជែងទល់នឹងបារាំង។ បារាំងតែងបើកការវាយសម្រុកជារឿយៗ ខណៈដែលអូទ្រីសទន្ទឹងរង់ចាំឱកាសវាយបក នៅពេលដណ្តើមបាល់បាន ប៉ុន្តែយ៉ាងណា នៅនាទី៣៨ នៃវគ្គទីមួយ ពីការបង្កើតឱកាសរបស់ប្រធានក្រុម Kylian Mbappe ស៊ុតបាល់កាត់ចូលទៅមុខប្រអប់ទីអូទ្រីស ហើយទៅប៉ះក្បាលខ្សែការពារ Maximilian Wober ចូលទីខ្លួនឯង។ បារាំង នាំមុខនៅវគ្គទីមួយលទ្ធផល ១-០។ ក្នុងវគ្គទីពីរ បារាំង ក្រោយពីបាននាំមុខ ហាក់បីជាបន្ថយការសម្រុក ដោយក្រុមហាក់កែប្រែចង់គ្រប់គ្រងបាល់ឱ្យបានល្អជាងកាលពីវគ្គទីមួយ ដើម្បីរកឱកាសល្អក្នុងការរកគ្រាប់បាល់ តែយ៉ាងប្រព័ន្ធការពារអូទ្រីស និងរនាំងចាំទីដ៏រឹងមាំមិនងាយបណ្តោយឱ្យរបូតឱកាសដូចកាលពីវគ្គទីមួយ។ អូទ្រីស ដណ្តើមបានបាល់ម្តងៗ តែងវាយបកលឿនៗ ទៅវិញ បង្កជាការគ្រោះថ្នាក់ជារឿយៗដូចគ្នាសម្រាប់បារាំង។ សភាពវគ្គទីពីរ នៅតែបន្តមានភាពស្ងប់ស្ងាត់ការស៊ុតបញ្ចូលទី ដ្បិតក្រុមទាំងសងខាង មានទម្រង់លេងវាយបកសម្រុកលឿនៗទៅមករៀងខ្លួនដ៏ដោយ។ បញ្ចប់ការប្រកួតការប្រកួតពេញ ៩០នាទី បារាំង នៅតែរក្សាបាន ៣ពិន្ទុ ពីការប្រកួត ឈ្នះលើអូទ្រីស ដ៏តានតឹង។ បារាំងនឹងត្រូវបន្តដំណើរទៅប៉ះក្រុមហូឡង់ នៅការប្រកួតជុំទី២ វគ្គចែកពូល នៅថ្ងៃទី២២ ខែមិថុនា ចំណែកអូទ្រីស នឹងបន្តទៅជួបក្រុមប៉ូឡូញ នៅថ្ងៃទី២១ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6412.txt
|
កីឡាអូឡាំពិកក្រុងប៉ារីស ឆ្នាំ២០២៤ កាន់តែខិតជិតចូលមកដល់ សារព័ត៌មានឌីជីថលថ្មីៗ សូមបង្ហាញលោកអ្នកអំពីចំនួនប្រទេសនៅអាស៊ីអាគ្នេយ៍ដែលធ្លាប់ទទួលបានមេដាយពីព្រឹត្តិការណ៍កីឡាលំដាប់ពិភពលោកមួយនេះ។ ក្នុងចំណោម១១ប្រទេសនៅអាស៊ីអាគ្នេយ៍ មានតែ៦ប្រទេសប៉ុណ្ណោះធ្លាប់ដណ្តើមបានមេដាយកីឡាអូឡាំពិករដូវកាលក្តៅ ក្នុងនោះមានតែ៥ប្រទេសប៉ុណ្ណោះ ឈ្នះមេដាយមាស។
|
៦ប្រទេស ពីអាស៊ីអាគ្នេយ៍ដែលដណ្តើមបានមេដាយអូឡាំពិកមាន ថៃ ឥណ្ឌូណេស៊ី ហ្វីលីពីន វៀតណាម សិង្ហបុរី និងម៉ាឡេស៊ី។ ចំណោម៦ប្រទេសនេះ មានតែម៉ាឡេស៊ីប៉ុណ្ណោះដែលមិនធ្លាប់ឈ្នះមេដាយមាស។ ដោយឡែក កម្ពុជា ទីម័រខាងកតើ ឡាវ ព្រុយណេ និងមីយ៉ាន់ម៉ា នៅមិនទាន់ស្គាល់រសជាតិមេដាយអូឡាំពិកកម្រិតមួយណាឡើយ។ ចាប់តាំងពីបង្កើតព្រឹត្តិការណ៍កីឡាអូឡាំពិករដូវក្តៅ ពីឆ្នាំ១៨៩៦មក ប្រទេសពីតំបន់អាស៊ីអាគ្នេយ៍ក្រសោបបានមេដាយសរុប ១០៩មេដាយ ក្នុងនោះមេដាយមាស២១ ប្រាក់៤០ និងសំរឹទ្ធ៤៨។ ថៃ រកបានមេដាយច្រើនជាងគេសរុប៣៥ មាស១០ ប្រាក់៨ និងសំរឹទ្ធ ១៧ តាមពីក្រោយដោយឥណ្ឌូណេស៊ី ដែលដណ្តើមបានមេដាយមាស៨ ប្រាក់១៤ និងសំរឹទ្ធ១៥ សរុប៣៧មេដាយ។ ហ្វីលីពីនឈរលេខ៣ ជាប្រទេសអាស៊ីអាគ្នេយ៍រកបានមេដាយច្រើនជាងគេចំនួន១៤មេដាយ ក្នុងនោះមាស១ ប្រាក់៥ និងសំរឹទ្ធ៨។ វៀតណាមឈរលេខ៤ រកបានមេដាយមាស១ ប្រាក់៣ និងសំរឹទ្ធ១ សរុប៥ និងសិង្ហបុរី ឈ្នះមេដាយមាស១ ប្រាក់២ និងសំរឹទ្ធ២ សរុប៥។ ម៉ាឡេស៊ី ដែលមិនធ្លាប់ឈ្នះមេដាយមាសនោះ ធ្លាប់ដណ្តើមបានមេដាយប្រាក់៨ និងសំរឹទ្ធ៥ សរុប១៣មេដាយ។ ដោយឡែក សហរដ្ឋអាម៉េរិក ជាប្រទេសដែលរកបានមេដាយអូឡាំពិកច្រើនជាងគេលំដាប់ពិពភលោក ចំនួន២៦២៩ ក្នុងនោះមាស១០៦១ ប្រាក់៨៣០ និងសំរឹទ្ធ៧៣៨ តាមពីក្រោយដោយរុស្ស៊ី ដែលឈ្នះមេដាយសរុប១៦២៤ មាស៦០៨ ប្រាក់៥១៥ និងសំរឹទ្ធ៥០១មេដាយ និងចំណាត់ថ្នាក់លេខ៣ អាល្លឺម៉ង់ ដែលឈ្នះមេដាយមាស៤៣៨ ប្រាក់៤៥៧ និងសំរឹទ្ធ៤៩១ សរុប១៣៨៦មេដាយ។ ចក្រភពអង់គ្លេស ចិន បារាំង អ៊ីតាលី ហុងគ្រី ជប៉ុន និងអូស្ត្រាលី ស្ថិតនៅចំណាត់ថ្នាក់បន្តបន្ទាប់ ក្នុងចំណោម១០ប្រទេស ដែលរកបានមេដាយអូឡាំពិករដូវកាលច្រើនជាងគេលើលោក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6413.txt
|
ប្រធានសហព័ន្ធកីឡាបាល់ទាត់ថៃ (FAT) អ្នកស្រី Nualphan Lamsam ឬ Madam Pang មិនអាចទប់អារម្មណ៍សោកសៅរបស់ខ្លួនបាន បន្ទាប់ពីក្រុមជម្រើសជាតិថៃ ខកខានឡើងទៅវគ្គជម្រុះជុំទី៣ FIFA World Cup 2026 តំបន់អាស៊ី។ មហាសេដ្ឋីនីរូបនេះ ស្រក់ទឹកភ្នែក និងលើកដៃសំពះសុំទោសអ្នកគាំទ្រថៃទៀតផង។
|
ជ័យជម្នះ ៣-១ លើក្រុមសិង្ហបុរី ក្នុងជំនួបចុងក្រោយពូល C នៅកីឡដ្ឋាន Rajamangala ក្នុងក្រុងបាងកក ថ្ងៃទី១១ ខែមិថុនា នៅតែមិនអាចជួយថៃ ឆ្លងផុតវគ្គជម្រុះជុំទី២ ជើងឯកបាល់ទាត់ពិភពលោក ឆ្នាំ២០២៦ តំបន់អាស៊ីបានដែរ។ ថៃ បញ្ចប់ក្នុងចំណាត់ថ្នាក់ទី៣ មាន៨ពិន្ទុ ស្មើចិន ដែលឈរលេខ២ បើទោះចិនចាញ់កូរ៉េខាងត្បូង ១-០។ ទោះមានសំណល់គ្រាប់បាល់ស្មើគ្នា តែថៃ ចាញ់ប្រៀបចិន ត្រង់ ថៃ ធ្លាប់ចាញ់ចិន ក្នុងចំណោមការជួបគ្នា២លើក ក្នុងពូល។ ក្រុមដំរីសង្គ្រាម ពិតជាបង្ហាញទម្រង់ប្រកួតបានល្អ ជាមួយការវាយសម្រុកលើក្រុមសិង្ហបុរី ដ្បិតត្រូវការមួយគ្រាប់បន្ថែមលើសពីលទ្ធផល ៣-១ ដោយសារកូរ៉េខាងត្បូង ឈ្នះចិន ១-០ ដើម្បីមានប្រៀបគ្រាប់បាល់លើចិន។ ទោះឱកាសច្រើន តែថៃក្រោមការដឹកនាំរបស់លោគ្រូសញ្ជាតិជប៉ុន Masatada Ishii មិនអាចសម្រេចទីបន្ថែមបានឡើយ។ ធ្លាក់វគ្គជម្រុះទាំងជូរចត់ ប្រធាន FAT អ្នកស្រី Madam Pang បានបង្ហាញអារម្មណ៍សោកសៅនៅចំពោះមុខអ្នកគាំទ្រ។ ភ្លាមៗ បន្ទាប់ពីអាជ្ញាកណ្តាលផ្លុំកញ្ចែបញ្ចប់ការប្រកួតមហាសេដ្ឋីនីរូបនេះ រួមជាមួយកីឡាករថៃ ជាច្រើនរូបបានសម្រក់ទឹកភ្នែក។ ទោះសោកស្ដាយ ប៉ុន្តែនារីដ៏មានឥទ្ធិពលក្នុងកីឡាបាល់ទាត់ថៃរូបនេះ នៅតែនិយាយលើកទឹកចិត្តកីឡាករ និងសំពះសុំទោសអ្នកគាំទ្ររបស់ខ្លួន។ «ខ្ញុំពិតជាសោកស្តាយ។ ខ្ញុំយល់ថា អ្នកគាំទ្របាល់ទាត់ថៃ រំពឹងថាក្រុម នឹងឈ្នះសំបុត្រទៅជុំទី៣។ យើងខ្វះតែមួយគ្រាប់ប៉ុណ្ណោះ ក្នុងការឈានទៅវគ្គជម្រុះបន្ត។ យើងមានឱកាសរកគ្រាប់បន្ថែមទៀត ប៉ុន្តែមិនអាចធ្វើបាន ហើយកីឡាករបានព្យាយាមអស់ពីសមត្ថភាពដែរ។ ខ្ញុំសូមអភ័យទោស ចំពោះអ្នកគាំទ្រថៃ ទូទាំងប្រទេ»។ Madam Pang និយាយក្នុងបទសម្ភាសន៍ក្រោយចប់ការប្រកួត។ ក្នុងវិស័យបាល់ទាត់ថៃ ទាំងក្រុមបុរស និងនារី អ្នកស្រី Madam Pang បានរួមចំណែកយ៉ាងសំខាន់ ជាមួយគោលដៅនាំក្រុមថៃ បង្ហាញមុខនៅ World Cup វគ្គផ្តាច់ព្រ័ត្រ។ ក្រុមនារីថៃ បានបង្ហាញខ្លួននៅ World Cup ២ដងរួចហើយ នៅឆ្នាំ២០១៥ និងឆ្នាំ២០១៩៕ អត្ថបទទាក់ទង ឥណ្ឌូណេស៊ី ក្រុមអាស៊ីអាគ្នេយ៍តែមួយគត់ ឆ្លងទៅជុំទី៣ វគ្គជម្រុះ World Cup 2026 អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6414.txt
|
ក្រោយឆ្លងកាត់ការប្រកួតចុងក្រោយ នៅវគ្គសន្សំពិន្ទុតាមពូលពី A ដល់ I គេរកឃើញ ១៨ក្រុម បានឆ្លងផុតវគ្គជម្រុះ FIFA World Cup 2026 ជុំទី២ តំបន់អាស៊ី។ ក្រុមជម្រើសជាតិឥណ្ឌូណេស៊ី ជាក្រុមអាស៊ីអាគ្នេយ៍តែមួយគត់ ដែលទទួលបានកៅអីជុំទី៣ ស្របពេល ថៃ វៀតណាម ម៉ាឡេស៊ី សិង្ហបុរី មីយ៉ាន់ម៉ា និងហ្វីលីពីន អស់ភារកិច្ច។
|
ឥណ្ឌូណេស៊ី ឆ្លងទៅជុំទី៣លើកដំបូងក្នុងប្រវត្តិសាស្ត្រវគ្គជម្រុះ World Cup ក្រោយយកឈ្នះ ហ្វីលីពីន ២-០ នៅជំនួបចុងក្រោយពូល F នៅយប់ថ្ងៃទី១១ ខែមិថុនា។ ក្រោមការដឹកនាំរបស់គ្រូបង្វឹកសញ្ជាតិកូរ៉េខាងត្បូងលោក Shin Tae-yong ឥណ្ឌូណេស៊ី បញ្ចប់ក្នុងចំណាត់ថ្នាក់ទី២ ដោយរកបាន១០ពិន្ទុ ខណៈអ៊ីរ៉ាក់ឈរកំពូលតារាងមាន១៨ពិន្ទុពេញ។ អ៊ីរ៉ាក់ បន្តឈ្នះវៀតណាមដែលបញ្ចប់ចំណាត់ថ្នាក់លេខ៣ ក្នុង ៣-១ នៅជំនួបចុងក្រោយ។ ថៃ រងការខកចិត្ត មិនអាចឡើងទៅជុំបន្ត បើទោះឈ្នះសិង្ហបុរីនៅជំនួបចុងក្រោយពូល C ក្នុងលទ្ធផល ៣-១។ ថៃ ដែលបញ្ចប់ក្នុងចំណាត់ថ្នាក់លេខ៣ក្នុងពូល មាន៨ពិន្ទុ ស្មើក្រុមលេខពីរចិន និងមានសំណល់គ្រាប់បាល់ដូចគ្នាថែមទៀត។ យ៉ាងណា ចិន ដែលចាញ់កូរ៉េខាងត្បូង ១-០ មានប្រៀបលើថៃ ដោយសារចិន ធ្លាប់ឈ្នះថៃ ក្នុងចំណោមការជួបគ្នា២លើក ក្នុងពូល។ ពូល C នេះ កូរ៉េខាងត្បូងឈរលេខ១ ដោយរកបាន១៦ពិន្ទុ ឯសិង្ហបុរី នៅបាតតារាង។ ១៨ក្រុមពីតំបន់អាស៊ី ដែលបន្តទៅជុំទី៣ វគ្គជម្រុះបាល់ទាត់ពិភពលោក ឆ្នាំ ២០២៦ និងកៅអី AFC Asian Cup ឆ្នាំ២០២៧ រួមមាន កាតា ជប៉ុន កូរ៉េខាងត្បូង អូម៉ង់ អ៊ីរ៉ង់ អ៊ីរ៉ាក់ ហ្សកដានី អេមីរ៉ាតអារ៉ាប់រួម អូស្ត្រាលី កូវ៉ែត កូរ៉េខាងជើង ចិន កៀហ្ស៊ីស៊ីស្ថាន អ៊ូសបេគីស្ថាន ឥណ្ឌូណេស៊ី អារ៉ាប៊ីសាអូឌីត បារ៉ែន និងប៉ាឡេស្ទីន។ ១៨ក្រុមក្រុម អស់ភារកិច្ចត្រឹមវគ្គជម្រុះជុំទី២ និងត្រូវជម្រុះ AFC Asian Cup 2027 ជុំទី៣ រួមមាន ថៃ វៀតណាម ម៉ាឡេស៊ី សិង្ហបុរី មីយ៉ាន់ម៉ា និងហ្វីលីពីន ពីតំបន់អាស៊ីអាគ្នេយ៍រួមជាមួយ ឥណ្ឌា ស៊ីរី អាហ្វហ្កានីស្ថាន ឆាយន្នីសតៃប៉ិ តួកមេនីស្ថាន ហុងកុង តាហ្ស៊ីគីស្ថាន ប៉ាគីស្ថាន នេប៉ាល់ យេម៉ែន លីបង់ និងបង់ក្លាដែស។ ១៨ក្រុមដែលឆ្លងទៅជុំទី៣ នឹងត្រូវចែកចេញជា៣ពូល ដោយក្នុងមួយពូលមាន៦ក្រុម។ ក្រុមដែលបញ្ចប់ក្នុងចំណាត់ថ្នាក់លេខ១ និងលេខ២ តាមពូលទាំងបី នឹងទទួលបានកៅអីទៅ World Cup ឆ្នាំ២០២៦ ស្របពេលក្រុមលេខ៣ និងលេខ៤ ត្រូវបន្តទៅជម្រុះជុំទី៤៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6415.txt
|
លោក Marco Rossi គ្រូបង្វឹកក្រុមហុងគ្រី រំពឹង Martin Adam នឹងរកបានគ្រាប់ស៊ុតបញ្ចូលទីក្នុងការប្រកួតជើងឯកអឺរ៉ុប UEFA Euro 2024 ដើម្បីឆ្លើយតបទៅកាន់អ្នកចំអកថារូបគេមិនសមជាកីឡាករបាល់ទាត់ ដោយសាររូបរាងធាត់ និងដុះក្បាលពោះ។
|
Adam ខ្សែប្រយុទ្ធក្រុមជម្រើសជាតិហុងគ្រី ទទួលបានការចាប់អារម្មណ៍ និងចំអកពីអ្នកគាំទ្រក្នុងព្រឹត្តិការណ៍ជើងឯកអឺរ៉ុបនៅអាល្លឺម៉ង់ នៅពេលរូបគេបង្ហាញខ្លួនក្នុងការប្រកួតទល់ស៊្វីស ជាមួយនឹងរូបរាងធាត់ និងដុះក្បាលពោះធំ។ បង្ហាញខ្លួនលើទីលាន អ្នកគាំទ្រជាច្រើនបានស្រែកចំអកឱ្យ ខ្សែប្រយុទ្ធវ័យ២៩ឆ្នាំ ដែលមានកម្ពស់ ១៩១សង់ទីម៉ែត្រ និងទម្ងន់ជិត៩០គីឡូក្រមរូបនេះ ជាកីឡាករលើសទម្ងន់។ នៅក្រោយបញ្ចប់ការប្រកួត មានអ្នកគាំទ្រម្នាក់ បញ្ចេញមតិថា Adam ទំនងជាកីឡាករចូលចិត្តផឹកស្រាច្រើនទើបមានរូបរាងធាត់បែបនេះ។ អ្នកខ្លះទៀតចំអកថា កាយសម្បទារបស់ Adam ស័ក្តិសមជាកីឡាករចំបាប់ ឬបាល់ឱប ជាងបាល់ទាត់។ បើទោះ Adam សមាជិកក្រុម Ulsan Huyndai នៃលីគកំពូលកូរ៉េខាងត្បូង មិនខ្វល់ ចំពោះការចំអក និងការបញ្ចេញមតិបែបអវិជ្ជមានលើបណ្តាញសង្គមយ៉ាងច្រើនចំពោះខ្លួនក្តី ប៉ុន្តែគ្រូបង្វឹកហុងគ្រីលោក Rossi យល់ឃើញថាសកម្មភាព និងទង្វើបែបនេះ មិនសមកើតឡើង និងមិនអាចទទួលយកបានឡើយ។ គ្រូបង្វឹកសញ្ញាតិអ៊ីតាលីរៀបរាប់ក្នុងសន្និសីទកាសែតមុនជំនួបអាល្លឺម៉ង់ និងហុងគ្រីថា៖ «រូបភាព និងការបញ្ចេចមតិមិនសមជាច្រើនលើ Adam ក្នុងអ៊ីនធឺណិត។ ពួកគធ្វើឱ្យកីឡាករអន់ចិត្ត និងមិនអាចទទួលយកបាន។ នោះជាការមិនគោរពរបស់អ្នកគាំទ្រ។ រាងកាយរបស់គាត់ធំ និងធាត់ គឺកើតឡើងតាំងពីកំណើត។ ខ្ញុំសង្ឃឹមថា គាត់នឹងស៊ុតបញ្ចូលទីនៅជើងឯកទ្វីបអឺរ៉ុបនេះ ដើម្បីបិទមាត់អ្នកចំអក»។ លោក Rossi នឹងត្រូវដឹកនាំហុងគ្រី តទល់ម្ចាស់ផ្ទះអាល្លឺម៉ង់ សម្រាប់ជំនួបទី២ ក្នុងពូល A នៅថ្ងៃទី១៩ ខែមិថុនា វេលាម៉ោង ១១យប់ [ម៉ោងនៅកម្ពុជា]។ ជំនួបដំបូង ហុងគ្រីចាញ់ ស្វ៊ីស ៣-១ ស្របពេលអាល្លឺម៉ង់ ឈ្នះស្កុតឡែន ៥-១៕ អត្ថបទទាក់ទង Euro 2024៖ ខ្សែប្រយុទ្ធហុងគ្រី Adam រងការចំអក ព្រោះធាត់ និងដុះក្បាលពោះ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6416.txt
|
ព្រឹត្តិការណ៍បាល់ទាត់លំដាប់ទ្វីបអឺរ៉ុប UEFA Euro 2024 កំពុងតែខិតជិតមកដល់ ដោយការប្រកួតបើកឆាករវាងម្ចាស់ផ្ទះអាល្លឺម៉ង់ ស្វាគមន៍ក្រុមស្កុតឡែន នឹងចាប់ផ្តើមនៅរាត្រីថ្ងៃទី១៤ ខែមិថុនា វេលាម៉ោង ២យប់រំលងអាធ្រាត្រ (ម៉ោងនៅកម្ពុជា)។ ក្រុមជម្រើសជាតិទាំង ២៤ សុទ្ធតែមានកម្រិតប្រកួតប្រជែងមិនធម្មតា។
|
វគ្គចែកពូល EURO 2024 ចាប់ផ្តើមការប្រកួតពីថ្ងៃទី១៤ រហូតដល់ថ្ងៃទី ២៧ ខែមិថុនា ហើយការប្រកួតវគ្គផ្តាច់ព្រ័ត្រ នឹងបញ្ចប់នៅថ្ងៃទី២០ ខែកក្កដា។ ការទន្ទឹងរង់ចាំជាយូរសម្រាប់ព្រឹត្តិការណ៍ EURO 2024 ក៏កាន់តែជិតមកដល់ ម្ចាស់ផ្ទះអាល្លឺម៉ង់ នឹងប្រកួតបើកឆាកការប្រកួតដំបូងបង្អស់ ក្នុងកីឡដ្ឋាន Allianz Arena ស្វាគមន៍ក្រុមភ្ញៀវស្កុតឡែន។ សម្រាប់កម្រិតការប្រកួតប្រជែង បន្ទាប់ពីក្រុមទាំងអស់បានឆ្លងកាត់ការប្រកួតមិត្តភាពកម្តៅសាច់ដុំរៀងខ្លួនៗរួចមក ត្រៀមដើម្បីការប្រកួត បារាំងត្រូវបានគេមើលឃើញថានៅតែជាក្រុមមួយមិនអាចមើលរំលងបាន ពីសមត្ថភាពដ៏ខ្លាំង ខណៈព័រទុយហ្កាល់ ប្រកួតជម្រុះមិនដែលចាញ់ក៏ជាបេក្ខភាពដ៏ខ្លាំង។ អ៊ីតាលី ត្រូវបានគេគិតថាកំពុងតែមានបញ្ហាធ្លាក់ទម្រង់លេងបន្តិចបន្តួច ហើយអង់គ្លេស ស្ថិតក្នុងនាមជាក្រុមមិនងាយប៉ាន់ស្មាន ព្រោះតែក្រុមមានការផ្លាស់ប្តូរកីឡាករវ័យក្មេងចូលក្រុមជាច្រើន។ ប៊ែលហ្សិល និងអេស្ប៉ាញ ក៏បង្ហាញការប្រកួតកាលពីវគ្គជម្រុះល្អដូចគ្នា មិនខុសពីព័រទុយហ្កាល់ ហើយកម្រិតការប្រកួតប្រជែងពានលំដាប់ទ្វីបអឺរ៉ុបលើកនេះ ក្រុមទាំងពីរក៏មានការចាប់អារម្មណ៍សម្រាប់ឱកាសឈ្នះ។ ចំណែកម្ចាស់ផ្ទះអាល្លឺម៉ង់វិញ ដែលដឹកនាំដោយលោក Julian Nagelsmann កំពុងតែកសាងក្រុមឱ្យខ្លាំងឡើងវិញ ឱ្យសមម្រិតក្នុងការប្រកួតប្រជែងពានអន្តរជាតិដូចកាលពីឆ្នាំ ២០១៤ ដែលក្រុមឈ្នះ World Cup។ ខាងក្រោមនេះជាកម្រិតក្រុមទាំង ២៤ សម្រាប់ការប្រកួត Euro 2024 បើតាមការវិភាគរបស់គេហទំព័រ Goal.com៖ ១.បារាំង ២.ព័រទុយហ្កាល់ ៣.ប៊ែលហ្ស៊ិក ៤.អង់គ្លេស ៥. អាល្លឺម៉ង់ (ម្ចាស់ផ្ទះ) ៦.អេស្ប៉ាញ ៧.ហូឡង់ ៨.អូទ្រីស ៩.ក្រូអាស៊ី ១០.អ៊ីតាលី (ការពារជើងឯក) ១១.ដាណឺម៉ាក ១២.ហុងគ្រី ១៣.តួកគី ១៤.អ៊ុយក្រែន ១៥.ស្វ៊ីស ១៦.សាធារណរដ្ឋឆែក ១៧.ស្លូវ៉ាគី ១៨.ស្លូវេនី ១៩.ស៊ែប៊ី ២០.រូម៉ានី ២១.ស្កុតឡែន ២២.ប៉ូឡូញ ២៣.អាល់បានី ២៤.ហ្សកហ្ស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6417.txt
|
Faisal Halim សមាជិកក្រុមកីឡាបាល់ទាត់ជម្រើសជាតិម៉ាឡេស៊ី ដែលរងគ្រោះដោយសារការជះទឹកអាស៊ីត កាលពីខែឧសភា បានផ្អាកអាជីពបាល់ទាត់ជាមួយប្រាក់ខែ ១ម៉ឺនដុល្លារមួយរយៈ ដើម្បីរក្សាសុវត្ថិភាពគ្រួសារ។ យ៉ាងណាក៏ដោយខ្សែបម្រើ Selangor FC សន្យាវិលត្រឡប់ចូលទីលានវិញឆាប់ៗ។
|
កីឡាករខ្សែប្រយុទ្ធស្លាបក្រុម Selangor FC រងរបួសរលាកកម្រិតទីបួន នៅលើ ក ស្មា ដៃ និងទ្រូង ក្នុងការវាយប្រហារដោយទឹកអាស៊ីត នៅមជ្ឍមណ្ឌលផ្សារទំនើបមួយនៅខាងក្រៅទីក្រុងកូឡាឡាំពួរ កាលពីថ្ងៃទី៥ ខែឧសភា។ កីឡាករមានឈ្មោះហៅកាត់ថា Mickey វ័យ ២៦ឆ្នាំ បានចំណាយពេលជាង ៣សប្តាហ៍ ព្យាបាលនៅក្នុងមន្ទីពេទ្យ និងបានទទួលការព្យាបាលការរលាកស្បែកកម្រិតធ្ងន់។ ចេញមុខនិយាយចំពោះមុខក្រុមអ្នកកាសែតលើកដំបូង ចាប់តាំងពីមានការវាយប្រហារ កីឡាករ Halim បាននិយាយថារូបគេនឹងផ្អាកពីអាជីពបាល់ទាត់មួយរយៈ ដោយសន្យាថានឹងវិលត្រឡប់មកកាន់វិស័យបាល់ទាត់វិញ។ កីឡាករវ័យ ២៦ឆ្នាំ បាននិយាយដូច្នេះថា៖«ខ្ញុំរំពឹងថានឹងអាចវិលត្រឡប់ចូលទីលានវិញ នៅក្នុងរយៈពេល ១ខែ ឬ ២ខែ ខាងមុខ ទោះជាគ្រូពេទ្យថាខ្ញុំត្រូវការពេលជាង ៦ខែ ក៏ដោយ។ ខ្ញុំនឹងវិលត្រឡប់ចូលការហ្វឹកហាត់វិញ នៅពេលគ្រូពេទ្យបើកភ្លើងខៀវ។»។ ស្លាកស្នាម នៅតែមើលឃើញនៅលើផ្ទៃមុខផ្នែកខាងឆ្វេង និងស្តាំ របស់កីឡាករ Halim។ នៅពេលចេញមុខនិយាយប្រាប់អ្នកកាសែតជាលើកដំបូង ដោយហាក់បីមានភាពស្គមស្គាំង ហើយចលនារាងកាយរបស់គេ ហាក់មិនរហ័សរហួនដូចពេលមុនឡើយ។ មូលហេតុដែលជុំរុញឱ្យ កីឡាករវ័យ ២៦ឆ្នាំ សម្រេចចិត្តផ្អាកពីបាល់ទាត់ ដោយសារតែដើម្បីចង់រក្សាសុវត្ថិភាពក្រុមគ្រួសារ។ ត្រង់ចំណុចនេះកីឡាករក្រុម Selangor FC បានអះអាងថាខ្លួនសុខចិត្តលះបង់ប្រាក់ខែ ១ម៉ឺនដុល្លារ ដរាបណា ក្រុមគ្រួសាររបស់គេមានសុវត្ថិភាពជាមុនសិន។ ទៅលើករណីជះទឹកអាស៊ីតចំពោះកីឡាករ Halim មនុស្សចំនួន ២នាក់ ត្រូវបានចាប់ខ្លួន បន្ទាប់ពីការវាយប្រហារ ប៉ុន្តែមនុស្សទាំង ២នាក់នោះ ត្រូវបានដោះលែងវិញ ដោយគ្មានការពិន័យអ្វីទាំងអស់។ ការដោះលែងមិនមានការបញ្ជាក់ច្បាស់លាស់ពីខាងសមត្ថកិច្ច ដែលកាន់កាប់រឿងក្តីនោះឡើយ។ រដូវកាលថ្មីនៃលីគបាល់ទាត់ប្រទេសម៉ាឡេស៊ី គ្រោងចាប់ផ្តើមនៅថ្ងៃទី១០ ខែឧសភា ជាមួយនឹងការប្រកួតរវាងក្រុម Selangor របស់កីឡាករ Faisal Halim និងទល់នឹងក្រុម Johor Darul Ta’zim។ បន្ទាប់ពីមានបញ្ហាលើកីឡាករ ក្លិប Selangor FC បានក៏បើកដំណើរ ភ្លាមៗក្នុងការធានាសន្តិសុខយ៉ាងតឹកតែងសម្រាប់ក្រុមកីឡាករខ្លួន រួមទាំងកីឡាករ Halim ផ្ទាល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6418.txt
|
ខ្សែប្រយុទ្ធ Cristiano Ronaldo នឹងបង្ហាញខ្លួននៅក្នុងព្រឹត្តិការណ៍ UEFA Euro 2024 ដែលជាការបង្ហាញខ្លួនលើកទី៦ និងទំនងជាលើកចុងក្រោយសម្រាប់អាជីពរបស់ខ្សែប្រយុទ្ធវ័យចំណាស់មួយនេះ ខណៈដែលការចូលនិវត្តន៍ពីការប្រកួតអន្តរជាតិឱ្យក្រុមជម្រើសជាតិ ហាក់បីខិតកាន់តែជិត។ Ronaldo សម្លឹងមើលឱកាសឈ្នះពាន Euro សារជាថ្មី បន្ទាប់ពីខកចិត្តកាលពីការប្រកួត World Cup 2022 នៅប្រទេសកាតា។
|
ក្រុមជម្រើសជាតិព័រទុយហ្កាល់ធ្វើដំណើរមកកាន់ការប្រកួតព្រឹត្តិការណ៍ Euro 2024 ក្នុងនាមជាក្រុមខ្លាំងមួយក្នុងតំបន់អឺរ៉ុប ដោយពួកគេឆ្លងកាត់ការប្រកួតជម្រុះនានា រួមទាំងមិត្តភាពអន្តរជាតិផ្សេងៗ មិនដែលចាញ់នៅឡើយសូម្បីមួយប្រកួត ហើយការឡើងមកជុំចុងក្រោយព្រឹត្តិការណ៍ក្នុងទឹកដីអាល្លឺម៉ង់ ក៏ក្នុងនាមជាក្រុមខ្លាំងក្នុងពូលថែមទៀត។ ព័រទុយហ្កាល់មានលទ្ធផលល្អខ្លាំង ក្រោមការដឹកនាំរបស់គ្រូបង្វឹកលោក Roberto Martinez អតីតគ្រូបង្វឹកក្រុមបែលហ្ស៊ិក។ បរាជ័យក្រោមថ្វីជើងម៉ារ៉ុក នៅវគ្គ ៨ក្រុមចុងក្រោយ ក្នុងប្រទេសកាតា Ronaldo ជឿជាក់ថាទិដ្ឋភាពទាំងនោះ ដែលបង្ហាញការពិតគ្រប់យ៉ាងលាយឡំការឈឺចាប់ ភាពមិនច្បាស់លាស់និងការងារ នឹងក្លាយជារឿងដែលជំរុញការខំប្រឹងកាន់តែខ្លាំងទៅកាន់រូបគេ សម្រាប់ដំណើរផ្លូវប្រជែងពានក្នុងប្រទេសអាល្លឺម៉ង់។ ចាប់តាំងពីជួបរឿងខកចិត្តខ្លាំងនៅកាតា បានធ្វើឱ្យអនាគតរបស់ខ្សែប្រយុទ្ធវ័យ ៣៩ឆ្នាំ ស្ថិតក្នុងភាពមិនច្បាស់លាស់កាន់តែខ្លាំងឡើង ក្នុងការបន្តប្រជែងឱ្យក្រុមជម្រើសជាតិ។ យ៉ាងណាការខិតខំប្រឹងប្រែងស្ថិតនៅក្នុងក្លិប ពីការបង្ហាញសមត្ថភាពនៃការស៊ុតរកគ្រាប់បាល់បានជាច្រើនលើក បានជួយដល់តារាបាល់ទាត់លំដាប់ពិភពលោក បន្តវិលត្រឡប់ចូលការប្រកួតអន្តរជាតិជាមួយព័រទុយហ្កាល់ជាថ្មី។ ពិតណាស់ ព័រទុយហ្កាល់ នឹងចាប់ផ្តើមការប្រកួតវគ្គចែកពូលរបស់ខ្លួន ទល់នឹងក្រុមសាធារណរដ្ឋឆែក នៅរាត្រីថ្ងៃទី១៨ ខែមិថុនា ជំនួបពូល H ខ្សែប្រយុទ្ធម្ចាស់ Ballon d’Or ៥សម័យ មិនត្រឹមតែមានឈ្មោះស្ថិតក្នុងក្រុមឡើយ តែរូបគេក៏នឹងមានវត្តមានជាប្រធានក្រុម ក្នុងជម្រើស ១១នាក់ដំបូងថែមទាំងនៅការប្រកួតនោះ។ Ronaldo ត្រូវបានគេរំពឹងថានឹងចាប់ផ្តើមការប្រកួត ក្នុងនាមជាកីឡាករតំបន់ប្រយុទ្ធដ៏មុតស្រួច ក្នុងក្រុមដែលកំពុងតែមានសមត្ថភាព និងបច្ចេកទេសដ៏ពូកែ សម្រាប់ការប្រកួតក្នុងទឹកដីអាល្លឺម៉ង់ លើកនេះ។ តារាបាល់ទាត់វ័យ ៣៩ឆ្នាំ ក៏ចិញ្ចឹមចិត្តក្នុងការបំបែកកំណត់ត្រាជាច្រើនបន្តទៀតក្នុងការប្រកួតពានរង្វាន់អន្តរជាតិ ជាមួយជម្រើសជាតិរបស់គេ។ ការប្រកួតប្រជែង Euro 2024 មិនមែនត្រឹមតែជាការបង្ហាញខ្លួនលេងដ៏រីករាយរបស់ Ronaldo តែមួយមុខនោះឡើយ តែក៏ជាបេសកកម្មដ៏សំខាន់មួយចុងក្រោយរបស់គេផងដែរ ហើយរូបគេក៏បានចាត់ទុកថា ជារឿងដែលរូបគេនឹងត្រូវសើចរីករាយចុងក្រោយ ក្នុងប្រទេសអាល្លឺម៉ង់ដូចគ្នា ជាមួយនឹងការប្រជែងឱ្យឈ្នះពានទ្វីបអឺរ៉ុបជាថ្មី។ ក្តីស្រមៃបានរលាយបាត់នៅ World Cup 2022 ទឹកភ្នែកចាប់ផ្តើមស្រក់ចេញ ក្រោយពេលព័រទុយហ្កាល់ធ្លាក់ចេញពីការប្រកួត ក្រោយពេលត្រូវបានម៉ារ៉ុកទម្លាក់ក្នុងវគ្គ ៨ក្រុម ចុងក្រោយ លទ្ធផល ១-០ ស្ថិតក្នុងទីក្រុងដូហារ កាលពីថ្ងៃទី១០ ខែធ្នូ ឆ្នាំ ២០២២។ Ronaldo រងការឈឺចាប់ផ្តើម ដោយពិបាកទទួលយកលទ្ធផលពីការប្រកួតរបស់ក្រុម នឹងមិនអាចទប់អារម្មណ៍បានចំពោះមុខអ្នកគាំទ្រ។ តាំងពីពេលនោះមក Ronaldo កាន់តែស្ថិតក្នុងភាពមិនច្បាស់លាស់ ក្នុងការបន្តអាជីពឱ្យជម្រើសជាតិ បានជាប់លាប់ដូចកាលពីមុន។ បន្ទាប់ពីពឹងផ្អែកទៅលើ Ronaldo ជាកម្លាំងដ៏សំខាន់អស់រយៈពេល ២ សតវត្សរ៍កន្លងមក ព័រទុយហ្កាល់បានយល់ស្របថាក្រុមត្រូវការបន្តដំណើរទៅមុខបន្តទៀត។ យ៉ាងណាមកដល់ពេលនេះ ក្រុមជម្រើសជាតិព័រទុយហ្កាល់ ហាក់បីជាមិនសូវពឹងផ្អែកខ្លាំងទៅលើ Ronaldo ដូចកាលពីមុនឡើយ។ ព័រទុយហ្កាល់ធ្វើបានល្អ ពេលគ្មាន Ronaldo ខណៈគ្រូបង្វឹកក៏ចង់បានវត្តមានប្រធានក្រុមឆ្នើម ក្រុមជម្រើសជាតិព័រទុយហ្កាល់ រយៈកាលចុងក្រោយ ពួកគេបានបង្ហាញទម្រង់លេងកាន់តែល្អខ្លាំង នៅពេលដោយគ្មានវត្តមានរបស់ Ronaldo។ ចាប់តាំងពីលោក Roberto Martinez ចូលមកដឹកនាំក្រុម គ្រូបង្វឹកសញ្ជាតិព័រទុយហ្កាល់ បានកែប្រែប្រព័ន្ធលេងរបស់ក្រុមម្ចាស់ពាន Euro 2016 យ៉ាងខ្លាំង។ ទោះក្រុមប្រើប្រាស់កីឡាករជើងចាស់ លាយឡំនឹងកីឡាករយុវជនវ័យក្មេងជំនាន់ថ្មី កំពុងកើនសមត្ថភាពខ្លាំង ហើយ Ronaldo មានត្រឹមតែឈ្មោះជាមួយនឹងជម្រើសជាតិយ៉ាងណាក្តី ក៏ក្រុមតែងរកបានជ័យជម្នះជាប់ជានិច្ច។ ទោះមិនសូវជាបានលេងរាល់ការប្រកួត Ronaldo ក៏មិនចាកចេញពីជម្រើសជាតិ ខណៈដែលលោក Martinez អ្នកស្នងតំណែងលោក Santos ក៏មិនចង់ឱ្យខ្សែប្រយុទ្ធវ័យចំណាស់ចាកចេញពីក្រុមដូចគ្នា។ លោក Martinez ផ្តល់ឱកាសជាច្រើនសម្រាប់ Ronaldo ទោះរូបគេបានផ្លាស់ទៅប្រកបអាជីពនៅលីគបាល់ទាត់ប្រទេសអារ៉ាប៊ីសាអូឌីតក៏ដោយ។ ចាប់តាំងពីលោក Martinez ចូលដឹកនាំក្រុម អតីតកីឡាករក្រុម Real Madrid ក៏ធ្លាប់បានអះអាងថារូបគេមិនទាន់ត្រៀមរួចរាល់ក្នុងការចាកចេញ ហើយអះអាងថាចង់ក្លាយជាផ្នែកដ៏សំខាន់មួយ នៃការផ្លាស់ប្តូររបស់ក្រុមព័រទុយហ្កាល់ ក្រោមការដឹកនាំរបស់គ្រូបង្វឹកថ្មី។ លោក Martinez ក៏បានបញ្ជាក់ដែរថា ប្រធានក្រុមមានសមត្ថភាពដូចជា Ronaldo ពិតជាស័ក្តិសមក្នុងការដឹកនាំក្រុមដ៏មានសមត្ថភាព ហើយក៏គួរតែប្រើប្រាស់កីឡាករមានសមត្ថភាពដូច Ronaldo ឱ្យមានប្រយោជន៍ ថែមទាំងជួយគេ ធ្វើបានកំណត់ត្រាបន្ថែមទៀតជាមួយជម្រើសជាតិ។ ព័រទុយហ្កាល់មានទម្រង់លេងល្អ! Ronaldo គោរពការសម្រេចចិត្តរបស់គ្រូបង្វឹក និងរីករាយចំពោះពេលវេលាដែលនៅសល់ក្នុងអាជីព ប្រព័ន្ធលេងក្រុមព័រទុយហ្កាល់ មានភាពល្អប្រសើរឡើងខ្លាំង នៅគ្រប់តំបន់ទាំងការពារ បម្រើ និងប្រយុទ្ធ សុទ្ធសឹងតែជាកីឡាករលេងឱ្យក្លិបលំដាប់ៗ នឹងតែងឈ្នះពានជាច្រើន។ ប្រព័ន្ធខ្សែបម្រើកាន់តែធ្វើបានល្អ សម្រាប់បាល់បញ្ជូនបាល់ទៅតំបន់ប្រយុទ្ធ ហើយតំបន់ប្រយុទ្ធតែងបញ្ចប់ទីបានយ៉ាងល្អ រនាំងការពារក៏កាន់តែរឹងមាំ ផ្តល់គុណភាពដល់ទម្រង់លេងក្រុមកាន់តែខ្លាំង។ ការបន្ថែមវត្តមាន Ronaldo ក៏ជាការបង្កើនកម្លាំងចិត្តដល់ក្រុមទាំងមូល ហើយសមាជិកក្នុងក្រុមក៏តែងបង្កើតឱកាសដល់ ខ្សែប្រយុទ្ធវ័យចាស់រកបានគ្រាប់បាល់។ បន្ទាប់ពីការប្រកួត World Cup 2022 បានបញ្ចប់ ភាគច្រើន Ronaldo ត្រូវបានគ្រូបង្វឹកសម្រេចចិត្តឱ្យរូបគេស្ថិតនៅក្នុងកៅអីបម្រុងជានិច្ច ព្រោះតែកាលនោះកីឡាករវ័យ ៣៩ឆ្នាំ បានធ្លាក់ទម្រង់លេង អំឡុងលេងឱ្យក្លិប Manchester United ជាលើកទីពីរ។ ប៉ុន្តែបន្ទាប់ពីទៅអារ៉ាប៊ីសាអូឌីត នឹងរកបានគ្រាប់បាល់លើស ៤០គ្រាប់ ទូទាំងរដូវកាល លោក Martinez ផ្តល់ការទុកចិត្តទៅលើ Ronaldo ព្រោះតែប្រធានក្រុមរូបនេះ មិនដែលផ្តល់បញ្ហាអ្វីដល់ការដឹកនាំរបស់គ្រូបង្វឹកថ្មីរូបនេះ។ Ronaldo ធ្លាប់បាននិយាយថារូបគេត្រៀមរួចរាល់ជួយដល់ប្រទេសជាតិ ថែមទាំងគោរពរាល់ការសម្រេចចិត្តរបស់គ្រូបង្វឹក។ ដោយឡែកកន្លងមក Ronaldo ក៏ធ្លាប់បង្ហាញចំណាប់អារម្មណ៍ថា រូបគេទំនងនឹងអាចចូលនិវត្តន៍ពីក្រុមជម្រើសជាតិព័រទុយហ្កាល់ ក្រោយពេលបញ្ចប់បេសកកម្ម Euro 2024។ ការលេងបាល់នៅក្នុងវ័យ ៣៩ឆ្នាំ Ronaldo បានចាត់ទុកថាជាពេលវេលា ដែលត្រូវរីករាយចំពោះការលេងនៅលើទីលាន ព្រោះតែវេលាកាន់តែខិតជិតមកដល់ សម្រាប់ការបញ្ចប់អាជីពរបស់គេក្នុងវិស័យបាល់ទាត់។ ការបង្ហាញខ្លួនក្នុងពាន Euro 2024 លើកនេះ នឹងមិនត្រឹមតែជាការចំណាយពេលរីករាយចុងក្រោយ ប៉ុណ្ណោះទេ ការប្រកួតលើកនេះ ក៏នឹងក្លាយជាដំណើរផ្លូវលើកចុងក្រោយក្នុងការស្វែងរកពានរង្វាន់ទ្វីបអឺរ៉ុប សារជាថ្មីរបស់ Cristiano Ronaldo៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6419.txt
|
ការរង់ចាំសម្រាប់ការប្រកួតពានរង្វានទ្វីបអឺរ៉ុប បានឈានមកដល់ ដោយក្រុមជម្រើសជាតិអាល្លឺម៉ង់ដែលជាម្ចាស់ផ្ទះ នឹងបើកទ្វារកីឡដ្ឋាន Allianz Arena ស្វាគមន៍ក្រុមភ្ញៀវស្កុតឡែន ក្នុងជំនួបើកឆាកការប្រកួតជាផ្លូវការ ក្នុងពូល A នៅ រាត្រីថ្ងៃទី៤ ខែមិថុនា នាវេលាម៉ោង ២អាធ្រាត្រ (ម៉ោងនៅកម្ពុជា)។ អាល្លឺម៉ង់រំពឹងនាំជ័យជម្នះបង្ហាញអ្នកគាំទ្រ ខណៈស្កុតឡែន ជួបក្រុមខ្លាំងនឹងក្លាយជាការប្រកួតដ៏តានតឹងដើម្បីដណ្តើមពិន្ទុ។
|
កាលពីវគ្គជម្រុះតាមតំបន់ ស្កុតឡែន បានរក្សាចំណាត់ថ្នាក់លេខ ២ ក្នុងពូល ដោយកាលនោះអេស្ប៉ាញជាក្រុមឈរនៅក្នុងកំពូលតារាង ហើយចាប់ដៃគ្នា ដើម្បីឡើងវគ្គចែកពូលព្រឹត្តិការណ៍ Euro 2024 ក្នុងប្រទេសអាល្លឺម៉ង់។ កាលពីសប្តាហ៍មុន នៅក្នុងការប្រកួតមិត្តភាពកម្តៅសាច់ដុំ ស្កុតឡែន បានប្រកួតស្មើជាមួយនឹងក្រុមកម្រិតខ្ពស់ជាងខ្លួន ហ្វាងឡង់ លទ្ធផល ២-២។ អាល្លឺម៉ង់ ក្នុងនាមជាម្ចាស់ផ្ទះរៀបចំការប្រកួត Euro 2024 នឹងត្រូវបានគេគិតថានឹងមានការប្រកួតដ៏តឹងតែមួយជាមួយនឹងក្រុមស្កុតឡែន ប៉ុន្តែពួកគេសម្លឹងមើលសញ្ញាវិជ្ជមាន នៃជ័យជម្នះពីការប្រកួត។ ការប្រកួតមិត្តភាពកម្តៅសាច់ដុំកាលពីសប្តាហ៍មុន អាល្លឺម៉ង់ប្រកួតឈ្នះក្រុមក្រិក និងស្មើក្រុមអ៊ុយក្រែន ដើម្បីត្រៀមយុទ្ធនាការប្រជែងស្វែងរកការឈ្នះពានរង្វាន់ Euro លើកទី៤ របស់ខ្លួន។ រវាងអាល្លឺម៉ង់ និងស្កុតឡែន ធ្លាប់ជួបគ្នាចំនួន ១៧លើក ដោយក្រុមរហស្សនាមឥន្រ្ទីដែក មានកំណត់ត្រាល្អជាង បានយកឈ្នះការប្រកួតចំនួន ៨លើក ចំណែកស្កុតឡែនវិញឈ្នះត្រឹមតែ ៤លើក ប៉ុណ្ណោះ។ អាល្លឺម៉ង់ក្នុងជំនួបនេះក៏ត្រូវបានបង្កើនកំណត់ត្រាល្អរបស់ខ្លួន ទល់នឹងស្កុតឡែន។ ការជួបគ្នាចុងក្រោយរវាងក្រុមទាំងពីរ កាលពីឆ្នាំ ២០១៥ បានបញ្ចប់លទ្ធផលដោយ អាល្លឺម៉ង់យកឈ្នះការប្រកួតលទ្ធផល ៣-២។ ស្ថិតិ ៥ប្រកួត ចុងក្រោយរបស់ម្ចាស់ផ្ទះអាល្លឺម៉ង់ ពួកគេយកឈ្នះការប្រកួតចំនួន ៣លើក ស្មើ១ និងចាញ់ ១ ខណៈដែលភ្ញៀវស្កុតឡែន ឈ្នះ១ ចាញ់២ និងស្មើ២ លើក។ ស្កុតឡែនជួបអាល្លឺម៉ង់ ១៣លើក ចុងក្រោយរាល់គ្រប់ការប្រកួត ពួកគេរកបានត្រឹមតែជ័យជម្នះ ១លើក ប៉ុណ្ណោះ ដោយកាលនោះលទ្ធផល ១-០ កាលពីឆ្នាំ ១៩៩៩។ អាល្លឺម៉ង់ទោះជាធ្វើមិនបានល្អក្នុងការប្រកួតពានរង្វាន់អន្តរជាតិកន្លងមក ប៉ុន្តែពួកគេជាក្រុមមិនងាយឱ្យគូប្រកួតស៊ុតបញ្ចូលទីបានដោយងាយឡើយ ដោយក្នុងចំណោម ១២ប្រកួតចុងក្រោយ ក្នុងពានរង្វាន់ទ្វីបអឺរ៉ុប ពួកគេរបូតត្រឹមតែ ១គ្រាប់ ប៉ុណ្ណោះ។ សម្រាប់ព្រឹត្តិការណ៍ Euro 2024 ស្កុតឡែន នឹងក្លាយជាការបង្ហាញខ្លួនលើកទី៤ របស់ពួកគេ នៅក្នុងពានរង្វាន់ទ្វីបអឺរ៉ុប ហើយនៅក្នុងរយៈពេល ១ សតវត្ស ពួកគេបានប្រកួតជម្រុះឈ្នះកៅអីចំនួន ២លើក ចុងក្រោយមកនេះ។ ស្កុតឡែនជាក្រុមមិនដែលឆ្លងកាត់ឡើងដល់វគ្គជម្រុះ ១៦ក្រុម ម្តងឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_642.txt
|
ការសោយទិវង្គតរបស់ម្ចាស់ក្សត្រីយ៍អេលីហ្សាបែតទីពីរធ្វើឱ្យមេដឹកនាំក្នុងពិភពលោកជាច្រើន បង្ហាញការសោកស្តាយផង និងកោតសរសើរផងចំពោះស្នាដែរបស់ទ្រង់។
|
ស្តេចដែលសោយរាជ្យយូរជាងគេ និងជាប្រមុខរដ្ឋរបស់ចក្រភពអង់គ្លេសរយៈពេល៧០ឆ្នាំ ម្ចាស់ក្សត្រីយ៍អេលីហ្សាបែតទី២ សោយទិវង្គតក្នុងព្រះជន្ម៩៦ព្រះវស្សានៅថ្ងៃទី៨ ខែកញ្ញា។ ការសោយទិវង្គតរបស់ម្ចាស់ក្សត្រីយ៍អេលីហ្សាបែតទី២ ធ្វើឱ្យមេដឹកនាំក្នុងពិភពលោកជាច្រើនសម្តែងភាពសោកស្តាយចំពោះការបាត់បង់ទ្រង់ និងស្ងើចសរសើរចំពោះស្នាដែ និងកេរដំណែលរបស់ទ្រង់នៅពេលដែលទ្រង់នៅមានព្រះជន្ម។ អគ្គលេខាធិការអង្គការសហប្រជាជាតិ អាន់តូនីញ៉ូ ហ្គូតេរ៉េស ម្ចាស់ក្សត្រីយ៍អេលីហ្សាបែតទីពីរត្រូវបានគេកោតសរសើរយ៉ាងខ្លាំងចំពោះព្រះគុណ សេចក្តីថ្លៃថ្នូរ និងការលះបង់របស់ព្រះអង្គ។ វត្តមានរបស់ទ្រង់បានធ្វើឱ្យមានការផ្លាស់ប្តូរដ៏ធំធេង រួមមានការបញ្ចប់អាណានិគមនៅទ្វីបអាហ្រ្វិក និងអាស៊ី និងការវិវត្តន៍របស់អង្គការអន្តរជាតិ Commonwealth។ «ខ្ញុំសូមគោរពសសើរម្ចាស់ក្សត្រីយ៍អេលីហ្សាបែតទីពីរ ចំពោះការលះបង់ពេញមួយជីវិតក្នុងការបម្រើប្រជាជនរបស់ព្រះអង្គ។ ពិភពលោកនឹងចងចាំការលះបង់ និងការដឹកនាំរបស់ទ្រង់។» ប្រធានាធិបតីអាម៉េរិក ចូ បៃដិន នៅក្នុងពិភពលោកដែលមានការប្រែប្រួលឥតឈប់ឈរ វត្តមានរបស់ម្ចាស់ក្សត្រីយ៍អេលីហ្សាបែតទីពីរជាប្រភពនៃការលួងលោម និងមោទនភាពសម្រាប់ជនជាតិអង់គ្លេសគ្រប់ជំនាន់។ កេរដំណែលរបស់ទ្រង់នឹងស្ថិតនៅក្នុងទំព័រប្រវត្តិសាស្ត្រអង់គ្លេស និងនៅក្នុងរឿងរ៉ាវនៃពិភពលោករបស់យើង។ នាយករដ្ឋមន្ត្រីកាណាដា ចាស្ទីន ទ្រូឌូ «វាពិតជាសោកសៅយ៉ាងខ្លាំង ដែលម្ចាស់ក្សត្រីយ៍អេលីហ្សាបែតទីពីរសោយទិវង្គត។ ព្រះមហាក្សត្រិយមានវត្តមានឥតឈប់ឈរនៅក្នុងជីវិតរបស់យើង ហើយការបម្រើរបស់ទ្រង់ចំពោះជនជាតិកាណាដានឹងបន្សល់ទុកជាផ្នែកមួយដ៏សំខាន់នៃប្រវត្តិសាស្ត្ររបស់ប្រទេសយើងជារៀងរហូត»។ នាយករដ្ឋមន្រ្តីនូវែលសេឡង់ ចាស៊ីនដា អាឌើន «ខ្ញុំតំណាងប្រជាជននៅទូទាំងនូវែលសេឡង់រំលែកទុក្ខយ៉ាងជ្រាលជ្រៅបំផុតចំពោះសមាជិកនៃគ្រួសាររាជវង្សចំពោះការសោយទិវង្គតរបស់ម្ចាស់ក្សត្រីយ៍។ ចំពោះពួកយើង ព្រះមហាក្សត្រិយគឺជាក្សត្រីដែលគួរកោតសសើរ និងគោរព។» នាយករដ្ឋមន្ត្រីអូស្ត្រាលី អាន់ថូនី អាល់បានីស «ការសោយទិវង្គតរបស់ម្ចាស់ក្សត្រីយ៍អេលីហ្សាបែតទីពីរគឺជាការបញ្ចប់រជ្ជកាលជាប្រវត្តិសាស្ត្រ និងការបម្រើពេញមួយជីវិតរបស់ទ្រង់ចំពោះកាតព្វកិច្ច គ្រួសារ និងជំនឿ។ ប្រជាជនអូស្ត្រាលីមានភាពសោកសៅដូចដែលប្រជាជនអង់គ្លេសកាន់ទុក្ខនៅថ្ងៃនេះ។» ប្រធានាធិបតីបារាំង អេម៉ានុយអែល ម៉ាក្រុង «ម្ចាស់ក្សត្រីយ៍អេលីហ្សាបែតទីពីរតំណាងឱ្យការបន្ត និងការរួបរួមរបស់ប្រជាជាតិអង់គ្លេសអស់រយៈពេលជាង ៧០ឆ្នាំមកហើយ។ ខ្ញុំចាំថាទ្រង់ជាមិត្តរបស់បារាំង និងជាម្ចាស់ក្សត្រីយ៍ដែលមានចិត្តសប្បុរស ដែលបានបន្សល់ទុកការកោតសសើរដ៏យូរអង្វែងដល់អង់គ្លេស។» នាយករដ្ឋមន្រ្តីឥណ្ឌា នារិន្ទ្រា ម៉ូឌី «ម្ចាស់ក្សត្រីយ៍អេលីហ្សាបែតទីពីរនឹងត្រូវចងចាំទុកថាជាក្សត្រដ៏រឹងមាំក្នុងសម័យកាលរបស់យើង។ ព្រះអង្គបានផ្តល់ការលើកទឹកចិត្តនៃភាពជាអ្នកដឹកនាំដល់ប្រទេសជាតិ និងប្រជាជនរបស់ទ្រង់។ ខ្ញុំសូមចូលរួមរំលែកទុក្ខជាមួយគ្រួសាររបស់ទ្រង់ និងប្រជាជនអង់គ្លេសនៅក្នុងពេលវេលានេះ។» នាយករដ្ឋមន្ត្រីអៀរឡង់ មីឆេល ម៉ាទីន ក្នុងនាមរដ្ឋាភិបាលនៃអៀរឡង់ ខ្ញុំសូមសម្តែងការអាណិតអាសូរយ៉ាងជ្រាលជ្រៅបំផុតចំពោះប្រជាជនអង់គ្លេសចំពោះការបាត់បង់ម្ចាស់ក្សត្រីយ៍អេលីហ្សាបែតទីពីរ។ ដំណើរទស្សនកិច្ចផ្លូវការរបស់ទ្រង់ទៅកាន់អៀរឡង់ក្នុងឆ្នាំ ២០១១ជាជំហានដ៏សំខាន់មួយក្នុងការធ្វើឱ្យទំនាក់ទំនងរវាងប្រទេសទាំងពីរធម្មតាវិញ។ អធិការបតីអាល្លឺម៉ង់ អូឡាហ្វ ស្ហូល «យើងកាន់ទុក្ខចំពោះការសោយទិវង្គតរបស់ម្ចាស់ក្សត្រីយ៍អេលីហ្សាបែតទីពីរ។ ព្រះមហាក្សត្រិយគឺជាជនគំរូ និងជនលើកទឹកចិត្តសម្រាប់មនុស្សរាប់លាននាក់ ក៏ដូចជានៅអាល្លឺម៉ង់ផងដែរ។ ការប្តេជ្ញាចិត្តរបស់ទ្រង់ចំពោះការផ្សះផ្សាអាល្លឺម៉ង់ និងអង់គ្លេស បន្ទាប់ពីសង្គ្រាមលោកលើកទី២នឹងត្រូវចងចាំទុកដោយបំភ្លេចមិនបាន ហើយទ្រង់នឹងត្រូវបាននឹករលឹក។» នាយករដ្ឋមន្ត្រីអ៊ីតាលី ម៉ារីអូ ដ្រាហ្គី ម្ចាស់ក្សត្រីយ៍អេលីហ្សាបែតទីពីរ គឺជាតួអង្គសំខាន់មួយរូបក្នុងប្រវត្តិសាស្ត្រពិភពលោកក្នុងរយៈពេល៧០ឆ្នាំចុងក្រោយនេះ។ ព្រះអង្គតំណាងឱ្យចក្រភពអង់គ្លេស និងបណ្តាប្រទេសដែលធ្លាប់ស្ថិតក្រោមអាណានិគមអង់គ្លេស(Commonwealth) ជាមួយនឹងគតិបណ្ឌិត និងការគោរពចំពោះស្ថាប័ន និងលទ្ធិប្រជាធិបតេយ្យ។ ទ្រង់គឺជានិមិត្តរូបដែលទទួលបានការគោរព ការស្រលាញ់ និងអារម្មណ៍កក់ក្តៅគ្រប់ទីកន្លែង។ ប្រធានគណៈកម្មការអឺរ៉ុប អឺស៊ូឡា វ៉ុន ដឺ លៃអេន «ខ្ញុំពិតជាសោកសៅយ៉ាងខ្លាំងនៅពេលបានដឹងពីការសោយទិវង្គតរបស់ម្ចាស់ក្សត្រីយ៍អេលីហ្សាបែតទីពីរ។ព្រះមហាក្សត្រិយគឺជាប្រមុខរដ្ឋដែលកាន់តំណែងយូរជាងគេបំផុតក្នុងពិភពលោក និងជាបុគ្គលដែលគួរឱ្យគោរពបំផុតមួយរូប។ ខ្ញុំសូមចូលរួមរំលែកទុក្ខដ៏ក្រៀមក្រំបំផុតចំពោះគ្រួសាររាជវង្ស និងប្រជាជនអង់គ្លេស។» ម្ចាស់ក្សត្រីយ៍អេលីហ្សាបែតទីពីរប្រសូតនៅថ្ងៃទី២១ ខែមេសា ឆ្នាំ១៩២៦។ ព្រះមហាក្សត្រិយឡើងសោយរាជ្យនៅឆ្នាំ ១៩៥២ដែលជាក្សត្រីសោយរាជ្យយូរជាងគេបង្អស់ក្នុងប្រវត្តិសាស្រ្តអង់គ្លេស។ ក្នុងរយៈពេល៧០ឆ្នាំនៃការសោយរាជ្យ ម្ចាស់ក្សត្រីយ៍បានធ្វើការជាមួយនាយករដ្ឋមន្ត្រីអង់គ្លេសចំនួន ១៥នាក់៕ ដោយ៖ ហ៊ួយ ស៊ីវលី សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6420.txt
|
ខ្សែប្រយុទ្ធវ័យចំណាស់ Cristiano Ronaldo បាននិយាយបើកចំហរពីកត្តាអនាគតរបស់គេថា គ្មានពេលច្រើនទៀតឡើយ សម្រាប់អាជីពបាល់ទាត់។ ក្រោយពីព្រឹត្តិការណ៍ពានរង្វាន់ទ្វីបអឺរ៉ុប Euro 2024 បញ្ចប់ទៅ ការប្រកួតប្រជែងក្នុងវិស័យបាល់ទាត់របស់ Ronaldo អាចនឹងចូលដល់របត់ថ្មី។
|
បច្ចុប្បន្នស្ថិតក្នុងវ័យ ៣៩ឆ្នាំ Ronaldo នៅតែបង្ហាញទៅកាន់ពិភពលោកថា គេនៅតែជាកីឡាករតំបន់ប្រយុទ្ធដ៏មានសមត្ថភាពខ្លាំងមួយរូប ដោយការរកបានគ្រាប់បាល់ ៤៤គ្រាប់ ពីការលេង ៤៥ប្រកួត ឱ្យក្លិប Al Nassr រដូវកាល ២០២៣-២៤។ នៅថ្ងៃទី១១ ខែមិថុនា Ronaldo ស៊ុតបាល់បញ្ចូលទី ២គ្រាប់ ឱ្យជម្រើសជាតិព័រទុយហ្កាល់ យកឈ្នះការប្រកួតមិត្តភាពទល់នឹងក្រុមអៀរឡង់ កម្តៅសាច់ដុំមុនការប្រកួត Euro 2024 មកដល់។ ទោះជាបង្ហាញពីសមត្ថភាពដ៏អស្ចារ្យ ដែលអាចរកបានគ្រាប់បាល់ និងការបញ្ជូនបាល់ឱ្យមិត្តរួមក្រុម ប៉ុន្តែ Ronaldo បានលើកឡើងថារូបគេគ្មានពេលវេលាច្រើនទៀតឡើយសម្រាប់អាជីពបាល់ទាត់កម្រិតកំពូល។ Ronaldo ទំនងចង់បង្ហាញពីការចង់ចូលនិវត្តន៍ពីអាជីពបាល់ទាត់នាពេលខាងមុខ ពោលគឺទំនងជានៅក្រោយបញ្ចប់ព្រឹត្តិការណ៍អឺរ៉ុបនៅអាល្លឺម៉ង់។ Ronaldo បាននិយាយក្រោយចប់ការប្រកួតដូច្នេះថា៖«ខ្ញុំដឹងថាខ្ញុំគ្មានពេលច្រើនឆ្នាំទៀតឡើយក្នុងបាល់ទាត់។ ដូចដែលពួកគេបាននិយាយនៅក្នុងប្រទេសអេស្ប៉ាញ ជារៀងរាល់ឆ្នាំគឺជាអំណោយ ដែលបានកន្លងផុតទៅ ហើយខ្ញុំអាចបន្តនៅលេងបាន ការលេងក្នុងវ័យ៣៩ឆ្នាំ ប្រៀបបានជាអំណោយដ៏ពិសេសមួយអ៊ីចឹង។[…] ខ្ញុំនៅតែស្រលាញ់បាល់ទាត់ រាល់ការប្រកួតគឺពិតជាពិសេស ស្រមៃមើលជាមួយព័រទុយហ្កាល់ អ្នកនឹងមានមោទកភាព ប្រៀបបានជាក្តីស្រមៃនៅពេលខ្ញុំមានអាយុ ២០ឆ្នាំ អ៊ីចឹងដែរ។»។ ក្រុមជម្រើសជាតិព័រទុយហ្កាល់ នឹងប្រកួតប្រជែងក្នុងព្រឹត្តិការណ៍ Euro 2024 ក្នុងពេលដ៏ឆាប់ខាងមុខ ហើយដែរជាការបង្ហាញខ្លួនចុងក្រោយ និងលើកទី៦ របស់ Ronaldo ជាមួយព័រទុយហ្កាល់ក្នុងព្រឹត្តិការណ៍ពានរង្វាន់អន្តរជាតិ។ ព័រទុយហ្កាល់នឹងត្រូវប្រជែងទល់ក្រុម សាធារណរដ្ឋឆែក វគ្គចែកពូល នៅថ្ងៃទី១៨ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6421.txt
|
អ្នកគាំទ្រអាល្លឺម៉ង់ម្នាក់ បានខកខានទស្សនាការប្រកួត រវាងម្ចាស់ផ្ទះអាល្លឺម៉ង់ លត់ស្កុតឡែន កាលពីថ្ងៃបើកឆាក Euro 2024 បន្ទាប់ពីរូបគេបានរងរបួសបាក់ដៃ ពីការស៊ុតបាល់ល្បឿនលឿន របស់ខ្សែប្រយុទ្ធ Niclas Fuellkrug អំឡុងពេលហ្វឹកហាត់កម្តៅសាច់ដុំ មុនប្រកួត។
|
អ្នកគាំទ្រឈ្មោះ Kai Flathman បានអង្គុយរង់ចាំទស្សនាការប្រកួតរវាងក្រុមម្ចាស់ផ្ទះអាល្លឺម៉ង់ មុនពេលការប្រកួតដែលបញ្ចប់ទៅលទ្ធផល ៥-១ ទល់ស្កុតឡែន។ អំឡុងពេលហ្វឹកហាត់កម្តៅសាច់ដុំរបស់អាល្លឺម៉ង់ អ្នកគាំទ្រ Flathmann បានរងរបួសបាក់ម្រាមដៃ ពីការស៊ុតសំដៅទីរបស់ Fuellkrug ពេលគ្រាប់បាល់នោះស៊ុតខុសគោលដៅ។ បន្ទាប់ពីខកខានទស្សនាការប្រកួត អ្នកគាំទ្រម្នាក់នោះ បាននិយាយប្រាប់ទៅកាន់អ្នកកាសែតដូច្នេះថា៖«ខ្ញុំគ្មានពាក្យអ្វីនិយាយឡើយ វាពិតជារឿងដ៏ឆ្គួតលីលាអ៊ីចឹង។ កាសែត Bild Sports ឥឡូវកំពុងតែរាយការណ៍អំពីឧប្បកិត្តហេតុអកុសលនេះ ហើយ FA របស់អាល្លឺម៉ង់ក៏បានទាក់ទងជាមួយខ្ញុំផងដែរ។»។ Flathman ក៏បានអះអាងបន្ថែមទៀតថា ក្រោយរងរបួសបាក់ម្រាមដៃ រូបគេបានត្រឹមតែឈរទស្សនាត្រឹមពេលក្រុមទាំងសងខាងច្រៀងចម្រៀងភ្លេចជាតិ រួចក៏បានចាកចេញទៅកាន់មន្ទីរពេទ្យ។ គួររំលឹកថាខ្សែប្រយុទ្ធ Fuellkrug បានផ្លាស់ប្តូរចូលនៅក្នុងការប្រកួតអាល្លឺម៉ង់ យកឈ្នះស្កុតឡែន ដោយកីឡាករវ័យ ៣០ឆ្នាំ ក៏ស៊ុតបាល់បញ្ចូលទីរកបានគ្រាប់បាល់ទី៤ របស់អាល្លឺម៉ង់ ហើយការស៊ុតរបស់គេ ក៏ត្រូវបានកត់ត្រាពីល្បឿនបាល់ មួយជើងបញ្ចូលទីនោះទម្ងន់ ១១០គីឡូម៉ែត្រក្នុងមួយម៉ោង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6422.txt
|
អ្នកគាំទ្របាល់ទាត់ចិន ជាច្រើនអ្នកបរិច្ចាគប្រាក់ ទៅអ្នកចាំទីក្រុមកីឡាបាល់ទាត់ជម្រើសជាតិសិង្ហបុរី Hassan Sunny ដើម្បីជាការអរគុណ ក្រោយរូបគេជួយសង្គ្រោះការស៊ុតពីក្រុមថៃ ១១លើក ក្នុងបរាជ័យ ៣-១ ក្នុងការប្រកួតជម្រុះពានរង្វាន់ FIFA World Cup 2026 ជុំទី២ តំបន់អាស៊ី ថ្ងៃទី១២ ខែមិថុនា។ សង្គ្រោះគ្រាប់បាល់១១លើកនេះ បានជួយចិន បន្តទៅវគ្គជម្រុះជុំទី៣ ស្របពេល ថៃ ហាលអាវ។
|
ការសង្គ្រោះគ្រាប់បាល់ពីការស៊ុតរបស់ក្រុមថៃ បានសម្រេចរបស់អ្នកចាំទី Sunny ធ្វើឱ្យថៃអស់ឱកាសឡើងទៅកាន់ការប្រកួតជម្រុះ World Cup 2026 ជុំទី៣ បើទោះមានពិន្ទុ និងគ្រាប់បាល់ស្មើនឹងក្រុមចិនក៏ដោយ។ ក្រុមជម្រើសជាតិចិន ឈ្នះកៅអីទៅកាន់ការប្រកួតជុំទី៣ ជម្រុះ World Cup 2026 តំបន់អាស៊ី ទាំងប្រផិតប្រផើយ ខណៈថៃចិញ្ចឹមចិត្តចង់ឈ្នះក្រុមសិង្ហបុរីច្រើនគ្រាប់ ដើម្បីមានលទ្ធភាពទៅវគ្គបន្ត។ ទោះបែបណា អ្នកចាំទី Sunny ធ្វើឱ្យ ក្រុមថៃ បានត្រឹមខកចិត្ត និងបញ្ចប់ចំណាត់ថ្នាក់លេខ ៣ នៅក្នុងពូល C។ ក្រុមជម្រើសជាតិកូរ៉េខាងត្បូង ជាក្រុមឈរកំពូលតារាងពូល C រកបាន ១៦ពិន្ទុ ចិនស្ថិតនៅលេខ ២ និងសិង្ហបុរី ស្ថិតនៅបាតតារាងមានត្រឹមតែ ១ពិន្ទុ ប៉ុណ្ណោះ។ បើតាមការចុះផ្សាយរបស់កាសែតចិន Shanghai Daily អ្នកគាំទ្រក្រុមចិនជាច្រើននាក់ បានបរិច្ចាគប្រាក់ទៅកាន់ហាងលក់អាហា របស់កីឡាករចាំទីរបស់ក្រុមសិង្ហបុរី បន្ទាប់ពីការប្រកួតចប់ទៅ ដើម្បីបង្ហាញការអរគុណចំពោះការសង្គ្រោះបាល់ចំនួន ១១លើក និងទប់លទ្ធផល ថៃឈ្នះការប្រកួត ៣-១ ជួយក្រុមចិនឡើងវគ្គបន្ត នៃការប្រកួតជម្រុះជុំទី៣ FIFA World Cup 2026។ ហាងលក់អាហារបស់អ្នកចាំទី Sunny ទៀតសោតមានឈ្មោះថា Coconut Rice Dapur Hassan ដែលជា ហាងអាហារផ្តោតខ្លាំងទៅលើម្ហូបសម្រាប់ជនជាតិម៉ូស្លីម ស្ថិតក្នុងប្រទេសសិង្ហបុរី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6423.txt
|
Martin Adam ខ្សែប្រយុទ្ធក្រុមជម្រើសជាតិហុងគ្រី ទទួលបានការចាប់អារម្មណ៍ និងចំអកខ្លាំងពីអ្នកគាំទ្រក្នុងព្រឹត្តិការណ៍ Euro 2024 នៅពេលរូបគេបង្ហាញខ្លួនក្នុងការប្រកួតទល់ស៊្វីស ជាមួយនឹងរូបរាងធាត់ និងដុះក្បាលពោះធំ។
|
ក្នុងនាមជាកីឡាករបម្រុង Adam បានប្តូរចូលនៅនាទី៧៩ ជំនួស Milos Kerkez ក្នុងជំនួបបើកឆាកពូល A ដែលហុងគ្រីចាញ់ស្វ៊ីស ៣-១។ ខ្សែប្រយុទ្ធអន្តរជាតិហុងគ្រី វ័យ២៩ឆ្នាំរូបនេះ បានចាប់ភ្នែកអ្នកទស្សនាផ្ទាល់ភ្លាមៗ និងបានក្លាយជាប្រធានបទនៅលើប្រព័ន្ធផ្សព្វផ្សាយសង្គម ចំពោះរូបរាងធាត់កម្រមានក្នុងចំណោមកីឡាករបាល់ទាត់អាជីព និងជាពិសេសក្នុងព្រឹត្តិការណ៍កំពូលអឺរ៉ុបថែមទៀត។ បង្ហាញខ្លួនលើទីលាន អ្នកគាំទ្រជាច្រើនបានស្រែកចំអកឱ្យ Adam ដែលសព្វថ្ងៃជាសមាជិកក្រុម Ulsan Huyndai នៃលីគកំពូលកូរ៉េខាងត្បូង ថាជាកីឡាករលើសទម្ងន់។ នៅក្រោយបញ្ចប់ការប្រកួត មានអ្នកគាំទ្រម្នាក់ បញ្ចេញមតិថា៖ Adam ទំនងជាកីឡាករចូលចិត្តផឹកស្រាច្រើនទើបមានរូបរាងធាត់បែបនេះ។ អ្នកខ្លះទៀតចំអកថា កាយសម្បទារបស់ Adam ស័ក្តិសមជាកីឡាករចំបាប់ ឬបាល់ឱប ជាងបាល់ទាត់។ បើតាមការចុះផ្សាយរបស់កាសែត Fanzword បន្ទាប់ពីការប្រកួតចប់ អ្នកប្រើប្រាស់បណ្តាញសង្គមជាច្រើន បានចូលឆែកក្នុងអ៊ីនធឺណិត ដើម្បីរកព័ត៌មានបន្ថែមរបស់ Adam។ Adam ក៏ទទួលបានការចោទសួរពីអ្នកកាសែតផងដែរជុំវិញរូបរាងធាត់ និងដុះក្បាលពោះរបស់គេ។ ខ្សែប្រយុទ្ធ Ulsan Huyndai រូបនេះ ឆ្លើយថា រូបគេពិតជាចូលចិត្តផឹកស្រាបៀរនៅផ្ទះមែន។ ខ្សែប្រយុទ្ធដែលមានកម្ពស់ ១៩១សង់ទីម៉ែត្រ និងទម្ងន់ជិត៩០គីឡូក្រមរូបនេះ ចាប់ផ្តើមអាជីពដំបូងជាមួយក្លិបនៃលីគកំពូលហុងគ្រី Vasas ដោយរកបាន ៣១គ្រាប់ ចន្លោះឆ្នាំ ២០១៣ ដល់ ២០១៩។ ពីឆ្នាំ ២០១៩ ដល់ ២០២០ Adam បានផ្លាស់ទៅចូលរួមជាមួយ Kaposvar ដោយស៊ុតបញ្ចូលទីបាន ១៤គ្រាប់។ សម្រាប់ការបង្ហាញខ្លួន៦៧ប្រកួតឱ្យ Ulsan Huyndai ចាប់ពីឆ្នាំ ២០២២មក Adam សម្រេចទីបាន ២៤គ្រាប់។ ជំនួបន្ទាប់ពូល A របស់ហុងគ្រី នឹងត្រូវជួបម្ចាស់ផ្ទះអាល្លឺម៉ង់ នៅថ្ងៃទី១៩ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6424.txt
|
លោក សៅ សេងហាក់ ប្រធានសហព័ន្ធខ្មែរកីឡាហាប់គីដូអាណត្តិទី៨ បានបង្ហាញការប្តេជ្ញាចិត្តក្នុងការរៀបចំការប្រកួតជ្រើសរើសជើងឯកថ្នាក់ជាតិកីឡាហាប់គីដូ ជារៀងរាល់ឆ្នាំ ដើម្បីជួយជំរុញ និងអភិវឌ្ឍវិស័យកីឡាហាប់គីដូ ឱ្យកាន់តែរីកចម្រើនទាំងក្នុងថ្នាក់ជាតិ និងនៅឆាកអន្តរជាតិ។
|
សហព័ន្ធខ្មែរកីឡាហាប់គីដូ កាលពីថ្ងៃទី១៦ ខែមិថុនា បានរៀបចំមហាសន្និបាត បញ្ចប់អាណត្តិទី៧ ឆ្នាំ ២០២០-២៤ និងបន្តអាណត្តិឆ្នាំ ២០២៤-២៨ ធ្វើឡើងក្នុងសាលសន្និបាតគណៈកម្មាធិការជាតិអូឡាំពិកកម្ពុជា (NOCC)។ ទៅលើសមិទ្ធផលដែលសហព័ន្ធសម្រេចបាននាពេលកន្លងមក លោក គង់ ចាន់ធីណា អគ្គលេខាធិការសហព័ន្ធខ្មែរកីឡាហាប់គីដូ នៅក្នុងមហាសន្និបាត បានបញ្ជាក់ថានៅក្នុងអាណត្តិទី៧ សហព័ន្ធទទួលបានផ្លែផ្កាល្អ ក្រោមការជួយជ្រោមជ្រែង និងលើកស្ទួយ ពីសំណាក់គណៈកម្មាធិការប្រតិបត្តិ ព្រមទាំងកម្លាំងសាមគ្គីពីសមាជិកសហព័ន្ធទាំងអស់។ ថ្លែងបន្ថែមទៀត លោក ចាន់ធីណា អះអាងថាសហព័ន្ធនឹងប្តេជ្ញាចិត្តបន្តឆន្ទៈកសាង សមត្ថភាពកីឡាករហាប់គីដូ ដើម្បីត្រៀមលក្ខណៈចូលរួមការប្រកួតថ្នាក់ជាតិ ឆាកអន្តរជាតិនានា ដែលនៅក្នុងអាណត្តិទី៨។ ស្ថិតក្នុងមហាសន្និបាតនោះ លោក សៅ សេងហាក់ ដែលជា ប្រធានសហព័ន្ធខ្មែរកីឡាហាប់គីដូ អណត្តិទី៧ ត្រូវបានសមាជិកសហព័ន្ធកីឡាហាប់គីដូកម្ពុជា បោះឆ្នោតគាំទ្រឱ្យបន្តធ្វើជាប្រធានសហព័ន្ធ នៅក្នុងអាណត្តិទី៨ មានរយៈពេល ៥ឆ្នាំ បន្ថែមទៀត។ ការបោះឆ្នោតគាំទ្រជាកញ្ចប់នោះ ក៏ព្រោះមើលឃើញពីដឹកនាំរីកចម្រើននាពេលកន្លងមក និងទទួលបានសមិទ្ធិផលល្អជាច្រើនសម្រាប់កីឡាហាប់គីដូកម្ពុជា។ បន្ទាប់ពីជាប់ឆ្នោតបន្តដឹកនាំសហព័ន្ធខ្មែរកីឡាហាប់គីដូ អាណត្តិថ្មី ប្រធានសហព័ន្ធបានបង្ហាញការប្តេជ្ញាចិត្តរបស់ខ្លួននៅក្នុងសេចក្តីថ្លែងការណ៍ថា នឹងប្តេជ្ញាចិត្តក្នុងការរៀបចំការប្រកួតជ្រើសរើសជើងឯកថ្នាក់ជាតិជារៀងរាល់ឆ្នាំ និងពង្រឹងជំរុញការអភិវឌ្ឍវិស័យកីឡាហាប់គីដូ ទាំងថ្នាក់ជាតិ និងអន្តរជាតិ។ មិនត្រឹមតែប៉ុណ្ណោះ ប្រធានសហព័ន្ធដដែល ក៏បង្ហាញការតាំងចិត្តជំរុញការងាររដ្ឋបាល វគ្គបណ្តុះបណ្តាល និងការផលិតធនធានមនុស្ស ការបញ្ជូនកីឡាករចូលរួមប្រកួតកីឡាហាប់គីដូជម្រើសជាតិជើងឯកពិភពលោកឆ្នាំ ២០២៤ (World LH.F Hapkido Championship 2024)។ បន្ថែមពីនេះ សហព័ន្ធខ្មែរហាប់គីដូ ក៏នឹងពង្រីកវិសាលភាពកីឡារបស់ខ្លួនទៅតាមបណ្តាខេត្ត ក៏ដូចជាការចាប់យកឱកាសទៅប្រកួតប្រជែងលំដាប់អន្តរជាតិ ឱ្យបានច្រើនទៅតាមលទ្ធផលតាមដែលអាចធ្វើទៅបានថែមទៀត។ សម្រាប់តំណែងជាប្រធានសហព័ន្ធខ្មែរកីឡាហាប់គីដូ ក្រោយការបោះឆ្នោតសម្រេចសម្រាប់គណៈកម្មាធិការប្រតិបត្តិអាណត្តិទី៨ នឹងបន្តស្ថិតនៅលើលោក ឧកញ៉ា សៅ សេងហាក់ អមដោយវត្តមានអនុប្រធានចំនួន ៥រូប រួមមានលោក លោក ជា បូរ៉ា, លោក ផាត់ សុភា, លោក គួច ហុងជៀក, លោក ទេព វីរៈ និងលោក សែ តារា។ ទៅលើតំណែងអគ្គលេខាធិការសហព័ន្ធ លោក គង់ ចាន់ធីណា នៅតែបន្តធ្វើជាអគ្គលេខាធិការសហព័ន្ធដដែល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6425.txt
|
ក្រុមកីឡាបាល់ទាត់ជម្រើសជាតិអ៊ីតាលី ដឹកនាំដោយគ្រូបង្វឹកសញ្ជាតិអ៊ីតាលី លោក Luciano Spalletti វ័យ៦៥ឆ្នាំ។ ក្រុមម្ចាស់ការពារតំណែងជើងឯក UEFA Euro 2020 ធ្លាប់ឈ្នះជើងឯកប្រចាំទ្វីអឺរ៉ុបនេះចំនួន ២លើក។
|
អ៊ីតាលី ដែលមាន Gianluigi Donnarumma អ្នកចាំទីក្រុម Paris Saint-Germain ជាប្រធានក្រុម នឹងបង្ហាញខ្លួននៅពានអឺរ៉ុបជាលើកទី១០ នៅ Euro 2024 នៅអាល្លឺម៉ង់។ សារព័ត៌មានឌីជីថលថ្មីៗ សូមណែនាំឈ្មោះកីឡាករទាំង២៦នាក់របស់ក្រុមជម្រើសជាតិ អ៊ីតាលី ដែលត្រូវប៉ះក្រូអាស៊ី អាល់បានី និងអេស្ប៉ាញ ដូចខាងក្រោម៖ អ្នកចាំទី៖ Gianluigi Donnarumma (Paris), Alex Meret (Napoli), Guglielmo Vicario (Tottenham) ខ្សែការពារ៖ Alessandro Bastoni (Inter), Raoul Bellanova (Torino), Alessandro Buongiorno (Torino), Riccardo Calafiori (Bologna), Andrea Cambiaso (Juventus), Matteo Darmian (Inter), Giovanni Di Lorenzo (Napoli), Federico Dimarco (Inter), Federico Gatti (Juventus), Gianluca Mancini (Roma) ខ្សែបម្រើ៖ Nicolò Barella (Inter), Bryan Cristante (Roma), Nicolò Fagioli (Juventus), Davide Frattesi (Inter), Jorginho (Arsenal), Lorenzo Pellegrini (Roma) ខ្សែប្រយុទ្ធ៖ Federico Chiesa (Juventus), Stephan El Shaarawy (Roma), Michael Folorunsho (Hellas Verona), Giacomo Raspadori (Napoli), Mateo Retegui (Genoa), Gianluca Scamacca (Atalanta), Mattia Zaccagni (Lazio)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6426.txt
|
ក្រុមកីឡាបាល់ទាត់ជម្រើសជាតិក្រូអាស៊ី ដឹកនាំដោយគ្រូបង្វឹកសញ្ជាតិក្រូអាស៊ី លោក Zlatko Dalić វ័យ៥៧ឆ្នាំ។ ក្រុមរហស្សនាម Blazers ធ្លាប់បានត្រឹមរងជើងឯកពានរង្វាន់ប្រចាំទ្វីអឺរ៉ុប Euro ១លើក នៅឆ្នាំ ២០១៨។
|
ក្រូអាស៊ី ដែលមាន Luka Modrić ខ្សែបម្រើ Real Madrid ជាប្រធានក្រុម ធ្លាប់បង្ហាញខ្លួននៅពានអឺរ៉ុប ៦លើក ដោយលើកដំបូងនៅឆ្នាំ ១៩៩៨។ សារព័ត៌មានឌីជីថលថ្មីៗ សូមណែនាំឈ្មោះកីឡាករទាំង២៦នាក់របស់ក្រុមជម្រើសជាតិ ក្រូអាស៊ី ដែលស្ថិតនៅពូល B ជាមួយ អេស្ប៉ាញ អ៊ីតាលី និងអាល់នបានី ដូចខាងក្រោម៖ អ្នកចាំទី៖ Dominik Livakovic (Fenerbahce), Nediljko Labrovic (Rijeka), Ivica Ivusic (Pavos) ខ្សែការពារ៖ Josip Stanisic (Bayer Leverkusen), Marin Pongracic (Lecce), Josko Gvardiol (Manchester City), Martin Erlic (Sassuolo), Josip Sutalo (Ajax), Borna Sosa (Ajax), Domagoj Vida (AEK Athens), Josip Juranovic (Union Berlin) ខ្សែបម្រើ៖ Lovro Majer (Wolfsburg), Mateo Kovacic (Manchester City), Luka Modric (Real Madrid), Marcelo Brozovic (Al Nassr), Nikola Vlasic (Torino), Mario Pasalic (Atalanta), Luka Ivanusec (Feyenoord), Luka Sucic (Red Bull Salzburg), Martin Baturina (Dinamo Zagreb) ខ្សែប្រយុទ្ធ៖ Andrej Kramaric (Hoffenheim), Ivan Perisic (Hajduk Split), Ante Budimir (Osasuna), Bruno Petkovic (Dinamo Zagreb), Marko Pjaca (Rijeka), Marco Pasalic (Rijeka)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6427.txt
|
ក្រុមកីឡាបាល់ទាត់ជម្រើសជាតិអាល់បានី ដឹកនាំដោយគ្រូបង្វឹកសញ្ជាតិប្រេស៊ីល លោក Sylvinho វ័យ៥០ឆ្នាំ។ ក្រុមរហស្សនាម The Red and Blacks មិនធ្លាប់ឈ្នះជើងឯកប្រចាំទ្វីអឺរ៉ុប Euro ឡើយ។
|
អាល់បានី ដែលមាន Etrit Berisha អ្នកចាំទីក្រុម Empoli ជាប្រធានក្រុម ធ្លាប់បង្ហាញខ្លួននៅពានអឺរ៉ុប១លើកប៉ុណ្ណោះ នៅឆ្នាំ ២០១៦។ សារព័ត៌មានឌីជីថលថ្មីៗ សូមណែនាំឈ្មោះកីឡាករទាំង២៦នាក់របស់ក្រុមជម្រើសជាតិ អាល់បានី ដែលត្រូវប៉ះក្រូអាស៊ី អ៊ីតាលី និងអេស្ប៉ាញ ដូចខាងក្រោម៖ អ្នកចាំទី៖ Etrit Barisha (Empoli), Thomas Strakosha (Brentford), Elhan Kastrati (Cittadella) ខ្សែការពារ៖ Elseid Hysaj (Lazio), Berat Djimsiti (Atalanta), Adrian Ismajli (Empoli), Arlind Arjeti (CFR Cluj-Napoca), Marash Kumbulla (Sassuolo), Enea Mihaj (FC Famalicao), Naser Aliji (Voluntari), Iván Balliu (Rayo Vallecano), Mario Mitaj (Lokomotiv Moscow). ខ្សែបម្រើ៖ Amir Abrashi (Grasshoppers), Ylber Ramadani (Lecce), Klaus Gjasula (SV Darmstadt 98), Qazim Laci (Sparta Prague), Nedim Bajrami (Sassuolo), Kristjan Asllani (Internazionale), Ernest Muci (Besiktas), Medon Berisha (Lecce) ខ្សែប្រយុទ្ធ៖ Rey Manaj (Sivasspor), Armando Broja (Fulham), Taulant Seferi (Baniyas), Jasir Asani (Gwangju FC), Mirlind Daku (Rubin Kazan), Arber Hoxha (Dinamo Zagreb)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6428.txt
|
គ្រូបង្វឹកក្រុមជម្រើសជាតិហុងគ្រីលោក Marco Rossi រិះគន់អាជ្ញាកណ្តាលដែលផ្តល់គ្រាប់បាល់ឱ្យអាល្លឺម៉ង់នូវគ្រាប់បើកឆាក ក្នុងការប្រកួតដែលហុងគ្រីចាញ់ម្ចាស់ផ្ទះ ២-០ នៅជំនួបពូល A ពានរង្វាន់ UEFA Euro 2024។ តាមរយៈជ័យជម្នះនេះ ក្រុមឥន្ទ្រីដែកកក់កៅអីវគ្គ១៦ក្រុមចុងក្រោយមុនគេ។
|
ក្នុងជំនួបវគ្គសន្សំពិន្ទុពូល A ជុំទី២ នៅយប់ថ្ងៃទី១៩ ខែមិថុនា ខ្សែបម្រើវ័យក្មេង Jamal Musiala ជួយអាល្លឺម៉ង់នាំមុខហុងគ្រីនៅនាទី២២ តាមរយៈការបញ្ជូនរបស់ប្រធានក្រុម Ilkay Gundogan។ យ៉ាងណាគ្រាប់បាល់នោះ ធ្វើឱ្យកីឡាករហុងគ្រីខឹងសម្បាយ៉ាងខ្លាំង ចំពោះការប្រជែងរបស់ Gundogan លើខ្សែការពារ Willi Orban មុនបញ្ជូនឱ្យ Musiala ស្រពេលអាជ្ញាកណ្តាលលោក Robert Andrich មិនពិនិត្យ VAR តាមការតវ៉ា។ Gundogan ដដែលជាអ្នកសម្រេចគ្រាប់ទី២នៅនាទី៦៧។ ការសម្រេចរបស់អាជ្ញាកណ្តាល Andrich ទទួលការរិះគន់ពីគ្រូហុងគ្រីលោក Rossi ថាមានទំនោកាន់ជើងទៅក្រុមម្ចាស់ផ្ទះ។ «ខ្ញុំមិនដែលត្អូញត្អែរតវ៉ាទេក្នុងអាជីពជាកីឡាករ ឬគ្រូបង្វឹក ប៉ុន្តែអ្វីដែលអាជ្ញាកណ្តាលសម្រេចយប់មិញ ជាការសម្រេចបែបស្តង់ដារពីរ។ អាជ្ញាកណ្តាលផ្តល់គ្រាប់បាល់ ទាំងដែល Gundogan រុញ Orban»។ នេះជាការរិះគន់របស់គ្រូសញ្ជាតិអ៊ីតាលី មិនបន្តថា នៅវគ្គទី២ ក្នុងស្ថានភាពស្រដៀងគ្នានេះ លោកអាជ្ញាកណ្តាល Andrich បានផ្លុំកញ្ចែពិន័យលើកូនក្រុមខ្លួន។ មិនត្រឹមអាជ្ញាកណ្តាលលើទីលានឡើយ លោក Rossi ក៏បានបន្ទោសក្រុមមន្ត្រីអាជ្ញាកណ្តាលពិនិត្យ VAR ផងដែរ ដោយមិនធ្វើអន្តរាគមន៍អ្វីសោះចំពោះការរុញរបស់ Gundogan ក្នុងតំបន់គ្រោះថ្នាក់។ លោក Rossi ថែមទាំងទទួលស្គាល់ថាទោះបីយ៉ាងណាជំនួបនេះអាល្លឺម៉ង់គង់នឹងឈ្នះដដែល ប៉ុន្តែអាជ្ញាកណ្តាលមិនគួរគិតក្តីអាក្រក់បែបនេះទេ។ ជ័យជម្នះនៅជំនួបទី២នេះ ជួយម្ចាស់ផ្ទះអាល្លឺម៉ង់មាន៦ពិន្ទុ គ្រប់គ្រាន់ទទួលបានកៅអីស្វ័យប្រវត្តិទៅវគ្គ១៦ក្រុមចុងក្រោយ ទោះសល់មួយប្រកួត។ ហុងគ្រីដែលចាញ់ពីរប្រកួតដំបូង សល់ឱកាសតិចតួចប៉ុណ្ណោះក្នុងនាមក្រុមលេខ៣ល្អ។ ក្នុងពូល A នេះដែរ ស៊្វីស ដែលតាមស្មើស្កុតឡែន ១-១ មានភាគរយខ្ពស់ឡើងទៅវគ្គខ្វែងជាមួយអាល្លឺម៉ង់។ Xherdan Shaqiri ជាអ្នករគ្រាប់តាមស្មើឱ្យស្វ៊ីស មុនពេល Scott McTominay ធ្វើបានគ្រាប់នាំមុខឱ្យស្កុតឡែន។ ស្វ៊ីសឈរលេខ២មាន៤ពិន្ទុ ឯស្កុតឡែននៅលេខ៣មាន១ពិន្ទុ។ ដោឡែក នៅជំនួបពូល B រវាងក្រូអាស៊ី និងអាល់បានីដែលវាយសម្រុកគ្នារហូតបញ្ចប់ក្នុងលទ្ធផលស្មើ ២-២ នៅជំនួបជុំទី២ ទំនងជាពិបាកក្នុងការដណ្តើមយកចំណាត់ថ្នាក់ទី២ក្នុងពូលទាំងពីរក្រុម។ ឆ្លងកាត់ពីរប្រកួតក្រូអាស៊ីឈរនៅបាតតារាងមាន១ពិន្ទុ ស្មើក្រុមលេខ៣អាល់បានី។ អេស្ប៉ាញ និងអ៊ីតាលី ដែលមាន៣ពិន្ទុ ឈរលេខ១ និងលេខ២ ត្រូវជួបគ្នានៅយប់ថ្ងៃទី២០ ខែមិថុនានេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6429.txt
|
លោក Erik ten Hag នៅតែបន្តដឹកនាំក្រុម Manchester United នៅរដូវកាលក្រោយ ទោះបីក្រុមបានឆ្លងកាត់ការប្រកួតជាមួយលទ្ធផលមិនល្អក្នុងក្របខណ្ឌ Premier League កាលរដូវកាលមុនក៏ដោយក្តី។ នេះបើតាមរបាយការណ៍របស់ប្រព័ន្ធផ្សព្វផ្សាយរបស់ប្រទេសអង់គ្លេស។
|
ឱកាសបន្តដឹកនាំក្រុមបិសាចក្រហមរបស់លោក Ten Hag ត្រូវបានគេគិតថាព្រោះតែលោកបានជួយដឹកនាំក្រុមដណ្តើមបានពាន FA Cup រដូវកាល ២០២៣-២៤ ដោយយកឈ្នះលើក្រុមជើងឯករដូវកាលចាស់ Manchester City លទ្ធផល ២-១។ បើតាមការចុះផ្សាយរបស់ទូរទស្សន៍ Sky Sports លោក Ten Hag កំពុងតែចរចាកិច្ចសន្យាថ្មីបន្តទៀតជាមួយនឹងក្រុម។ កិច្ចសន្យាថ្មីទៀតសោត ត្រូវបានគេរំពឹងថានឹងមានរយៈពេល ២រដូវកាល បន្ថែមទៀត ពីលើកិច្ចសន្យាចាស់ដែលបុរសសញ្ជាតិហូឡង់នៅសល់រយៈពេល ១រដូវកាល សម្រាប់ដឹកនាំក្រុម។ អតីតអ្នកចាត់ក្រុម Ajax Amsterdam បានចូលមកដឹកនាំក្រុមជើងឯក ២០សម័យ លីគកំពូលអង់គ្លេស ដោយបានរាប់រងសម្ពាធជាច្រើនអំឡុងពេល ២រដូវកាលមកនេះ។ រដូវកាល ២០២៣-២៤ បិសាចក្រហមបានឈានដល់កំណត់ត្រាអាក្រក់បំផុតរបស់ខ្លួន ដោយបញ្ចប់ចំណាត់ថ្នាក់លេខ ៨ ហើយជាលើកដំបូងតាំងពីឆ្នាំ ១៩៦២-៦៣ មក។ គួររំលឹកថា ក្រុម Man Utd ឆ្លងកាត់ការប្រកួតទាំង ៣៨លើក ប្រចាំរដូវកាល ពួកគេបានចាញ់ ១៤លើក របូតឱកាសកៅអីលេងក្នុងពានរង្វាន់ UEFA Champions League រដូវកាលក្រោយ។ ការធ្លាក់ពិន្ទុខ្លាំងព្រោះតែនៅ ១៤ប្រកួតដំបូង ក្រុមធ្វើមិនបានល្អ ហើយចាញ់ការប្រកួតចំនួន ៨លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_643.txt
|
ប្រធានទីភ្នាក់ងារថាមពលអាតូមិកអន្តរជាតិ (IAEA) អះអាងថា កន្លែងចម្រាញ់សារធាតុអ៊ុយរ៉ាញ៉ូមនៅក្នុងមជ្ឈមណ្ឌលស្រាវជ្រាវនុយក្លេអ៊ែរ Yongbyon នៅកូរ៉េខាងជើង មានសញ្ញាកំពុងដំណើរការ ដែលអាចជាការបំពានសេចក្ដីសម្រេចរបស់ក្រុមប្រឹក្សាសន្តិសុខ។
|
ជារដ្ឋនុយក្លេអ៊ែរ កូរ៉េខាងជើងកាន់តែបន្តពង្រឹងមុខមាត់របស់ខ្លួនដោយកាលពីសប្តាហ៍មុនបានចេញច្បាប់បិទរាល់ផ្លូវចរចារំសាយកម្មវិធីអាវុធនុយក្លេអ៊ែរ។ ចុងក្រោយនេះ កូរ៉េខាងជើង ត្រូវរកឃើញថាកំពុងអភិវឌ្ឍកន្លែងចម្រាញ់សារធាតុអ៊ុយរ៉ាញ៉ូមផងដែរ។ ប្រធានទីភ្នាក់ងារថាមពលអាតូមិកអន្តរជាតិ (IAEA) លោក Rafael Grossi នៅថ្ងៃទី១២ ខែកញ្ញាបានបង្ហាញការវាយតម្លៃថា កូរ៉េខាងជើងកំពុងអភិវឌ្ឍកន្លែងចម្រាញ់សារធាតុអ៊ុយរ៉ាញ៉ូមនៅរោងចក្រ Yongbyon ដែលជាសារធាតុអាចយកមកប្រើក្នុងការផលិតអាវុធនុយក្លេអ៊ែរ។ លោក Rafael Grossi និយាយក្នុងកិច្ចប្រជុំក្រុមប្រឹក្សាភិបាល IAEA នៅថ្ងៃទី១២ ខែកញ្ញានៅទីក្រុងវីយែន និយាយថា រោងចក្រ Yongbyon ក្នុងកូរ៉េខាងជើងមានសញ្ញាកំពុងធ្វើប្រតិបត្តិការ។ លោកបានលើកសូចនាករទៅបង្ហាញពីប្រតិបត្តិការ នោះគឺដោយសារមានរ៉េអាក់ទ័រប្រាំមេហ្គាវ៉ាត់ និងគ្រឿងបរិក្ខារសម្រាប់ចម្រាញ់សារធាតុអ៊ុយរ៉ាញ៉ូមកំពុងដំណើរការ។ លើសពីនោះ កូរ៉េខាងជើង ក៏កំពុងអភិវឌ្ឍទីតាំងសាកល្បង Punggye-ri ផងដែរ។ បើតាមលោក Grossi ការបើកឡើងវិញនៃកន្លែងសាកល្បងនុយក្លេអ៊ែរនេះនឹងក្លាយជាបញ្ហាដ៏សំខាន់មួយខណៈកូរ៉េខាងជើងហាក់ដូចជាកំពុងរៀបចំសាកល្បងនុយក្លេអ៊ែរជាលើកដំបូង ចាប់តាំងពីបញ្ឈប់នៅឆ្នាំ ២០១៧។ កូរ៉េខាងជើងសាកល្បងនុយក្លេអ៊ែរចុងក្រោយបង្អស់នៅក្នុងខែកញ្ញា ឆ្នាំ២០១៧។ ប៉ុន្តែប្រទេសនេះនៅតែបន្តសាកល្បងមីស៊ីលជាច្រើនមានដូចជា មីស៊ីលបាលីស្ទីកចម្ងាយខ្លីនិងឆ្ងាយ មីស៊ីលល្បឿនលឿនជាងសំឡេងជាដើម។ សូមបញ្ជាក់ថា កិច្ចចរចានុយក្លេអ៊ែររវាងអាម៉េរិក និងកូរ៉េខាងជើងបានជាប់គាំង ដោយសារកិច្ចប្រជុំកំពូលនៅទីក្រុងហាណូយក្នុងឆ្នាំ២០១៩រវាងប្រទេសទាំងពីរបញ្ចប់ដោយគ្មានកិច្ចព្រមព្រៀង។ ទោះជាយ៉ាងណាក៏ដោយ ភាគីអាម៉េរិកនៅតែព្យាយាមហៅកូរ៉េខាងជើងបន្តកិច្ចចរចារមួយនេះ តែកូរ៉េខាងជើងតែងតែបដិសេធដោយហេតុផលថាប្រទេសខ្លួនត្រូវការអាវុធនុយក្លេអ៊ែរដើម្បីទប់ទល់នឹងអាម៉េរិកដែលប៉ុនប៉ងផ្តួលរលំរដ្ឋាភិបាលខាងជើង៕ ដោយ៖ ហ៊ួយ ស៊ីវលី សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6430.txt
|
Kylian Mbappe ដែលរងរបួសបាក់ខ្ទង់ច្រមុះនៅក្នុងជំនួប បារាំងឈ្នះអូទ្រីស ទាំងត្រដាបត្រដួស លទ្ធផល ១-០ ក្នុងកាប្រកួតបើកឆាកពូល D ព្រឹត្តិការណ៍ Euro 2024 នឹងត្រូវពាក់របាំងការពាររមុខ សម្រាប់ជំួបទី២ទល់នឹងក្រុមហូឡង់ ដោយសាររូបគេបដិសេធមិនទទួលការវះកាត់។ តម្រូវឱ្យពាក់របាំងមុខ ប្រធានក្រុមមាន់គកបារាំង ត្រូវបានគេចំអន់បែបលេងសើចថាពាករបាំងមុខអណ្តើកទៅវិញ។
|
កីឡាករវ័យ ២៥ឆ្នាំ នៅក្នុងការប្រកួតទល់អូទ្រីស ត្រូវបានបង្ខំចិត្តប្តូរចេញភ្លាមៗនៅចុងម៉ោងហៀបចប់ការប្រកួត បន្ទាប់ពីគេបានប៉ះទង្គិចគ្នាជាមួយនឹងខ្សែការពារអូទ្រីស រហូតបាក់ខ្ទង់ច្រមុះ និងហូរឈាម។ Mbappe ក៏ជាអ្នកបង្កើតឱកាសរកគ្រាប់បាល់នាំមុខឱ្យបារាំង បន្ទាប់ពីការស៊ុតបាល់កាត់ចូលមុខទីគ្រោះថ្នាក់របស់អូទ្រីស ហើយទៅប៉ះក្បាលកីឡាករការពារ Maximillian Wober ចូលទីខ្លួនឯងនៅនាទី ៣៨។ យ៉ាងណា នៅការប្រកួតចុងម៉ោងនៃវគ្គទីពីរទៅហើយ Mbappe បានរងរបួសច្រមុះ ក្រោយពីប៉ះទង្គិចគ្នាប្រជែងបាល់លើអាកាស ទល់នឹងខ្សែការពារ Kevin Danso។ បន្ទាប់ពីការប៉ះទង្គិចនោះ ភាពភ័យខ្លាចបានកើតឡើងមានឡើង អំឡុងពេលដែលខ្សែប្រយុទ្ធវ័យ ២៥ឆ្នាំ បានដួល នឹងក្រាបទៅលើដី ហើយក្តីបារម្ភបានកើតមានសម្រាប់អ្នកគាំទ្រក្នុងកីឡដ្ឋាននៃព្រឹត្តិការណ៍ Euro 2024 និងក្រុមជម្រើសជាតិបារាំងទាំងមូល។ ចំពោះរបួស Mbappe សហព័ន្ធបាល់ទាត់បារាំងបានចេញសេចក្តីថ្លែងការណ៍អះអាងថា Mbappe នឹងត្រូវប្រើប្រាស់របាំងការពារផ្ទៃមុខ ដើម្បីអាចបន្តការប្រកួតតទៀត ដោយមិនចាំបាច់មានការវ៉ះកាត់អ្វីឡើយ។ សហព័ន្ធ FFF ក៏បានបញ្ជាក់បន្ថែមទៀតថា ក្រោយពេលកីឡាករក្រុម Real Madrid ទទួលការព្យាបាលបន្ទាន់រួចមក ហើយមានការធ្វើតេស្តរួច រូបគេក៏បានវិលត្រឡប់ទៅទីតាំងហ្វឹកហាត់របស់ជម្រើសជាតិបារាំងវិញ។ នៅការប្រកួតបន្តបន្ទាប់របស់បារាំង ដែលរួមមានត្រូវប៉ះហូឡង់ និងប៉ូឡូញ កីឡាករប្រធានក្រុមរូបនេះ នឹងត្រូវប្រើប្រាស់របាំងមុខ ដើម្បីការពារត្រង់កន្លែងរបួស ព្រោះតែរូបគេបដិសេធមិនទទួលការវ៉ះកាត់ ព្យាបាលរបួស ខណៈភារកិច្ចបារាំងបើគ្មានរូបគេ នោះនឹងក្លាយជារឿងដែលពិបាក។ Mbappe បានចាក់ចេញពីមន្ទីពេទ្យវេលាម៉ោង ១យប់ នៅក្នុងប្រទេសអាល្លឺម៉ង់ ក្រោយពេលស្ថានកាល ប្រែជាល្អឡើងវិញ។ បន្ទាប់ពីឆ្លងកាត់ការត្រួតពិនិត្យរួចមក កីឡាករម្ចាស់ពាន World Cup 2018 ក៏បានបង្ហោះសារនៅលើបណ្តាញសង្គម X អតីត
|
article_6431.txt
|
ក្រុមជម្រើសជាតិព័រទុយហ្កាល់ វាយបកយកឈ្នះឆែកនៅចុងម៉ោងដោយលទ្ធផល ២-១ ក្នុងការប្រកួតបើកឆាកពូល F ពានរង្វាន់ UEFA Euro 2024 ស្របពេលតួកគីយកឈ្នះក្រុមក្មេងខ្ចីហ្ស៊កហ្ស៊ី ៣-១។
|
Lukáš Provod រកបានគ្រាប់នាំមុខឱ្យឆែកនៅនាទី៦២ បន្ទាប់ពីបញ្ចប់វគ្គទី១ដោយគ្មានគ្រាប់បាល់ស៊ុតបញ្ចូលទីគ្នា។ នៅ៧នាទីបន្ទាប់ខ្សែការពារឆែក Robin Hranáč ធ្វើឱ្យបាល់ចូលទីខ្លួនឯង ជួយព័រទុយហ្កាល់តាមបានស្មើ ១-១ វិញ។ ព័រទុយហ្កាល់ ដែលមាន Cristiano Ronaldo ជាប្រធានក្រុម បានបន្តការវាយសម្រុកជាបន្តបន្ទាប់ជាមួយឱកាសស៊ុតបញ្ចូលទីជាច្រើនលើក តែធ្វើមិនបានសម្រេច ក្នុងនោះ Diogo Jota មិនត្រូវបានផ្តល់គ្រាប់បាល់ក្រោយការពិនិត្យរបស់ VAR។ យ៉ាងណាក៏ដោយ ការខំប្រឹងប្រែងរបស់ម្ចាស់ជើងឯកអឺរ៉ុបឆ្នាំ២០១៦ ទទួលបានផ្លែផ្កាក្រោយ Francisco Conceição សម្រេចបានគ្រាប់បាល់ជ័យជម្នះនៅនាទី ៩០+២។ លទ្ធផល ២-១ នេះជួយព័រទុយហ្កាល់ក្រោមការដឹកនាំរបស់គ្រូបង្វឹកលោក Roberto Martínez ទទួលបាន៣ពិន្ទុ និងឈរលេខ២បណ្តោះអាសន្នក្នុងពូល F។ តួកគី ឈរកំពូលតារាងពូល F តាមរយៈការយកឈ្នះក្រុមទើបបង្ហាញខ្លួនដំបូងហ៊្សកហ្ស៊ី ក្នុងលទ្ធផល ៣-១។ ៣គ្រាប់របស់តួកគេធ្វើបានដោយ Mert Müldür, Arda Güler និង Kerem Aktürkoğlu ស្របពេលមួយគ្រាប់របស់ហ៊្សកហ្ស៊ី ដោយកីឡាករ Georges Mikautadze។ ជំនួបបន្ទាប់ ហ៊្សកហ្ស៊ីជួបឆែក និងតួកគីស្វាគមន៍ព័រទុយហ្កាល់ នៅយប់ថ្ងៃទី២២ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6432.txt
|
ក្រុមកីឡាបាល់ទាត់ជម្រើសជាតិស្វ៊ីស ដឹកនាំដោយគ្រូបង្វឹកសញ្ជាតិស្វ៊ីស លោក Murat Yakin វ័យ៤៩ឆ្នាំ។ ក្រុមរហស្សនាម Red Crosses មិនធ្លាប់ឈ្នះជើងឯក Euro នោះឡើយ។
|
ស្វ៊ីស ដែលមាន Granit Xhaka ខ្សែបម្រើក្រុម Bayer Leverkusen ជាប្រធានក្រុម ធ្លាប់បង្ហាញខ្លួននៅពានរង្វាន់ទ្វីបអឺរ៉ុប៦លើក ដោយលើកដំបូងនៅឆ្នាំ ១៩៩៦។ ស្វ៊ីស ទទួលបានលទ្ធផលល្អបំផុតដោយឈានដល់វគ្គ៨ក្រុមចុងក្រោយ នៅឆ្នាំ ២០២០។ សារព័ត៌មានឌីជីថលថ្មីៗ សូមណែនាំឈ្មោះកីឡាករទាំង២៦នាក់របស់ក្រុមជម្រើសជាតិ ស្វ៊ីស ដែលត្រូវប៉ះម្ចាស់ផ្ទះអាល្លឺម៉ង់ ស្កុតឡែន និង ហុងគ្រី ដូចខាងក្រោម៖ អ្នកចាំទី៖ Yann Sommer (Inter Milan), Yvon Mvogo (Lorient), Gregor Kobel (Borussia Dortmund) ខ្សែការពារ៖ Ricardo Rodriguez (Torino), Fabian Schar (Newcastle United), Manuel Akanji (Manchester City), Nico Elvedi (Borussia Monchengladbach), Silvan Widmer (Mainz 05), Cedric Zesigner (Wolfsburg), Leonidas Stergiou (Stuttgart) ខ្សែបម្រើ៖ Granit Xhaka (Bayer Leverkusen), Xherdan Shaqiri (Chicago Fire), Remo Freuler (Bologna), Denis Zakaria (Monaco), Michel Aebischer (Bologna), Fabian Rieder (Rennes), Ardon Jashari (Luzern), Vincent Sierro (Toulouse) ខ្សែប្រយុទ្ធ៖ Breel Embolo (Monaco), Steven Zuber (AEK Athens), Ruben Vargas (Augsburg), Renato Steffen (Lugano), Noah Okafor (AC Milan), Zeki Amdouni (Burnley), Andi Zeqiri (Genk), Dan Ndoye (Bologna), Kwadwo Duah (Ludogorets)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6433.txt
|
ក្រុមជម្រើសជាតិហូឡង់ ប្រជែងបាន ៣ពិន្ទុស្មើពីការប្រកួតឈ្នះលទ្ធផល ២-១ លើក្រុមនឹងក្រុមប៉ូឡូញ ក្នុងព្រឹត្តិការណ៍ UEFA Euro 2024 វគ្គចែកពូល ពូល D ក្នុងកីឡដ្ឋាន Volkspark ថ្ងៃទី១៦ ខែមិថុនា។ ទោះបីជាក្រុមទាំងពីរ មានការវាយសម្រុកគ្នាខ្លាំងទៅវិញទៅមកខ្លាំងយ៉ាងណា ក៏ប៉ុន្តែការផ្លាស់ប្តូរកីឡាករ Wout Weghorst របស់ហូឡង់ ពិតជាការសម្រេចចិត្តដ៏ត្រឹមត្រូវ។
|
ការប្រកួតវគ្គទីមួយ ប៉ូឡូញ ហាក់បីជាបង្ហាញទម្រង់ប្រយុទ្ធរបស់ខ្លួនល្អខ្លាំង ដោយនៅត្រឹមតែដើមវគ្គនាទី១៥ កីឡាករ Adam Buska មានឱកាសតែតបាល់បញ្ចូលទីបើកការនាំមុខ ១គ្រាប់មុន លើក្រុមហូឡង់។ បន្ទាប់ពីត្រូវបានគូប្រជែងនាំមុខមុន ហូឡង់ ក៏បើកការវាយសម្រុកត្រឡប់ខ្លាំងមកវិញ ជារឿយៗ ប៉ុន្តែហាក់បីជាគ្មាសំណាងដើម្បីរកបានគ្រាប់បាល់។ យ៉ាងណាឈានដល់នាទី២៩ ខ្សែប្រយុទ្ធស្លាប Cody Gakpo រកបានឱកាសអូសបាល់ស៊ុតពីលើតំបន់ប្រអប់គ្រោះថ្នាក់ បំប៉ោងសំណាញទី តាមស្មើលទ្ធផល ១-១ សម្រាប់ក្រុមហូឡង់។ ក្រោយតាមស្មើហូឡង់ ក៏បន្តព្យាយាមវាយសម្រុកសន្ធាប់តែគ្មានឱកាសដដែល ដោយការស៊ុតតែខុសគោលដៅ ឬត្រូវអ្នកចាំទីប៉ូឡូញសង្គ្រោះបាន ចំណែកប៉ូឡូញ ក៏មានការវាយសម្រុកទៅវិញ នៅពេលដណ្តើមបាល់បានម្តងៗ។ នៅក្នុងការប្រកួតវគ្គទីពីរ ស្ថានភាពនៅដើមវគ្គហាក់គ្មានភាពប្រែប្រួលខ្លាំង ដោយក្រុមទាំងសងខាង តែងមានការវាយសម្រុកទៅវិញទៅមកដដែលដូចកាលពីវគ្គទី១។ ក្រុមហូឡង់ ព្យាយាមផ្លាស់ប្តូរកីឡាករតំបន់ប្រយុទ្ធ ដើម្បីស្វែងរកឱកាសគ្រាប់ជ័យជម្នះបន្ថែម និងដើម្បីរក្សាកេរ្តិ៍ឈ្មោះជាក្រុមដ៏ខ្លាំងមួយក្នុងតំបន់។ ខ្សែប្រយុទ្ធ Wout Weghorst បានប្តូរចូលនៅនាទី៨១ ប្រៀបបានជាការផ្លាស់ប្តូរដ៏ត្រឹមត្រូវបំផុតមួយរបស់គ្រូបង្វឹកលោក Ronald Koeman ដោយខ្សែប្រយុទ្ធកម្ពស់ខ្ពស់រកបានគ្រាប់បាល់នាំមុខសម្រាប់ហូឡង់ នៅនាទី៨៣ ក្រោយប្តូរចូលបានត្រឹម ២នាទី។ ហូឡង់ដណ្តើមបាន ៣ពិន្ទុ ទាំងតានតឹងពីដៃប៉ូឡូញ ក្រោយបញ្ចប់ការប្រកួតរយៈពេល ៩០នាទី។ ការប្រកួតបន្ទាប់ ហូឡង់ នឹងត្រូវបន្តដំណើរទៅប៉ះក្រុមបារាំង នៅថ្ងៃទី២២ ខែមិថុនា ខណៈដែលក្រុមប៉ូឡូញ នឹងត្រូវទៅជួបអូទ្រីស នៅថ្ងៃទី២១ ខែមិថុនា សម្រាប់ជំនួបពូល D៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6434.txt
|
ក្រុមកីឡាបាល់ទាត់ជម្រើសជាតិអេស្ប៉ាញ ដឹកនាំដោយគ្រូបង្វឹកសញ្ជាតិអេស្ប៉ាញ លោក Luis de la Fuente វ័យ៦២ឆ្នាំ។ ក្រុមរហស្សនាម The Red One ធ្លាប់ឈ្នះជើងឯកប្រចាំទ្វីអឺរ៉ុប Euro ចំនួន៣លើក ។
|
អេស្ប៉ាញ ដែលមាន Álvaro Morata ខ្សែប្រយុទ្ធក្រុម Atlético Madrid ជាប្រធានក្រុម ធ្លាប់បង្ហាញខ្លួននៅពានអឺរ៉ុប ១២លើក ដោយលើកដំបូងនៅឆ្នាំ ១៩៦៤។ សារព័ត៌មានឌីជីថលថ្មីៗ សូមណែនាំឈ្មោះកីឡាករទាំង២៦នាក់របស់ក្រុមជម្រើសជាតិ អេស្ប៉ាញ ដែលស្ថិតនៅពូល B ជាមួយក្រូអាស៊ី អ៊ីតាលី និងអាល់នបានី ដូចខាងក្រោម៖ អ្នកចាំទី៖ Alex Remiro (Real Sociedad), David Raya (Arsenal), Unai Simon (Athletic Bilbao) ខ្សែការពារ៖ Dani Carvajal (Real Madrid), Jesus Navas (Sevilla), Aymeric Laporte (Al-Nassr), Nacho Fernandez (Real Madrid), Robin Le Normand (Real Sociedad), Dani Vivian (Athletic Bilbao), Alex Grimaldo (Bayer Leverkusen), Marc Cucurella (Chelsea) ខ្សែបម្រើ៖ Rodrigo (Manchester City), Martin Zubimendi (Real Sociedad), Fabian Ruiz (Paris St Germain), Mikel Merino (Real Sociedad), Pedri (Barcelona), Alex Baena (Villarreal), Fermin Lopez (Barcelona) ខ្សែប្រយុទ្ធ៖ Alvaro Morata (Atletico Madrid), Joselu (Real Madrid), Dani Olmo (RB Leipzig), Nico Williams (Athletic Bilbao), Mikel Oyarzabal (Real Sociedad), Ayoze Perez (Real Betis), Ferran Torres (Barcelona), Lamine Yamal (Barcelona)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6435.txt
|
ត្រឹមតែការបង្ហាញខ្លួនក្នុងព្រឹត្តិការណ៍ Euro 2024 បានក្លាយជាសមិទ្ធផលដ៏ពិសេសរួចទៅហើយសម្រាប់កីឡាករខ្សែបម្រើ Christian Eriksen។ ប៉ុន្តែស្ថិតក្នុងការប្រកួត Eriksen ថែមទាំងបានស៊ុតបាល់បើកឆាកនាំមុខដល់ក្រុមដាណឺម៉ាក នៅក្នុងជំនួបស្មើលទ្ធផល ១-១ ទល់ស្លូវេនី ដែលជាគ្រាប់បាល់ស៊ុតលើកដំបូង បន្ទាប់ពីគេបានរងគ្រោះដោយសារជំងឺគាំងបេះដូង កាលពីព្រឹត្តិការណ៍ Euro 2020 ដែលលើកទៅធ្វើនៅឆ្នាំ២០២១។
|
ដាណឺម៉ាក បានត្រឹមស្មើ មិនមែនជាការវិលត្រឡប់ដ៏ល្អប៉ុន្មានឡើយ សម្រាប់ខ្សែបម្រើ Eriksen បន្ទាប់ពីខកខានរបស់បានជ័យជម្នះក្នុងជំនួបបើកឆាកពូល C ក្រោយកីឡាករ Erik Janza ជួយស្លូវេនី តាមស្មើលទ្ធផល ១-១ មកវិញ។ តែយ៉ាងណាពេលដែល Eriksen ស៊ុតបាល់បញ្ចូលទី ហើយរត់ទៅអបអរគ្រាប់បាល់ចំពោះមុខអ្នកគាំទ្រដាណឺម៉ាកនៅជ្រុងម្ខាង អ្នកទស្សនាស្ថិតក្នុងកីឡដ្ឋាន Stuttgart បានផ្តល់ការអបអរ និងបានបង្ហាញអារម្មណ៍រំភើបទៅកាន់ Eriksen ជាកីឡាករម្នាក់បានជម្នះទុក្ខលំបាកដ៏តក់ស្លុត និងភ័យខ្លាចបំផុត ដើម្បីអាចវិលត្រឡប់មកកាន់ Euro 2024។ គ្រាប់បាល់ស៊ុតបញ្ចូលទីនោះ ក៏ជាគ្រាប់បាល់ដំបូងនៅព្រឹត្តិការណ៍ Euro សម្រាប់ Eriksen និងរយៈពេល ១,១០០ថ្ងៃ ចាប់តាំងពីរូបគេបានជួបបញ្ហាជំងឺគាំងបេះដូង។ សម្រាប់ការបង្ហាញខ្លួននៅព្រឹត្តិការណ៍ Euro 2024 ខ្សែបម្រើក្រុមបិសាចក្រហម បាននិយាយថាជាព្រឹត្តិការណ៍តែមួយ ប៉ុន្តែជារឿងរ៉ាវខុសគ្នា រវាងកាលពីឆ្នាំ ២០២១។ Eriksen បាននិយាយដូច្នេះថា៖«ពេលនេះស្ថិតនៅក្នុងព្រឹត្តិការណ៍ Euro រឿងរ៉ាវជីវិតរបស់ខ្ញុំគឺខុសប្លែកគ្នា ពីពេលមុន។ ខ្ញុំមានអារម្មណ៍ថាជឿជាក់ពេលចូលទៅការប្រកួត ហើយខ្ញុំរីករាយសម្រាប់ពេលវេលាលេង ហើយការលេងនៅក្នុងព្រឹត្តិការណ៍ Euro នេះគឺតែងតែជារឿងដ៏ពិសេសបំផុត។ ខ្ញុំធ្លាប់បានគិតថា ខ្ញុំមិនធ្លាប់បានស៊ុតបាល់ចូលទីនៅ Euro ឡើយ តែវាត្រឹមតែជាការគិតក្នុងចិត្តគំនិតបាល់ទាត់ប៉ុណ្ណោះ ខ្ញុំក៏រីករាយដែលបានជួយក្រុមជាមួយគ្រាប់បាល់របស់ខ្ញុំ។»។ កាលពីព្រឹត្តិការណ៍ Euro 2020 កីឡាករវ័យ ៣២ឆ្នាំ បានដួលនៅលើទីលានប្រកួត ស្ថិតក្នុងជំនួបជំនួបបើកឆាក Euro ទល់នឹងក្រុមហ្វាងឡង់ ហើយដែលជាការប្រកួតបើកឆាកតាមពូល។ ភ្លាមៗបន្ទាប់ពី Eriksen ជួបបញ្ហាគាំងបេះដូង រូបគេត្រូវបានក្រុមគ្រូពេទ្យជួយសង្គ្រោះបន្ទាន់ រហូតបានបញ្ជូនទៅកាន់មន្ទីពេទ្យ។ កាលនោះ Eriksen ប្រកបអាជីពលេងឱ្យ Inter Milan ប៉ុន្តែចាប់តាំងពីរូបគេព្យាបាលបានធូរស្បើយ ដោយការបំពាក់ឧបករណ៍ជំនួយបេះដូង (ICD) ហើយក៏ត្រូវបញ្ចប់អាជីពជាមួយក្លិបអ៊ីតាលី។ ក្រោយពេលការព្យាបាលរួច នឹងទទួលបានភ្លើងខៀវពីសំណាក់ពីក្រុមគ្រូពេទ្យ Eriksen បានវិលត្រលប់ចូលការហ្វឹកហាត់ស្ថិតនៅទីលានហ្វឹកហាត់របស់ក្រុម Ajax Amsterdam ប្រទេសហូឡង់ មុនពេលរូបគេបានវិលត្រឡប់ចូលលេងក្លិបអាជីពឡើងវិញ នៅអង់គ្លេស ដោយលេងឱ្យក្រុម Brentford។ លេងឱ្យ Brentford បាន ពាក់កណ្តាលរដូវកាល ហើយ Eriksen ក៏ត្រូវបានក្រុមបិសាចក្រហមទាក់ទងនាំយកទៅលេង រហូតដល់បច្ចុប្បន្ន ក្រោមការដឹកនាំរបស់លោក Erik ten Hag៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6436.txt
|
ខ្សែប្រយុទ្ធ Kylian Mbappe វិលត្រឡប់ចូលហ្វឹកហាត់វិញជាមួយជម្រើសជាតិបារាំង ដោយ ការរុំបង់បិទរបួសត្រង់ច្រមុះ បន្ទាប់ពីរូបគេបានជួបបញ្ហារបួសបាក់ខ្ទង់ច្រមុះ កាលពីជំនួបទល់នឹងក្រុមអូទ្រីស ក្នុងព្រឹត្តិការណ៍ Euro 2024 វគ្គចែកពូល D។
|
Mbappe ពេលថ្មីៗនេះបានបង្ហោះរូបភាពនៅលើបណ្តាញសង្គម ដោយបានហាក់បីជាការបង្ហាញការតាំងចិត្តរបស់គេ សម្រាប់ការប្រជែងឱ្យក្រុមបារាំងនៅក្នុងព្រឹត្តិការណ៍ Euro 2024 ខណៈដែលពិភពលោកកំពុងតែរង់ចាំមើល ថាតើ Mbappe អាចនឹងមានវត្តមានឡើងវិញឬទេ? ហើយនៅក្នុងរយៈពេលប៉ុន្មានថ្ងៃ។ ខ្សែប្រយុទ្ធវ័យ ២៥ឆ្នាំ សរសេរសារបញ្ចេញមតិដែលបង្ហោះនិងបានអះអាងដូច្នេះថា៖«គ្មានការជោគជ័យណាដែលកើតឡើង ដោយគ្មានបញ្ហានោះឡើយ។»។ ការបង្ហោះរបស់ Mbappe បានធ្វើឡើង ក្រោយពេលរូបគេបានចាកចេញពីមន្ទីពេទ្យ ហើយវិលត្រឡប់ទៅដល់ទីលានហ្វឹកហាត់របស់ក្រុមវិញ ក្រោយ ១ថ្ងៃ តាំងពីពេលប៉ះទង្គិចរហូតរបួសបាក់ខ្ទង់ច្រមុះរួច ក្នុងជំនួបបារាំងឈ្នះលើអូទ្រីសលទ្ធផល ១-០។ Mbappe បានចូលហ្វឹកហាត់ឡើងវិញ និងដំបូងគេ មុនពេលក្រុមបានចូលមកដល់រយៈពេល ៣០នាទី ស្ថិតក្នុងទីកន្លែងស្នាក់នៅរបស់ក្រុមជម្រើសជាតិបារាំង Home Deluxe Arena ក្នុងទីក្រុង Paderborn។ បញ្ហារបួសរបស់ Mbappe កើតឡើងនៅការប្រកួតចុងវគ្គទី២ ទៅហើយ ដោយពេលនោះរូបគេបានព្យាយាមប្រជែងគ្រាប់បាល់លើអាកាសពីមុខសំណាញ់ទៅអូទ្រីស ហើយបានប៉ះទង្គិចគ្នាជាមួយកីឡាករខ្សែការពារ Kevin Danso។ Mbappe ត្រូវបានគេប្រទះឃើញ រូបគេបានរត់ហាត់ជាមួយគ្រាប់បាល់តែម្នាក់ឯក ជាមួយក្រុមគ្រូបង្វឹក ហើយបន្ទាប់មកបានទៅជជែកជាមួយនឹងលោក Didier Deschamps ជាគ្រូបង្វឹកផ្ទាល់ មុនពេលការហ្វឹកហាត់ស៊ុតបាល់ជុំគ្នាជាក្រុមចូលមកដល់។ ជម្រើសជាតិបារាំង នឹងត្រូវមានការប្រកួតបន្ទាប់ទល់នឹងក្រុមហូឡង់ នៅថ្ងៃទី២១ ខែមិថុនា ខណៈដែលក្រុមនៅមិនទាន់បញ្ជាក់ថានឹងមានវត្តមានរបស់ Mbappe សម្រាប់ការប្រកួតនោះឬបែបណា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6437.txt
|
ក្រុមជម្រើសជាតិរូម៉ានី បង្កើតប្រវត្តិសាស្ត្រខ្លួនជាថ្មី ដោយការប្រកួតបើកឆាកពូល E ក្នុងព្រឹត្តិការណ៍ UEFA Euro 2024 លើក្រុមអ៊ុយក្រែន លទ្ធផល ៣-០ នាថ្ងៃទី១៧ ខែមិថុនា ក្នុងកីឡដ្ឋាន Allianz Arena ទីក្រុង Munich ប្រទេសអាល្លឺម៉ង់។ រូម៉ានី រកបានជ័យជម្នះជាលើកទី២ ក្នុងប្រវត្តិសាស្ត្រព្រឹត្តិការណ៍ Euro នៅក្នុងការបង្ហាញខ្លួនលើកទី៦ របស់ខ្លួន។
|
គ្រាប់បាល់ដំបូងកើតឡើងពីការស៊ុតរបស់កីឡាករ Nicolas Stanciu ប្រធានក្រុមរូម៉ានី នៅនាទី២៩ ក្នុងវគ្គទីមួយ បន្ទាប់មកកីឡាករ Razvan Marin ស៊ុតគ្រាប់ទី២ នៅនាទី៥៣ និងគ្រាប់ជ័យជម្នះទី៣ ធ្វើបានដោយកីឡាករ Denis Dragus នាទី៥៧។ រូម៉ានី បង្កើតប្រវត្តិសាស្ត្រ ដោយការឈ្នះលើអ៊ុយក្រែន គឺជាការឈ្នះជាលើកទី២ ប្រចាំប្រវត្តិសាស្ត្ររបស់ខ្លួនក្នុងព្រឹត្តិការណ៍ Euro ឆ្នាំ ២០២៤ ដែលជាការបង្ហាញខ្លួនលើកទី៦។ រូម៉ានី ធ្លាប់ឈ្នះការប្រកួត ១លើក កាលពីឆ្នាំ ២០០០ ដោយកាលនោះពួកគេបានឈ្នះលើក្រុមខ្លាំងអង់គ្លេស នឹងធ្វើឱ្យអង់គ្លេសខកចិត្តធ្លាក់ចេញពីការប្រកួតត្រឹមវគ្គចែកពូល។ រូម៉ានី ធ្លាប់បានបង្ហាញខ្លួនក្នុងព្រឹត្តិការណ៍ Euro ឆ្នាំ ១៩៨៤, ១៩៩៦, ២០០០, ២០០៨, ២០១៦ និងឆ្នាំ ២០២៤ នេះ។ ការឡើងមកកាន់ការប្រកួតក្នុងឆ្នាំ ២០២៤ រូម៉ានី រកបានជ័យជម្នះជាលើកទី២ ថែមទាំងទៀត នៅក្នុងការបង្ហាញខ្លួនលើកដំបូងរយៈពេល ៨ឆ្នាំ ក្រោយខកខានតាំងពីឆ្នាំ ២០១៦ មក ដែលកាលនោះ បារាំងធ្វើម្ចាស់ផ្ទះ។ យ៉ាងណាជ័យជម្នះរបស់រូម៉ានី លើអ៊ុយក្រែន មិនមែនជារឿងដែលចម្លែកឡើយ ដោយរូម៉ានី ធ្លាប់បានបង្ហាញខ្លួននៅការប្រកួតវគ្គជម្រុះក្នុងតំបន់បានយ៉ាងល្អ ដោយពួកគេឡើងមកកាន់ជុំចុងក្រោយ ក្នុងនាមជាក្រុមដែលឈរកំពូលតារាងពូល I ឆ្លងកាត់ការប្រកួតមិនដែលចាញ់សោះ។ ចំណែកអ៊ុយក្រែន ឡើងមកកាន់ការប្រកួតទាំងត្រដាបត្រដួស ដោយពួកគេបានត្រឹមជាក្រុមចំណាត់ថ្នាក់លេខ ៣ កាលពីវគ្គជម្រុះ ហើយឈ្នះការប្រកួតវគ្គ Playoffs ចំនួន ២លើក ដើម្បីបន្តដង្ហើមធ្វើដំណើរមកកាន់ប្រទេសអាល្លឺម៉ង់។ ការប្រកួតបន្ទាប់ រ៉ូម៉ានី នឹងត្រូវទៅជួបក្រុមបែលហ្ស៊ិក នៅថ្ងៃទី២៣ ខែមិថុនា ខណៈដែលក្រុមអ៊ុយក្រែន បន្តទៅជួបក្រុមស្លូវ៉ាគី នៅថ្ងៃទី២១ ខែមិថុនា ជំនួបពូល E៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6438.txt
|
ក្រុមកីឡាបាល់ទាត់ជម្រើសជាតិអង់គ្លេស បានយកឈ្នះស៊ែប៊ី ១-០ ក្នុងការប្រកួតបើកឆាកពូល C ពានរង្វាន់ UEFA Euro 2024 នៅរាត្រីថ្ងៃទី១៦ ខែមិថុនា ស្របពេល ដាណឺម៉ាក ភ្លាត់ស្នៀត ឱ្យស្លូវេនីតាមស្មើ ១-១។
|
១គ្រាប់ដោយការតែតបញ្ចូលទីរបស់ខ្សែបម្រើកំពុងលេចធ្លោ Jude Bellingham នៅចំពោះមុខអ្នកគាំទ្រជិត៥ម៉ឺននាក់នៅកីឡដ្ឋាន Arena AufSchalke គ្រប់គ្រាន់ដើម្បីជួយអង់គ្លេសទទួលបាន៣ពិន្ទុ ក្នុងជំនួបដំបូងទល់នឹងស៊ែប៊ី។ ៣ពិន្ទុនេះ ក៏បានជួយតោកំណាច ឈរកំពូលតារាងពូល C ផងដែរ។ ក្រោមការដឹកនាំរបស់ លោក Gareth Southgate អង់គ្លេសដែលបាត់វត្តមានកីឡាករសំខាន់ៗច្រើនរូប ជាពិសេសតំបន់ការពារ នៅតែអាចរក្សាទម្រង់ប្រកួតបានល្អប្រសើរ។ ការបង្ហាញខ្លួនរបស់ Bellingham សមាជិកក្រុម Real Madrid រួមជាមួយ Phil Foden, Declan Rice, Bukayo Saka និង Harry Kane បានធ្វើឱ្យក្រុមអង់គ្លេស រឹងមាំសម្រាប់ជំនួបបើកឆាកនេះ។ ដោយឡែកជំនួបក្នុងពូល C នេះដែរ ដាណឺម៉ាក ទទួលបានលទ្ធផលត្រឹមស្មើស្លូវេនី ១-១។ Christian Eriksen សមាជិកក្រុម Manchester United ជាអ្នកសម្រេចទីឱ្យដាណឺម៉ាក នាំមុខមុននៅនាទី១៧ ប៉ុន្តែនៅនាទី៧៧ ខ្សែការពារ Erik Janža រកបានគ្រាប់តាមស្មើឱ្យស្លូវេនីវិញ។ លទ្ធផលពិន្ទុបណ្តោះអាសន្នក្នុងពូល C អង់គ្លេស ឈរកំពូលតារាងមាន៣ពិន្ទុ តាមពីក្រោយដោយ ដាណឺម៉ាក និងស្លូវេនី ដែលមាន១ពិន្ទុម្នាក់ និងស៊ែប៊ី នៅបាតតារាង។ ជំនួបបន្ទាប់ អង់គ្លេស ជួបដាណឺម៉ាក ស្របពេលស៊ែប៊ីប៉ះ ស្លូវេនី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6439.txt
|
ព្រឹត្តិការណ៍ពានរង្វាន់ទ្វីបអឺរ៉ុប Euro 2024 វគ្គចែកពូលជុំទីមួយសម្រាប់ពូល F ដែលជាពូលចុងក្រោយ នឹងចាប់ផ្តើមការប្រកួតនារាត្រីថ្ងៃទី១៨ ខែមិថុនា នេះ ដោយក្រុមជម្រើសជាតិតួកគី នឹងត្រូវតទល់ក្រុមហ្ស៊កហ្ស៊ី វេលាម៉ោង ១១យប់ មុនក្រុមខ្លាំងព័រទុយហ្កាល់ ត្រូវជួបក្រុមសាធារណរដ្ឋឆែក វេលាម៉ោង ២យប់ រំលងអាធ្រាត្រ (ម៉ោងនៅកម្ពុជា)។
|
ជំនួបរវាងតួកគី ទល់នឹងហ្ស៊កហ្ស៊ី ជំនួបពូល F នឹងធ្វើឡើងក្នុងកីឡដ្ឋាន Iduna Park ស្ថិតក្នុងទីក្រុង Dortmund។ ក្រុមហ្ស៊កហ្ស៊ី ដែលត្រៀមបង្ហាញខ្លួនលើកដំបូងក្នុងព្រឹត្តិការណ៍ Euro 2024 កាលពីវគ្គជម្រុះ ស្ថិតក្នុងពូល A ពួកគេបានត្រឹមតែឈរក្នុងនាមជាក្រុមចំណាត់ថ្នាក់លេខ ៤ ក្នុងពូល។ ប៉ុន្តែពួកគេមានឱកាសទៅលេងវគ្គ Playoffs ព្រោះតែការបង្ហាញខ្លួនល្អនៅក្នុងការប្រកួតពានរង្វាន់ UEFA Nations League។ ហ្ស៊កហ្ស៊ី ប្រជែងឈ្នះក្រុមលុចសាំបួរ នៅវគ្គពាក់កណ្តាលផ្តាច់ព្រ័ត្រវគ្គ Playoffs ហើយនៅវគ្គផ្តាច់ព្រ័ត្រ ពួកគេបានប្រកួតឈ្នះក្រុមគ្រិក ដោយកាលស៊ុតបាល់កាត់សេចក្តី ១១ម៉ែត្រ លទ្ធផល ៤-២ ក្រោយលទ្ធផលស្មើ ០-០។ ហ្ស៊កហ្ស៊ី ជាក្រុមមានលំដាប់ថ្នាក់លេខ ៧៥ ពិភពលោក មុនពេលធ្វើដំណើរមកកាន់ការប្រកួតក្នុងប្រទេសអាល្លឺម៉ង់ពួកគេធ្វើមិនបានល្អឡើយនៅការប្រកួតមិត្តភាព។ ចំណែកតួកគីវិញ កាលពីវគ្គជម្រុះពួកគេបានចាញ់ការប្រកួត ៣លើកដំបូងកាលពីជុំទីមួយ ប៉ុន្តែក្រោយមក ពួកគេបែរជាធ្វើបានល្អឡើងវិញ ហើយរហូតអាចឈ្នះកៅអីស្វ័យប្រវត្តិ Euro 2024 ដោយមិនចាំបាច់ឆ្លងកាត់វគ្គ Playoffs ហើយក្នុងនាមជាក្រុមកំពូលតារាងមួយរូបផងដែរ។ តួកគីបញ្ចប់ចំណាត់ថ្នាក់កំពូលតារាងដោយមាន ១៧ពិន្ទុ ពីការប្រកួតចំនួន ៨លើក នៅវគ្គជម្រុះជុំទី២ នឹងឈរពីលើក្រុមខ្លាំងដូចជាក្រូអាស៊ី និងវែលស៍។ កន្លងមករវាងតួកគី និងហ្ស៊កហ្ស៊ី ធ្លាប់បានជួបគ្នាចំនួន ៥លើក រួចមកហើយ ដោយតួកគីមានកំណត់ត្រាល្អជា ពួកគេយកឈ្នះ ៣ប្រកួត និងភ្លាតចាញ់ ១ប្រកួត ពីការជួបគ្នានោះ។ ការជួបគ្នាលើកចុងក្រោយនៃក្រុមទាំងពីរ កាលពីឆ្នាំ ២០១២ ដោយកាលនោះ តួកគីឈ្នះលទ្ធផល ៣-១។ ការបង្ហាញខ្លួនក្នុងព្រឹត្តិការណ៍ Euro 2024 លើកនេះ ជាលើកទី៦ សម្រាប់តួកគី ចំណែក ហ្ស៊កហ្ស៊ីជាលើកដំបូងក្នុងប្រវត្តិសាស្ត្រ។ ព័រទុយហ្កាល់ តទល់សាធារណរដ្ឋឆែក ព័រទុយហ្កាល់ចាប់ផ្តើមការប្រកួត Euro 2024 ក្នុងជំនួបពូល F ទល់នឹងក្រុមសាធារណរដ្ឋឆែក ក្នុងកីឡដ្ឋាន Red Bull Arena ក្នុងទីក្រុង Leipzig។ ទាំងសងខាងនឹងត្រូវការជ័យជម្នះរៀងខ្លួនសម្រាប់ជំនួបដំបូងនេះ។ ក្រុមព័រទុយហ្កាល់ ដែលកំពុងមានសមត្ថភាពជាក្រុមយ៉ាងល្អ ត្រូវបានគេគិតថាជាក្រុមដែលមានភាគរយខ្ពស់មួយនឹងឈ្នះពានលើកនេះ ដោយពួកគេឈានជើងមកកាន់ការប្រកួតជាក្រុមដ៏ខ្លាំងបំផុតមួយ មិនដែលចាញ់មួយលើកតាំងពីវគ្គជម្រុះមក។ ចំណែកសាធារណរដ្ឋឆែក វិញ ហាក់បីមិនមែនជាដៃគូតទល់ព័រទុយហ្កាល់ សម្រាប់ការប្រកួតលើកនេះឡើយ បើទោះជាពីមុនមកពួកគេធ្លាប់បានបង្កើតភាពអស្ចារ្យជាច្រើនក៏ដោយក្តី។ ព័រទុយហ្កាល់ ធ្លាប់មានកំណត់ត្រាល្អៗជាច្រើនទល់នឹងសាធារណរដ្ឋឆែក ដោយការជួបគ្នា ៥លើក ពួកគេយកឈ្នះបាន ៤លើករួចទៅហើយ ដោយឆែកបានត្រឹមឈ្នះតែមួយលើកមកវិញប៉ុណ្ណោះ។ ការជួបគ្នាលើកចុងក្រោយ ក្នុងពានរង្វាន់ UEFA Nations League សាធារណរដ្ឋឆែក បានចាញ់ក្រោមថ្វីជើងព័រទុយហ្កាល់លទ្ធផល ៤-០។ សម្រាប់ការប្រកួតនេះ ព័រទុយហ្កាល់ឆ្លងកាត់ការប្រកួតជម្រុះ Euro កន្លងមក គឺមិនដែលចាញ់ឡើយ ឬសូម្បីតែស្មើនៅការប្រកួតចំនួន ១០លើក របស់ពួកគេ ហើយពួកគេក៏រកបានគ្រាប់បាល់សរុប ៣៦គ្រាប់ រាល់ការប្រកួតទាំងនេះ ច្រើនជាងក្រុមដទៃផ្សេងស្ថិតក្នុងការប្រកួតពានលំដាប់ទ្វីបអឺរ៉ុបមួយនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_644.txt
|
សម្តេចសង្ឃកាតូលិក Francis នៅថ្ងៃទី១៥ ខៃកញ្ញា មានបន្ទូលថា វាជារឿងស្របច្បាប់ប្រកបដោយសីលធម៌សម្រាប់ប្រទេសនានាចំពោះការផ្គត់ផ្គង់អាវុធដល់អ៊ុយក្រែន ដើម្បីជួយឱ្យប្រទេសនេះការពារខ្លួនពីការឈ្លានពានរពីរុស្ស៊ី។ ការទទួលជំនួយសព្វាវុធរបស់អ៊ុយក្រែនក៏អាចចាត់ទុកជាសីលធម៌ក្នុងការការពារខ្លួនដែរ។
|
សម្តេចប៉ាប Francis បានយាងធ្វើទស្សនកិច្ចនៅកាហ្សាក់ស្ថានរយៈពេល៣ថ្ងៃ ដើម្បីចូលរួមសមាជមេដឹកនាំសាសនាមកពីជុំវិញពិភពលោកទាក់ទិននឹងបញ្ហាសង្គ្រាមអ៊ុយក្រែន។ ក្នុងសន្និសីទសារព័ត៌មានមួយនៅលើយន្តហោះពេលត្រឡប់ពីទស្សនកិច្ចនៅកាហ្សាក់ស្ថានវិញ សម្ដេចប៉ាបអង្គនេះ លើកឡើងជុំវិញបញ្ហាសីលធម៌របស់ប្រទេសដែលបញ្ជូនសព្វាវុធទៅឱ្យអ៊ុយក្រែន។ «នេះគឺជាការសម្រេចចិត្តខាងនយោបាយដែលវាជាសកម្មភាពប្រកបដោយសីលធម៌អាចទទួលយកបាន ប្រសិនបើវាត្រូវបានធ្វើក្រោមលក្ខខណ្ឌនៃសីលធម៌»។ សម្ដេចប៉ាប Francis បានបញ្ជាក់បែបនេះ។ ប្រមុខបុរីវ៉ាទីកង់ បានគាំទ្រការទទួលយកជំនួយសព្វាវុធរបស់អ៊ុយក្រែនក្នុងបំណងការពារខ្លួនផងដែរ ចាត់ទុកថា ការការពារខ្លួននេះមិនត្រឹមតែស្របច្បាប់ប៉ុណ្ណោះទេ ប៉ុន្តែវាក៏ជាការបង្ហាញពីក្តីស្រឡាញ់ចំពោះមាតុភូមិ។ សម្ដេចសង្ឃ Francis សង្កត់ធ្ងន់ថា អ្នកណាមិនការពារខ្លួន ឬអ្នកណាមិនការពាររបស់អ្វីមួយគឺស្មើនឹងមិនស្រឡាញ់របស់នោះ ហើយអ្នកដែលការពារ មានន័យថាស្រលាញ់របស់នោះ។ សម្ដេចប៉ាបក៏មានបន្ទូលទាក់ទងនឹងគោលការណ៍សង្គ្រាមរបស់សាសនារ៉ូម៉ាំងកាតូលិក ដែលអនុញ្ញាតឱ្យភាគីក្នុងសង្គ្រាមប្រើប្រាស់អាវុធប្រល័យលោកសម្រាប់ការពារខ្លួនប្រឆាំងនឹងប្រទេសឈ្លានពាន។ សម្ដេចសង្ឃ Francis បានពន្យល់ពីភាពខុសគ្នាជុំវិញការផ្ដល់ជំនួយសព្វាវុធដល់ប្រទេសផ្សេងប្រកបដោយសីលធម៌ និងអសីលធម៌។ ការផ្តល់អាវុធទៅឱ្យប្រទេសដទៃជារឿងអសីលធម៌ ប្រសិនបើវាជាចេតនាបង្កសង្រ្គាមកាន់តែខ្លាំង ឬតាមការលក់ ឬក្នុងបំណងបោះចោលព្រោះជាអាវុធលែងត្រូវការ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6440.txt
|
សាកលវិទ្យាល័យសភាពាណិជ្ជកម្មថៃ (UTCC) ជឿជាក់ថាអ្នកគាំទ្របាល់ទាត់ថៃនឹងចំណាយប្រាក់ប្រហែល ៦៧ពាន់លានបាត (១៨៣ លានដុល្លារ) លើការភ្នាល់ល្បែងបាល់ អំឡុងការប្រកួតជើងឯកអឺរ៉ុប UEFA Euro 2024។ អ្នកភ្នាល់ បែបកម្សាន្តលើថ្លៃអាហារ ឬ ភេសជ្ជៈ ក៏រាប់បញ្ចូលផងដែរ។
|
ព្រឹត្តិការណ៍កីឡាបាល់ទាត់អឺរ៉ុប ឆ្នាំ ២០២៤ នៅអាល្លឺម៉ង់ ដែលមានរយៈពេលមួយខែ ចាប់ពីថ្ងៃទី១៤ ខែមិថុនា ដល់ថ្ងៃទី១៤ ខែកក្កដា នឹងមានការផ្សាយបន្តផ្ទាល់នៅលើកញ្ចក់ទូរទស្សន៍មួយចំនួននៅទទូទាំងពិភពលោក។ លោក Thanawat Polvichai សាកលវិទ្យាធិការនៃសាកលវិទ្យាល័យ UTCC ជឿថា អ្នកគាំទ្រកីឡាបាល់ទាត់ក្នុងប្រទេសថៃ នឹងចំណាយប្រាក់ ៨៧,៦២ ពាន់លានបាត (២៥០លានដុល្លារ) អំឡុងការប្រកួតរយៈពេលមួយខែ។ នេះបើតាមការផ្សាយរបស់កាសែត The Nation។ ការទស្សន៍ទាយនេះ លោក Thanawat ផ្អែកលើការស្ទង់មតិនាពេលថ្មីៗនេះ ដែលធ្វើឡើងដោយមជ្ឈមណ្ឌលសម្រាប់ការព្យាករណ៍សេដ្ឋកិច្ច និងធុរកិច្ចរបស់សាកលវិទ្យាល័យ UTCC ក្នុងចំណោមអ្នកឆ្លើយសំណួរប្រហែល ១ពាន់នាក់ នៅទូទាំងប្រទេសថៃ។ ក្រោយការស្ទង់មតិ UTCC វាយតម្លៃថា អ្នកគាំទ្របាល់ទាត់ថៃអាចនឹងចំណាយប្រាក់ប្រហែល ២០,៥៨ ពាន់លានបាត (៤៧លានដុល្លារ) សម្រាប់ការញ៉ាំអាហារ ភេសជ្ជៈ ស្រា ខាងក្រៅ ឬទិញវត្ថុអនុស្សាវរីយ៍ជាដើម ពេលទស្សនាការប្រកួត ពោលគឺកើនឡើង ៥,១ភាគរយ បើធៀបនឹង UEFA Euro ឆ្នាំ២០២០។ ដោយឡែក ប្រាក់ប្រមាណ ១៨៣លានដុល្លារផ្សេងទៀត ត្រូវបាន UTCC រំពឹងថានឹងត្រូវចំណាយលើការភ្នាល់ដែលចំនួននេះនឹងកើន ១៧,១០ភាគរយ លើសឆ្នាំ ២០២០ ដែលរងផលប៉ះពាល់ដោយជំងឺកូវីដ-១៩។ ផ្អែកលើចម្លើយតាមរយៈការស្ទង់មតិ អ្នកគាំទ្របាល់ទាត់ថៃម្នាក់ អាចនឹងចំណាយ ៦៥០ដុល្លារ លើការភ្នាល់។ UTCC បន្ថែមថាអ្នកភ្នាល់មាន៣ប្រភេទ ក្នុងនោះអ្នកភ្នាល់ ៥៨,៥ភាគរយ នឹងប្រើប្រាស់សាច់ប្រាក់ក្នុងការភ្នាល់ ២១,៥ភាគរយ នឹងភ្នាល់បែបកម្សាន្ត លើថ្លៃអាហារ ឬ ភេសជ្ជៈជាដើម និងអ្នកភ្នាល់ ២០ភាគរយទៀត នឹងភ្នាល់ដោយប្រើទ្រព្យសម្បត្តិផ្សេងៗ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6441.txt
|
គេហទំព័រផ្លូវការរបស់ក្លិប Real Madrid មិនដំណើរការប្រមាណ ១០នាទី បន្ទាប់ពីការប្រកាសទទួលខ្សែប្រយុទ្ធឆ្នើម Kylian Mbappe ជាមួយកិច្ចសន្យាដល់ឆ្នាំ២០២៩។
|
Real Madrid និង Kylian Mbappe នៅថ្ងៃទី៤ ខែមិថុនា បានឈានដល់កិច្ចព្រមព្រៀងក្នុងកិច្ចសន្យារយៈពេល៥ឆ្នាំ គិតចាប់ពីរដូវកាលក្រោយទៅ។ ព័ត៌មាននេះទទួលបានការចាប់អារម្មណ៍ខ្លាំងក្នុងពិភពបាល់ទាត់ជុំវិញពិភពលោក។ ក្លិបយក្សអេស្ប៉ាញ បានបង្ហោះពីការស្វាគមន៍ខ្សែប្រយុទ្ធបារាំងលើគេហទំព័ររបស់ខ្លួននៅម៉ោង ១២ និង៣០នាទី អាធ្រាត្រថ្ងៃទី៤ ខែមិថុនា [ម៉ោងនៅកម្ពុជា]។ ក្រោយការបង្ហោះនោះ ទំនងជាមានអ្នកព្យាយាមចូលមើលព័ត៌មានច្រើន ទើបធ្វើឱ្យវេបសាយក្លិបគាំងដល់ទៅ ១០នាទី។ ១០នាទីក្រោយ វេបសាយក៏ដំណើរការវិញធម្មតា។ ទៅកាន់ Santiago Bernabeu ខ្សែប្រយុទ្ធអន្តរជាតិបារាំងវ័យ ២៥ឆ្នាំ ទទួលបានថ្លៃនឿយហត់ ១៦,២លានដុល្លារ ក្នុងមួយរដូវកាល ដែលតម្លៃនេះទាបជាងកាលនៅក្លិបចាស់ PSG។ យ៉ាងណាក៏ដោយ Mbappe ក៏ទទួលបានប្រាក់ឧបត្ថម្ភ ពីការចុះកិច្ចសន្យានេះចំនួន ១៦២លានដុល្លារដែរ។ នៅលើបណ្តាញសង្គម Instagram របស់ Mbappe ក៏ផ្ទុះខ្លាំងមិនធម្មតាដែរ ក្រោយរូបគេបង្ហោះពីការទៅចូលរួម Real Madrid ជាផ្លូវការ។ តាមរយៈរូបថតមួយចំនួនរបស់ Mbappe ដែលពាក់អាវ Real Madrid កាលពីខ្លួននៅក្មេងជាមួយ Cristiano Ronaldo ផង ទទួលបានការចុច Like ដល់ទៅជាង ២១លានដងឯណោះ ត្រឹមរយៈពេល១ថ្ងៃ។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6442.txt
|
សមាគមក្លិបបាល់ទះវិសាខា ចាញ់ក្រុមម្ចាស់ផ្ទះ Win Streak ទាំងប្រផិតប្រផើយ ក្នុងលទ្ធផល ៣-២ សិត ក្នុងការប្រកួតវគ្គសន្សំពិន្ទុលើកទី២ ពានរង្វាន់ពានរង្វាន់បាល់ទះ Win+Streak Volleyball Invitational (WSVI) ឆ្នាំ ២០២៤ នៅតៃវ៉ាន់។ វិសាខា ត្រូវបន្តជួបក្រុមជប៉ុន Saitama Azalea សម្រាប់ជំនួបវគ្គសន្សំពិន្ទុចុងក្រោយ នៅរសៀលម៉ោង ២ ថ្ងៃទី៣១ ខែឧសភា នេះ។
|
នៅជំនួបវគ្គសន្សំពិន្ទុលើកទី២ នៅយប់ថ្ងៃទី៣០ ខែឧសភា វិសាខា បានរងបរាជ័យក្រោមថ្វីដៃ Win Streak ដែលជាម្ចាស់ជើងឯកលីគបាល់ទះរបស់តៃវ៉ាន់។ ក្រុមទាំងពីរបានវាយបកគ្នាទៅវិញទៅមកយ៉ាងស្វិតស្វាយ រហូតឈានដល់៥សិត ក្នុងលទ្ធផលពិន្ទុ ២៥-២២, ២២-២៥ ២៥-១៩ ២៥-១៣ និង ១៥-១៣។ ឆ្លងកាត់ការប្រកួត២លើកដូចគ្នា Win Streak ឈរលេខ១រកបាន៥ពិន្ទុ វិសាខា ឈរលេខ២មាន៤ពិន្ទុ Saitama Azalea នៅលេខ៣ មាន៣ពិន្ទុ និងក្រុមបាល់ទាត់យុវជនអូស្ត្រលី Australian Volleyball Academy គ្មានពិន្ទុរាប់នៅឡើយ ដោយសារចាញ់គូប្រជែង ៣-០ សិត ទាំងពីរលើក។ ជំនួបចុងក្រោយ វិសាខា ប៉ះ Saitama Azalea ស្របពេល Win Streak Australian Volleyball Academy។ វិសាខា នឹង Saitama Azalea ត្រូវការឈ្នះរៀងខ្លួន ដើម្បីដណ្តើមចំណាត់ថ្នាក់ទី២ ស្របពេលម្ចាស់ផ្ទះ Win Streak មានភាគរយខ្ពស់ក្នុងការរក្សាចំណាត់ថ្នាក់លេខ១របស់ខ្លួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6443.txt
|
Jude Bellingham មកដល់បច្ចុប្បន្នបានក្លាយជាតារាបាល់ទាត់លំដាប់ពិភពលោកមួយរូប នៅត្រឹមវ័យ ២០ឆ្នាំ ប៉ុន្តែប្រហែលជាមានមនុស្សជាច្រើនមិនធ្លាប់ដឹងឡើយ ថាតារាបាល់ទាត់សញ្ជាតិអង់គ្លេសរូបនេះ បានដើរតាមគន្លងឪពុករបស់ខ្លួន ដែលធ្លាប់ជាអតីតកីឡាករបាល់ទាត់ដ៏ល្អមួយរូប។
|
ខ្សែបម្រើសញ្ជាតិអង់គ្លេស បានចាប់ផ្តើមអាជីពដំបូងក្នុងនាមជាកីឡាករក្រុមយុវជន របស់ក្លិប Birmingham និងចាប់ផ្តើមចូលរួមក្រុមធំក្លិប Birmingham នៅអាយុ ១៦ឆ្នាំ ក្នុងឆ្នាំ ២០១៩។ អំឡុងពេលនៅលេងក្លិប Birmingham កាលនោះកីឡាករវ័យ ២០ឆ្នាំ ត្រូវបានគ្រូបង្វឹកលោក លោក Pep Clotet ដាក់ឱ្យលេងនៅទីតាំងស្លាបឆ្វេង។ បន្ទាប់ពីលេងជាខ្សែបម្រើស្លាប បានរយៈពេលខ្លី Bellingham ត្រូវបានផ្លាស់ប្តូរទៅជាកីឡាករខ្សែបម្រើកណ្តាលភ្លាមៗ មុនពេលរូបត្រូវបានក្លិប Borussia Dortmund ទិញទៅ។ ទៅលេងឱ្យក្លិបនៅអាល្លឺម៉ង់ បានត្រឹមតែ ១រដូវកាលប៉ុណ្ណោះ Bellingham ត្រូវបានក្រុម Real Madrid ទិញយកទៅចូលរួមក្រុមក្នុងតម្លៃខ្លួនប្រមាណ ១៣០លានដុល្លារ បន្ទាប់ពីការចាកចេញរបស់ខ្សែប្រយុទ្ធ Karim Benzema។ ទៅកាន់ក្លិប Real Madrid កីឡាករវ័យ ២០ឆ្នាំ ក៏បានបង្កើតកំណត់ត្រាជាច្រើន ដោយរូបគេ នៅត្រឹមរដូវកាលដំបូងប៉ុណ្ណោះ រកបានគ្រាប់បាល់ជាង ២០គ្រាប់ ថែមទាំងជួយដល់ក្លិបយក្សប្រចាំអេស្ប៉ាញឈ្នះពាន La Liga និង Champions League ផងដែរ។ ដើរតួនាទីក្នុងនាមជាខ្សែបម្រើ ប៉ុន្តែកីឡាអន្តរជាតិអង់គ្លេស តែឆ្មក់ឱកាសស៊ុតបាល់បញ្ចូលទីជារឿយៗ។ តួនាទីជាខ្សែបម្រើប្រយុទ្ធ ហាក់មិនមានភាពខុសគ្នាឆ្ងាយឡើយ ទៅនឹងឪពុករបស់គេផ្ទាល់ លោក Mark Bellingham ដែលធ្លាប់ប្រកបអាជីពជាកីឡាករបាល់ទាត់ នឹងមានតួនាទីជាខ្សែប្រយុទ្ធ។ លោក Mark ធ្លាប់ប្រកបអាជីពនៅក្លិបចំនួន ២០ផ្សេងគ្នា ហើយលោកតែងតែជាកីឡាករដែលស៊ុតបាល់គ្រាប់បាល់បញ្ចូលនៅគ្រប់ការប្រកួត។ ត្រឹមវ័យ ៤០ឆ្នាំ លោក Mark រកបានគ្រាប់បាល់ស៊ុតបញ្ចូលទីប្រមាណ ៧០០គ្រាប់ ដោយកាលនោះលោកបានលេងឱ្យក្លិប Paget Rangers ស្ថិតក្នុងលីគ Midland League លំដាប់ទី២ ដែលស្ថិតក្រោមការគ្រប់គ្រងរបស់សហព័ន្ធបាល់ទាត់អង់គ្លេស FA។ មកដល់ពេលនេះ ឪពុករបស់កីឡាករ Jude Bellingham មានវ័យ ៤៨ឆ្នាំ ហើយ។ លោក Mark Bellingham ក៏ធ្វើការងារជាមន្ត្រីប៉ូលិស នៅឯភាគខាងលិចទីក្រុង Midland ស្ថិតក្រោមស្ថាប័ន West Midland Police ទន្ទឹមនឹងការប្រកបអាជីពជាកីឡាករបាល់ទាត់មួយរូប កាលជំនាន់របស់លោកផងដែរ។ លោក Mark បានចូលនិវត្តន៍ពីវិស័យបាល់ទាត់ក្នុងឆ្នាំ ២០១៩ នៅត្រឹមវ័យ ៤៣ឆ្នាំ។ កាលឆ្នាំ ២០០៩ លោក Mark បានស៊ុតបាល់បញ្ចូលទី ៤៩គ្រាប់ ប្រចាំរដូវកាល ហើយដែលកាលនោះបានជួយដល់ក្រុម Leamington ឡើងទៅកាន់ការប្រកួតពានរង្វាន់កម្រិតខ្ពសជាង ពានរង្វាន់ Premier League ភាគខាងត្បូង។ លោក Mark Bellingham ជាកីឡាករម្នាក់តែងទទួលបានការសរសើរពីសំណាក់គ្រូបង្វឹក ចំពោះវិន័យដ៏ល្អរបស់លោក។ យ៉ាងណាមកដល់ពេលនេះ លោក Mark Bellingham ដែលបានបញ្ចប់អាជីពពីវិស័យបាល់ទាត់រយៈពេល ៥ឆ្នាំ លោកបានមកធ្វើជាភ្នាក់ងារផ្ទាល់របស់កូនប្រុស ដែលកំពុងប្រកបអាជីពនៅប្រទេសអេស្ប៉ាញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6444.txt
|
សហព័ន្ធកីឡាបាល់ទាត់ឥណ្ឌូណេស៊ី (PSSI) បានបដិសេធពាក្យចចាមអារ៉ាមថាបានប្រើប្រាស់លុយដើម្បីបញ្ចុះបញ្ចូលកីឡាករបរទេសឱ្យចូលសញ្ជាតិ និងលេងឱ្យក្រុមបាល់ទាត់ជម្រើសជាតិរបស់ពួកគេ។
|
ចាប់តាំងពីឆ្នាំ ២០២២ មក ឥណ្ឌូណេស៊ី ទទួលបានកីឡាករបាល់ទាត់ដែលមានគុណភាពចំនួន ១២នាក់ មកពី ហូឡង់ អាម៉េរិក អេស្ប៉ាញ និងអង់គ្លេស ឱ្យចូលសញ្ជាតិខ្លួន ដើម្បីជួយក្រុមជម្រើសជាតិ។ ឆាប់ៗខាងមុននេះ PSSI ក៏នឹងផ្តល់សញ្ជាតិដល់កីឡាករសញ្ជាតិហូឡង់ពីរនាក់ទៀត ដែលរួមមានខ្សែការពារ Calvin Verdonk និងខ្សែប្រយុទ្ធ Jens Raven។ ការប្រើប្រាស់កីឡាករចូលសញ្ជាតិ ជាការផ្ដល់យោបល់ពីសំណាក់គ្រូបង្វឹកក្រុមបាល់ទាត់ឥណ្ឌូណេស៊ី លោក Shin Tae-yong។ តាមរយៈគោនយោបាយនេះ បានជួយឥណ្ឌូណេស៊ីសម្រេចបានផ្លែផ្កាមួយចំនួន ដូចជាការឆ្លងផុតវគ្គចែកពូល Asian Cup ឆ្នាំ ២០២៣ ជាលើកដំបូង ឈានដល់វគ្គពាក់កណ្តាលផ្តាច់ព្រ័ត្រ U23 Asian Cup ឆ្នាំ ២០២៤ និងមានភាគរយខ្ពស់ ក្នុងការឆ្លងផុតវគ្គជម្រុះជុំទីពីរ FIFA World Cup ឆ្នាំ ២០២៦។ បង្ហាញភាពលេចធ្លោនៅរយៈពេលចុងក្រោយ ប៉ុន្តែឥណ្ឌូណេស៊ី រងការចោទប្រកាន់បង់ប្រាក់ឱ្យកីឡាករបរទេសដើម្បីបញ្ចុះបញ្ចូលពួកគេប្តូរសញ្ជាតិ ដោយសារច្បាប់ឥណ្ឌូណេស៊ីចែងថា ពលរដ្ឋរបស់ខ្លួនអាចកាន់សញ្ជាតិតែមួយប៉ុណ្ណោះ។ ជុំវិញការចោទប្រកាន់ អគ្គលេខាធិការ PSSI លោក Yunus Nusi បានឆ្លើយតបវិញផងដែរ។ លោក Nusi បានប្រាប់កាសែត CNN ឥណ្ឌូណេស៊ីថា៖ «កីឡាករចូលសញ្ជាតិទាំងនោះ មិនដែលបានស្នើសុំ ឬទទួលបានការបង់ប្រាក់ណាមួយនោះទេ។ PSSI បានទាក់ទងទៅឪពុកម្តាយរបស់កីឡាករ ហើយពួកគេក៏ចង់ឲ្យកូនៗរបស់ពួកគេបង្ហាញខ្លួនតំណាងប្រទេសឥណ្ឌូណេស៊ីដែរ។ ស្ថាប័នគ្រប់គ្រងកីឡាបាល់ទាត់ឥណ្ឌូណេស៊ី ជ្រើសរើសកីឡាករដោយផ្អែកលើការផ្ដល់យោបល់ពីគ្រូបង្វឹកសញ្ជាតិកូរ៉េខាងត្បូងលោក Shin Tae-yong និងនាយកបច្ចេកទេស។ លក្ខណៈវិនិច្ឆ័យជ្រើសរើសគឺកីឡាករដែលមានទេពកោសល្យ និងមានសមត្ថភាពលើសកីឡាករក្នុងស្រុក។ ជុំវិញករណីខាងលើ ក្រសួងយុវជន និងកីឡាបានជួបប្រជុំជាមួយ PSSI ដោយផ្តល់យោបល់ឱ្យក្រុមជម្រើសជាតិត្រូវតែផ្តល់អាទិភាពដល់កីឡាករក្នុងស្រុក ក្នុងគោលដៅអភិវឌ្ឍធនធានកីឡាករក្នុងស្រុក។ សមាជិកម្នាក់ក្នុងចំណោមនោះ ណែនាំថាក្នុងការប្រកួតនីមួយៗ គួរតែមានកីឡាករដើមកំណើតយ៉ាងហោចណាស់ ៦០ភាគរយនៅក្នុងក្រុម។ ទោះយ៉ាងណាបើតាម PSSI ការសម្រេចចុងក្រោយគឺអាស្រ័យលើគ្រូបង្វឹកប៉ុណ្ណោះ។ លោកមហាសេដ្ឋី Erick Thohir ប្រធាន PSSI លើកឡើងថា ការមានកីឡាករចូលសញ្ជាតិមានគុណភាពកាន់តែច្រើន នឹងជួយបង្កើនភាពរឹងមាំរបស់ក្រុមជម្រើសជាតិ និងមានការប្រកួតប្រជែងកាន់តែខ្លាំង ទាំងកីឡាករសញ្ជាតិដើម និងចូលសញ្ជាតិ សម្រាប់ជម្រើសក្រុម។ ឥណ្ឌូណេស៊ី នៅមានភារកិច្ចពីរប្រកួតចុងក្រោយនៅវគ្គជម្រុះ World Cup 2026 ជុំទី២ ទល់នឹងអ៊ីរ៉ាក់ នៅថ្ងៃទី៦ ខែមិថុនា និងហ្វីលីពីននៅថ្ងៃទី១១ ខែមិថុនា នៅទឹកដីខ្លួន។ ឥណ្ឌូណេស៊ី ត្រូវការ៣ពិន្ទុទៀត ដើម្បីធានាកៅអីទៅជុំទី៣ សម្រាប់វគ្គជម្រុះតំបន់អាស៊ី។ ក្រោមការដឹកនាំរបស់លោក Shin Tae-yong ឥណ្ឌូណេស៊ីស្ថិតនៅចំណាត់ថ្នាក់លេខ២ ក្នុងពូល F ដោយមាន៧ពិន្ទុ តាមពីក្រោយអ៊ីរ៉ាក់ ៥ពិន្ទុ និងនាំមុខវៀតណាម ៤ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6445.txt
|
ម្ចាស់ផ្ទះអាល្លឺម៉ង់ ដឹកនាំដោយគ្រូបង្វឹកសញ្ជាតិអាល្លឺម៉ង់លោក Julian Nagelsmann។ ក្រុមរហស្សនាមឥន្ទ្រីដែកមួយនេះ ធ្លាប់ឈ្នះជើងឯក Euro ៣លើក ក្នុងឆ្នាំ១៩៧២ ១៩៨០ និងឆ្នាំ១៩៩៦។ សម្រាប់ជើងឯកប្រចាំទ្វីបអឺរ៉ុប មានតែអាល្លឺម៉ង់ និងអេស្ប៉ាញ ប៉ុណ្ណោះដែលឈ្នះច្រើនជាងគេចំនួន៣លើកដូចគ្នា។
|
អាល្លឺម៉ង់ ដែលមាន İlkay Gündoğan សមាជិកក្រុម Barcelona ជាប្រធានក្រុម ធ្លាប់បង្ហាញខ្លួនក្នុងពានរង្វាន់អឺរ៉ុប១៣លើក ក្នុងចំណោម១៦លើក ដោយលើកដំបូងនៅឆ្នាំ១៩៧២។ សារព័ត៌មានឌីជីថលថ្មីៗ សូមណែនាំឈ្មោះកីឡាករទាំង២៦នាក់របស់ក្រុមជម្រើសជាតិអាល្លឺម៉ង់ ដែលត្រូវប៉ះស្វាគមន៍ ស្កុតឡែន ហុងគ្រី និងស្វ៊ីស ក្នុងពូល A ដូចខាងក្រោម៖ អ្នកចាំទី៖ Oliver Baumann (Hoffenheim), Manuel Neuer (Bayern Munich), Marc-Andre ter Stegen (Barcelona) ខ្សែការពារ៖ Waldemar Anton (Stuttgart), Benjamin Henrichs (RB Leipzig), Joshua Kimmich (Bayern Munich), Robin Koch (Eintracht Frankfurt), Maximilian Mittelstadt (Stuttgart), David Raum (RB Leipzig), Antonio Rudiger (Real Madrid), Nico Schlotterbeck (Borussia Dortmund), Jonathan Tah (Bayer Leverkusen) ខ្សែបម្រើ៖ Robert Andrich (Bayer Leverkusen), Chris Fuhrich (Stuttgart), Pascal Gross (Brighton & Hove Albion), Ilkay Gundogan (Barcelona), Toni Kroos (Real Madrid), Jamal Musiala (Bayern Munich), Aleksandar Pavlovic (Bayern Munich), Leroy Sane (Bayern Munich), Florian Wirtz (Bayer Leverkusen) ខ្សែប្រយុទ្ធ៖ Maximilian Beier (Hoffenheim), Niclas Fullkrug (Borussia Dortmund), Kai Havertz (Arsenal), Thomas Muller (Bayern Munich), Deniz Undav (Stuttgart)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6446.txt
|
សមាគមក្លិបបាល់ទះ វិសាខា រកបានជ័យជម្នះជាថ្មី នៅក្នុងការប្រកួតទី៣ របស់ខ្លួន ក្នុងពានរង្វាន់បាល់ទះ Win+ Streak Volleyball Invitational 2024 នៅតៃវ៉ាន់ លើក្រុមមកពីជប៉ុន Saitama Azalea ដោយលទ្ធផលសិត ៣-១ នាថ្ងៃទី៣១ ខែឧសភា។ វិសាខាឡើងវគ្គពាក់កណ្តាលផ្តាច់ព្រ័ត្រ ដោយឈរក្នុងនាមក្រុមលេខ២ ក្នុងពូល B។
|
ការយកឈ្នះទៅលើក្រុមមកពីជប៉ុន លទ្ធផលសិត ៣-១ ជួយរុញច្រានក្រុមបាល់ទះវិសាខា ឡើងទៅកាន់វគ្គពាក់កណ្តាលផ្តាច់ព្រ័ត្រ បន្ទាប់ពីក្លិប Saitama ឆ្លងកាត់ ៣ប្រកួត ឈ្នះ១ និងចាញ់២ ឈរចំណាត់ថ្នាក់លេខ ៣។ វិសាខាឈរនៅចំណាត់ថ្នាក់លេខ ២ ឈរពីក្រោមក្រុមម្ចាស់ផ្ទះ Win Streak។ ការប្រកួតនៅក្នុងសិតទីមួយ ប៉ះជាមួយក្លិបមកពីជប៉ុន ក្រុមវិសាខា យកឈ្នះទាំងតានតឹងដោយលទ្ធផលពិន្ទុ ២៧-២៥ ប៉ុន្តែនៅសិតទី២ វិសាខា ហាក់មានទម្រង់លេងល្អខ្លាំងឡើងវិញ ដោយយកឈ្នះងាយស្រួល ក្នុងលទ្ធផលពិន្ទុ ២៥-១៨ លើក្រុម Saitama Azalea។ សិតទី៣ ក្រុម Saitama វាយបកឈ្នះការប្រកួតលើ វិសាខា ដែលព្យាយាមតាមពិន្ទុពីក្រោយរហូតតាមស្មើលទ្ធផល ២៥-២៥ តាំងពីលទ្ធផលពិន្ទុ ១៣-២២។ តែយ៉ាងណាក្រុមជប៉ុន មិនបណ្តោយឱ្យរបូតឱកាសឈ្នះ ១សិតមកវិញឡើយ ដោយបញ្ចប់ការប្រកួតក្នុងពិន្ទុ ២៧-២៥។ សិតទី៤ កាន់តែស្វិតស្វាញ ក្រុមទាំងសងខាង ប្រដេញតាមពិន្ទុគ្នាទៅវិញទៅមកតាំងពីនាទីដំបូងតែម្តង ដើម្បីស្វែងឱកាសឆ្លងទៅកាន់ការប្រកួតវគ្គបន្ទាប់។ វិសាខា ទោះបីត្រូវបានក្រុម Saitama ចាប់ទម្រង់លេងបានក៏ដោយ ប៉ុន្តែវិសាខា នៅតែអាចរកបានជ័យជម្នះដោយលទ្ធផល ២៥-២៣។ កាលពីការប្រកួតថ្ងៃបើកឆាក វិសាខា ឈ្នះក្រុមបាល់ទះ Australian Volleyball Academy របស់អូស្ត្រាលី ក្នុងលទ្ធផល ៣-០ សិត ក្នុងការប្រកួតបើកឆាកវគ្គសន្សំពិន្ទុ។ ប៉ុន្តែការប្រកួតទីពីរ ប៉ះក្រុមម្ចាស់ផ្ទះ Win Streak ដែលមានកីឡាករ វឿន វាសនា លេងឱ្យនោះ វិសាខា បានរងបរាជ័យលទ្ធផល ៣-២ សិតទាំងប្រផិតប្រផើយ នឹងស្វិតស្វាញបំផុត។ ទៅកាន់វគ្គពាក់កណ្តាលផ្តាច់ព្រ័ត្រ Win Streak ឈរលេខ ១ ចាប់ដៃជាមួយវិសាខា លេខ ២ ចេញពីពូល B ចំណែកក្រុម Saitama Azalea បញ្ចប់ត្រឹមចំណាត់ថ្នាក់លេខ ៣ និងក្រុម Australia Volleyball Academy នៅចំណាត់ថ្នាក់លេខ ៤៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6447.txt
|
Real Madrid ក្លាយជាក្រុមជើងឯកពានរង្វាន់ក្លិបកំពូលអឺរ៉ុប UEFA Champions League រដូវកាល ២០២៣-២៤ និងជាការបន្តកំណត់ត្រាជាក្រុមតែមួយក្នុងប្រវត្តិសាស្ត្រ ដែលលើកពាន ១៥លើក លើសក្រុមណាទាំងអស់។ ប្រធានក្រុម Dani Carvajal និង Vinicius Jr ស៊ុតម្នាក់មួយគ្រាប់នាំជ័យជម្នះដល់ Real Madrid បំបាក់ Dortmund លទ្ធផល ២-០ ឈានចូលថ្ងៃទី២ ខែមិថុនា។
|
ក្លិបយក្សអេស្ប៉ាញ Real Madrid ជាក្រុមលើកពានរង្វាន់ UEFA Champions League ច្រើនជាងគេបង្អស់នៅក្នុងប្រវត្តិសាស្ត្ររបស់ UEFA ចំនួន ១៥លើក។ មិនតែប៉ុណ្ណោះ រយៈពេល ១០ឆ្នាំ ចុងក្រោយមកនេះ Real ឈ្នះពានរង្វាន់លំដាប់ក្លិបកំពូលអឺរ៉ុបចំនួន ៦ដង។ កាលពីឆ្នាំ ២០២៣ ស្ថិតក្នុងកីឡដ្ឋាន Wembley ប្រទេសអង់គ្លេស Dortmund បានខកចិត្តម្តងរួចមកហើយ ដោយបានត្រឹមរងជើងឯក ក្រោយចាញ់ក្រោមថ្វីជើងក្រុម Bayern Munich មកពីអាល្លឺម៉ង់ដូចគ្នា។ យ៉ាងណាវគ្គផ្តាច់ព្រ័ត្រលើកនេះ Dortmund បន្តជួបរឿងខកចិត្តជាថ្មី ស្ថិតក្នុងកីឡដ្ឋាន Wembley ដដែល។ ពិតជាជំនួបដ៏ជក់ចិត្ត និងនឹកស្មានមិនដល់ ការប្រកួតវគ្គទីមួយ Dortmund ជាក្រុមដែលវាយសម្រុកខ្លាំងលើ Real Madrid ដោយភាពភ្ញាក់ផ្អើលនៃទម្រង់លេងដ៏លឿនរហ័ស ការបញ្ជូនបាល់ឆ្លងកាត់រនាំងការពារក្រុមអធិរាជសរ រួមទាំងការវាយបកដ៏មុតស្រួចថែមទៀត។ Dortmund រឹងមាំទាំងតំបន់ការពារ និងលឿនរហ័សតំបន់ប្រយុទ្ធ មានឱកាសនាំគ្រាប់បាល់ សំដៅស៊ុតទម្លោះសំណាញ់ទីក្រុមម្ចាស់ពាន ១៤សម័យច្រើនលើក ប៉ុន្តែមិនមានសំណាងស៊ុតបញ្ចូលទីឡើយ។ ខ្សែការពារ Mats Hummels ធ្វើជារនាំងដ៏រឹងមាំឱ្យក្រុម Dortmund ខណៈខ្សែប្រយុទ្ធវ័យក្មេង ល្បឿនលឿន Karim Adeyemi បង្ហាញភាពលេចធ្លោនៅតំបន់ប្រយុទ្ធ ជាមួយកីឡាករ Julian Brandt និង Nicolas Fullkrug។ យ៉ាងណាមានឱកាសស៊ុត ៥លើក ក្នុងវគ្គទីមួយ ចំគោលដៅ ២លើក ក៏ប៉ុន្តែ Dortmund មិនមានសំណាងបង្កើតគ្រាប់បាល់នាំមុខលើក្រុមខ្លាំងមកពីអេស្ប៉ាញ។ Real Madrid វគ្គទីមួយនេះហាក់បីជាមិនបានបង្ហាញទម្រង់លេងដ៏ភ្ញាក់ផ្អើល ដ្បិតខ្លួនព្យាយាមរក្សាស្ថានកាលការប្រកួត និងស្វែងរកឱកាសវាយសម្រុកសំដៅទី របស់ក្រុមមកពីលីគអាល្លឺង់វិញ។ ក្រោយសង្គ្រោះស្ថានកាលបានល្អប្រសើរ បន្ទាប់ពីពេលវាយសម្រុកយ៉ាងសន្ធឹកសន្ធាប់ពី Dortmund ក្រុម Real Madrid បន្តរក្សាទម្រង់លេងសន្សឹមៗ ដើម្បីគ្រប់គ្រងការប្រកួតលើទីលានឡើងវិញ ទោះខ្លួនមានឱកាសស៊ុត ២លើកមិនចំគោលដៅ តាំងពីដើមវគ្គក៏ដោយក្តី។ បញ្ចប់ការប្រកួតត្រឹម ៤៥នាទីវគ្គទីមួយ ទាំងសងខាងរក្សាលទ្ធផលស្មើ ០-០ ដដែល។ មិនខុសពីវគ្គទីមួយ ចាប់ផ្តើមនាទីដើមវគ្គ Dortmund បន្តវាយសម្រុកខ្លាំងដដែល ប៉ុន្តែការសម្រុកខ្លាំង ក៏អាចជាការធ្វេរប្រហែស ដោយ Real Madrid ក៏រកបានឱកាសវាយបក ខណៈកីឡាករតំបន់ប្រយុទ្ធ ដូចជា Vinicius Jr សុទ្ធសឹងតែមានល្បឿន និងមានបច្ចេកទេសបង្កគ្រោះថ្នាក់គ្រប់ពេល។ ទោះជា Dortmund ព្យាយាមសម្រុកខ្លាំង យ៉ាងណា ក៏ក្រុម Real Madrid អាចទប់ទល់បានយ៉ាងល្អ និងប្រសើរជាងកាលពីវគ្គទីមួយ។ អធិរាជសរ ម្ចាស់ពាន La Liga នៅពាក់កណ្តាលវគ្គទី២ ពួកគេធ្វើបានល្អពីទម្រង់លេងសន្សឹមៗ គ្រប់គ្រងឱកាសលើទីលាន រហូតដល់នាទី៧២ ប្រធានក្រុមកីឡាករ Dani Carvajal តែតបាល់បញ្ចូលទីនាំមុខ ១គ្រាប់មុន ពីការបញ្ជូនបាល់ជ្រុងពី Tony Kroos។ ផ្លាស់ប្តូរកីឡាករមួយចំនួន ធ្វើឱ្យ Dortmund បាត់បង់ទម្រង់លេងល្អ ហើយបង្កការភ្លាត់ស្នៀតជាច្រើននៅតំបន់ការពារ។ កំហុសតំបន់ការពារបង្កឡើងពី Mats Hummels ធ្វើឱ្យ Vinicius Jr ឆ្មក់ឱកាសដណ្តើមបានបាល់បណ្តើរស៊ុតបំប៉ោងសំណាញ់ទីគ្រាប់ទី២ នាទី៨៣។ Real Madrid ធ្វើបានល្អវគ្គទីពីរ រក្សាលទ្ធផល ២-០ ហូតដល់ចប់ការប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6448.txt
|
ក្រុមកីឡាបាល់ទាត់ជម្រើសជាតិប៉ាឡេស្ទីន បានបង្កើតប្រវត្តិសាស្ត្រថ្មី តាមរយៈការឈានទៅវគ្គជម្រុះជុំទី៣ FIFA World Cup 2026 ជាលើកដំបូង ក្រោយស្មើលីបង់ ០-០ នៅវគ្គសន្សំពិន្ទុ។
|
តាមរយៈលទ្ធផលស្មើលីបង់នៅលើទឹកដីកាតានៅជំនួបវគ្គសន្សំពិន្ទុពូល I ជុំទី២ នៅថ្ងៃទី៦ ខែមិថុនា គ្រប់គ្រាប់ដើម្បីជួយ ប៉ាឡេស្ទីនឆ្លងទៅជុំទី៣ នៃវគ្គជម្រុះកីឡាបាល់ទាត់ពិភពលោក តំបន់អាស៊ី។ ឆ្លងកាត់ការប្រកួត៥លើក ប៉ាឡេស្ទីនស្ថិតនៅចំណាត់ថ្នាក់ទី២ពូល I ដោយរកបាន៨ពិន្ទុ នាំមុខដាច់ក្រុមលីបង់ដែលនៅលេខ៣ ចំនួន៥ពិន្ទុ ស្របពេលនៅសល់១ប្រកួតទៀតប៉ុណ្ណោះ។ ពូលនេះ អូស្ត្រាលីឈរលេខ១ និងបង់ក្លាដែសនៅបាតតារាង។ មិនត្រឹមបានកៅអីជុំទី៣ វគ្គជម្រុះ World Cup ជាលើកដំបូងនោះទេ ប៉ាឡេស្ទីន ដែលកំពុងរងគ្រោះដោយសារសង្រ្គាមនៅហ្គាហ្សា ក៏ទទួលបានកៅអីក្នុងវគ្គផ្តាច់ព្រ័ត្រ AFC Asian Cup ឆ្នាំ២០២៧ ដែលអារ៉ាប៊ីសាអូឌីតធ្វើម្ចាស់ផ្ទះផងដែរ។ ប៉ាឡេស្ទីន ក្រោមការដឹកនាំរបស់គ្រូបង្វឹកលោក Makram Daboub នៅសល់មួយប្រកួតបង្គ្រប់កិច្ចជាមួយអូស្ត្រាលី សម្រាប់ប្រកួតចុងក្រោយជុំទី២ នៅថ្ងៃទី១១ ខែមិថុនា ស្របពេលលីបង់ប៉ះ បង់ក្លាដែស៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6449.txt
|
ការប្រកួតវគ្គជម្រុះព្រឹត្តិការណ៍ FIFA World Cup 2026 តំបន់អាស៊ី រវាងក្រុមជម្រើសជាតិកូរ៉េខាងជើង ទល់នឹងក្រុមស៊ីរី រួមទាំងមីយ៉ាន់ម៉ា ផ្លាស់ប្តូរពីទីក្រុងព្យុងយ៉ាង ប្រទេសកូរ៉េខាងជើង ទៅកាន់ទីក្រុងវៀងច័ន្ទ ប្រទេសឡាវវិញ។
|
ដំបូងកាលវិភាគប្រកួត នឹងត្រូវធ្វើឡើងនៅក្នុងកីឡដ្ឋាន Kim Il Sung ពីថ្ងៃទី៦ រហូតដល់ថ្ងៃទី១១ ខែមិថុនា ប៉ុន្តែយ៉ាងណាមិញ សហព័ន្ធកីឡាបាល់ទាត់អាស៊ី (AFC) បានប្រកាសថា ការប្រកួតទាំងពីរនេះ ត្រូវផ្លាស់ប្តូរមកពហុកីឡដ្ឋានជាតិ Laos ស្ថិតក្នុងប្រទេសឡាវ វិញ។ ចំពោះការផ្លាស់ប្តូរទីទាំងប្រកួត សហព័ន្ធបាល់ទាត់ស៊ីរី (SFA) មិនទាន់មានមូលហេតុច្បាស់លាស់ឡើយ ។ តែបើតាមការចុះផ្សាយរបស់សារព័ត៌មាន NK News សហព័ន្ធបាល់ទាត់ស៊ីរី បានស្នើសុំប្រកួតក្នុងកីឡដ្ឋានអព្យាក្រិត ស្ថិតក្នុងប្រទេសអារ៉ាប៊ីសាអូឌីត ដែលពួកគេធ្លាប់បានប្រកួតយកឈ្នះលើក្រុមកូរ៉េខាងជើង កាលពីជើងទីមួយដោយលទ្ធផល ១-០។ កាលពីថ្ងៃទី១៣ ខែឧសភា AFC បានប្រកាសនៅលើគេហទំព័រផ្លូវការខ្លួនថា ការប្រកួតរវាងកូរ៉េខាងជើង ទល់នឹងក្រុមស៊ីរី និងមីយ៉ាន់ម៉ា ផ្លាស់ទៅធ្វើនៅក្នុងប្រទេសឡាវ។ បន្ថែមពីការផ្លាសប្តូរទីតាំងប្រកួតនេះ AFC ក៏មានក្តីបារម្ភចំពោះការប្តូរចិត្តបោះបង់ការប្រកួតរបស់ក្រុមកូរ៉េខាងជើងសារជាថ្មី ។ កាលខែមីនា កូរ៉េខាងជើង ធ្លាប់លុបចោលការប្រកួតទល់នឹងជប៉ុន ក្នុងវគ្គជម្រុះ World Cup 2026 នេះម្តងរួចមកហើយ ៤ថ្ងៃមុនការប្រកួតមកដល់។ បច្ចុប្បន្ន កូរ៉េខាងជើង ស្ថិតក្នុងពូល B ការប្រកួតជម្រុះជុំទី២ ហើយពួកគេជាក្រុមស្ថិតនៅចំណាត់ថ្នាក់លេខ ៣ មានចំនួន ៣ពិន្ទុ ក្នុងដៃ។ ជប៉ុនដែលកកកៅអីនៅការប្រកួតជុំទី៣ រួចស្រេចនោះ ឈរកំពូលតារាងមាន ១២ពិន្ទុ ចំណែកស៊ីរី មាន ៧ពិន្ទុ នៅលេខ២ រីឯ មីយ៉ាន់ម៉ា ឈរបាតតារាងមាន ១ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_645.txt
|
គណៈកម្មាធិការទំនាក់ទំនងបរទេសព្រឹទ្ធសភានៅថ្ងៃទី១៤ ខែកញ្ញាអនុម័តសំណើច្បាប់គោលនយោបាយតៃវ៉ាន់ឆ្នាំ២០២២ ។ ក្រោមសេចក្ដីច្បាប់នេះ អាម៉េរិកនឹងផ្តល់ជំនួយយោធារាប់ពាន់លានដុល្លារដល់តៃវ៉ាន់ ហើយពង្រឹងទំនាក់ទំនងរវាងភាគីទាំងពីរតាមរយៈការកែប្រែគោលនយោបាយមួយចំនួនទៀត។
|
ទោះបីចិនបង្ហាញការមិនពេញចិត្តចំពោះឥរិយាបទរបស់អាម៉េរិកមកលើតៃវ៉ាន់កន្លងមកនេះក៏ដោយ អាម៉េរិកនៅតែបន្តសកម្មភាពគាំទ្រតៃវ៉ាន់ដើម្បីទប់ទល់នឹងការគំរាមរបស់ចិន។ ការធ្វើទស្សនកិច្ចពីមន្ត្រីសភា ព្រឹទ្ធសភា និងមន្រ្តីជាន់ខ្ពស់ផ្សេងៗទៀត និងការបន្តលក់សព្វាវុធឱ្យតៃវ៉ាន់ជាដើម សុទ្ធសឹងតែជារឿងធ្វើឱ្យចិនខឹងសម្បារ។ ព្រឹទ្ធសភាអាម៉េរិក នៅថ្ងៃទី១៤ ខែកញ្ញា បោះជំហានមួយទៀតដោយអនុម័តសំណើច្បាប់ផ្តល់ជំនួយយោធារាប់ពាន់លានដុល្លារដល់តៃវ៉ាន់ និងដើម្បីពង្រឹងទំនាក់ទំនងភាគីទាំងពីរ ទោះបីវាអាចបង្កើនភាពតានតឹងជាមួយទីក្រុងប៉េកាំងក៏ដោយ។ ក្នុងសេចក្ដីស្នើច្បាប់គោលនយោបាយតៃវ៉ាន់ដែលអនុម័តដោយគណៈកម្មាធិការទំនាក់ទំនងបរទេសព្រឹទ្ធសភានៅថ្ងៃទី១៤ ខែកញ្ញា រដ្ឋាភិបាលនឹងត្រូវផ្តល់ជំនួយចំនួន៤,៥ពាន់លានដុល្លារក្នុងរយៈពេល ៤ឆ្នាំ និងគាំទ្រតៃវ៉ាន់ឱ្យចូលរួមនៅក្នុងអង្គការអន្តរជាតិ ដែលជាជំហានមួយនឹងអាចធ្វើឱ្យទីក្រុងប៉េកាំងមិនពេញចិត្ត។ សំណើច្បាប់នេះដែលជាការលើកកម្ពស់ទំនាក់ទំនងជាមួយតៃវ៉ាន់កម្រិតខ្ពស់បំផុតនោះ ក៏ចែងពីការដាក់ទណ្ឌកម្មលើចិនផងដែរ ប្រសិនបើចិនប្រើកម្លាំងណាមួយដើម្បីដណ្តើមយកកោះនេះ។ លើសពីនេះ ការិយាល័យតំណាងសេដ្ឋកិច្ច និងវប្បធម៌តៃប៉ិនឹងត្រូវប្តូរឈ្មោះជាការិយាល័យតំណាងតៃវ៉ាន់។ រីឯនាយកនៃវិទ្យាស្ថានអាម៉េរិកប្រចាំទីក្រុងតៃប៉ិ ដែលដើរតួជាស្ថានទូតអាម៉េរិក ក៏នឹងត្រូវប្តូរឈ្មោះជាអ្នកតំណាងវិញ ហើយនឹងត្រូវឆ្លងការយល់ព្រមពីព្រឹទ្ធសភាអាម៉េរិកដូចឯកអគ្គរដ្ឋទូតអាម៉េរិកនៅប្រទេសនានាផងដែរ។ សំណើច្បាប់គោលនយោបាយតៃវ៉ាន់នៃឆ្នាំ២០២២ ទទួលបានសំឡេងគាំទ្រពីគណបក្សសាធារណរដ្ឋ និងគណបក្សប្រជាធិបតេយ្យនៅក្នុងគណៈកម្មាធិការព្រឹទ្ធសភា។ ទាក់ទងនឹងសំណើច្បាប់នេះ ប្រធានគណៈកម្មាធិការទំនាក់ទំនងបរទេសព្រឹទ្ធសភាលោក Bob Menendez និយាយថា អាម៉េរិកមិនព្យាយាមប្រកាសសង្រ្គាមជាមួយចិន ឬបង្កើនភាពតានតឹងជាមួយចិននោះទេ ប៉ុន្តែអាម៉េរិកត្រូវមើលឱ្យច្បាស់ចំពោះអ្វីដែលខ្លួនកំពុងប្រឈមមុខ។ «យើងកំពុងកាត់បន្ថយការគំរាមតៃវ៉ាន់កំពុងប្រឈមមុខយ៉ាងប្រុងប្រយ័ត្ន ដោយបង្កើនផលវិបាកឱ្យកាន់តែធ្ងន់ធ្ងរដើម្បីកុំឱ្យការវាយប្រហារតៃវ៉ាន់ដោយកម្លាំងអាចសម្រេចជោគជ័យបាន»។ លោក Menendez បញ្ជាក់បែបនេះ។ ចំណែក សមាជិកព្រឹទ្ធសភាអាម៉េរិកម្នាក់ទៀតមកពីគណបក្សសាធារណរដ្ឋលោក Jim Risch បន្ថែមថា ការផ្លាស់ប្តូរស្ថានភាពបច្ចុប្បន្ននៅតៃវ៉ាន់នឹងមានផលប៉ះពាល់ដល់សេដ្ឋកិច្ច និងសន្តិសុខជាតិរបស់អាម៉េរិក ដូចនេះអាម៉េរិកត្រូវធ្វើសកម្មភាពដោយពង្រឹងសមត្ថភាពការពារខ្លួនរបស់តៃវ៉ាន់។ សំណើច្បាប់នេះត្រូវបានដាក់ចេញនៅក្នុងខែមិថុនា ដែលពេលនោះចិនប្រតិកម្មថាខ្លួននឹងចាត់វិធានការឆ្លើយតបយ៉ាងម៉ឺងម៉ាត់ ប្រសិនបើទីក្រុងវ៉ាស៊ីនតោនចាត់វិធានការណាមួយដែលប៉ះពាល់ដល់ផលប្រយោជន៍ដល់ខ្លួន។ ការអនុម័តពីគណៈកម្មាធិការព្រឹទ្ធសភានេះជាការត្រួសត្រាយផ្លូវសម្រាប់ការបោះឆ្នោតគាំទ្រនៅក្នុងព្រឹទ្ធសភាទាំងមូល។ សំណើច្បាប់នេះក្លាយជាច្បាប់បានលុះត្រាតែមានការគាំទ្រពីព្រឹទ្ធសភា សភាតំណាង និងត្រូវចុះហត្ថលេខាដោយប្រធានាធិបតីអាម៉េរិក ចូ បៃឌិន ផងដែរ។ សំណើច្បាប់នេះរំពឹងថានឹងចូលជាធរមាននៅចុងឆ្នាំ២០២២នេះ៕ ដោយ៖ ហ៊ួយ ស៊ីវលី សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6450.txt
|
ក្រុមកីឡាបាល់ទាត់ជម្រើសជាតិអង់គ្លេស ចាញ់ក្រុមអ៊ីស្លង់ ១-០ ក្នុងការប្រកួតកម្តៅសាច់ដុំចុងក្រោយ មុនទៅ Euro 2024។ បរាជ័យនៅ Wembley លោក Gareth Southgate ទទួលស្គាល់ក្រុមរហស្សនាមតោកំណាចលេងអន់។
|
១គ្រាប់របស់ Jon Dagur Thorsteinsson បានជួយអ៊ីស្លង់ឈ្នះអង់គ្លេស ១-០ ក្នុងជំនួបមិត្តភាព នៅរាត្រីថ្ងៃទី៧ ខែមិថុនា។ លោក Southgate ដែលដឹកនាំក្រុមអង់គ្លេសទី៩៥ប្រកួត ស្មើលោក Sir Bobby Robson យល់ច្បាស់ពីការខកចិត្តរបស់អ្នកគាំទ្រអង់គ្លេស ស្របពេល Euro 2024 កាន់តែខិតចូលមកដល់។ «ខ្ញុំយល់ចំពោះបរាជ័យនេះ។ ក្រុមរបស់យើងធ្វើមិនបានល្អ ដែលធ្វើឱ្យប៉ះពាល់ដល់ទំនុកចិត្តអ្នកគាំទ្រ។ ក្រុមរបស់យើងមានឱកាសល្អក្នុងការបញ្ចប់ទីច្រើនលើកដែរ តែធ្វើមិនបានសម្រេច។ យ៉ាងណា ខ្ញុំទទួលស្គាល់ថាក្រុមអង់គ្លេសលេងអន់»។ នេះជាការអះអាងរបស់លោក Southgate នៅចំពោះមុខអ្នកសារព័ត៌មានក្រោយចប់ការប្រកួត។ គ្រូបង្វឹកសញ្ជាតិអង់គ្លេស បានប្រកាស់សមាសភាពកីឡាករ២៦រូបចុងក្រោយទៅកាន់ព្រឹត្តិការណ៍អឺរ៉ុបរួចហើយ នៅមួយថ្ងៃមុនអង់គ្លេស ជួបអ៊ីស្លង់នេះ។ ក្នុងចំណោមកីឡាករទាំង២៦រូប លោក Southgate បញ្ចូលឈ្មោះតំបន់ប្រយុទ្ធច្រើន ស្របពេលតំបន់ការពារមានតិច។ Jame Madison Jack Grealish និង Harry Maguire ជាដើម សុទ្ធតែគ្មានឈ្មោះទៅអាល្លឺម៉ង់។ បើទោះលោក Southgate ចាត់ទុកជំនួបនេះអង់គ្លេសលេងអន់ក្តី ប៉ុន្តែមិនមែនមានន័យថាក្រុមខ្លួនលេងអន់នៅជំនួបបន្តបន្ទាប់នោះដែរ។ គ្រូបង្វឹកវ័យ៥៣ឆ្នាំ រៀបរាប់ថា៖ បរាជ័យនេះ ជួយខ្ញុំកត់ចំណាំអំពីគុណវិបត្តិរបស់ក្រុមបានច្រើន បើទោះមានប្រត្តិកម្មពីអ្នកគាំទ្រ។ ចំណុចខ្ពស់ក្នុងជំនួបនេះ យើងនឹងយកទៅកែកុននៅជំនួបក្រោយៗ។ ក្រុមតោកំណាចអង់គ្លេស នឹងត្រូវធ្វើដំណើរទៅប្រទេសអាល្លឺម៉ង់ ដើម្បីចូលរួមប្រជែងជើងឯកពានរង្វាន់ទ្វីបអឺរ៉ុប ដែលនឹងធ្វើឡើងចាប់ពីថ្ងៃទី១៤ ខែមិថុនា ដល់ថ្ងៃទី១៤ ខែកក្កដា។ អង់គ្លេស ស្ថិតក្នុងពូល C ជាមួយដាណឺម៉ាក ស៊ែប៊ី និងស្លូវេនី។ ជំនួបបើកឆាករបស់អង់គ្លេស ត្រូវប៉ះស៊ែប៊ី នៅរាត្រីថ្ងៃទី១៦ ខែមិថុនា វេលាម៉ោង ២អាធ្រាត្រ [ម៉ោងនៅកម្ពុជា]៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6451.txt
|
ការប្រកួតពានរង្វាន់ពិភពលោកកីឡាកាប៉ាឌី (World Cup Kabaddi) ឆ្នាំ ២០២៤ នឹងត្រូវរៀបចំឡើងនៅក្នុងប្រទេសកម្ពុជា នាខែសីហាខាងមុខ។ កីឡាកាប៉ាឌី មានអាយុកាលជិត ៥០០០ឆ្នាំ តាមជំនឿប្រជាជនឥណ្ឌា និងនៅលើសិលាចរិត ដោយមានភាពស្រដៀងគ្នា ទៅនឹងល្បែងកម្សាន្ត «លេងអ៊ូ» របស់កម្ពុជា ដែលតែងប្រទះឃើញនៅតាមភូមិស្រុកនានា។
|
កីឡាកាប៉ាឌី មានដើមកំណើតមកពីប្រទេសឥណ្ឌា អាយុកាលជិត ៥០០០ឆ្នាំហើយ។ ការប្រកួតកីឡាកាប៉ាឌី ពានរង្វាន់ពិភពលោក លើកទី២ ដែលកម្ពុជាធ្វើជាម្ចាស់ផ្ទះ ដោយមានក្រុមអត្តពលិក និងគ្រូបង្វឹក ៤០០នាក់ នាប្រកួតពីថ្ងៃទី២០ ដល់ទី ២៥ ខែសីហា។ ក្រុមការពារជើងឯកឥណ្ឌា ត្រូវបានគេប៉ាន់ស្មានថា នៅតែជាក្រុមដ៏ខ្លាំងសម្រាប់កីឡាប្រភេទនេះ ខណៈប៉ាគីស្ថានជាគូប្រជែងដ៏ខ្លាំងមួយរូបផងដែរ។ កម្ពុជា ធ្វើជាម្ចាស់ផ្ទះការប្រកួត រួមជាមួយ ១៧ប្រទេសដទៃផ្សេងទៀត ដូចជា អូស្រ្តាលី, អាហ្គានីស្ថាន, អាល់ហ្សេរី, កាណាដា, កាមេរ៉ូន, អេហ្ស៊ីប, អង់គ្លេស, ហុងកុង, អ៊ីតាលី, កេនយ៉ា, ម៉ាឡេស៊ី, ស្កុតឡែន, តង់សានី, ទុយណេស៊ី, ឥណ្ឌា, ប៉ាគីស្ថាន និងអ៊ូហ្គង់ដា។ បើតាមការលើកឡើងរបស់លោក S.T Arasu អគ្គលេខាធិការកីឡាកាប៉ាឌីពិភពលោក មូលហេតុដែលនាំឱ្យកម្ពុជាក្លាយជាម្ចាស់ផ្ទះរៀបចំការប្រកួតនេះ ព្រោះតែកម្ពុជា និងឥណ្ឌា មានទំនាក់ទំនងស្រដៀងគ្នាទៅលើប្រភេទកីឡាកាប៉ាឌី ទាំងផ្នែកប្រពៃណី និងវប្បធម៌។ មួយវិញទៀត កម្ពុជា បានបង្កើនភាពជោគជ័យលើការរៀបចំព្រឹត្តិការណ៍កីឡាស៊ីហ្គេមលើទី៣២ និងអាស៊ានប៉ារ៉ាហ្គេមលើកទី១២ ក្នុងប្រទេសកម្ពុជា ទើបជំរុញឱ្យសហព័ន្ធកីឡាកាប៉ាឌីពិភពលោក ជ្រើសយកកម្ពុជាធ្វើជាម្ចាស់ផ្ទះ។ ការប្រកួតពានរង្វាន់ពិភពលោក កាប៉ាឌីនេះ មិនមានតម្លៃប្រាក់រង្វាន់ឡើយ ប៉ុន្តែប្រាក់ឧបត្ថម្ភត្រូវអាស្រ័យលើសហប័ន្ធកីឡា តាមប្រទេសនីមួយ ផ្តល់ទៅកាន់ក្រុមកីឡាករ ដែលធ្វើបានទៅតាមចំណាត់ថ្នាក់ល្អ ដែលពួកគេទទួលបាន។ សម្រាប់ក្រុមជើងឯក និងទទួលបានមេដាយមាស ,មេដាយប្រាក់សម្រាប់ក្រុមលេខ ២ និងមេដាយសំរិទ្ធិសម្រាប់ក្រុមលេខ ៣ ដែលជាការផ្តល់រង្វាន់ស្រដៀងទៅនឹងព្រឹត្តិការណ៍កីឡាអាស៊ី និងអូឡាំពិកជាដើម។ ការប្រកួតកីឡាកាប៉ាឌី មួយក្រុមមានសមាជិក ៧នាក់ បែងចែកដាច់ដោយឡែក ២ក្រុមផ្សេងគ្នា នៅក្នុងទីលានប្រកួត។ របៀបប្រកួត ក្រុមម្ខាងៗ នឹងមានតួនាទីជាអ្នកប្រយុទ្ធ (Raider) ឬ អ្នកវាយឆ្មក់ ដោយកីឡាករម្នាក់ នឹងត្រូវទៅប៉ះ ឬចាប់គូប្រកួត ដែលកំពុងស្ថិតក្នុងនាមជាក្រុមការពារ (Defender) ដោយការប៉ះបានកាន់តែច្រើនតាមដែលអាចធ្វើទៅបាន មុនពេលវិលត្រឡប់មកកាន់ ខ្សែបន្ទាត់កណ្តាលទីលានប្រកួតវិញ ដោយមិនត្រូវឱ្យក្រុមការពារចាប់ឃាត់បាន ក្នុងរយៈពេល ៣០វិនាទី។ ពិន្ទុនឹងត្រូវផ្តល់ទៅកាន់ក្រុមវាយឆ្មក់ នៅពេលពួកគេប៉ះបានកីឡាករក្រុមការពារ ទៅតាមចំនួនដែលអាចធ្វើបា ហើយវិលត្រឡប់ដល់ខ្សែបន្ទាត់កណ្តាលទីលានវិញ។ កីឡាករស្ថិតក្នុងក្រុមការពារ ដែលត្រូវបានគេប៉ះ ហើយមិនអាចឃាត់ ឬចាប់អ្នកវាឆ្មក់នោះបាន នឹងត្រូវដកចេញពីការប្រកួត ជាបន្តបន្ទាប់ រហូតអស់សមាជិកក្នុងក្រុម។ ក្រុមទាំងសងខាងនឹងត្រូវផ្លាស់ប្តូរតួនាទីគ្នាម្នាក់ម្តង ក្នុងនាមជាក្រុមប្រយុទ្ធ និងក្រុមការពារ។ ក្រុមការពារដែលអាចចាប់បាន កីឡាករដែលវាយឆ្មក់ពីក្រុមម្ខាងទៀតបាន ក៏នឹងត្រូវផ្តល់ពិន្ទុដូចគ្នា។ ការប្រកួតកីឡាកាប៉ាឌី ក៏បានបែងចែកជា ២វគ្គ ដូចទៅនឹងកីឡាបាល់ទាត់ ហើយក្នុងវគ្គនីមួយៗ មានរយៈពេលត្រឹមតែ ២០នាទីប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6452.txt
|
Cristiano Ronaldo បន្តឈ្នះពានរង្វាន់ឯកត្តជនបន្ថែមទៀតក្នុងអាជីព ដោយក្លាយជាម្ចាស់ស្បែកជើងមាស ប្រចាំលីគកំពូលអារ៉ាប៊ីសាអូឌីត រដូវកាល ២០២៣-២៤ ក្រោយបាន៣៥គ្រាប់ឱ្យ Al Nassr។ Ronaldo រកបាន ៥០គ្រាប់ ពីគ្រាប់កម្មវិធីប្រកួតទាំងអស់ប្រចាំរដូវកាលនេះ។
|
កីឡាករសញ្ជាតិព័រទុយហ្កាល់ បន្តកត់ត្រាកំណត់ត្រា និងពានរង្វាន់ឯកត្តជនដែលគេបានឈ្នះទៅក្នុងសៀវភៅប្រវត្តិសាស្ត្របាល់ទាត់សម័យទំនើប។ រដូវកាល ២០២៣-២៤ ខ្សែប្រយុទ្ធរបស់ក្រុម Al Nassr រកបាន ៥០គ្រាប់ជាថ្មីទូទាំងរដូវកាល និងរាល់ពានរង្វាន់ដែលបានប្រកួត។ កាលពីរដូវកាលមុន Ronaldo ក៏ជាប់ឈ្មោះជាកីឡាករដែលរកបានគ្រាប់បាល់លើស ៥០គ្រាប់ទូទាំងរដូវកាលផងដែរ។ កាលពីពេលថ្មីៗនេះ Ronaldo បានក្លាយជាកីឡាករដំបូងគេដែលរកបានគ្រាប់បាល់ច្រើនបំផុតប្រចាំរដូវកាល របស់ Saudi Pro League ដោយរកបានចំនួន ៣៥គ្រាប់។ កីឡាករវ័យ ៣៩ឆ្នាំ បំបែកកំណត់ត្រាដែលកាន់កាប់ដោយកីឡាករ Abderrazak Hamdallah អតីតកីឡាករក្រុម Al Nassr រកបាន ៣៤គ្រាប់ ក្នុងមួយរដូវកាល។ Ronaldo ម្ចាស់ពាន Ballon d’Or ៥សម័ហ ធ្វើបានកំណត់ត្រាជាកីឡាកររកបានគ្រាប់បាល់ច្រើនជាងគេបំផុត ក្នុងមួយរដូវកាល លើកដំបូង កាលពីឆ្នាំ ២០១៦ ដោយរូបគេកាលនោះលេងនៅក្លិបយក្សរបស់អេស្ប៉ាញ Real Madrid។ ទោះជាមានវ័យ ៣៩ឆ្នាំ ក៏ដោយ ប៉ុន្តែកម្លាំងកាយ ក៏ដូចជាបច្ចេកទេសរបស់ Ronaldo នៅតែបង្ហាញថារូបគេជាកីឡាករល្អមួយរូបមិនអាចមើលរំលងបានឡើយ។ បន្ទាប់ពីស៊ុតបាល់សរុប ៣៥គ្រាប់ ប្រចាំលីគអារ៉ាប៊ីសាអូឌីតរដូវកាលនេះ បានធ្វើឱ្យ Ronaldo ក្លាយជាកីឡាករឈ្នះស្បែកជើងមាស និងជាកីឡាករដែលឈ្នះស្បែងជើងមាសនៅលីគចំនួន ៤ ផ្សេងគ្នា។ ក្របខណ្ឌ Saudi Pro League បានបញ្ចប់រដូវកាលរួចរាល់ទៅហើយ ប៉ុន្តែ Ronaldo នៅមិនទាន់ចប់ភារកិច្ចនៅឡើយ ដោយក្រុម Al Nassr នៅមានពានរង្វាន់ King Cup of Champions វគ្គផ្តាច់ព្រ័ត្រ ដោយត្រូវតទល់ជាថ្មីជាមួយនឹងក្រុម Al Hilal ម្ចាស់ពាន Saudi Pro League សារជាថ្មី។ បន្ទាប់ពីការប្រកួតជាមួយក្លិប Al Nassr រួច ខ្សែប្រយុទ្ធវ័យចំណាស់ ក៏នឹងមានភារកិច្ចធំមួយទៀតនោះគឺ ដឹកនាំក្រុមជម្រើសជាតិព័រទុយហ្កាល់ ប្រកួតប្រជែងក្នុងពានរង្វាន់អឺរ៉ុប Euro 2024 ដែលត្រូវធ្វើឡើងរយៈពេល ២សប្តាហ៍ខាងមុខ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6453.txt
|
បន្ទាប់ពីមានការបង្ហាញឯកសារ ដ៏ដូចជាពន្យល់ពីផលប្រយោជន៍ស្តីពីការប្រើប្រាស់ប្រព័ន្ធវីដេអូជំនួយការអាជ្ញាកណ្តាល (VAR) នៅក្នុងការប្រកួត Premier League ក្លិបទាំង ២០ បានបោះឆ្នោតសម្រេចឱ្យបន្តប្រើប្រាស់ប្រព័ន្ធនេះនៅរដូវកាលបន្តបន្ទាប់ដដែល។
|
រដូវកាល ២០២៣-២៤ ក្លិបមួយចំនួនបានតវ៉ា ស្តីពីការកាត់សេចក្តីខុសពីប្រព័ន្ធ VAR ប៉ុន្តែកំហុសឆ្គងហាក់បីមានតិចជាង ការកាត់សេចក្តីដែលត្រឹមត្រូវ។ ក្លិបដែលបានតវ៉ា ទាក់ទងនឹងការកាត់សេចក្តីខុសរបស់ប្រព័ន្ធ VAR ដែលផ្តល់ទៅកាន់អាជ្ញាកណ្តាលការប្រកួតរួមមាន Liverpool, Wolverhampton Wanderers នឹងក្លិបមួយចំនួនទៀត។ បើតាមរបាយការណ៍របស់ BBC ក្លិបចំនួន ១៩ ចំណោម ២០ក្លិប បានបោះឆ្នោតគាំទ្រឱ្យប្រព័ន្ធ VAR ដែលបានដាក់បញ្ចូលក្នុងការប្រកួតតាំងពីរដូវកាល ២០១៩-២០ បន្តប្រើប្រាស់សម្រាប់រដូវកាលជាបន្តបន្ទាប់។ មានតែក្លិប Wolverhampton Wanderers តែមួយប៉ុណ្ណោះ ដែលបានបោះឆ្នោតប្រឆាំង។ «ខណៈពេល VAR បង្កើតការសម្រេចចិត្តបានត្រឹមត្រូវជាងមុន វាត្រូវបានយល់ព្រមថាការកែលម្អគួរតែត្រូវបានធ្វើឡើងសម្រាប់ជាប្រយោជន៍នៃការប្រកួត និងសម្រាប់អ្នកគាំទ្រ។»។ នេះបើតាមសេចក្តីថ្លែងការណ៍របស់ Premier League។ ចំណុចសំខាន់ៗចំនួន ៦ ត្រូវបានកំណត់អំឡុងពេលកិច្ចពិភាក្សាជាមួយនឹងក្លិបទាំងអស់ ដោយក្នុងនោះរួមមាន ការរក្សាកម្រិតខ្ពស់ និងផ្តល់ភាពខ្លាំងសម្រាប់ VAR។ កាត់បន្ថយការពន្យាពេលការប្រកួត ជាចម្បងតាមរយៈការណែនាំនៃបច្ចេកវិទ្យាពាក់កណ្តាលស្វ័យប្រវត្តិ Offside (SAOT)។ កែលម្អបទពិសោធន៍អ្នកគាំទ្រ តាមរយៈការកាត់បន្ថយការពន្យាពេល និងការប្រកាសក្នុងកីឡដ្ឋានពីអាជ្ញាកណ្តាល ដើម្បីពន្យល់ពីការផ្លាស់ប្តូរ ការសម្រេចចិត្តក្រោយ VAR។ ការហ្វឹកហ្វឺន VAR ឱ្យបានកាន់កែខ្លាំងថែមទៀត ដើម្បីបង្កើនភាពស៊ីសង្វាក់គ្នាជាមួយនឹងការសង្គត់ធ្ងន់លើល្បឿន នៃការផ្តល់ព័ត៌មាន ខណៈដែលរក្សាភាពត្រឹមត្រូវ។ ត្រូវមានតម្លាភាព និងទំនាក់ទំនងកាន់តែជុំវិញប្រព័ន្ធ VAR ហើយចំណុចចុងក្រោយនោះគឺ ត្រូវមានយុទ្ធនាការនៃកិច្ចទំនាក់ទំនងប្រព័ន្ធ VAR ជាមួយនឹងក្រុមអ្នកគាំទ្រ និងភាគីពាក់ព័ន្ធ ដើម្បីបញ្ជាក់កាន់តែច្បាស់ពីតួនាទីរបស់បច្ចេកវិទ្យាមួយនេះនៅក្នុងការប្រកួត។ បន្ទាប់ពីកិច្ចប្រជុំនោះទៀតសោត Premier League ថែមទាំងប្រកាសថានឹងដាក់ឱ្យប្រើប្រាស់ប្រព័ន្ធបច្ចេកវិទ្យាពាក់កណ្តាលស្វ័យប្រវត្តិ Offside ផងដែរ នៅចុងឆ្នាំ ២០២៤ ដើម្បីជាការជួយពន្លឺនដល់ការសម្រេចចិត្តរបស់ប្រព័ន្ធ VAR ទៅកាន់មន្រ្តីអាជ្ញាកណ្តាលក្នុងទីលានប្រកួត តាមរយៈការចាប់ជំហរក្រៅល្បែង ពីប្រព័ន្ធបន្ទះឆីប ដែលដាក់នៅក្នុងគ្រាប់បាល់ដោយផ្ទាល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6454.txt
|
ខ្សែបម្រើប្រយុទ្ធ Jude Bellingham ដែលរីកចម្រើនយ៉ាងឆាប់រហ័សនៅក្លិបយក្ស Real Madrid នឹងអាចជួយនាំក្រុមជម្រើសជាតិអង់គ្លេស ឡើងទៅកាន់កម្រិតថ្មីមួយបន្ថែមទៀត សម្រាប់ព្រឹត្តិការណ៍ UEFA Euro 2024។ លោក Gareth Southgate គ្រូបង្វឹកក្រុមជម្រើសជាតិអង់គ្លេស ក៏នឹងអាចដាក់ក្តីរំពឹងលើកីឡាករវ័យ ២០ឆ្នាំ បន្ទាប់ពីរូបគេទទួលបានភាពជោគជ័យនៅក្លិប Real Madrid រដូវកាល ២០២៣-២៤ ដោយជួយក្រុមឈ្នះ La Liga និង UEFA Champions League។
|
កន្លងមក ក្រុមរហស្សនាមតោកំណាចអង់គ្លេស ហាក់បីមានបញ្ហាជាប់គាំង ក្នុងការស្វែងរកកីឡាករដែលមានឱកាសនាំជ័យជម្នះក្នុងការប្រកួតមកចូលរួមក្រុម សម្រាប់ការប្រជែងពានរង្វាន់ Euro 2024។ ប៉ុន្តែ Jude Bellingham កំពុងតែក្លាយជាកីឡាករមួយរូប ដែលមានការចាប់អារម្មណ៍ខ្លាំងបំផុតមួយ សម្រាប់ជម្រើសជាតិ ក៏ដូចជាការនាំក្រុមឈានដល់ការឈ្នះពានអន្តរជាតិលើកដំបូងតាំងពីឆ្នាំ ១៩៦៦។ រដូវកាលដំបូងនៅក្លិប Real Madrid កីឡាករវ័យ ២០ឆ្នាំ បានធ្វើព្យុះភ្លៀងក្នុងក្របខណ្ឌ La Liga ក៏ដូចជាពានរង្វាន់អឺរ៉ុប UEFA Champions League ចាប់តាំងពីរូបគេបានផ្ទេរចេញពីក្រុម Borussia Dortmund។ Real Madrid ចាយប្រាក់នាំយក Bellingham ពីក្លិបក្នុងលីគអាល្លឺម៉ង់ តម្លៃ ១៣០,៥លានដុល្លារ ហើយកីឡាករសញ្ជាតិអង់គ្លេស កាន់តែមានភាពល្បីល្បាញខ្លាំងថែមទៀត ពេលគេស៊ុតគ្រាប់បាល់បញ្ចូលទីនៅត្រឹមការបង្ហាញខ្លួនលើកដំបូងឱ្យក្រុម។ បន្ទាប់ពី សម្រេចគោលដៅ ជួយក្រុម Real Madrid ឈ្នះពានរង្វាន់លីគកំពូល ក៏ដូចជា Champions League រួច ពេលនេះ Bellingham មានឱកាសក្នុងការផ្តោតទៅការងារក្រុមជម្រើសជាតិវិញម្តង។ Bellingham បានចូលរួមក្រុមជម្រើសជាតិអង់គ្លេសដំបូង ពេលគេមានអាយុ ១៧ឆ្នាំ ហើយគិតមកដល់ពេលនេះ រូបគាមានវត្តមានចំនួន ២៩លើករួចមកហើយ។ កាលព្រឹត្តិការណ៍ Euro 2020 ដែលអង់គ្លេសចាញ់វគ្គផ្តាច់ព្រ័ត្រក្រោមថ្វីជើងអ៊ីតាលី ក្នុងវគ្គស៊ុតបាល់កាត់សេចក្តី ១១ម៉ែត្រ កីឡាករវ័យ ២០ឆ្នាំ មានឈ្មោះក្នុងក្រុម ប៉ុន្តែមិនត្រូវបានដាក់ឱ្យចូលលេងឡើយ។ ទោះបែបណា ពេលនេះ Bellingham អាចនឹងត្រូវស្ថិតក្នុងនាមជាកីឡាករជាប់ជម្រើស ១១នាក់ដំបូងដោយស្វ័យប្រវត្តិរួចទៅហើយ រួមជាមួយនឹងខ្សែប្រយុទ្ធប្រធានក្រុម Harry Kane សម្រាប់ការនាំយកជម្រើសជាតិទៅកាន់ការប្រជែងពានជាថ្មី។ Bellingham មានការវិវត្តិខ្លួនយ៉ាងឆាប់រហ័ស ដោយគេចាប់ផ្តើមអាជីពលើកដំបូងក្នុងវ័យ ១៧ឆ្នាំ នៅក្លិប Birmingham City មុនពេលផ្លាស់ទៅ Borussia Dortmund លេងបានត្រឹមតែ ១រដូវកាល ហើយក៏ត្រូវបានក្លិប Real Madrid ចាប់អារម្មណ៍ទិញយករូបគេតែម្តង។ Bellingham នៅពេលនេះ ប្រៀបបានជាអំណោយដ៏ពិសេសមួយ សម្រាប់ក្រុមតោកំណាច់អង់គ្លេស ប្រសិបបើក្រុម អាចនឹងដណ្តើមបាន Euro 2024 នៅក្នុងប្រទេសអាល្លឺម៉ង់បានសម្រេចពិតមែន។ ទោះយ៉ាងណា ពឹងទៅលើតែ Bellingham មួយរូបក៏ពិបាកក្នុងការយកឈ្នះការប្រកួតនានាផងដែរ ដោយក្រុមជម្រើសជាតិអង់គ្លេស ត្រូវពង្រឹងនៅតំបន់ការពារសម្រាប់ការប្រជែងរកជើងឯកអឺរ៉ុប ឆ្នាំ២០២៤នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6455.txt
|
Bayern Munich តែងតាំងលោក Vincent Kompany ជាអ្នកចាត់ការថ្មីរបស់ខ្លួន ដោយចុះកិច្ចសន្យារយៈពេល៣ឆ្នាំ ពោលដល់ ខែមិថុនា ឆ្នាំ ២០២៧។ Kompany ដែលត្រូវជំនួសលោក Thomas Tuchel ទើបចែកផ្លូវពី Burnley បន្ទាប់ពីដឹកនាំក្រុមធ្លាក់ពី Premier League ទៅ Championship។
|
នាយកប្រតិបត្តិក្លិប Bayern Munich លោក Jan-Christian Dreesen បានបង្ហាញការពេញចិត្តពំពោះ Kompany និងចាត់ទុកអ្នកចាត់ការសញ្ជាតិបែលហ្ស៊ិក វ័យ៣៨ឆ្នាំ រូបនេះស័ក្តិសមចំពោះតំណែងមួយនេះ។ «យើងទាំងអស់គ្នានៅក្នុងក្លិបមើលឃើញថា Vincent Kompany ជាគ្រូបង្វឹកដ៏ត្រឹមត្រូវសម្រាប់ FC Bayern ហើយពួកយើងទន្ទឹងរង់ចាំយ៉ាងអន្ទះសារក្នុងការធ្វើការជាមួយគាត់»។ នេះជាការលើកឡើងរបស់លោក Dreesen។ ក្រុមយក្សអាល្លឺម៉ង់ អំឡុងក្រោមការដឹកនាំរបស់លោក Tuchel មិនទទួលបានពានអ្វីសោះនៅរដូវកាលមុន ដែលជាកំណត់ត្រាអាក្រក់បំផុតមិនធ្លាប់មាន។ Bayern ដែលគ្រងជើងឯក Bundesliga ១១រដូវកាលជាប់គ្នា បានបញ្ចប់ចំណាត់ថ្នាក់លេខ៣ ដោយ VfB Stuttgart នៅចំណាត់ថ្នាក់លេខ២ និង Bayer Leverkusen ជាជើងឯក។ ការមកដល់របស់ Kompany ជាការបញ្ចប់ការស្វែងរកអ្នកស្នងតំណែង Tuchel ដែលប្រើពេលជាច្រើនខែ ដោយបេក្ខជនសក្តានុពលជាច្រើនរូបដែលស្ថិតក្រោមការចង់បានរបស់ Bayern Munich បានសម្រេចចិត្តបន្តដឹកនាំក្រុមពួកគេដដែល។ បេក្ខភាពជាច្រើនសម្រាប់តួនាទីអ្នកចាត់ការ Bayern ដែលនៅទំនេរ រួមមាន Xabi Alonso គ្រូ Leverkusen អតីតគ្រូបង្វឹក Julian Nagelsmann ដែលដឹកនាំអាល្លឺម៉ង់សព្វថ្ងៃ និងគ្រូបង្វឹកក្រុមអូទ្រីស លោក Ralf Rangnick ជាដើម មុនតែងតាំង Kompany អតីតខ្សែការពារឆ្នើម Manchester City និងជម្រើសជាតិបែលហ្ស៊ិក។ ដោយឡែក Burnley នៅតែបង្ហាញការគោរពលើការសម្រេចចិត្តចាកចេញរបស់ Kompany ក្នុងការស្វែងរកឱកាសថ្មី ស្របពេល Bayern Munich ក៏ជាក្លិបកំពូល និងមានកិត្យានុភាពបំផុតមួយចំណោមក្លិបនៅលីគកំពូលទាំង៥នៅអឺរ៉ុប។ «យើងយល់ពីភាពទាក់ទាញ និងឥទ្ធិពលរបស់ Bayern Munich។ យើង ក៏គោរពនូវមហិច្ឆតារបស់ Kompany ក្នុងការស្វែងរកបទពិសោធន៍ថ្មីៗនៅអាជីពដឹកនាំរបស់គាត់»។ ក្លិប Burnley អះអាងក្នុងសេចក្តីថ្លែងការរបស់ខ្លួន ក្រោយចែកផ្លូវជាមួយ Kompany៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6456.txt
|
លោក Gareth Southgate បានកាត់ឈ្មោះកីឡាករម្នាក់ចេញរួចរាល់ពីការប្រមូលផ្តុំក្រុមជម្រើសជាតិអង់គ្លេស មុន ថ្ងៃទី៧ ខែមិថុនា មកដល់ដែលជាថ្ងៃកំណត់ សម្រាប់ប្រកាសបញ្ជីឈ្មោះកីឡាករផ្លូវការ ២៦នាក់ ចុងក្រោយរបស់ក្រុមនីមួយៗ ទៅកាន់ព្រឹត្តិការណ៍ UEFA Euro 2024។ កីឡាករ James Maddison ជាកីឡាករដែលបានកាត់ចេញដំបូងគេបង្អស់។
|
មុនការប្រកួតផ្លូវការមកដល់ អង់គ្លេសបានប្រកាសពីការប្រមូលផ្តុំកីឡាករចំនួន ៣៣រូប ហ្វឹកហាត់ត្រៀមសម្រាប់ព្រឹត្តិការណ៍ Euro 2024 ធ្វើឡើងក្នុងប្រទេសអាល្លឺម៉ង់។ អង់គ្លេស នឹងត្រូវធ្វើដំណើរទៅកាន់អាល្លឺម៉ង់ ដោយមានកីឡាករត្រឹម ២៦នាក់ ក្នុងបញ្ជីប៉ុណ្ណោះ ហើយកីឡាករចំនួន ៧នាក់ នឹងត្រូវកាត់ចេញ។ គម្រោងរបស់លោក Southgate គ្រូបង្វឹកក្រុមអង់គ្លេស បានបង្ហាញជម្រើសសំខាន់ៗ ដែលហាក់មិនចង់បានកីឡាករដែលកំពុងជួបបញ្ហាធ្លាក់ទម្រង់លេងនៅក្នុងក្រុម រួមមានកីឡាករ Jordan Henderson, Marcus Rashford, Raheem Sterling ហើយចង់នាំយកកីឡាករវ័យក្មេងមួយចំនួនដូចជា Jarell Quansah និង Adam Wharton មកជំនួសវិញ។ កាលពីប្រកួតមិត្តភាពទល់នឹងក្រុមបូស្នី កីឡាករវ័យក្មេង Wharton ធ្លាប់បានបង្ហាញសមត្ថភាពដ៏គួរឱ្យចាប់អារម្មណ៍ខ្លាំងមួយពីគ្រូបង្វឹក ហើយមួយវិញទៀតចាប់តាំងពីជំនួបមិត្តនោះរួច អង់គ្លេស បានសម្រេចចិត្តកាត់ចោលកីឡាករម្នាក់ចេញពីជំរុំហ្វឹកហាត់។ លោក Southgate នឹងត្រូវបន្តកាត់ឈ្មោះកីឡាករ ៦នាក់ទៀតចេញពីជម្រើសជាតិអង់គ្លេស បន្ទាប់ពីកីឡាករ James Maddison របស់ក្រុម Tottenham Hotspur ជាកីឡាករដំបូងដែលបានកាត់ចោល។ Maddison វ័យ ២៧ឆ្នាំ បានបង្ហាញខ្លួនក្នុងការប្រកួតមិត្តភាពយកឈ្នះលើបូស្នីលទ្ធផល ៣-០ ប៉ុន្តែរូបគេនឹងមិនធ្វើដំណើរជាមួយអង់គ្លេស ទៅកាន់ប្រទេសអាល្លឺម៉ង់ឡើយ។ ក្រោយត្រូវកាត់ឈ្មោះចេញភ្លាម កីឡាកររបស់ក្រុម Spurs ធ្លាប់បានបង្ហាញខ្លួនលេងនៅ World Cup 2022 ប្រទេសកាតាជាមួយអង់គ្លេស ក៏បានចាកចេញពីជំរុញហ្វឹកហាត់របស់អង់គ្លេសភ្លាមៗ។ ការប្រកួតមិត្តភាពកម្តៅសាច់ដុំចុងក្រោយរបស់អង់គ្លេស មុនការប្រកួតព្រឹត្តិការណ៍ Euro 2024 មកដល់ ពួកគេនឹងត្រូវប្រកួតតទល់នឹងក្រុមអ៊ីស្លង់ ដែលធ្វើឡើងនៅថ្ងៃទី៧ ខែមិថុនា ក្នុងកីឡដ្ឋាន Wembley។ បន្ទាប់ពីការប្រកួតទល់អ៊ីស្លង់រួច អង់គ្លេស នឹងប្រកាសបញ្ជីឈ្មោះកីឡាករ ២៦នាក់ ជាផ្លូវការ ហើយក៏នឹងធ្វើដំណើរទៅកាន់ប្រទេសអាល្លឺម៉ង់តែម្តង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6457.txt
|
សហព័ន្ធកីឡាបាល់ទាត់អន្តរជាតិ (FIFA) សម្រេចពិន័យ Emilio Nsue មិនឱ្យចូលរួមប្រកួតអន្តរជាតិរយៈពេល៦ខែ ក្រោយរកឃើញថាម្ចាស់ស្បែកជើងមាសពានរង្វាន់អាហ្វ្រិក Africa Cup of Nations រូបនេះ លេងឱ្យក្រុមជម្រើសជាតិគីណេអេក្វាទ័ទាំងខុសច្បាប់ ១១ឆ្នាំ។ សហព័ន្ធកីឡាបាល់ទាត់ហ្គីណេអេក្វាទ័រ ក៏រងពិន័យជាប្រាក់យ៉ាងច្រើនផងដែរ ចំនួន ១៦៤,០០០ ដុល្លារ។
|
កាលពីខែធ្នូ ឆ្នាំ ២០១៣ FIFA មិនអនុញ្ញាតឱ្យ Nsue លេងឱ្យក្រុមជម្រើសជាតិ គីណេអេក្វាទ័រ ឡើយ ដោយសាររូបគេបង្ហាញខ្លួនច្រើនដងក្នុងក្រុមយុវជនអេស្ប៉ាញ ពី U-16 រហូតដល់ U-21។ យ៉ាងណាក៏ដោយប្រធានក្រុមហ្គីណេអេក្វាទ័ររូបនេះ នៅតែបន្តតំណាងឱ្យក្រុមដោយមិនគិតពីអ្វីទាំងអស់ រហូតបង្ហាញខ្លួន៤៣ប្រកួត និងរកបាន២២គ្រាប់។ ១១ឆ្នាំក្រោយ ស្ថាប័នគ្រប់គ្រងកីឡាបាល់ទាត់ពិភពលោក បើកការស៊ើបអង្កេតជាថ្មីលើសិទ្ធិរបស់ Nsue ក្នុងខែមីនា ឆ្នាំ២០២៤ ដោយខ្សែប្រយុទ្ធវ័យ ៣៤ឆ្នាំរូបនេះ ទទួលបានរយៈពេល ៦ថ្ងៃដើម្បីឆ្លើយតប ប៉ុន្តែ FIFA អះអាងថា មិនមានការឆ្លើយតបណាមួយដែលស្ថាប័នខ្លួនទទួលបានឡើយ។ ក្រោយការវិនិច្ឆ័យ FIFA នៅថ្ងៃទី៣ ខែមិថុនា បានសម្រេចដកសិទ្ធិរបស់ Nsue មិនឱ្យចូលរួជាមួយហ្គីណេអេក្វាទ័រក្នុងការប្រកួតវគ្គជម្រុះ FIFA World Cup 2026 តំបន់អាហ្វ្រិក ទល់ណាមីប៊ី និងលីបេរីយ៉ា។ លើសពីនេះ FIFA ក៏បានហាម Nsue មិនឱ្យបង្ហាញខ្លួនក្នុងការប្រកួតអន្តរជាតិរយៈពេល ៦ខែ និងពិន័យសហព័ន្ធកីឡាបាល់ទាត់ហ្គីណេអេក្វាទ័រជាប្រាក់ ១៦៤,០០០ ដុល្លារថែមទៀត។ Nsue ដែលសព្វថ្ងៃប្រកបអាជីពក្នុងក្រុម CF Intercity នៃលីគទី៣អេស្ប៉ាញ បានឈ្នះស្បែកជើងមាសក្នុងព្រឹត្តិការណ៍ Africa Cup of Nations ឆ្នាំ២០២៣ ក្រោយស៊ុតបញ្ចូលទី៥គ្រាប់ច្រើនជាងគេនៅ ក្នុងការបង្ហាញខ្លួនចំនួន៤ប្រកួត។ Nsue ធ្លាប់លេងឱ្យក្លិបធំៗដូចជា Mallorca, Real Sociedad, Middlesbrough និង Birmingham City ជាដើម ចាប់តាំងពីប្រកបអាជីពជាកីឡាករបាល់ទាត់ពីឆ្នាំ ២០០៦មក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6458.txt
|
លោក Joan Laporta ប្រធានក្លិប Barcelona បានចេញមុខបកស្រាយបញ្ហាដែលបានកើតឡើងរវាងក្លិបជាមួយនឹងអតីតគ្រូបង្វឹក Xavi Hernandez ដែលឈានដល់ការសម្រេចចិត្តបណ្តេញចេញពីតំណែង។ លោក Laporta បញ្ជាក់ថា ការសម្រេចចិត្តបញ្ចប់លោក Xavi ព្រោះតែការបាត់បង់ជំនឿចិត្តទៅលើក្រុម និងបញ្ហាផ្សេងៗក្នុងក្រុមនាពេលកន្លងមក។
|
Xavi បានដឹកនាំក្រុម Barcelona ជាមួយនឹងកិច្ចសន្យារយៈពេល ៣ឆ្នាំ នៅក្លិបបានចែកផ្លូវជាមួយនឹងលោក Ronald Koeman កាលពីឆ្នាំ ២០២១។ រដូវកាល ២០២៣-២៤ ជារដូវកាលដំបូងរបស់ Xavi បានជួយដឹកនាំក្រុមរហស្សនាមអ្នកមានបុណ្យឈ្នះពានរង្វាន់ La Liga។ អ្នកចាត់ការសញ្ជាតិអេស្ប៉ាញ វ័យ ៤៤ឆ្នាំ ត្រូវបានបណ្តេញចេញពីតំណែងកាលពីខែមុន ពោលក្រោយប៉ុន្មានថ្ងៃប៉ុណ្ណោះ បន្ទាប់ពីក្លិបបានប្រកាសពីការបន្តដឹកនាំក្លិបមួយរដូវកាលបន្ថែមទៀត របស់អតីតប្រធានក្រុមដែលរួមរស់ជាមួយ Barcelona ក្នុងនាមជាកីឡាកររយៈពេល ១៧ឆ្នាំ។ កន្លងមក Xavi ធ្លាប់មានបញ្ហាជម្លោះផ្ទៃក្នុងជាមួយនឹងក្រុមកីឡាករ ហើយរដូវកាលនេះ លោក មិនបានជួយក្រុមឈ្នះពានអ្វីទាំងអស់។ ទោះយ៉ាងណា លោក Laporta ប្រធានក្លិបបានចេញមុខបកស្រាយ ពីការសម្រេចចិត្តបណ្តេញ Xavi ព្រោះតែបុរសវ័យ ៤៤ឆ្នាំ បាត់បង់ជំនឿចិត្តលើក្រុម ហើយការសម្រេចចិត្តលើការបន្តតំណែងគ្មានភាពប្រាកដប្រជា។ «Xavi បំពេញការងារបានយ៉ាងល្អ រូបគែបានដឹកនាំក្រុមស្ថិតក្នុងពេលមួយកំពុងជួបបញ្ហាលំបាកដ៏ច្រើន ហើយកាលពីឆ្នាំមុនយើងឈ្នះពានរង្វាន់លីគកំពូល និង Super Cup។ ប៉ុន្តែឆ្នាំនេះគឺគ្មានអ្វីសោះ ការងារក៏មិនអាចធ្វើទៅបានសម្រេច។ កាលពីខែកុម្ភៈ ខ្ញុំបានទទួលស្គាល់ថា គេគួរតែចាកចេញនៅក្នុងខែមិថុនា ព្រោះតែវានឹងជួយយើងមិនចាំបាច់ត្រូវស្វែងរកអ្នកជំនួសក្នុងពេលមានការប្រកួត ហើយ Xavi ក៏បានស្នើសុំបន្តដឹកនាំ ដូច្នេះយើងក៏ត្រូវផ្តល់ទៅកាន់គាត់។ Xavi ជាវីរបុរសប្រចាំក្លិប ហើយការលះបង់របស់គាត់ធ្វើឱ្យយើងសម្រេចចិត្តសហការជាមួយគ្នាបន្តទៀត។»។ លោក Laporta បាននិយាយប្រាប់បែបនេះ ក្នុងកម្មវិធី Barca One។ ក្តីយោគយល់គ្នារវាងថ្នាក់ដឹកនាំក្លិប ទៅលើលោក Xavi ហាក់បីមានច្រើន បើប្រៀបទៅនឹងគ្រូបង្វឹកក្រុមដទៃដែលធ្វើមិនបានល្អតាំងពីដើមរដូវកាលដូច្នេះ ប៉ុន្តែមានមិនប្រាកដប្រជារបស់ Xavi ចំពោះតំណែង ព្រោះតែក្រុមជួយបញ្ហាច្រើន ធ្វើឱ្យក្លិបត្រូវសម្រេចបណ្តេញចេញ។ លោក Hansi Flick អតីតគ្រូបង្វឹកក្រុម Bayern Munich និងជម្រើសជាតិអាល្លឺម៉ង់ មកជំនួសតំណែងនៅ Barca។ លោក Laporta បានបញ្ជាក់បន្ថែមត្រង់ចំណុចនេះថា៖«អំឡុងពេល ដែលគេបានប្តូរចិត្ត ខ្ញុំបានសួរថា តើគាត់មានភាពជឿជាក់លើក្រុមដែរ ឬទេ? គាត់ក៏បានឆ្លើយថាពិតណាស់ គាត់បន្តថាគាត់បានបាត់បង់ភាពជឿជាក់លើក្រុមនេះហើយ។ យ៉ាងណា បន្ទាប់មកមានមតិយោបល់ ដែលគាត់បានផ្លាស់ប្តូរចិត្ត បន្ទាប់ពីការជជែកជាមួយនឹងលោក Deco នាយកផ្នែកកីឡារបស់ក្លិប ទាក់ទង នឹងការផ្លាស់ប្តូរចាំបាច់ចំពោះក្រុម។ រឿងបានធ្វើឱ្យខ្ញុំគិតឡើងវិញ ហើយខ្ញុំបានគិតថាដល់លោក Hansi Flick ដើម្បីស្វែងរកភាពខ្លាំងពូកែកើតចេញពីក្រុមកីឡាករមួយនេះ។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_6459.txt
|
លោក Jose Mourinho ក្លាយជាអ្នកចាត់ការទូទៅ Fenerbahce នៃលីគកំពូលប្រទេសតួកគី។ ជាក្លិបទី១០ ក្រោមការដឹកនាំរបស់ខ្លួនអ្នកចាត់ការរហស្សនាម Special One ទទួលបានការស្វាគមន៍ពីអ្នកគាំទ្រ Fenerbahce រាប់ពាន់នាក់នាពិធីបង្ហាញមុខ នៅថ្ងៃទី២ ខែមិថុនា។
|
អ្នកចាត់ការទូទៅសញ្ជាតិព័រទុយហ្កាល់ វ័យ ៦១ឆ្នាំ មិនមានក្លិបដឹកនាំ ចាប់តាំងពីខែមករា មកម្ល៉េះ បន្ទាប់ពី AS Roma របស់លីគកំពូលអ៊ីតាលី Serie A បញ្ចប់តំណែង។ ក្លិប Fenerbahce បានរៀបចំពិធីអបអរ ការតែងតាំងអ្នកចាត់ការថ្មី សម្រាប់លោក Mourinho ក្នុងកីឡដ្ឋាន Ulker ស្ថិតក្នុងទីក្រុងអ៊ីស្តង់បូល ប្រទេសតួកគី។ អ្នកគាំទ្ររាប់ពាន់នាក់ បានចូលរួមអបអរសាទរ ដល់អ្នកចាត់ការសញ្ជាតិព័រទុយហ្កាល់ និងបានស្រែកច្រៀងឈ្មោះរបស់លោក ដោយលាយឡំនឹងផ្ទាំង បដា ថា Mourinho The Special One។ ការមកកាន់តំណែងនេះ លោក Mourinho ត្រូវជំនួសតំណែងរបស់លោក Ismail Kartal ដែលបានចែកផ្លូវជាមួយនឹងក្លិបកាលពីសប្តាហ៍មុន និងបន្ទាប់ពីក្រុមបានបរាជ័យត្រឹមតែ ១ប្រកួតប៉ុណ្ណោះក្នុងពានរង្វាន់លីគកំពូលរដូវកាលមុន។ Fenerbahce ក្លាយជាក្លិបទី១០ នៅអឺរ៉ុប ក្រោមការដឹកនាំរបស់ Special One បន្ទាប់ពីដឹកនាំ Benfica, União de Leiria, Porto FC, Inter Milan, Real Madrid, Chelsea, AS Roma, Tottenham Hotspur និង Manchester United។ Fenerbahce ខកខានការឈ្នះពានរង្វាន់ក្នុងរដូវកាល ២០២៣-២៤ ដោយក្រុមមានការប្រទាញប្រទង់គ្នាខ្លាំង លើការប្រជែងពានរង្វាន់លីគកំពូលតួកគី ទល់នឹងក្រុម Galatasaray។ តែយ៉ាងណា ចាញ់ ១ប្រកួត និងស្មើ ៦លើក បានធ្វើឱ្យក្រុមបានត្រឹមចំណាត់ថ្នាក់លេខ ២ ហើយក្រុមគូប្រជែងក្នុងទីក្រុងតែមួយក្លាយជាជើងឯក ដោយមានគម្លាតត្រឹមតែ ៣ពិន្ទុ។ លោក Mourinho ដែលបានឈ្នះពានរង្វាន់នៅក្លិបជាច្រើនដូចជា FC Porto, Chelsea, Inter Milan, Real Madrid និង Manchester United នឹងមានភារកិច្ចជួយនាំក្រុម Fenerbahce ស្វែងរកការឈ្នះពានរង្វាន់លីគលើកដំបូងឡើងវិញ ចាប់តាំងពីខកខានតាំងពីឆ្នាំ ២០១៣-១៤ មក។ ទោះបីជាមានការប្រកាសតែងតាំងលោក Mourinho ជាអ្នកចាត់ការក្រុមក៏ដោយក្តី ប៉ុន្តែភាពចាក់លាក់នៃកិច្ចព្រមព្រៀងជាមួយនឹងក្លិប Fenerbahce មិនត្រូវបានបង្ហាញនៅឡើយទេ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_646.txt
|
អគ្គលេខាធិការអង្គការសហប្រជាជាតិ (UN) លោក អាន់តូនីញ៉ូ ហ្គូតេរ៉េស បានទៅដល់ប៉ាគីស្ថាននៅថ្ងៃទី៩ ខែកញ្ញា ដើម្បីជំរុញការផ្តល់ជំនួយបន្ថែមពីបណ្ដាប្រទេសនានាទៅប្រទេសនេះដែលកំពុងរងគ្រោះដោយទឹកជំនន់ដ៏ធំមិនធ្លាប់ជួប។
|
ប្រមុខអង្គការសហប្រជាជាតិ (UN) លោក អាន់តូនីញ៉ូ ហ្គូតេរ៉េស នៅថ្ងៃទី៩ ខែកញ្ញា បានចាប់ផ្តើមដំណើរទស្សនកិច្ចរយៈពេលពីរថ្ងៃទៅកាន់ប៉ាគីស្ថាន ជាទីរងគ្រោះដោយទឹកជំនន់មិនធ្លាប់មាន។ ដំណើរទស្សនកិច្ចនេះ មានបំណងជំរុញការគាំទ្រជាសកលសម្រាប់វិបត្តិមនុស្សធម៌ដែលកំពុងប៉ះពាល់ដល់មនុស្សរាប់លាននាក់។ ចំពោះដំណើរទស្សនកិច្ចទៅប៉ាគីស្ថាននេះ លោក ហ្គូតេរ៉េស បានលើកឡើងថា លោកចង់នៅជាមួយប្រជាជនប៉ាគីស្ថាននៅក្នុងពេលដែលពួកគេត្រូវការ ហើយទាក់ទាញការគាំទ្រពីអន្តរជាតិ និងទទួលបានការចាប់អារម្មណ៍ជាសកល លើផលប៉ះពាល់នៃការប្រែប្រួលអាកាសធាតុ។ «ខ្ញុំសូមអំពាវនាវឱ្យមានការគាំទ្រយ៉ាងច្រើនពីសហគមន៍អន្តរជាតិ នៅពេលដែលប៉ាគីស្ថានកំពុងទទួលរងគ្រោះមហន្តរាយអាកាសធាតុនេះ»។ អគ្គលេខាធិការ UN បានសរសេរបែបនេះតាមបណ្ដាញសង្គម
|
Subsets and Splits
No community queries yet
The top public SQL queries from the community will appear here once available.